
ĮVADAS 


Nekilnojamasis turtas, jo vertė ir rinkos pokyčiai turi didelę įtaką šalies ekonomi- 
kai. Pagal statistinius duomenis, nekilnojamasis turtas sudaro daugiau nei pusę Lietu- 
vos nacionalinio turto. Nekilnojamojo turto rinka sudaro sąlygas efektyviau naudoti 
žemę ir kitą nekilnojamąjį turtą. Turtas dažniausiai perleidžiamas kitam savininkui, 
jei jis randa būdą kaip jį efektyviau panaudoti, gauti didesnę naudą ir galimybę už- 
mokėti daugiau. Didelis tokių sandorių skaičius šalies mastu daro teigiamą poveikį 
ekonomikai. Tačiau tam, kad nekilnojamojo turto rinkos veikla būtų efektyvi, būtini 
rinkoje dirbantys profesionalai — turto agentai, rinkos analitikai, vertintojai ir kt. 

Turto vertinimas yra neatskiriama nekilnojamojo turto industrijos dalis. Vertintojo 
atliktas turto vertės nustatymas turi įtakos visiems nekilnojamojo turto sandoriams: 
pirkimui-pardavimui, keitimui, nuomai, draudimui, paskolų už užstatą gavimui ir kt. 

Tačiau kokių žinių reikia profesionaliam nekilnojamojo turto įvertinimui? Profe- 
sionalus turto vertintojas turėtų bešališkai ir objektyviai nustatyti turto vertę, žinoti 
vertinimo pagrindus. Šie veiksniai lemia vertintojų sprendimų kokybę, kuri gerėja 
įgyjant daugiau patirties dirbant praktinį turto vertintojo darbą. 

Pirmiausia reikėtų pradėti nuo „nekilnojamojo turto“ sampratos. Lengviausiai 
nekilnojamąjį turtą galima įsivaizduoti kaip fizinį objektą — tai žemės sklypo vieta, 
plotas, ribos, dirvožemis, pastato išmatavimai, tūris, konstrukcijos medžiagos ir t. t. 
Aišku, kad fizinės nekilnojamojo turto savybės yra labai svarbios nekilnojamojo turto 
vertei. Tačiau galima išskirti ir teisines nekilnojamojo turto savybes, ne mažiau svar- 
bias nustatant vertę. Tai nuosavybės ar naudojimo teisės, servitutai, žemės sklypo nau- 
dojimo apribojimai, statybų apribojimai ir t. t. Galima sakyti, kad nekilnojamojo turto 
savininkas turi aibę teisių, kuriomis gali naudotis arba nesinaudoti. Kuo daugiau teisių 
turi savininkas, tuo nekilnojamojo turto vertė sąlyginai didesnė. Dėl įvairių įstatymų 
aktų savininkas gali neturėti kai kurių teisių. Pavyzdžiui, dujotiekio apsaugos juostoje 
savininkas praranda teisę statyti pastatus, arba dėl senamiesčio architektūrinių apribo- 
jimų savininkas negali perstatyti ir plėsti pastatų. Tai gali turėti įtakos potencialiam 
vertės praradimui. Vadinasi, nekilnojamojo turto nuosavybės teisės apribojimai taip 
pat turi įtakos jo vertei. Užsienio vertinimo literatūroje terminas „real estate“ daugiau 
taikomas žvelgiant į nekilnojamąjį turtą kaip į fizinį objektą, o terminas „real property“ 
— kaip į visas teises, įgaunamas valdant nuosavybės teise fizinį nekilnojamąjį turtą. 

Nekilnojamojo turto vertintojas paprastai atlieka vertinamo turto objekto, jo ge0- 
grafinio rajono savybių ir ekonominių tendencijų išsamią analizę ir tik tada nekilnoja- 
mojo turto objekto vertės apskaičiavimus pateikia raštiškoje ataskaitoje. 

Ši profesija apima daug sričių, tačiau bendruoju atveju nekilnojamojo turto vertin- 
tojas privalo žinoti: 

— nuosavybės įsigijimo, teisinės registracijos juridinius pagrindus, įstatymus, susi- 

jusius su nekilnojamojo turto savininko teisių apribojimais, teritorijų planavimo 
teisinį reglamentavimą; 


— kadastrinių matavimų pagrindus, sugebėti skaityti planus tikslių objekto ribų atpa- 
žinimui; 

— statybinių konstrukcijų pagrindus, kad galėtų nustatyti pastatų kokybę ir būklę; 

— buhalterijos ir investicijų analizės pagrindus, reikalingus pajamų ir išlaidų ataskaitų 
analizavimui, objekto potencialių pajamų įvertinimui; 

— nekilnojamojo turto rinkos sąlygas. 


Vadovėlyje yra penkiolika skyrių, kuriuose pateikta metodinė medžiaga ir teisės 
aktai, reikalingi įgyjant žinių apie nekilnojamojo turto objektus ir šių objektų verti- 
nimo tvarką. 

Pirmame skyriuje detaliai išaiškinta Lietuvos teisinių aktų reglamentuota nekilno- 
jamojo turto samprata bei apibūdinti Nekilnojamojo turto kadastre 1r registre regis- 
truojami atskirais nekilnojamojo turto objektais suformuoti nekilnojamieji daiktai. 
Šiame skyriuje taip pat pateikti įstatymais numatyti nekilnojamojo turto vertinimo 
atvejai. 

Antrame skyriuje nagrinėjama teisiniai nekilnojamojo turto nuosavybės ir vertini- 
mo pagrindai, pateiktos pagrindinės nekilnojamojo turto sąvokos. Ir fizinės, ir teisi- 
nės vertinamo objekto charakteristikos yra vienodai svarbios nustatant nekilnojamojo 
turto vertę. Studentai turi žinoti pačios nuosavybės teisės sampratą, Civilinio kodekso 
reglamentuotus nekilnojamojo turto įsigijimo atvejus, suprasti bendrosios jungtinės 
ir bendrosios dalinės nuosavybės ypatumus. Šiame skyriuje taip pat išaiškinti žemės 
ūkio paskirties žemės įsigijimo apribojimai bei žemės naudojimo apribojimai, kurie 
mažina esamų ar būsimų savininkų teises ir gali turėti įtakos žemės vertei. Skyriuje 
detaliai aprašyta žemės ir pastatų tikslinė naudojimo paskirtis, kuri yra vienas iš daž- 
niausiai naudojamų klasifikavimų, išskiriant nekilnojamojo turto rinkas. 

Nekilnojamojo turto vertintojo profesijos ypatumai aprašyti trečiame skyriuje. 
Jame pateikti turto vertintojų grupės bei turto vertintojų kvalifikacijos reikalavimai, 
detaliai aprašyta skirtingų kvalifikacijos lygių suteikimo tvarka, pateiktas turto ver- 
tintojų profesinės etikos kodeksas. 

Vertinimo tikslas yra vertės nustatymas, tačiau verčių yra daug, o jos nustatomos 
skirtingiems tikslams ir skirtingais metodais. Ketvirtame skyriuje pateikti skirtingų 
nekilnojamojo turto verčių apibrėžimai ir jų paaiškinimai, išaiškintos sąlygos ekono- 
minės vertės susidarymui, plačiai parašytos jėgos, veikiančios nekilnojamojo turto 
vertę. 

Penktame skyriuje išaiškinti pagrindiniai vertinimo principai: lūkesčiai, pasiūla ir 
paklausa, konkurencija, pakeitimas kitu turtu, balansas, patobulinimų įtaka, likutinis 
produktyvumas, atitikimas, progresija, regresija, išoriniai veiksniai bei maksimalus ir 
geriausias panaudojimas. 

Vertinimo metu būtina identifikuoti skirtingas nekilnojamojo turto rinkas, surasti ir 
analizuoti veiksnius, veikiančius vertinamo objekto vertę. Šeštame skyriuje pateikia- 
mos bendros sampratos apie nekilnojamojo turto rinką. Išanalizuotos nekilnojamojo 
turto ir jo rinkos charakteristikos, išskirti nekilnojamojo turto rinkų tipai pagal turto 


panaudojimą ir pagal perleidžiamas nuosavybės teises, aprašyti pagrindiniai nekilno- 
jamojo turto rinkos dalyviai. 

Septintame skyriuje pateikiami pagrindiniai nekilnojamojo turto rinkos tyrimų ti- 
pai ir jų panaudojimas nekilnojamojo turto vertinime. Skyriuje aprašytas nekilnoja- 
mojo turto objekto ir jo rinkos identifikavimas, išanalizuoti pagrindiniai veiksniai, 
turintys įtakos nekilnojamojo turto pasiūlai ir paklausai. 

Nekilnojamojo turto vertė nustatoma vertinimo proceso metu, taikant pagrindinius 
vertinimo principus ir skirtingus vertinimo metodus. Vertinimo proceso eiga, apiman- 
ti parengiamąjį darbą, informacijos rinkimą ir analizavimą, praktinį vertinimo metodų 
taikymą, aprašyta aštuntame skyriuje. Jame detaliai išanalizuotas vertinimo užduoties 
apibūdinimas, preliminari duomenų analizė, duomenų atranka ir surinkimas, maksi- 
malaus ir geriausio panaudojimo analizė, vertinimo metodų taikymas, galutinis vertės 
suderinimas ir vertinimo ataskaitos rengimas. 

Devintame skyriuje išdėstytas atkuriamosios vertės metodas, jo taikymo atvejai, 
išaiškinti atkūrimo kaštų apskaičiavimo būdai. Aprašytos nusidėvėjimo rūšys bei nu- 
sidėvėjimo nustatymo metodai: suskaidymo metodas, gyvavimo amžiaus metodas ir 
rinkos metodas. Pateikti atkuriamosios vertės 1r skirtingų rūšių nusidėvėjimo skaičia- 
vimo pavyzdžiai. 

Lyginamosios vertės metodas aprašytas dešimtame skyriuje. Jame pateikta lygina- 
mosios vertės metodo taikymo procedūra, aprašyti palyginimo vienetai ir lyginamieji 
elementai: perleidžiamos teisės į nekilnojamąjį turtą, finansavimo sąlygos, pardavimo 
sąlygos, iš karto po turto pirkimo patirtos išlaidos, rinkos sąlygos, vieta, turto fizinės 
charakteristikos, turto ekonominės charakteristikos, turto naudojimo ypatumai, kiti 
su nekilnojamuoju turtu susiję komponentai. Skyriuje detalizuoti pataisų skaičiavimo 
būdai naudojant kiekybinius ir kokybinius analitinius metodus, išaiškintas pataisų 
skaičiavimo eiliškumas, pateikti praktiniai lyginamosios vertės metodo pavyzdžiai. 

Vienuoliktame skyriuje išdėstyti naudojimo pajamų vertės metodo pagrindai. Čia 
išdėstyti du pagrindiniai naudojimo pajamų vertės skaičiavimo būdai — tiesioginis ka- 
pitalizavimas ir piniginių srautų diskontavimas, metinių pajamų ir išlaidų bei likuti- 
nės vertės skaičiavimo būdai. Detaliai išnagrinėta kapitalizavimo ir diskonto normos 
samprata, pateikti jų skaičiavimo būdai. Pateikti praktiniai naudojimo pajamų vertės 
metodo taikymo pavyzdžiai. 

Dvyliktame skyriuje pateiki kai kurie specifiniai naudojimo pajamų vertės metodo 
taikymo būdai. Aptartas bendrųjų pajamų daugiklio naudojimas, detaliai aprašytas 
žemės ir pastatų liekamosios vertės metodas. Išanalizuotas žemės ūkio paskirties ver- 
tinimas naudojimo pajamų vertės metodu, išskirti grynųjų pajamų skaičiavimo atvejai 
savininkui ir išnuomotai žemei. 

Atlikus nekilnojamojo turto vertinimą parengiama vertinimo ataskaita. Tryliktame 
skyriuje apibūdinti pagrindiniai vertinimo dokumentai, reikalavimai jų sudarymui, 
pateikiama pavyzdinė vertinimo ataskaitos sudarymo schema. 

Keturioliktame skyriuje aprašyti valstybės institucijų taikomi vertinimo metodai, 
išanalizuota jų taikymo tvarka ir atvejai, nominalios kainos apskaičiavimas. 


Masinis vertinimas pagal žemės verčių žemėlapius ir nekilnojamojo turto verčių 
žemėlapius išdėstytas penkioliktame skyriuje. Čia pateikti vertinimo modelių sudary- 
mo etapai bei vidutinės žemės ir nekilnojamojo turto vidutinės rinkos vertės apskai- 
čiavimo pavyzdžiai. 

Kiekvieno skyriaus pabaigoje pateikti svarbiausi klausimai, kuriuos žinodami stu- 
dentai supras perteikiamų žinių turinį ir esmę, išmoks pagrindinius vertinimo meto- 
dus, galės pasiruošti vertintojo asistento kvalifikacijos laipsnio egzaminui. 

Vadovėlio turinys atitinka Lietuvos žemės ūkio universiteto kraštotvarkos baka- 
laurų rengimui patvirtintą mokymo dalyko VŽŽT B19 aprašą. Vadovėlis naudotinas 
ir kitų studijų programoms, susijusioms su nekilnojamojo turto vertinimu. 

I SKYRIUS. NEKILNOJAMOJO TURTO VERTINIMO POREIKIS 


1.1. Nekilnojamojo turto samprata 


Bendruoju atveju nekilnojamąjį turtą galima analizuoti ir kaip fizinį objektą, ir kaip 
aibę teisių, kurias įgyja jo savininkas, ir kaip jų bendrą visumą. Tačiau būtina detalizuoti 
Lietuvos teisinių aktų reglamentuotą nekilnojamojo turto sampratą — kaip jis apibrėžia- 
mas ir pagal ką jis skirstomas. 

Skirtingose šalyse nekilnojamasis turtas suprantamas nevienodai. Daugelyje Europos 
šalių nekilnojamasis turtas — tai žemė. Visa tai, kas yra pastatyta ant jos — tai žemės priklau- 
siniai, padidinantys žemės sklypo vertę. Mūsų šalyje pagrindinis asmenų turtinius santykius 
reglamentuojantis teisinis dokumentas — Civilinis kodeksas [2]. Šiame dokumente varto- 
jamas terminas — „nekilnojamasis daiktas“. Nekilnojamieji daiktai yra žemė ir kiti daiktai, 
kurie susiję su žeme ir kurių negalima perkelti iš vienos vietos į kitą nepakeitus jų paskirties 
bei iš esmės nesumažinus jų vertės (tokie daiktai, kurie pagal paskirtį ir prigimtį yra nekil- 
nojamieji). Nekilnojamųjų daiktų kategorijai pagal Civilinį kodeksą taip pat yra priskiriama 
įstatymuose numatyti laivai ir orlaiviai, kuriems nustatyta privaloma teisinė registracija. 

Panaši nekilnojamojo turto samprata, neprieštaraujanti Civiliniam kodeksui, apibrėžta 
ir Turto ir verslo vertinimo pagrindų įstatyme [11]. Pagal šį įstatymą, nekilnojamasis tur- 
tas — tai žemė ir su ja susiję objektai, kurių buvimo vietos negalima pakeisti, nekeičiant jų 
naudojimo paskirties arba nemažinant vertės bei ekonominės paskirties, arba turtas, kuris 
tokiu pripažįstamas įstatymuose. 

Šiek tiek laisviau ir galbūt nevisai teisingai nekilnojamasis turtas traktuojamas Nekil- 
nojamojo turto mokesčio įstatyme [6], kuriame jis apibrėžiamas tik kaip Nekilnojamojo 
turto registre registruojami patalpos, inžineriniai ir kiti statiniai. Šis įstatymas yra specifi- 
nis, kadangi jis nustato nekilnojamojo turto apmokestinimo nekilnojamojo turto mokesčių 
tvarką, todėl ir juo apibrėžtą nekilnojamojo turto sąvoką derėtų naudoti tik šio įstatymo 
nustatytais atvejais. 

Visi nekilnojamieji daiktai yra registruojami Nekilnojamojo turto kadastre ir regis- 
tre. Jiems būdinga tai, kad kiekvienas nekilnojamojo turto objektas aprašomas tam ti- 
krais kadastro duomenimis. Jie reikalingi vertinant nekilnojamąjį turtą, taip pat atliekant 
veiksmus, susijusius su šių objektų juridinės padėties pakeitimais (jų perleidimu kitiems 
asmenims nuosavybės ar naudojimo teise) ar fizinės būklės pakeitimais (žemės sklypų 
pertvarkymo planavimu, statinio rekonstrukcijos ar remonto planavimu). 

Vertinant nekilnojamąjį turtą svarbu žinoti, kas yra ir kas nėra nekilnojamojo turto 
objektai. Nekilnojamojo turto kadastre ir registre registruojami šie atskirais nekilnojamo- 
jo turto objektais suformuoti nekilnojamieji daiktai [4]: 

- žemės sklypas; 

- statinys, išskyrus laikiną statinį ar nesudėtingą statinį, kuriam nereikia statybos lei- 

dimo; 

- patalpa, įstatymo nustatytais būdais suformuota kaip atskiras nekilnojamasis daik- 

tas (pvz., butai, biurų, parduotuvių patalpos ir t. t.). 

Nekilnojamojo turto objektais negali būti: 


patalpos (bendrojo naudojimo patalpos, kambariai butuose ir pan.), kurių negalima 
suformuoti kaip atskirų nekilnojamųjų daiktų; 

statinių ar patalpų, suformuotų kaip atskiri nekilnojamieji daiktai, priklausiniai, 
kuriais laikomi savarankiški pagrindiniam daiktui tarnauti skirti antraeiliai daiktai, 
pagal savo savybes nuolat susiję su pagrindiniu daiktu; 

žemės dangos, sankasos, iškasos, pylimai, geležinkelio pabėgiai ir bėgiai, ribožen- 
kliai, melioracijos ir kiti įrenginiai, kurių funkcijos yra tiesiogiai susijusios su Že- 
mės sklypu ar statiniu, kaip atskiru nekilnojamuoju daiktu. 


Žemės sklypas, kaip nekilnojamojo turto objektas, apibūdinamas taip: tai teritorijos 
dalis, turinti nustatytas ir vietovėje paženklintas ribas, nustatytus kadastro duomenis 
ir įregistruotas Nekilnojamojo turto registre. Svarbiausius žemės sklypo kadastro duo- 
menis sudaro: 

1. Pagrindinė tikslinė žemės naudojimo paskirtis, naudojimo būdas ir pobūdis. Šie 


įrašai nulemia galimybes žemės sklype vykdyti vieną ar kitą ūkinę veiklą, taigi ir 
galimybę gauti skirtingas pajamas, skaičiuojant ploto vienetui. Vertinant turtą, tai 
yra aplinkybė, ribojanti perspektyvinį žemės panaudojimą — jis priklauso ne nuo 
žemės savininko pageidavimo, o nuo visuomenės poreikio tame žemės sklype plė- 
toti tik tam tikrą veiklą. Žemės naudojimo paskirtis, būdas ir pobūdis keičiami tik 
pagal patvirtintus detaliuosius planus (atskirais atvejais — specialiuosius planus), 
todėl vertinti žemės sklypą ne pagal esamus, o pagal numatomus kadastro (regis- 
tro) duomenis galima tik turint garantiją, kad jie tikrai bus, prieš tai atlikus būtinas 
planavimo procedūras. 


. Žemės sklypo plotas. Žemės sklypo plotas nustatomas atlikus sklypo ribų paženkli- 


nimą vietovėje ir ribas pažymėjus kartografinėje medžiagoje. Nekilnojamojo turto 
registre žemės sklypo plotas yra įrašytas 0,01 ha tikslumu arba (kai riboženklių 
koordinatės nustatytos tiksliais geodeziniais prietaisais) — 0,0001 ha tikslumu. At- 
sižvelgiant į žemės sklypų vertingumą, pageidautina, kad kitos paskirties žemės 
sklypų, arba kitų žemės sklypų, kurių vertė didesnė kaip 1 Lt/m2, plotas būtų nu- 
statomas atlikus kadastrinius matavimus ir jų pagrindu apskaičiavus sklypo dydį 
0,0001 ha tikslumu. 


. Žemės ploto sudėtis pagal žemės naudmenų rūšis. Šie rodikliai turi įtakos žemės 


panaudojimui pagal paskirtį. Pavyzdžiui, žemės ūkio paskirties žemės sklypas yra 
vertingesnis, jeigu jį visą arba didžiąją dalį sudaro žemės ūkio naudmenos, ir ma- 
žiau vertingas, jeigu jame yra įsiterpusių medžių ir krūmų želdinių, pelkių ir kitų 
nenaudojamų žemių. Kitos paskirties žemės naudojimui pagal paskirtį tinkamiausi 
plotai — užstatytos teritorijos (su kiemais ir aikštelėmis), keliai ir tinkamo reljefo 
kitos žemės naudmenos; netinkami arba mažiau tinkami — miškų, pelkių, medžių ir 
krūmų želdinių, vandens telkinių plotai. 


. Zemės plotas, kuriame yra melioracijos įrenginiai (nusausinta ir drėkinama žemė). 


Tai svarbus rodiklis, kadangi jis apibūdina teritorijos pritaikymą žemės ūkio veiklai 


ir didina žemės ūkio paskirties žemės vertę. Be to, šio sklypo panaudojimas kitoms 
paskirtims gali būti draudžiamas, apribojamas arba sąlygojamas įpareigojimu kom- 
pensuoti už melioracijos įrenginių sunaikinimą. 

5. Žemės ūkio naudmenų kokybės įvertinimas, išreikštas vidutiniu žemės našumo 
balu. Šis rodiklis apibūdina žemės ūkio naudmenų dirvožemių derlingumą ir turi 
įtakos nustatant esamą žemės sklypo vertę, taip pat galimybes jį panaudoti ne že- 
mės ūkio veiklai (vadovaujantis Žemės įstatymo 22 straipsniu, „ariamoji žemė, 
kurios dirvožemio našumas didesnis už vidutinį šalyje, taip pat žemė, kurioje yra 
eksploatuojamos melioracijos sistemos, turi būti naudojama taip, kad nesumažėtų 
jos plotas...“). 

6. Žemės naudojimo specialiosios sąlygos. Tai — ūkinės veiklos reglamentavimas Vy- 
riausybės nutarimu [21] nustatyta tvarka saugomose teritorijose (valstybiniuose 
parkuose, draustiniuose, ekologinės apsaugos zonose ir kt.) bei kitose teritorijose, 
siekiant užtikrinti aplinkos apsaugą, statinių apsaugą bei žmonių sveikatos apsau- 
gą. Žemės sklypuose, kuriuose dėl nustatytų specialiųjų žemės naudojimo sąlygų 
negalimos ar draudžiamos statybos, tręšimas ir chemikalų naudojimas, intensyvus 
žemės dirbimas, miško kirtimai, atitinkamai kinta ir galimybė gauti pajamų iš vyk- 
domos ūkinės veiklos — jų dydis, kuris turi įtakos žemės sklypo rinkos vertei. 

7. Žemės sklypo vertė. Nekilnojamojo turto registre turi būti įrašomi šie duomenys: 
žemės sklypo vertė, reikalinga žemės apmokestinimui (ji apskaičiuojama pagal Vy- 
riausybės nutarimu patvirtintą Žemės įvertinimo metodiką [27]), vidutinė rinkos 
vertė (ji apskaičiuojama pagal VĮ Registrų centras konkrečios savivaldybės teritori- 
joje atlikto žemės vertinimo masiniu būdu duomenis — verčių žemėlapį ir matemati- 
nius vertės nustatymo modelius [43, 77]) ir žemės sklypo įsigijimo vertė (ji įrašoma 
tik tais atvejais, kai žemės sklypas buvo parduotas po jo pirmojo įregistravimo 
— pagal pirkimo-pardavimo sutartyje nurodytą žemės sklypo kainą). Žemės sklypo 
vertės duomenys reikalingi atliekant individualų turto vertinimą — skaičiuojant lai- 
ko pokyčių 1r kitų veiksnių įtaką žemės vertei. 


Be šių žemės sklypo kadastro įrašų, Nekilnojamojo turto registro duomenų bazėje ki- 
tas pagrindinis žemės sklypą apibūdinantis dokumentas yra žemės sklypo planas, kuriame 
turi būti pavaizduoti (išbraižyti) žemės naudmenų kontūrai ir kiti situacijos elementai. 

Atsižvelgiant į tai, kad žemė yra naudojama kaip gamtos išteklius ir kaip teritorija 
statinių išdėstymui ar kitai veiklai, nesusijusiai su žemdirbystės ir miškininkystės produk- 
cijos gamyba, žemės sklypo kadastro duomenys turto vertinimui yra nevienodai svarbūs 
(žr. 1.1 lentelę). 

1.1 lentelė. Pagrindinių žemės sklypą apibūdinančių kadastro duomenų reikšmingumas turto 
vertinimui 


Zemės Zemės nau- Zemės Žainės Specialiosios Kita informacija, 


naudojimo dojimo būdas | naudmenų sakasibalas žemės naudo- gaunama iš situ- 
paskirtis ir pobūdis sudėtis jimo sąlygos acijos analizės 


Privažiavimo ke- 
Žemės ūkio + +1+ lių būklė; techninė 
infrastruktūra 


Medynų amžius, 
rūšinė sudėtis ir kiti 
miškotvarkos taksa- 

ciniai duomenys 


Miškų ūkio 


Žemės sklype esantys 
statiniai, jų paskir- 
Kita paskirtis tis ir būklė; sklypo 
vieta urbanizuotų 
teritorijų atžvilgiu 


Pastabos: + nereikšminga; ++ vidutiniškai reikšminga; +++ reikšminga. 


Statinys — gali būti visa tai, kas sukurta statybos darbais, naudojant statybos produk- 
tus, ir yra tvirtai sujungta su žeme. Statinį kaip nekilnojamojo turto objektą (įskaitant 
pastatus, patalpas, inžinerinius statinius) apibūdina šie kadastro duomenys, įrašomi Ne- 
kilnojamojo turto registre: 

1. Statinio pavadinimas ir pagrindinė tikslinė jo naudojimo paskirtis. 

Statinio parametrai (plotas, tūris, ilgis, plotis ir pan.). 

Statinio statybinė medžiaga. 

Statinio vidaus įrangos charakteristika. 

Statinio fizinio nusidėvėjimo ir baigtumo procentas. 

Statybos (rekonstravimo) pradžios ir pabaigos metai. 

Įsigijimo kaina ir įsigijimo data. 

Statinio kontūrų skaitmeninė grafinė informacija ir statinio vidaus išplanavimo 
duomenys (aukštų planai ir kt.). 


SRS A RR 


1.2. Institucijos, susijusios su nekilnojamojo turto vertinimu 


Nekilnojamojo turto rinka Lietuvoje pradėjo formuotis nuo nepriklausomybės atgavi- 
mo. Prasidėjo žemės reforma ir privatizacijos procesai, turėję Įtakos privačios nuosavy- 
bės santykiams. Tuo metu nebuvo mokslo ir studijų institucijų, rengiančių nekilnojamojo 
turto vertintojus. Nekilnojamąjį turtą vertino įvairių specialybių atstovai — statybininkai, 
ekonomistai, žemėtvarkininkai. Nebuvo ir turto vertintojų atestavimo tvarkos. Pats ver- 
tinimo procesas taip pat buvo probleminis, kadangi besiformuojančioje rinkoje nebuvo 
atvirų rinkos sandorių, arba jų buvo labai mažai [66]. Todėl pradėjo kurtis visuomeninės 
organizacijos, vienijančios vertinimu užsiimančius specialistus ir įmones. 

Siekiant koordinuoti visų asmenų ar organizacijų, užsiimančių turto vertinimu, veiklą, 
1994 m. buvo įsteigta Lietuvos turto vertintojų asociacija (LTVA). Pagrindiniai Asociaci- 
jos įkūrimo tikslai ir funkcijos yra: 

- organizuoti visuomeninę kvalifikuotą įvairaus turto ir kapitalo vertinimo sistemą; 

- rūpintis turto ir kapitalo vertinimo specialistų rengimu; 

- kaupti ir teikti mformaciją turto vertinimo klausimais; 

- teikti metodinę ir kitokią pagalbą turto vertinimo klausimais. 

Šiuo metu Asociacijai priklauso daugiau nei du šimtai aukštos kvalifikacijos skirtin- 
gų sričių specialistų, dirbančių turto vertinimo srityse privačiose kompanijose, valstybės 
įmonėse ir įstaigose, aukštosiose mokyklose [70]. Reikia pažymėti, kad Asociacija vienija 
ir nekilnojamojo turto vertintojus, ir kilnojamojo turto ir verslo vertintojus. 

Asociacijos tikslai apima šias sritis: 

1. Organizuoti visuomeninę kvalifikuotą turto ir kapitalo vertinimo sistemą; 

2. Rūpintis turto ir verslo vertinimo specialistų kvalifikacijos kėlimu; 

3. Kaupti 1r teikti informaciją, metodinę ir kitokią pagalbą turto vertinimo klausimais. 

Nekilnojamojo turto rinkos kūrimosi laikotarpiu vienas svarbiausių LTVA uždavinių 
buvo sukurti turto ir verslo vertinimo sistemą, pagrįstą tarptautiniais vertinimo standar- 
tais. Tuo metu Asociacija pradėjo bendradarbiauti su tarptautinėmis turto vertintojų orga- 
nizacijomis (Tarptautinis turto vertinimo standartų komitetas, Europos pagrindinių fon- 
dų vertintojų grupė/Europos vertintojų asociacija, Tarptautinė matininkų federacija). Per 
savo gyvavimo laiką LTVA organizavo nemažai seminarų ir kvalifikacinių kursų turto 
vertinimo klausimais, aktyviai dalyvavo kuriant įstatymų aktus, susijusius su turto verti- 
nimu ir vertintojų kvalifikacija, rengė ir platino metodinę medžiagą. 

Šiuo metu Lietuvos turto vertintojų asociacija išlieka aktyvi ir sėkmingai tęsia savo 
veiklą. 

Panaši organizacija, vienijanti Lietuvos turtą ir verslą vertinančias įmones, yra Lie- 
tuvos turtą ir verslą vertinančių įmonių asociacija, susikūrusi 2002 metais. Ši Asociacija 
vienija pagrindines Lietuvos įmones, kurių veikla susijusi su turto vertinimu. Pagrindiniai 
šios asociacijos tikslai yra panašūs kaip ir LTVA [69]: 

1. Tarptautinių turto ir verslo vertinimo standartų ir metodikų diegimas ir naujų naci- 

onalinių standartų kūrimas; 

2. Turtą ir verslą vertinančių įmonių atestavimas; 

3. Mokslinės, metodinės ir kitos pagalbos bei informacijos turto ir verslo vertinimo 

klausimais kaupimas ir platinimas. 

Asociacija taip pat rengia konferencijas ir seminarus, bendradarbiauja su valstybinė- 
mis ir kitomis institucijomis rengiant ir įgyvendinant turto ir verslo vertinimą reglamen- 
tuojančius norminius teisės aktus, bendradarbiauja su tarptautinėmis organizacijomis. 

Dar viena nekilnojamojo turto vertintojams svarbi organizacija - Lietuvos Respublikos 
audito, apskaitos ir turto vertinimo institutas. Institutas buvo įkurtas 1995 metais, jo tiks- 
las — atlikti turto vertintojų ir turtą vertinančių įmonių veiklos valstybinę priežiūrą [68]. 
Ši įstaiga bendradarbiauja su Lietuvos turto vertintojų asociacija ir kitomis organizacijo- 
mis rengdama turto vertintojų bei įmonių, vertinančių turtą, kvalifikacijos reikalavimus 1r 

kvalifikacijos atestatų išdavimo tvarką, rengia specialias mokymo programas, derina turto 
vertinimo atlikimo principus bei metodiką su Tarptautiniais vertinimo standartais. 
Minėtos įstaigos ir organizacijos padarė didelę įtaką nekilnojamojo turto vertintojų rengi- 
mui ir jų kvalifikacijos tobulinimui. Šiuo metu aukštojo mokslo įstaigose jau rengiami kvalifi- 
kuoti nekilnojamojo turto specialistai. Kauno technologijos universitetas yra patvirtinęs Nekil- 
nojamojo turto valdymo magistrantūros studijų programą, kurią baigus suteikiamas statybos 
inžinieriaus magistro laipsnis. Vilniaus Gedimino technikos universitetas rengia ir bakalaurų 
studijų, ir magistrantūros studijų programas, susijusias su nekilnojamuoju turtu. Pirmosios pa- 
kopos (pagrindinėms) studijoms yra parengta Nekilnojamojo turto vadybos studijų programa. 
Nekilnojamojo turto vertinimas ir valdymas yra magistrantūros studijų programa. Sėkmingai 
baigus šias programas gaunami vadybos ir verslo administravimo kvalifikaciniai laipsniai. 


1.3. Nekilnojamojo turto vertinimo atvejai 


Lietuvos Respublikos turto ir verslo vertinimo pagrindų įstatyme nurodyti galimi turto 
vertinimo atvejai [11]. Remiantis jais, galima suklasifikuoti pagrindinius nekilnojamojo 
turto vertinimo atvejus [88]: 

1. Nuosavybės perleidimo atvejai, kai keičiasi jo savininkas, t. y. turtas parduodamas, 
perduodamas kaip nepiniginis (turtinis) įnašas, mainomas, dovanojamas, pavel- 
dimas ar kitaip perleidžiama nuosavybė. Šiuo atveju nekilnojamojo turto vertės 
nustatymas padeda būsimiems pirkėjams siūlyti priimtiną pirkimo kainą, o parda- 
vėjams nustatyti priimtiną pardavimo kainą. Taip pat tai yra nekilnojamojo turto re- 
gistro duomenų atnaujinimas tikslesniam masinio vertinimo atlikimui. Paveldėjus 
nekilnojamąjį turtą būtina sumokėti paveldimo turto mokestį, kuris skaičiuojamas 
pagal komisijos privalomam registruoti turtui patvirtintas vidutines rinkos vertes. 

2. Nekilnojamojo turto draudimas. Kiekviena draudimo bendrovė turi Žinoti turto 
vertę, prieš jį apdraudžiant, kadangi nuo to priklauso ir išmokos, ir nustatytų įmokų 
dydžiai. Dažniausiai nekilnojamasis turtas draudžiamas nuo nelaimingų atsitikimų 
— gaisro, potvynio, kitų sugriovimų, todėl šiuo atveju skaičiuojama vertė yra pa- 
grįsta turto atkūrimo kaštais. 

3. Nekilnojamojo turto apmokestinimas ir deklaravimas. Nekilnojamasis turtas yra 
apmokestinamas daugelyje valstybių. Tiek mokesčiai, tiek ir vertės nustatymo 
principai gali būti skirtingi įvairiose šalyse. Lietuvoje yra dviejų rūšių mokesčiai, 
susiję su nekilnojamuoju turtu. Žemės mokestį (1,5 90) moka žemės sklypų savi- 
ninkai. Jis apskaičiuojamas nustatant žemės nominalią indeksuotą kainą, pagal 
Lietuvos Respublikos Vyriausybės 1999 m. nutarimą Nr. 205 [27]. Ši žemės vertė 
pagrįsta jos kokybinėmis savybėmis ir turi mažai sąsajų su rinkos verte. Nekil- 
nojamojo turto mokestį (0,3—1 Yo) moka patalpų, statinių ir inžinerinių įrenginių 
savininkai — juridiniai asmenys, taip pat fiziniai asmenys, jei jie naudoja nekilno- 
jamąjį turtą komerciniais tikslais [6]. Mokestis yra mokamas nuo vidutinės rinkos 
vertės nustatytos pagal verčių žemėlapius arba nuo atkuriamosios vertės (ši vertė 
skaičiuojama tik tam tikros paskirties nekilnojamajam turtui). 

4. Nekilnojamojo turto sujungimas, padalijimas ar atidalijimas. Šios sąvokos aprašo 
tam tikrus nekilnojamojo turto formavimo procesus. Tačiau kiekvienu atveju reikia 
žinoti, kokia jungiamo ar atidalijamo sklypo ar kito nekilnojamojo turto dalies vertė. 
Registrų centre turi būti pataisomi nekilnojamojo turto kadastro duomenys - tai gali 
būti ir nominali indeksuota žemės sklypo kaina, ir pastatų ar statinių vertė. Bendra- 
turčiams daug svarbiau žinoti, kokia sujungiamo ar atidalijamo turto rinkos vertė. 

5. Nekilnojamojo turto įkeitimas. Nekilnojamasis turtas dažniausiai perkamas imant 
paskolą iš bankų, kuri yra apsaugojama įkeičiant patį nekilnojamąjį turtą. Savaime 
aišku, kad bankai turi žinoti įkeičiamo turto rinkos vertę, kadangi nuo jos priklauso 
suteikiamo kredito dydis. Bankų suteikiamo kredito dydis dažnai būna 70-80 Yo įkei- 
čiamo turto rinkos vertės, tačiau paklausiam turtui šis procentas gali būti ir didesnis. 

6. Kai nekilnojamasis turtas paimamas įstatymų nustatyta tvarka visuomenės porei- 
kiams. Pagal Lietuvos Respublikos žemės įstatymą [13], paimant žemę visuome- 
nės poreikiams, turi būti teisingai atlyginta. Šiuo atveju svarbi yra paimamos žemės 
rinkos vertė. Tačiau norint teisingai nustatyti savininko nuostolius, vertinant reiktų 
atsižvelgti ir į savininkui sukeltus nepatogumus, neįgyvendintus planus ir panašiai. 

7. Taikant bankrotų procedūrą įmonėms. Šiuo atveju yra vertinamas visas įmonės tur- 
tas, siekiant atsiskaityti su kreditoriais. Turi būti nustatyta įmonės nuosavybės teise 
valdomo nekilnojamojo turto rinkos vertė. 

8. Kai yra vykdomi teismų sprendimai, nutartys ir nutarimai civilinėse bylose, teismų 
nuosprendžiai ir nutartys baudžiamosiose bylose dėl turtinių išieškojimų, hipotekos 
teisėjų nutartys įkeistą turtą parduoti iš varžytynių. Šiais atvejais turėtų būti nusta- 
tyta nekilnojamojo turto rinkos vertė. 

9. Kai to pageidauja turto savininkas arba turto vertinimo užsakovas. Tiek nekilnoja- 
mojo turto savininkas, tiek vertinimo užsakovas gali užsakyti vertinimą ne tik parda- 
vimo ar pirkimo sandoriui sudaryti: jie gali norėti investuoti, keisti paskirtį, vystyti 
nekilnojamąjį turtą. Priklausomai nuo vertinimo tikslo, šiais atvejais gali būti nusta- 
tomos įvairios vertės — rinkos vertė, naudojimo vertė, atstatomoji vertė ir t. t. 

10.Kai nekilnojamasis turtas įrašomas į finansinės apskaitos dokumentus. Bet kokį 
turtą įrašant į finansinės apskaitos dokumentus būtina žinoti jo rinkos vertę. 

11. Kai nekilnojamasis turtas išnuomojamas arba perduodamas kitiems asmenims pa- 
saugos, panaudos pagrindais ar patikėjimo teise. Šiais atvejais nekilnojamojo turto 
įvertinimas padeda nustatyti nuomos kainą ir įvertinti, ar nebuvo padaryti kokie 
nors turto pažeidimai ir vertės sumažėjimas jo perdavimo laikotarpio metu. 

12.Kai turtas pripažįstamas bešeimininkiu. 

Šiais atvejais nekilnojamojo turto vertinimas yra privalomas. Apibendrinus galima pa- 

sakyti, kad yra nemažai galimų nekilnojamojo turto vertinimo atvejų. Šių vertinimų tikslai 
yra skirtingi, nustatomos skirtingos vertės ir naudojamos įvairios vertinimo metodikos. 

Klausimai savikontrolei: 


AB 


Kaip apibūdintumėte nekilnojamojo daikto sąvoką? 

Kokie nekilnojamieji daiktai Nekilnojamojo turto registre registruojami atskirais 
nekilnojamojo turto objektais? 

Kokie objektai Nekilnojamojo turto registre negali būti registruojami atskirais ne- 
kilnojamojo turto objektais? 

Kokiais kadastro duomenimis apibūdinamas žemės sklypas? 

Kokiais kadastro duomenimis apibūdinamas statinys? 

Kokia yra pagrindinių žemės sklypą apibūdinančių kadastro duomenų įtaka nekil- 
nojamojo turto vertinimui? 

Kokias žinote pagrindines su nekilnojamojo turto vertinimu susijusias Lietuvos 
organizacijas? 

Kokie gali būti nekilnojamojo turto vertinimo atvejai? 

žinios, 2000, Nr. 58-1707; 2003, Nr. 57-2530; 2007, Nr. 4-159. 

Galinienė, B. Turto ir verslo vertinimo sistema. Formavimas ir plėtros koncepcija: 
monografija. Vilniaus universiteto leidykla, 2004, P. 307. 

Lietuvos Respublikos audito, apskaitos ir turto vertinimo institutas. Prieiga per in- 
ternetą: http://Awww.atv1.lt. 

Lietuvos turtą ir verslą vertinančių įmonių asociacija. Prieiga per internetą: http:// 
www.vertintojai.lt. 

Lietuvos turto vertintojų asociacija. Prieiga per internetą: http://Awww.ltva.lt 


II SKYRIUS. TEISINIAI NEKILNOJAMOJO TURTO NUOSAVYBĖS 
IR VERTINIMO PAGRINDAI 


2.1. Teisės į nekilnojamąjį turtą 


Pagal Civilinį kodeksą, nuosavybės teisė — tai teisė savo nuožiūra, nepažeidžiant įstaty- 
mų ir kitų asmenų teisių ir interesų, valdyti, naudoti nuosavybės teisės objektą ir juo dispo- 
nuoti. Nekilnojamojo turto valdymas - tai teisė daryti jam fizinį ar ūkinį poveikį, faktinis 
daikto turėjimas. Nekilnojamojo turto naudojimas - teisė naudoti ir gauti naudą - statyti ir 
naudoti pastatus, išauginti produkciją ir t. t. Disponavimas nekilnojamuoju turtu — tai teisė 
perleisti kitiems asmenims nuosavybės teises ar dalį nuosavybės teisių (pvz., išnuomoti). 

Nuosavybės teise nekilnojamasis turtas Lietuvoje gali priklausyti valstybei, savivaldy- 
bėms, fiziniams ir juridiniams asmenims. Tačiau valstybė gali turėti išskirtinių nekilnoja- 
mojo turto nuosavybės teisių. Pagal Lietuvos Respublikos Konstituciją, Lietuvos Respu- 
blikai išimtine nuosavybės teise priklauso: žemės gelmės, taip pat valstybinės reikšmės 
vidaus vandenys, miškai, parkai, keliai, istorijos, archeologijos ir kultūros objektai [1]. 

Aišku, kad šiuo atveju privačios žemės savininko teisės yra apribojamos. Jam nuosavybės 
teise priklauso tik viršutinis žemės sklypo sluoksnis, ant žemės sklypo esantys statiniai bei jų 
priklausiniai, kiti nekilnojamieji daiktai, jeigu įstatymo ar sutarties nenustatyta kitaip. Tam ti- 
krais atvejais žemės sklypo savininkas turi nuosavybės teisę į žemėje esančias naudingąsias 
iškasenas tiek, kiek ši teisė neprieštarauja įstatymams ir kiek būtina naudoti žemės sklypą pagal 
paskirtį, t. y. žemės savininkas ar naudotojas gali be atskiro leidimo savo ūkio reikmėms naudoti 
žemės sklype esančias plačiai paplitusias naudingąsias iškasenas (pvz., smėlį, žvyrą) [59]. 

Nors Lietuvos Respublikos Konstitucijoje nustatyta, kad nuosavybė neliečiama ir nuo- 
savybės teises saugo įstatymai, tačiau tam tikrais atvejais nuosavybė gali būti paimama 
įstatymo nustatyta tvarka visuomenės poreikiams, teisingai atlyginant. 

Pagal Civilinį kodeksą, yra numatyti nuosavybės teisės įgijimo atvejai. Galima išskirti 
tik nekilnojamojo turto įgijimo atvejus: 

1) pagal sandorius; 

2) paveldėjimu; 

3) pagaminant naują daiktą; 

4) pasisavinant bešeimininkį daiktą; 

5) atlygintinai paimant netinkamai laikomas kultūros vertybes ir kitus daiktus (turtą) 

visuomenės poreikiams; 

6) konfiskuojant ar kitu būdu už pažeidimus paimant pagal įstatymą daiktus (turtą); 

7) igyjamąja senatimi; 

8) kitais įstatymo nustatytais pagrindais. 

Igyjant nuosavybės teisę į nekilnojamąjį turtą pagal sandorius, naujasis savininkas 
įgyja tiek teisių ir pareigų, kiek jų turėjo buvęs turto savininkas, jei įstatymai ar sutartis 
nenustato kitaip. 

Dažniausiai nekilnojamasis turtas privačios nuosavybės teise įgyjamas pagal sando- 
rius ir paveldėjimu. Žemės ir nekilnojamojo turto perleidimo sandoriai yra tokie [2]: 


19 


1. Pirkimo-pardavimo sutartys. Šios sutartys turi būti notarinės formos, jose turi būti nu- 
rodoma pagrindiniai duomenys apie nekilnojamąjį turtą, žemės sklypo ar kito nekilno- 
jamojo turto adresas, savininkas, kaina. Nuosavybės teisė į nekilnojamąjį turtą pirkėjui 
pereina nuo daikto perdavimo momento. Nekilnojamojo turto perdavimas ir jo priėmi- 
mas turi būti įformintas priėmimo-perdavimo aktu ar kitu sutartyje nurodytu dokumen- 
tu, kurį pasirašo pardavėjas ir pirkėjas. Dabartiniame Civiliniame kodekse nėra nurodyta, 
per kiek laiko naujasis savininkas turi įregistruoti nekilnojamąjį turtą viešame registre. Ši 
nuostata apsunkina sisteminę nekilnojamojo turto registro veiklą ir jo duomenų atnauji- 
nimą, kadangi nebėra privalomos registracijos. Tačiau jei tokia sutartis nėra užregistruota 
viešame registre, jos negalima panaudoti prieš trečiuosius asmenis. 

2. Dovanojimo sutartys. Pagal dovanojimo sutartį dovanotojas neatlygintinai perduoda 
turtą apdovanotajam nuosavybės teise arba atleidžia apdovanotąjį nuo turtinės parei- 
gos dovanotojui ar trečiajam asmeniui. Nekilnojamojo turto dovanojimo sutartis turi 
būti notarinės formos Asmuo, dovanodamas turtą, gali nustatyti sąlygą, kad šis turtas 
turi būti naudojamas tam tikram tikslui nepažeidžiant kitų asmenų teisių ir teisėtų inte- 
resų. Šiuo atveju, jei apdovanotasis nevykdo dovanojimo sutartyje nustatytos sąlygos, 
tai dovanotojas teismo tvarka turi teisę reikalauti, kad sąlyga būtų įvykdyta arba kad 
būtų panaikinta sutartis ir turtas grąžintas (pvz., dovanojamas namas su sąlyga, kad 
dovanotoju bus rūpinamasi iki jo mirties). Teisines pasekmes tretiesiems asmenims 
nekilnojamojo turto dovanojimo sutartis sukelia tik įregistravus ją viešame registre. 

3. Mainų sutartys. Pagal mainų sutartį viena šalis įsipareigoja perduoti kitai šaliai 
nuosavybės teise vieną daiktą mainais už kitą daiktą. Mainų sutarčiai taikomos pir- 
kimo-pardavimo sutartis reglamentuojančios normos. Jei ko kita nenumato mainų 
sutartis, laikoma, kad mainomų daiktų kaina yra vienoda, o jei mainomų daiktų kai- 
na yra skirtinga, mažesnės kainos daiktą perduodanti šalis neprivalo mokėti kainų 
skirtumo, jei tai nenumatyta sutartyje. 


2.2. Bendroji nuosavybė 


Neretai vienas nekilnojamojo turto objektas priklauso keliems savininkams. Tokiu 
atveju jie nekilnojamąjį turtą valdo bendrosios nuosavybės teise. Yra išskiriama dvi ben- 
drosios nuosavybės rūšys: 

- bendroji dalinė nuosavybė — kai bendrosios nuosavybės teisėje nustatytos kiekvie- 
no savininko nuosavybės teisės dalys. Jei nėra nustatytas konkretus bendraturčių 
dalių dydis, laikoma, kad jų dalys yra lygios; 

- bendroji jungtinė nuosavybės teisė — kai nuosavybės teisės dalys nėra nustatytos. 

Esant bendrajai dalinei nekilnojamojo turto nuosavybei, nekilnojamojo turto registro do- 
kumentuose turėtų būti nurodyta kiekvienam bendraturčiui priklausanti dalis. Bendrosios 
dalinės nuosavybės teisės objektas valdomas, juo naudojamasi ir disponuojama bendraturčių 
sutarimu. Kiekvienas iš bendraturčių proporcingai savo daliai turi teisę į nekilnojamojo turto 
duodamas pajamas ir atsako tretiesiems asmenims pagal prievoles, susijusias su šiuo turtu. 

Jeigu bendraturtis, turėdamas kitų bendraturčių sutikimą ir laikydamasis įstatymų nu- 
statytų taisyklių, savo lėšomis padidina bendrąjį daiktą ar jo vertę, tai šio bendraturčio 

reikalavimu jo dalis bendrojoje dalinėje nuosavybėje ir naudojimosi bendruoju daiktų 
tvarka turi būti atitinkamai pakeičiamos (pvz., palėpės įrengimas). 

Kiekvienas bendraturtis turi teisę perleisti kitam asmeniui nuosavybėn, išnuomoti ar kitu 
būdu perduoti naudotis, įkeisti ar kitaip suvaržyti visą savo dalį. Bendraturčiai turi pirmeny- 
bės teisę pirkti bendrąja nuosavybe esančią parduodamą dalį ta kaina, kuria ji parduodama, ir 
kitomis tomis pačiomis sąlygomis (išskyrus atvejus, kai parduodama 1š viešųjų varžytynių). 

Kiekvienas bendraturtis turi teisę reikalauti atidalyti jo dalį iš bendrosios dalinės nuo- 
savybės. Jeigu nesusitariama dėl atidalijimo būdo, tai pagal bet kurio bendraturčio ieškinį 
daiktas padalijamas natūra kiek galima be neproporcingos žalos jo paskirčiai. Kitais atve- 
jais vienas ar keli 1š atidalijamų bendraturčių gauna kompensaciją pinigais. 

Nekilnojamojo turto bendraturčiai turi teisę tarpusavio susitarimu nustatyti tvarką, pa- 
gal kurią bus naudojamasi konkrečiomis dalimis, atsižvelgdami į savo dalį, turimą ben- 
drosios dalinės nuosavybės teise. 

Butų ir kitų patalpų savininkams bendrosios dalinės nuosavybės teise priklauso namo 
bendro naudojimo patalpos, pagrindinės namo konstrukcijos, bendrojo naudojimo mecha- 
ninė, elektros, sanitarinė-techninė 1r kitokia įranga. 

Bendroji jungtinė nuosavybė atsiranda įstatymų nustatytais atvejais (pvz., sutuoktinių nuo- 
savybė). Bendraturčiai turi vienodas teises į bendro nekilnojamojo turto duodamas pajamas ir 
solidariai atsako tretiesiems asmenims pagal prievoles, susijusias su bendru turtu. Jeigu ben- 
draturtis, laikydamasis įstatymų nustatytų taisyklių, padidina bendrą nekilnojamąjį turtą ar jo 
vertę, tai į padidintą turtą ar jo vertę bendrosios jungtinės nuosavybės teises įgyja lygiai visi 
bendraturčiai. Bendraturčių sutikimas būtinas nekilnojamajam turtui perleisti kito asmens nuo- 
savybėn, išnuomoti ar perduoti naudotis kitokiu būdu, įkeisti ar kitaip suvaržyti teisę į turtą. 

Bendraturtis neturi teisės perleisti kito asmens nuosavybėn bendrosios jungtinės nuo- 
savybės teise turimos savo dalies, kol ši dalis nebus nustatyta konkrečiame bendrame 
nekilnojamame turte, išskyrus atvejus, kai nekilnojamasis turtas paveldimas, ir kitus įsta- 
tymų numatytus atvejus. 

Vertinant nekilnojamąjį turtą valdomą bendrosios nuosavybės teise būtina atsižvelgti, 
kokia dalis priklauso savininkui (vertinimo užsakovui), ar yra nustatyta naudojimosi tvar- 
ka, kiek yra bendraturčių (kuo daugiau — tuo sunkiau susitarti ir priimti bendrą sprendimą) 
ir kokie yra jų tarpusavio susitarimai. 


2.3. Žemės ūkio paskirties žemės įsigijimo ir naudojimo apribojimai 


Vertinant nekilnojamąjį turtą, vertei įtakos turi ne tik fizinės to objekto savybės, tačiau 
ir teisės, įgyjamos valdant tą turtą. Dažniausiai savininko nuosavybės teises suvaržo Žže- 
mės naudojimo apribojimai saugotinose teritorijose, specialiosios žemės naudojimo sąly- 
gos, kiti statybiniai ir architektūriniai apribojimai, servitutai. 

Šiame skyriuje jau buvo minėta išimtinė Lietuvos Respublikos teisė į tam tikrą nekil- 
nojamąjį turtą. Nuosavybės teisė tik nusako, ką gali ir ko negali daryti esamas nekilnoja- 
mojo turto savininkas. Vertinant plačiau, reikėtų išskirti ir apribojimus, taikomus įsigyjant 
nekilnojamąjį turtą. Didžiausią įtaką šie apribojimai turi žemės ūkio paskirties žemei, 
kurios įsigijimui yra daugiausiai sąlygų. 

Lietuvos fiziniams ir juridiniams asmenims apribojimai įsigyjant nekilnojamojo turto 
objektus taikomi tik įsigyjant žemės ūkio paskirties žemę. Vienas iš apribojimų — tai įsi- 
gyjamos žemės ūkio paskirties žemės plotas. 

Dar vienas apribojimas yra taikomas užsienio šalių subjektams. Užsienio subjektai, 
norintys pirkti žemę, turi atitikti europinės ir transatlantinės integracijos kriterijus. Tai turi 
būti asmenys iš [3]: 

- Europos Sąjungos narių arba iš valstybių, sudariusių Europos sutartį su Europos 

bendrijomis bei jų šalimis; 

- ekonominio bendradarbiavimo ir plėtros organizacijos šalių, Šiaurės Atlanto sutar- 
ties organizacijos šalių bei Europos ekonominės erdvės susitarimo šalių. 

Šių šalių fiziniai ir juridiniai asmenys gali įsigyti nekilnojamojo turto objektus tokio- 
mis pačiomis sąlygomis, kaip ir Lietuvos piliečiai, išskyrus žemės ūkio paskirties žemę. 
Žemės ūkio paskirties žemę tomis pačiomis sąlygomis, kaip ir Lietuvos piliečiai, gali įsi- 
gyti tie užsieniečiai, kurie 3 metus Lietuvoje nuolat gyveno ir vertėsi žemės ūkio veikla, 
ir užsienio juridiniai asmenys, įsteigę Lietuvoje atstovybes ir filialus. Kiti užsienio fiziniai 
ir juridiniai asmenys galės įsigyti žemės ūkio paskirties žemę tik pasibaigus 7 metų perei- 
namajam laikotarpiui nuo Lietuvos įstojimo į Europos Sąjungą datos. 

Ir užsieniečiams, ir Lietuvos fiziniams ir juridiniams asmenims taikomi šie bendri 
reikalavimai: 

1. Iš valstybės įsigyti galima ne daugiau kaip 300 ha; 

2. Bendras įsigytos nuosavybėn (iš valstybės ir privačių asmenų) žemės plotas vie- 

nam asmeniui neturi būti didesnis kaip 500 ha. 

3. Jeigu įsigyjamą žemės sklypą naudoja kitas asmuo, kuris turi teisę į valstybės para- 
mą ūkio plėtrai (t. y. ūkininkas arba žemės ūkio veikla užsiimantis juridinis asmuo), 
jis turi pirmumo teisę tomis pačiomis sąlygomis pirkti žemės ūkio paskirties žemę. 

Šie apribojimai susiaurina potencialių pirkėjų skaičių, tačiau jų įvedimo tikslas pirmiau- 
sia buvo apsaugoti ir sustiprinti Lietuvos ūkininkus, besiverčiančius žemės ūkio veikla. 

2003 metais patvirtintas Žemės ūkio paskirties žemės įsigijimo laikinasis įstatymas 
[15] reglamentuoja žemės ūkio paskirties žemės įsigijimo tvarką. Pirmoje šio įstatymo 
redakcijoje (Valstybės žinios, 2003, Nr. 15-600) buvo numatyta nemažai apribojimų ir 
suvaržymų įsigyjant šios paskirties žemę, tačiau kitos šio įstatymo nuostatos suteikė len- 
gvatas besikuriantiems ūkiams. Dalies apribojimų ir lengvatų įstatymo pakeitimais 2004 
metais buvo atsisakyta (Valstybės žinios, 2004, Nr. 124-449()). Iki 2004 m. gegužės 1 d. 
galiojusių apribojimų įsigyti žemę atsisakymas turi teigiamų ir neigiamų pasekmių. 

Teigiamos pasekmės: 

1. Sumažėjo darbų ir procedūrų, kurias turi prižiūrėti, kontroliuoti ar reguliuoti valdy- 
mo institucijos; 

2. Supaprastėjo žemės perleidimo dokumentų įforminimo darbai; 

3. Suaktyvėjo žemės rinka, nes sudarytos galimybės didesniam skaičiui asmenų įsi- 
gyti žemės ūkio paskirties žemę. Tuo pačiu bus sumažinta iki šiol esanti nenatū- 
raliai didelė žemės pasiūla. Ji atsirado dėl žemės grąžinimo visiems pretenden- 
tams — gyvenantiems kaime, miestiečiams ir kitiems jos nedirbantiems asmenims 

(iki 1940 m. kaime gyveno 2/3 šalies gyventojų, šiuo metu — 1/3. Analogiškas yra 
žemę turėjusių ir atgavusių asmenų gyvenamosios vietos santykis). 

Neigiamos pasekmės: 

1. Sudarytos sąlygos spekuliacijai žeme ir žemę dirbančių asmenų dalies pajamų pa- 
sisavinimui. Tai vyksta tokiu būdu: žemę perka fiziniai ir juridiniai asmenys, kurių 
veikla susijusi ne su žemės dirbimu. Įsigytą žemę jie išnuomoja vietos ūkininkams 
už didesnį nuomos mokestį, o po tam tikro laiko, padidėjus kainoms, siūlo šią žemę 
parduoti. Siekiant pabranginti žemę, šie asmenys stengiasi suplanuoti žemės pa- 
naudojimą užstatymui ir paskui parduoti kaip būsimą kitos paskirties žemę. 

2. Sulėtėjo konkurencingų ūkių formavimosi procesas, kadangi 10-50 proc. atvejų 
žemės savininkai žemę parduoda ne ją naudojantiems ūkiniams subjektams, 0, pa- 
didinę kainą, — kitiems asmenims, užsiimantiems spekuliacine veikla. Turint gal- 
voje, kad apie pusę savo naudojamos žemės ūkiniai subjektai nuomoja, jie nėra 
garantuoti dėl savo ūkininkavimo nuomojamoje žemėje perspektyvų. 

3. Žemės kainos ir žemės nuomos mokesčio didėjimas mažina žemdirbių ekonominį 
gyvybingumą. Tai sulėtina naujų ūkininkų ūkių steigimą ir jau įsisteigusių ūkių 
stiprėjimą: mažesnės galimybės pasistatyti pastatus, įsigyti naują techniką, pirkti 
žemę ir kt. Iš apie 3 mln. ha galimos naudoti žemės ūkio paskirties žemės ūkininkai 
ir juridiniai asmenys šiuo metu naudoja apie 60 proc. (2,1 mln. ha), nors jie galėtų 
naudoti apie 85 proc. (pagal Lietuvos Respublikos žemės fondo duomenis). 

Kiti bendro pobūdžio apribojimai taip pat turi įtakos žemės vertinimui ir žemės rinkai. 
Nepriklausomai nuo to, kokiu būdu įsigyta žemė (grąžinant, paveldint, perkant, gaunant 
dovanų ir kt.), naujasis žemės savininkas privalo laikytis nustatytų specialiųjų žemės nau- 
dojimo sąlygų ir kitų ūkinės veiklos apribojimų. Jie nustatomi pirmą kartą registruojant 
žemę ir įrašomi registre. Laikoma, kad žemę gaunantis savininkas, sutikdamas paimti žemės 
sklypą nuosavybėn, kartu sutinka ir su nustatytomis sąlygomis. Perleidžiant žemę, nusta- 
tyti apribojimai negali būti keičiami. Už juos žemės savininkui valstybė nekompensuoja, 
nors jie ir sumažina galimybę gauti norimas pajamas iš žemės. Tačiau jeigu pagal naujai 
rengiamus teritorijų planavimo dokumentus suplanuojami ir nustatomi nauji apribojimai 
privačioje žemėje, už juos planavimo organizatorius privalo žemės savininkams atlyginti 
galimus nuostolius [59]. 

Žemės naudojimo apribojimai, turintys įtakos žemės vertei. Pagrindiniai apriboji- 
mai yra numatyti Žemės įstatyme ir Vyriausybės 1992 m. gegužės 12 d. nutarime Nr. 343, 
taip pat Saugomų teritorijų įstatyme [8, 13, 21]. Tai: 

1. Žemės naudojimo tikslinė paskirtis, naudojimo būdas ir pobūdis. Jie įpareigoja že- 

mės savininką naudoti žemę tik tam tikrai veiklai. 

2. Valstybiniuose parkuose ir draustiniuose žemės savininkas gali arba privalo vyk- 
dyti tokią veiklą, kuri numatyta šių saugomų teritorijų tvarkymo planuose. Be to, 
draudžiama arba ribojama naudingųjų iškasenų eksploatavimas, pelkių sausinimas, 
vandens režimo reguliavimas, aplinką teršiančių pastatų statyba. 

4. Ekologinės apsaugos zonose prie vandens telkinių bei kitose vietose ribojamas trę- 
šimas bei intensyvus žemės naudojimas. 

. Fizinės apsaugos zonose prie statinių ir įrenginių ribojamos statybos, žemės kasi- 


mo, miško įveisimo darbai. 

Sanitarinės apsaugos zonose prie gamybinių pastatų ribojama gyvenamosios 1r vi- 
suomeninės paskirties pastatų statyba. 

Kitos specialiosios žemės naudojimo sąlygos nustato medžių ir krūmų apsaugą, že- 
mės ūkio naudmenų ploto ir derlingojo dirvožemio apsaugą, privalomas priemones 
dirvožemių apsaugai nuo erozijos, pažeistų žemių rekultivavimą ir kt. 


. Zemės servitutai, kai žemės savininkai įpareigojami leisti kitiems asmenims nau- 


dotis savo žemės sklypo dalimi (keliais, aikštelėmis, vandens telkinių pakrantės 
juostomis ir kt.). 


Minėti apribojimai daugiausia turi įtakos perspektyviniam žemės plotų panaudojimui. 
Ten, kur ribojamos statybos, yra mažesnė žemės paklausa, mažesnė ir žemės kaina. Esant 
pasirinkimui, mažesnę paklausą pirkimui turi žemės plotai, galimi panaudoti ūkininkavi- 
mui, jeigu juose ribojama: 


šlapių žemių sausinimas, paverčiant žemės ūkio naudmenomis įsiterpusių pelkių ir 
krūmų plotus; 

chemikalų naudojimas ar intensyvus tręšimas; 

prekinių augalų auginimas, arba nustatomos privalomos taikyti aplinkosauginės 
priemonės. 


2.4. Nekilnojamojo turto tikslinė naudojimo paskirtis 


Visi nekilnojamojo turto objektai turi Vyriausybės nustatyta tvarka nustatytą tikslinę 
naudojimo paskirtį. Paprastai tai yra vienas iš dažniausiai naudojamų klasifikavimų, iš- 
skiriant nekilnojamojo turto rinkas. Vertinant nekilnojamąjį turtą duomenys renkami apie 
tos pačios paskirties objektus (ar net tokio paties naudojimo pobūdžio) ir tik išskirtiniais 
atvejais galima ieškoti palyginamųjų objektų ar jų ekonominių duomenų iš kitos paskir- 
ties nekilnojamojo turto objektų. Pavyzdžiui, vertinant namų valdas galima ieškoti paly- 
ginamųjų objektų ir iš žemės ūkio paskirties žemės sklypų, jei jiems ruošiamas detalusis 
planas ir jų tikslinė naudojimo paskirtis greitai bus pakeista. Šią informaciją galima gauti 
savivaldybės ar apskrities teritorijų planavimo dokumentų registre. 

Žemės įstatymas nustato tokias pagrindines tikslines žemės naudojimo paskirtis ir būdus: 

1. Žemės ūkio paskirties žemė. Jai pagal teritorijų planavimo dokumentus priskiriami 

žemės plotai, naudojami arba tinkami naudoti žemės ūkio produktų gamybai, tarp 
jų žemės naudotojui priklausančiais gyvenamaisiais namais ir ūkiniais statiniais 
užstatyti plotai, jeigu jie nesuformuoti atskirais sklypais, kiemai, žemė, tinkama 
paversti žemės ūkio naudmenomis, žemės plotai, užstatyti statiniais, naudojamais 
veiklai, susijusiai su žemės ūkio produkcijos gamyba, taip pat Vyriausybės nusta- 
tyto dydžio miškų plotai, jeigu jie nesuformuoti atskirais sklypais, ir kitos šiuose 
žemės plotuose įsiterpusios ne žemės ūkio naudmenos. Pagal teritorijų planavimo 
dokumentuose nustatytą naudojimo būdą ši žemė gali būti skirstoma į [49]: 
1.1. Mėgėjiškų sodų žemės sklypus ir sodininkų bendrijų bendrojo naudojimo žemės 
sklypus. Tai mėgėjiškai sodininkystei skirta, pagal teritorijų planavimo dokumen- 


tus suformuota teritorija, suskirstyta į individualius sodo sklypus ir bendro nau- 
dojimo žemę. Pagal žemės sklypų naudojimo pobūdį išskiriami mėgėjiškų sodų 
sklypai (žemės sklypai, pagal Sodininkų bendrijų įstatymą priskirti mėgėjiško sodo 
sklypams, kuriuose fiziniai asmenys užsiima mėgėjiška sodininkyste) ir sodinin- 
kų bendrijų bendrojo naudojimo žemės sklypai (žemės sklypai, kuriuos naudoja 
sodininkų bendrijos joms priklausančių bendrojo naudojimo pastatų ir įrenginių 
statybai bei eksploatacijai, taip pat rekreacijai ir kitoms bendroms reikmėms); 


1.2. Specializuotų sodininkystės, gėlininkystės, šiltnamių, medelynų ir kitų specializuotų 


ūkių žemės sklypus. Šiuos žemės sklypus naudoja specializuota žemės ūkio veikla 
užsiimantys ūkiai. Pagal žemės sklypų naudojimo pobūdį išskiriami tvenkinių žu- 
vininkystės ūkių žemės sklypai (žemės sklypai, kuriuos naudoja ūkiai, teisės aktų 
nustatyta tvarka užsiimantys žuvų veisimu, auginimu ir žvejyba žuvininkystės 
tvenkiniuose) ir specializuotų augalininkystės ar gyvulininkystės ūkių žemės skly- 
pai (žemės sklypai, kuriuos naudoja ūkiai, specializuoti tam tikros rūšies augalinin- 
kystės ar gyvulininkystės produkcijos gamybai ir jų ne mažiau kaip 50 proc. visos 
gaminamos prekinės produkcijos sudaro specializacijos krypties produkcija); 


1.3. Rekreacinio naudojimo žemės sklypus; 


1.4. Kitus žemės ūkio paskirties žemės sklypus. 

2. Miškų ūkio paskirties žemė. Pagal teritorijų planavimo dokumentus jai priskiriama 
mišku apaugęs plotas; neapaugęs mišku plotas: kirtavietės, žuvę medynai, miško 
aikštės, medelynai, daigynai, miško sėklinės plantacijos ir žaliaviniai krūmynai bei 
plantacijos; žemė, kurią užima miško keliai, kvartalų, technologinės ir priešgais- 
rinės linijos, medienos sandėlių bei kitų su mišku susijusių įrenginių užimti plo- 
tai, poilsio aikštelės, žvėrių pašarų aikštelės; žemė, kurioje numatyta įveisti mišką; 
miško valdose įsiterpusios kitos žemės naudmenos, tarp jų atskirais žemės sklypais 
nesuformuotos žemės ūkio naudmenos. Pagal teritorijų planavimo dokumentuose 
nustatytą naudojimo būdą miškų ūkio paskirties žemės sklypai skirstomi į: 


2.1. 


2.2. 


Ekosistemų apsaugos miškų sklypus. Tai yra telmologinių, pedologinių, botani- 
nių, zoologinių, botaninių-zoologinių, miško genetinių, kraštovaizdžio draustinių 
miškai, kitų draustinių dalyse, kuriose saugomos biologinės vertybės, esantys 
miškai, saugomų gamtinio kraštovaizdžio objektų, buveinių ir gamtos išteklių 
miškai, Baltijos jūros ir Kuršių marių pakrančių miškai ir priešeroziniai miškai; 

Rekreacinių miškų sklypus — miško parkai, miesto miškai, valstybinių parkų 
rekreaciniai miško sklypai ir kiti miškai, naudojami gyventojų poilsiui; 


2.3. Apsauginių miškų sklypus. Juos sudaro geologinių, sgeomorfologinių, hidrologi- 


2.4. 


nių, kultūrinių ir kraštovaizdžio draustinių, kuriuose nėra biologinių vertybių, 
miškai, valstybinių parkų apsauginių zonų miškai, valstybinių rezervatų ir vals- 
tybinių parkų apsaugos zonų miškai, gamyklų sanitarinių zonų miškai, kelių ap- 
sauginės ir estetinės reikšmės miškai, laukų apsauginiai miškai, miško sėkliniai 
medynai ir vandens telkinių apsaugos zonų miškai; 

Ūkinių miškų sklypus. Tai yra kiti miškų ūkio paskirties žemės sklypai, nepri- 
skirti 1, 2 ir 3 punktuose nurodytiems žemės naudojimo būdams. 

3. Vandens ūkio paskirties žemė. Ją sudaro pagal teritorijų planavimo dokumentus 
suformuoti valstybei ar kitiems fiziniams ar juridiniams asmenims nuosavybės teise 
priklausantys vandens telkiniai. Pagal teritorijų planavimo dokumentuose nustatytą 
žemės naudojimo būdą vandens ūkio žemės sklypai skirstomi į: 

3.1. Ūkinei veiklai naudojamus vandens telkinius. Tai vandens telkiniai, naudojami 
vidaus vandens keliams, hidrotechnikos statinių statybai, verslinei žvejybai (iš- 
skyrus priskirtus žuvininkystės tvenkiniams), vandens paėmimui (geriamojo ar 
gamybinio vandens ruošimui) ir nuotekų išleidimui; 

3.2. Rekreacinius vandens telkinius. Jiems priskiriami vandens telkiniai, kurie teisės 
aktų nustatyta tvarka naudojami plaukiojimo priemonėms, mėgėjiškai žūklei, 
vandens sportui, poilsiui, turizmui; 

3.3. Ekosistemas saugančius vandens telkinius. Šie vandens telkiniai yra saugomose 
teritorijose, o jų funkcijos susiję su ekosistemų apsauga; 

3.4. Bendrojo naudojimo vandens telkinius. Tai kiti vandens ūkio paskirties žemės 
sklypai, nepriskirti 1, 2 ir 3 punktuose nurodytiems žemės naudojimo būdams. 

4. Konservacinės paskirties žemė. Jai priskiriami rezervatai ir rezervatinės apyrubės, 
sudarantys ir savarankiškas saugomas teritorijas, ir esančias valstybinių parkų ar bios- 
feros stebėsenos (monitoringo) teritorijų rezervatinių zonų sudėtyje; valstybės ir savi- 
valdybių saugomų gamtos ir kultūros paveldo objektų žemės sklypai, kuriuose drau- 
džiama ūkinė veikla, nesusijusi su šių objektų ir jų užimtų teritorijų specialia priežiūra, 
tvarkymu ir apsauga. Konservacinės paskirties žemei priskiriami žemės sklypai pagal 
teritorijų planavimo dokumentuose nustatytą naudojimo būdą skirstomi į: 

4.1. Gamtinių rezervatų žemės sklypus. Tai žemės sklypai, įeinantys 1r į valstybinius 
rezervatus ir rezervatines apyrubes, ir į valstybinių parkų ar biosferos stebėse- 
nos (monitoringo) teritorijų rezervacines zonas, gamtos paveldo objektus, ku- 
riuose draudžiama ūkinė veikla; 

4.2. Kultūros paveldo objektų žemės sklypus. Jiems priskiriami saugomų kultūros pavel- 
do objektų ar vietovių teritorijose suformuoti žemės sklypai, kuriems nustatomos šių 
sklypų ir kitų nekilnojamųjų daiktų tvarkymo ir naudojimo specialiosios sąlygos. 

5. Kitos paskirties žemė. Jai priskiriami žemės sklypai, kurie pagal teritorijų pla- 
navimo dokumentus gali turėti nustatytus įvairius žemės naudojimo būdus ir 
pobūdžius (2.1 lentelė). 


2.1 lentelė. Kitos paskirties žemės naudojimo būdai ir pobūdžiai 


Žemės Žemės sklypų naudo- | Žemės sklypų | Žemės sklypų naudojimo pobūdžio turinys 
sklypų jimo būdo turinys naudojimo 

naudojimo pobūdis 

būdas 

5.1. Gyve- | Teritorija, skirta gyve- |5.1.1. Ma- Žemės sklypai, kuriuose yra esami 
namosios namųjų namų statybai | žaaukščių arba numatomi statyti 1-3 aukštų gy- 
teritorijos gyvenamųjų venamieji namai ir jų priklausiniai 


namų statybos 

5.1.2. Dau- 
giaaukščių ir 
aukštybinių 
gyvenamųjų 
namų statybos 


Zemės sklypai, kuriuose esami arba numatomi 
statyti gyvenamieji namai aukštesni nei 3 aukštų 


5.2. Visuo- | Teritorija, skirta 5.2.1. Adminis- | Žemės sklypai, kuriuose yra esami arba 
meninės valstybės ir savival- tracinių pastatų | numatomi statyti valstybės ir savival- 
paskirties dybės institucijoms, statybos dybės institucijų bei įstaigų pastatai 
teritorijos | kitoms iš valstybės ar 
savivaldybių biu- 
džetų išlaikomoms 
įstaigoms, tradicinėms 
religinėms bendruo- 
menėms ir bendrijoms 
5.2.2. Religinių | Žemės sklypai, kuriuose yra esami arba 
bendruomenių | numatomi statyti bažnyčių, vienuolynų ir 
pastatų statybos | kiti religinių bendruomenių pastatai 
5.2.3. Mokslo | Žemės sklypai, kuriuose yra esami arba numato- 
ir mokymo, mi statyti mokslo, mokymo ir bendrojo lavinimo 
kultūros ir mokyklų, gimnazijų, specialiųjų mokyklų, aukš- 
sporto, sveika- | tesniųjų mokyklų, kolegijų, aukštųjų mokyklų 
tos apsaugos ir kitų mokymo įstaigų pastatai, bibliotekų, 
pastatų bei sta- | kultūros centrų, muziejų ir kitų kultūros įstaigų 
tinių statybos | pastatai, sporto kompleksų, ligoninių, greitosios 
pagalbos stočių, poliklinikų, sanatorijų, reabili- 
tacijos centrų ir kitų sveikatos įstaigų pastatai 
5.3. Pra- Teritorija, skirta pra- 5.3.1.Pramo- | Žemės sklypai, kuriuose yra esami 
monės ir monės ir gamybos įmo- | nės ir sandėlia- | arba numatomi statyti pramonės, ga- 
sandėliavi- | nių, sandėlių, terminalų | vimo įmonių mybos įmonių ir sandėlių pastatai 
mo objektų | bei kitų sandėliavimo statybos 
teritorijos | objektų statybai 
5.3.2. Sandė- Žemės sklypai, kuriuose yra esami ar numatomi 
liavimo stati- statyti terminalai ir kiti sandėliavimo statiniai 
nių statybos 
5.4. Ko- Teritorija, skirta pre- 5.4.1. Preky- Žemės sklypai, kuriuose yra esami arba 
mercinės kybos, paslaugų ir pra- | bos, paslaugų | numatomi statyti prekybos įmonių (maisto 
paskirties mogų statiniams statyti | ir pramogų ir kitų prekių pardavimo), finansų įstaigų 
objektų objektų (bankai, kredito įstaigos, investicinės bendro- 
teritorijos statybos vės, draudimo įmonės ir kt.) pastatai, turizmo 
(viešbučiai, moteliai, sanatorijos, poilsio 
namai, kempingai), parodų kompleksų bei kitų 
paslaugų įmonių statiniai, stadionai, univer- 
salūs (daugiafunkciniai) sporto ir pramogų 
kompleksai, vandens bei sporto šakų statiniai 
5.4.2. Laido- Žemės sklypai, kuriuose yra esami arba 
jimo paslaugų | numatomi statyti krematoriumai, laidojimo 
statinių statybos | namai ir kiti panašios paskirties statiniai 
5.43. Degalinių | Žemės sklypai, kuriuose yra esami arba 
ir autoservisų numatomi statyti skysto ir kito kuro de- 
statinių statybos | galinių, autoservisų, plovyklų statiniai 

2495 Visų rūšių transporto 5.5.1. Susi- Žemės sklypai, kuriuose yra esamos arba 
Inžinerinės | ir pėsčiųjų judėjimo, siekimo ir numatomos statyti autobusų ir geležinkelio 
infras- inžinerinių stati- inžinerinių stotys, oro uostai ir aerodromai, jūros ir vidaus 
truktūros nių bei inžinerinių komunika- vandenų uostai ir prieplaukos, automobilių 
teritorijos | tinklų teritorijos cijų priežiū- saugyklos (garažai, automobilių stovėjimo 
ros objektų aikštelės), ryšių (telekomunikacijų) linijos, 
statybos inžinerinių sistemų maitinimo šaltinių stati- 
niai ir įrenginiai (transformatorinės, boile- 
rinės ir kiti panašios paskirties statiniai) 
5.5.2. Susisie- | Žemės sklypai, kuriuose yra esami ar nu- 
kimo ir inži- matomi keliai, gatvės, geležinkelio infras- 
nerinių tinklų | truktūros statiniai, šilumos, naftos, dujų ar 
koridoriams kito kuro, technologiniai vamzdynai, van- 
dentiekio, nuotekų šalinimo, energijos bei 
nuotolinio ryšio (telekomunikacijų) linijos, 
požeminio vandens (geriamojo, gėlo, mine- 
ralinio, pramoninio ir gamybinio) vanden- 
viečių ir kitai gavybai reikalingi įrenginiai 
5.6. Re- Teritorijos, skirtos 
kreacinės paplūdimiams, stovy- 
teritorijos klavietėms, apžvalgos 
aikštelėms, turistinėms 
ir sporto trasoms ir ki- 
tiems objektams, kurie 
reikalingi gyventojų 
trumpalaikiui poilsiui 
organizuoti (paplūdi- 
miai, stovyklavietės, 
apžvalgos aikštelės, 
turistinės ir sporto tra- 
sos, gelbėjimo stotys, 
laikini pastatai šiems 
objektams prižiūrėti) 
5.7. Bendro | Teritorija, skirta 5.7.1. Bota- Žemės sklypai, kuriuose yra esami arba numa- 
naudojimo | bendram viešam nikos ir Z00- toma įrengti botanikos, zoologijos sodai ar šiai 
teritorijos | naudojimui logijos sodų veiklai esami arba numatomi statyti statiniai 
5.7.2. Kapinių | Žemės sklypai, kuriuose yra esa- 
mos arba numatomos įrengti kapi- 
nės ir palaikų laikymo statiniai 
5.7.3. Urbani- | Žemės sklypai, kuriuose yra arba numatoma 
zuotų teritorijų | įrengti aikštes, parkus, skverus ir kitus želdynus 
viešųjų erdvių 
5.8. Nau- Teritorijos, skirtos 5.8.1. Naudin- | Žemės sklypai, naudojami naudingųjų iš- 
dingųjų naudingosioms iška- gųjų iškasenų. | kasenų, slūgsančių arti žemės paviršiaus, 
iškasenų senoms eksploatuoti gavybos gavybos ir kasybos atliekų įrenginiams 
teritorijos atvirų kasinių 
(karjerų) 

5.8.2. Naudin- | Žemės sklypai, kuriuose yra esami ar numa- 
gujų iškasenų | tomi įrengti naudingųjų iškasenų, slūgstan- 
gavybos pože- | čių gilesniuose žemės gelmių sluoksniuo- 
minių kasinių | se, gamybos proceso priežiūrai ir išgautų 
(šachtomis) naudingųjų iškasenų sandėliavimui 
ir gręžinių 
5.9. Terito- | Krašto apsaugos teri- 5.9.1. Speci- Žemės sklypai karinei infrastruktūrai 
rijos krašto | torija, skirta specia- aliųjų krašto (prie štabų, kareivinių, valgyklų, mo- 
apsaugos liems krašto apsaugos | apsaugos tikslų | kymo patalpų ir kitų statinių), poligo- 
tikslams tikslams ir valstybės nams, karinio mokymo teritorijoms 
sienos apsaugai 
5.9.2. Vals- Žemės sklypai, užimti valstybės sienos ap- 
tybės sienos saugos tarnybos centrinių, teritorinių ir kitų 
apsaugos tikslų | struktūrinių padalinių pastatais (statiniais ir 
įrenginiais) ir skirti valstybės sienos apsaugos 
objektams pasienyje įrengti ir jiems eksploatuoti 
5.10. Atliekų saugojimo 
Atliekų teritorijos, kuriose 
saugojimo, | vykdomas neterminuo- 
rūšiavimo | tas atliekų (pavojingų, 
ir utili- nepavojingų arba 
zavimo inertinių) kaupimas, 
teritorijos laikymas neribotą laiką 
specialiame tam skirta- 
me įrenginyje ar terito- 
rijoje, siekiant jas nau- 
doti ar šalinti, rūšiuoti 
surinktas atliekas pagal 
medžiagas, siekiant jas 
perdirbti ar naudoti 


Pastabos: 

1. Daugiaaukščių ir aukštybinių pastatų pobūdis nustatomas pagal nustatyta tvarka 
patvirtintus specialiuosius ir detaliuosius planus. 

2. Vienam žemės sklypui gali būti nustatyti du ar daugiau žemės naudojimo būdų ir 
pobūdžių, jeigu tai numatyta detaliajame plane. 


Skirtingos paskirties žemės vertei daro įtaką skirtingi veiksniai. Pavyzdžiui, verti- 
nant žemės ūkio paskirties žemę statybos apribojimai nebus tokie svarbūs, kaip vertinant 
namų valdas. Žemės ūkio naudmenų našumo balas neturės įtakos kitos paskirties žemės 
vertei, tačiau jis bus vienas iš svarbiausių kriterijų nustatant žemės ūkio paskirties žemės 
vertę. Žemės sklypo tikslinė naudojimo paskirtis ir naudojimo pobūdis yra nurodomas 
nuosavybės teises patvirtinančiame pažymėjime, kuris išduodamas žemės sklypą įregis- 
travus Nekilnojamojo turto registre. 

Žemės tikslinė naudojimo paskirtis gali būti keičiama vadovaujantis apskrities viršininko 
sprendimu pakeisti pagrindinę tikslinę žemės naudojimo paskirtį. Žemės paskirties pakei- 
timas daugiausia atliekamas tada, kai tikimasi, kad pakeitus paskirtį, žemės vertė padidės 
(atlikus maksimalaus ir geriausio panaudojimo analizę). Šiuo metu Lietuvoje susiklostė tokia 

situacija, kai prie didžiųjų miestų masiškai vyksta žemės ūkio paskirties žemės tikslinės pa- 
skirties keitimas į kitos paskirties žemę (namų valdas). Tai lėmė nepakankama namų valdų 
pasiūla ir patraukli infrastruktūra (geri keliai, galimybė įsivesti miesto komunikacijas ir t. t.). 
Lyginant žemės ūkio paskirties žemės, naudojamos žemės ūkio veiklai, kainas su tos pačios 
paskirties žemės, galimos panaudoti užstatymui arba rekreacijai, jos gali skirtis iki 100 kartų. 
Taigi tikslinės paskirties pakeitimas gali labai pakeisti žemės rinkos vertę, todėl vertinant 
žemės sklypą būtina išanalizuoti galimybes pakeisti jos paskirtį. Tačiau yra ir kiti atvejai, kai 
žemės tikslinė paskirtis keičiama ne vien tik komerciniais interesais, pvz., apsodinant menka- 
vertę žemės ūkio paskirties žemę mišku, tiesiant naujus kelius, infrastruktūrą ir panašiai. 

Kaip ir žemė, pastatai ir patalpos taip pat turi tikslinę naudojimo paskirtį. Pastatai ir 
patalpos pagal tikslinę paskirtį skirstomi į gyvenamosios ir negyvenamosios paskirties 
objektus [30]. Gyvenamosios paskirties pastatų ir patalpų tikslinė naudojimo paskirtis 
pateikta 2.1 paveiksle. 

2.1 pav. Gyvenamosios paskirties pastatų ir patalpų tikslinė naudojimo paskirtis 

Įvairioms socialinėms grupėms pastatai ir patalpos yra skirti gyventi įvairių socialinių 
grupių asmenims (bendrabučiai, vaikų namai, prieglaudos, globos namai, šeimos namai, 
vienuolynai ir panašiai). 

Negyvenamosios paskirties pastatų ir patalpų paskirčių yra daug (pvz., viešbučių, admi- 
nistracinė, prekybos, paslaugų, maitinimo, sandėliavimo ir pan.). Taip pat kaip ir žemės 
vertei, skirtingos paskirties pastatų ar statinių vertei įtaką daro skirtingi veiksniai. 2.2 lente- 
lėje pateikta negyvenamosios paskirties pastatų ir inžinerinių statinių naudojimo paskirtis. 

2.2 lentelėje Negyvenamosios paskirties pastatų ir inžinerinių statinių pagrindinė tikslinė nau- 
dojimo paskirtis 


Paskirtis 


Paskirties paaiškinimas 


Negyvenamosios paskirties pastatai 


Viešbučių 


trumpalaikio apgyvendinimo pastatai (viešbučiai, moteliai ir svečių namai) 


Administracinė 


pastatai administraciniams tikslams (bankai, paštas, vals- 
tybės ir savivaldybės įstaigos, ambasados, teismai, kiti įs- 
taigų ir organizacijų administraciniai pastatai) 


1:3. 


Prekybos 


pastatai didmeninei ir mažmeninei prekybai (parduotu- 
vės, degalinės, vaistinės, prekybos paviljonai ir kita) 


1.4. 


Paslaugų 


pastatai paslaugoms teikti (pirtys, grožio salonai, skal- 
byklos, taisyklos, laidojimo namai ir kita) 


LŠų 


Maitinimo 


pastatai žmonėms maitinti (valgyklos, restoranai, kavinės, barai ir kita) 


1.6. 


Transporto 


pastatai transporto tikslams, t. y. susiję su transportavimu, gabenimu, 
vežimu (oro uosto, jūrų ir upių laivyno, geležinkelio ir autobusų stočių 
pastatai, judėjimo postų, dispečerinių, iešmų postai, uosto terminalai, 
signalų perdavimo pastatai, švyturių pastatai, muitinių pastatai ir kita) 


1.7. 


Garažų 


pastatai transporto priemonėms laikyti (automobilių garažai, 
lėktuvų angarai, vagonų, autobusų ir troleibusų garažai) 


1.8. 


Gamybos, pramonės 


pastatai gamybai (gamyklos, dirbtuvės, produkcijos per- 
dirbimo įmonės, kalvės, skerdyklos ir kita) 


Sandėliavimo 


pastatai, pagal savo tiesioginę paskirtį naudojami sandėliuo- 
ti (saugyklos, bendro naudojimo sandėliai, specialūs sandė- 
liai, kiti objektai, naudojami produkcijai laikyti ir saugoti) 


Kultūros 


pastatai kultūros tikslams (kino teatrai, kultūros namai, klu- 
bai, bibliotekos, archyvai, muziejai, parodų centrai, pla- 
netariumai, radijo ir televizijos pastatai bei kita) 


Mokslo 


pastatai švietimo ir mokslo tikslams (institutai ir mokslinio tyri- 
mo įstaigos, observatorijos, meteorologijos stotys, laboratorijos 
(išskyrus gamybines laboratorijas), bendrojo lavinimo, profesi- 
nės ir aukštosios mokyklos, vaikų darželiai, lopšeliai ir kita) 


Gydymo 


pastatai gydymo tikslams, t. y. pastatai, kuriuose teikiama medi- 
cininė pagalba ir priežiūra sergantiems žmonėms (ligoninės, kli- 
nikos, poliklinikos, sanatorijos, reabilitacijos centrai, specialiųjų 
įstaigų sveikatos apsaugos pastatai, gydyklų pastatai, medicininės 
priežiūros įstaigų slaugos namai ir kita), veterinarijos pastatai 


Poilsio 


pastatai poilsiui (kempingai, poilsio namai, vasarna- 
miai, medžioklės nameliai ir kiti poilsio pastatai) 


Sporto 


pastatai sportui (sporto halių, salių, teniso kortų, baseinų, čiuožy- 
klų, jachtklubų, šaudyklų, stadionų, maniežų ir kiti pastatai) 


Religinė 


pastatai religiniams tikslams (bažnyčios, cerkvės, koplyčios, sinagogos, 
maldos namai, katedros ir kiti religiniams tikslams naudojami pastatai) 


Specialioji 


pastatai specialiesiems tikslams (kareivinės, kalėjimai, tardy- 
mo izoliatoriai, policijos, gaisrinės tarnybos, slėptuvės, pasie- 
nio kontrolės punktai, techniniai stebėjimo bokštai ir kita) 


Pagalbinio ūkio 


sodybų ūkio pastatai, pagalbinio ūkio pastatai (tvartas, dar- 
žinė, sandėlis, garažas, vasaros virtuvė ir panašiai) 

1.18. | Kita (fermų) pastatai galvijams, gyvuliams, paukščiams auginti (kiauli- 

dės, karvidės, arklidės, veršidės, paukštidės ir kita) 
1.19. | Kita (ūkio) pastatai žemės ūkiui tvarkyti (svirnai, angarai, garažai ir kita) 
1.20. | Kita (šiltnamių) pastatai augalams auginti (šiltnamiai, oranžerijos, žiemos sodai ir kita) 
1.21. | Kita (sodų) pastatai, esantys sodininkų bendrijose (sodo nameliai ir kita) 
2, Kita kiti pastatai, kurių negalima priskirti jokiai nurodytai pastatų paskirčiai 
3. Susisiekimo komunikacijos 


3.1. Kelių keliai skirstomi į valstybinės ir vietinės reikšmės kelius. Kelią 
sudaro žemės sankasa, važiuojamoji dalis, kelkraščiai, skiria- 
moji juosta, kelio grioviai, sankryžos, autobusų sustojimo aikš- 
telės, poilsio aikštelės, pėsčiųjų ir dviračių takai, kelio statiniai, 
techninės eismo reguliavimo priemonės, želdynai, esantys kelio 
juostoje, kelio oro sąlygų stebėjimo ir transporto eismo apskai- 
tos, apšvietimo ir kiti įrenginiai su šių objektų užimama žeme 
3.2, Kelių (gatvių) keliai ar jų ruožai, esantys miesto ar kaimo gyvenamo- 
sios vietovės teritorijoje, paprastai turintys pavadinimą 
3.3; Geležinkelių geležinkeliai skirstomi į viešojo naudojimo ir privažiuojamuosius kelius. 
Geležinkelio statinį sudaro žemės sankasa, viršutinė kelio konstrukcija 
(bėgiai, pabėgiai, balasto sluoksnis), tiltai, viadukai, tuneliai, pralaidos, 
iešmai, pervažos, užtveriamieji statiniai ir kiti inžineriniai statiniai 
3.4. Oro uostų oro uostų pakilimo, tūpimo, riedėjimo takai, peronai, orlai- 
vių stovėjimo ir specialios aikštelės, radiotechniniai, elek- 
tros apšvietimo, signalinių žiburių ir kiti įrenginiai 
2:5, Vandens uostų jūrų ar upių uostų krantinės, dokai, prieplaukų statiniai, molai, už- 
tveriamosios dambos, šalivagės ir kiti inžineriniai statiniai 
3.6. Kitų transpor- tiltai, viadukai, estakados, pėsčiųjų tiltai, tuneliai, lynų keliai ir kita 
to statinių 
Inžineriniai tinklai 
4.1. Naftos tinklų magistraliniai ir skirstomieji naftotiekiai, naftos perdirbimo įrenginiai, 
naftos produktų terminalai ir saugyklos, kiti inžineriniai statiniai 
4.2. Dujų tinklų magistraliniai, skirstomieji ir tiesioginiai (įvadiniai) dujų 
vamzdynai, skirstymo stotys, katodinės apsaugos stotys, 
dujų reguliavimo punktai ir kiti inžineriniai statiniai 
43, Vandentiekio tinklų | magistraliniai, skirstomieji ir įvadiniai vamzdynai šaltam ir 
karštam vandeniui tiekti, arteziniai šuliniai, hidrantai, rezer- 
vuarai, vandentiekio bokštai ir kiti inžineriniai statiniai 
44. Šilumos tinklų magistraliniai, skirstomieji ir įvadiniai vamzdy- 
nai šilumai tiekti ir kiti inžineriniai statiniai 
45. Nuotekų šali- nuotekų surinkimo vamzdynai, nuotekų kolektoriai, nuotekų rink- 
nimo tinklų tuvai, nuotekų išvadai, diukeriai ir kiti inžineriniai statiniai 
46. Elektros tinklų perdavimo, skirstomieji ir įvadiniai (tiesioginės lini- 
jos) elektros tinklai, kiti inžineriniai statiniai 
4.7. Ryšių (telekomu- aukšto ir žemo dažnio ryšių bei šviesolaidžio kabelių kanalai, ra- 
nikacijų) tinklų dijo ir televizijos perdavimo linijos, perdavimo bokštai, radijo ry- 


šio statiniai, ryšio retransliatoriai ir kiti inžineriniai statiniai 

4.8. Kitų inžineri- kiti nenurodyti tinklai 


nių tinklų 

5. Kiti statiniai 

5.1. Hidrotechni- statiniai vandens ištekliams naudoti ir aplinkai nuo žalingo van- 
kos statiniai dens poveikio saugoti. Užtvankos, dambos, hidroelektrinių, hi- 


droakumuliacinių elektrinių, siurblinių hidrotechnikos statiniai, 
vandens pralaidos, vandenvietės statiniai, nusodintuvai, kanalai, 
krantosaugos statiniai, žuvininkystės statiniai, tvenkiniai, laivi- 
ninkystės statiniai, akvedukai, bunos, jūrų uostų infrastruktūra, 
akvatorija, melioracijos statiniai ir kiti inžineriniai statiniai 

sporto aikštynai, naudojami žaidimams atvirame ore (futbolui, krep- 
šiniui, beisbolui, regbiui, vandens sportui), mašinų, dviračių ar arklių 
lenktynių keliai ir kiti inžineriniai statiniai, kurie nėra pastatai 


Kiti statiniai fortai, bunkeriai, šaudyklos, poligonai, techniniai stebėjimo bokštai, 
sąvartynai, vėjo jėgainių statiniai, mišrios paskirties statiniai, kuriuose 
negalima išskirti pagrindinės paskirties iš keleto, kiti inžineriniai statiniai 


Pastatų ar patalpų paskirties keitimas taip pat susijęs su konkrečios ūkinės veiklos arba 
verslo ypatumais. Įsigijus gyvenamosios paskirties pastatą ar patalpą gali būti ekonomiš- 
kai naudinga pakeisti jos paskirtį ir padidinti nekilnojamojo turto vertę. Pavyzdžiui, pir- 
mame aukšte prie judrios gatvės esantis butas ar gyvenamosios paskirties pastatas nebus 
patrauklus tiriant esamą paskirtį (gyventi tame bute ar pastate) — triukšmas, išmetamos 
dujos, mažesnis saugumas. Tačiau pakeitus paskirtį į administracinę, paslaugų ar preky- 
bos, judri gatvė taptų privalumu ir nekilnojamojo turto vertė padidėtų. 

Žemės ir pastatų tikslinės paskirties keitimas daromas tada, kai to reikia vykdomai ūki- 
nei veiklai arba tikintis gauti su tuo susijusią ekonominę naudą (vertės padidėjimą). Ver- 
tinant nekilnojamąjį turtą būtina atlikti maksimalaus ir geriausio panaudojimo analizę ir 
nustatyti, ar išlaidos paskirties pakeitimui bus mažesnės už laukiamą vertės padidėjimą. 

Norėdamas pakeisti žemės sklypo tikslinę naudojimo paskirtį, suinteresuotas asmuo turi 
pateikti prašymą žemėtvarkos skyriui. Jei norima keisti tik dalies sklypo pagrindinę tikslinę 
žemės naudojimo paskirtį, ši dalis turi būti iš sklypo atidalijama [38]. Pagrindinė tikslinė žemės 
naudojimo paskirtis keičiama apskrities viršininko sprendimu pagal parengtus ir patvirtintus 
žemės sklypų formavimo ir pertvarkymo, žemės paėmimo visuomenės poreikiams projektus, 
žemės konsolidacijos projektus ir detaliuosius planus. Žemės sklypo tikslinė paskirtis gali būti 
pakeista, jei tai neprieštarauja bendrojo plano sprendiniams, todėl perkant žemės sklypą pir- 
miausia reikėtų pasitikslinti, kokios žemės paskirtys yra numatytos bendrajame plane. 

Dažniausiai žemės tikslinė paskirtis bei kitos naudojimo sąlygos keičiamos parengiant 
detalųjį planą. Detaliaisiais planais nustatomi šie privalomi teritorijos tvarkymo ir naudo- 
jimo režimai: 

1. Teritorijos (žemės sklypo) naudojimo būdas 1r/ar pobūdis; 

2. Leistinas pastatų aukštis metrais; 

3. Leistinas žemės sklypo užstatymo tankumas procentais; 

4. Leistinas sklypo užstatymo intensyvumas procentais; 

Statinių statybos vieta (žemės sklypo dalis, kurioje numatoma statyti pastatus (sta- 
tinius), statybos riba — linija, už kurios negalima pastatų (statinių) statyba, ar sta- 
tybos linija — linija, su kuria turi sutapti pastato (statinio) gatvės fasado projekcija, 
išskyrus inžinerinius tinklus; 

Komunalinių ar vietinių inžinerinių tinklų ir pastatų šildymo sistemų prijungimo 
sąlygos; 

Susisiekimo sistemos organizavimas, transporto srautai, skersiniai gatvės važiuoja- 
mosios dalies profiliai; 

Servitutai (teisė į svetimą žemės sklypą ar jo dalį, suteikiama naudotis Žemės įsta- 
tymo nustatyta tvarka). 


Kai planuojamoji teritorija yra svarbi kraštovaizdžio apsaugos, urbanistiniu, architek- 
tūriniu ar paveldosaugos požiūriu, privalomam teritorijų tvarkymo ir naudojimo režimui 
nustatomi papildomi reikalavimai: 


1. 


Urbanistiniai ir architektūriniai (tūrinis, erdvinis sprendimas, atsižvelgiant į aukš- 
tybinių pastatų išdėstymą, statybines ir apdailos medžiagas); 

Gamtos ir kultūros paveldo vertybių apsauga (atsižvelgiant į veiklą saugomose te- 
ritorijose reglamentuojančių dokumentų nuostatas); 


. Teritorijos (žemės sklypo) apželdinimas (sklypo ar teritorijos dalis procentais, kuri 


turi būti apželdinta). 


Teritorijų planavimo dokumentų analizė reikalinga vertinant žemės sklypų esamo ir 
perspektyvinio panaudojimo galimybes, ypač galimybes statyti pastatus ar naudoti žemę 
intensyviai žemės ūkio veiklai. 


2.5. Pagrindinės nekilnojamojo turto sąvokos 


Kaip ir kiekvienoje disciplinoje, nekilnojamojo turto vertinimo teorijoje naudojamos 
tam tikros sąvokos, būdingos tiktai šiai sričiai. Studijuojantiems nekilnojamojo turto ver- 
tinimą būtina žinoti ir taikyti šias sąvokas [11, 23, 73]. 

1. Turtas — tai kokią nors vertę turinti nuosavybė, kuria disponuoja ekonominis su- 


bjektas. Turtą sudaro materialios, nematerialios ir finansinės vertybė. Turtas pagal 
jo pobūdį gali būti skirstomas į kilnojamąjį ir nekilnojamąjį. 

Nekilnojamasis turtas —- žemė ir su ja susiję objektai, kurių buvimo vietos negalima 
pakeisti, nekeičiant jų naudojimo paskirties arba nemažinant vertės bei ekonominės 
paskirties, arba turtas, kuris tokiu pripažįstamas įstatymuose. 

Turto ar verslo vertintojas — fizinis asmuo, turintis Lietuvos Respublikos audito, 
apskaitos ir turto vertinimo instituto išduotą turto vertintojo kvalifikacijos pažymė- 
jimą ir besiverčiantis turto vertinimo veikla. 

Turtą ar verslą vertinanti įmonė — įmonė, įregistruota Juridinių asmenų registre ir 
turinti Lietuvos Respublikos audito, apskaitos ir turto vertinimo instituto išduotą 
kvalifikacijos atestatą, suteikiantį teisę verstis turto vertinimo veikla. 

Užsakovas — juridinis, fizinis asmuo arba įmonė, neturinti juridinio asmens teisių, 
sudarę su turtą vertinančia įmone turto vertinimo sutartį. 


6. Turto ar verslo vertinimas — nešališkas turto vertės nustatymas taikant Lietuvos 
Respublikos turto ir verslo vertinimo pagrindų įstatyme nurodytus turto vertės nu- 
statymo metodus ir apimantis vertintojo nuomonę apie turto būklę, jo tinkamumą 
naudoti bei tikėtiną piniginę vertę rinkoje. 

7. Individualus turto ar verslo vertinimas — toks turto vertinimo būdas, kai konkretaus 
turto vertė nustatoma atsižvelgiant į visas individualias to turto savybes. 

6. Masinis turto vertinimas — toks turto vertinimo būdas, kai konkretaus turto ver- 
tė nėra nustatoma, o surinktos informacijos apie vertinamąjį turtą analizės būdu 
nustatomos verčių ribos, apimančios vertinamojo turto vertę. Duomenys renkami, 
analizuojami ir apskaičiavimai atliekami sisteminimo pagrindu. Šiuo vertinimo 
būdu yra vertinami turto objektai, kurie turi daug panašumų. 

9. Vertė — tai prekių 1r paslaugų naudingumo tam tikru metu matas, nustatytas pagal 
atitinkamą vertinimo metodą. 

10. Kaina - pinigų suma, kuri yra paprašyta, pasiūlyta ar sumokėta už prekes (paslau- 
gas) ar kitą turtą. Kaina už konkrečias prekes (paslaugas) ar kitą turtą yra reliatyvus 
vertės patvirtinimas, padarytas konkrečių pardavėjų (paslaugų teikėjų) ir pirkėjų 
(paslaugų gavėjų) tam tikromis aplinkybėmis. 

11. Rinkos vertė — apskaičiuota pinigų suma, už kurią galėtų būti parduotas turtas verti- 
nimo dieną, sudarius tiesioginį komercinį sandorį tarp norinčių turtą parduoti ir no- 
rinčių turtą pirkti asmenų po šio turto tinkamo pateikimo į rinką, jeigu abi sandorio 
šalys veiktų dalykiškai, be prievartos ir nesąlygojamos kitų sandorių bei interesų. 

12. Pardavimo kaina — tai pinigų suma, už kurią turtas faktiškai parduotas (sandorio 
suma). Pardavimo kaina gali skirtis nuo rinkos vertės dėl subjektyvių pardavėjo 
poreikio parduoti ar pirkėjo poreikio pirkti turtą. 

13. Atkuriamoji vertė - apskaičiuota pinigų suma (kaštai), kurios reikėtų tokių pat fizi- 
nių ir eksploatacinių savybių objektui sukurti, pagaminti arba pastatyti (įrengti). 
14. Naudojimo vertė — apskaičiuota pinigų suma, išreiškianti turto ekonominį naudin- 
gumą (turto teikiamą ekonominę naudą). Naudojimo vertė gali būti skaičiuojama 
kaip dabartinė būsimų pinigų srautų vertė (iki vertinimo dienos diskontuotos atei- 

ties pajamos). 

15. Maksimalus ir geriausias panaudojimas — labiausiai tikėtinas ir pateisinamas, įsta- 
tymų leidžiamas ir finansiškai naudingas turto fizinis panaudojimas, kada verti- 
namas turtas įgauna didžiausią vertę. Panaudojimas, kuris nėra leistinas teisiniu 
požiūriu, bet įmanomas fiziniu, negali būti laikomas maksimaliu ir geriausiu. 

16. Specialios paskirties turtas — turtas, kuris retai parduodamas arba visai neparduoda- 
mas, išskyrus atvejus, kai jis yra viso verslo sudedamoji dalis. Atsižvelgiant į specialų 
panaudojimą, toks objektas laikomas ribotos paklausos arba ne rinkai skirtu turtu. 

17. Naudingumas — turto gebėjimas tenkinti jo naudotojo poreikius konkrečiomis są- 
lygomis. 

16. Nusidėvėjimas — turto būklės pakitimo piniginis įvertinimas; turto naudingumo ir 
vertės praradimas. 

Klausimai savikontrolei: 


. Kuo skiriasi valdymas, naudojimas ir disponavimas? 

. Kokiais atvejais (pagal Civilinį kodeksą) įgyjamas nekilnojamasis turtas? 
. Kaip apibūdinami svarbiausi žemės perleidimo sandoriai? 

„ Kokie daikto valdymo bendrosios nuosavybės teise ypatumai? 


Kokie yra žemės ūkio paskirties žemės įsigijimo apribojimai? 


„ Kokie yra žemės ūkio paskirties žemės naudojimo apribojimai“? 
. Kaip skirstomi žemės sklypai pagal pagrindinę tikslinę žemės naudojimo paskirtį, 


naudojimo būdą ir pobūdį? 


. Kaip skirstomi pastatai ir inžineriniai statiniai pagal naudojimo paskirtį? 
. Kaip apibūdintumėte daikto vertę? 


10.Kuo skiriasi individualus ir masinis turto vertinimas? 
11.Kuo skiriasi rinkos vertė ir pardavimo kaina? 


Papildoma literatūra: 


Civilinis kodeksas — 2000 07 18, Nr. VIII-1864. Iš: Valstybės žinios, 2000, Nr. 74- 
2262; Nr. 77; Nr. 80; Nr. 82. 

Aleknavičius, P. Žemės teisė: vadovėlis. Kaunas: UAB „Judex“, 2007, 296 p. 
Lietuvos Respublikos Konstitucijos 47 straipsnio 3 dalies įgyvendinimo konstitu- 
cinis įstatymas. 1996 m. birželio 20 d. Nr. I-1392. Iš: Valstybės žinios, 1996, Nr. 
64-1503. 

Žemės ūkio paskirties žemės įsigijimo laikinasis įstatymas — 2004 07 15, Nr. IX- 
2406. Iš: Valstybės žinios, 2003, Nr. 15-600; 2004, Nr. 124-4490; 2006, Nr. 82- 
3259. 

Aplinkos ministro ir žemės ūkio ministro 2005 m. sausio 20 d. įsakymas Nr. 3D- 
37/D1-40 „Dėl pagrindinės tikslinės žemės naudojimo paskirties, žemės naudojimo 
būdo turinio, žemės sklypų naudojimo pobūdžio sąrašo ir jų turinio patvirtinimo“. 
Iš: Valstybės žinios, 2005, Nr. 14-45(). 

Lietuvos Respublikos Vyriausybės 2002 m. balandžio 15 d. nutarimas Nr. 534 „Dėl 
Lietuvos Respublikos nekilnojamojo turto kadastro nuostatų patvirtinimo“. Iš: 
Valstybės žinios, 2002, Nr. 41-1539; 2005, Nr. 80-2899. 

Nacionaliniai turto ir verslo vertinimo standartai. Sudarytojai: Lietuvos turtą ir 
verslą vertinančių įmonių asociacija, Lietuvos turto vertintojų asociacija. Vilnius, 
2004. 


III SKYRIUS. TURTO VERTINTOJAI 


3.1. Bendrosios nuostatos 


Vertintojų padaryti sprendimai lemia daug svarbių sprendimų, susijusių su nekilnojamuo- 
ju turtu: investicijas, apmokestinimą, kreditų suteikimą, draudimą 1r t. t. Vertintojo patyrimas, 
profesionalumas ir kvalifikacija turi užtikrinti šių sprendimų teisingumą. Šios priežastys bei 
besivystanti nekilnojamojo turto rinka padidino profesionalių vertintojų poreikį. 1998 metais 
Lietuvos Respublikos Vyriausybės nutarimu „Dėl Turto vertintojų kvalifikacijos suteikimo 
tvarkos patvirtinimo“ suformuota daugiapakopės turto vertintojų kvalifikacinės sistemos 
koncepcija, kuri turėjo padėti rengti profesionalius turto vertintojus. Naujoji sistema įvedė 
skirtingus vertintojų kvalifikacijos lygius (pvz., vertintojo asistentas, vertintojas), kurių kom- 
petencijos ribos yra nevienodos. Kaip ir anksčiau, išliko vertintojų specializacija skirtingose 
turto vertinimo srityse — nekilnojamojo turto, kilnojamojo turto ir verslo vertintojai. Dar vie- 
na iš profesionalumą skatinančių naujosios sistemos nuostatų — vertintojų išsilavinimo ir pro- 
fesinės patirties reikalavimai. Tačiau šiame nutarime suformuoti išsilavinimo reikalavimai 
vertintojams yra gana apibendrinti ir nėra detalizuoti pagal vertinimo specializaciją. 

Pagal Turto ir verslo vertinimo pagrindų įstatymą, turto vertintojas yra fizinis asmuo, 
turintis Lietuvos Respublikos audito, apskaitos ir turto vertinimo instituto išduotą turto 
vertintojo kvalifikacijos pažymėjimą ir besiverčiantis turto vertinimo veikla. Be abejo, 
turto vertintojas gali vertinti tik tą turto rūšį ar verslo sritį, kuri nurodyta jo kvalifikacinia- 
me turto vertinimo pažymėjime. Šis įstatymas išskiria dvi turto vertintojų grupes: 

— nepriklausomas turto vertintojas — tai turto vertintojas, kuris, būdamas juridinio 
asmens teisių neturinčios įmonės savininku ar tikruoju nariu arba dirbantis darbo 
sutarties pagrindais turto vertinimo įmonėje, šių įmonių vardu atlieka turto vertini- 
mus pagal įmonių sutartis su užsakovais; 

— vidaus turto vertintojas — tai turto vertintojas, atliekantis turto vertinimus įmonės, 
įstaigos ar organizacijos, su kuria jis turi darbo santykių, pavedimu, šios įmonės 
vidinėms reikmėms ir (ar) jų tiesioginėms funkcijoms įgyvendinti. 

Vidaus vertintojų pavyzdys gali būti bankų vertintojai, vertinantys turtą paskolos įkei- 
timui. Nekilnojamojo turto vertė mokesčiams taip pat yra apskaičiuojama vidaus vertin- 
tojų, dirbančių Valstybės įmonėje Registrų centras. Tačiau daugumą specialistų, užsii- 
mančių turto vertinimu, galima pavadinti nepriklausomais turto vertintojais, ir didžiausias 
dėmesys šioje knygoje yra skiriamas jų veiklai apibūdinti. 

Įmonės, užsiimančios turto vertinimu, taip pat privalo turėti kvalifikacijos atestatą, 
leidžiantį verstis turto vertinimo veikla. Tokį atestatą gali gauti tik įmonė, apdrausta ci- 
vilinės atsakomybės draudimu ir turinti bent vieną turto vertintoją, dirbantį toje įmonėje 
pagrindinėje darbovietėje, ir individuali įmonė arba ūkinė bendrija, kurių savininkai arba 
tikrieji nariai turi turto vertintojo kvalifikaciją [56]. 

Kvalifikacijos atestatas išduodamas neribotam laikui ir suteikia įmonei teisę verstis 
turto vertinimo veikla. Atestatą gavusi įmonė turi teisę vertinti tik tokios srities ir sudėtin- 
gumo objektus, kuriuos turi teisę vertinti joje dirbantys turto vertintojai. 

Turtą vertinanti įmonė ir vertintojas visais atvejais privalo vadovautis įstatymais ir 
kitais teisės aktais, Turto vertintojo profesinės etikos kodeksu. Turto vertinimas turi būti 
atliktas nešališkai, sąžiningai ir profesionaliai. Vertindamas turtą vertintojas dažnai susi- 
pažįsta su komercine informacija, pateikta turto savininko ar užsakovo. Ši informacija turi 
būti laikoma paslaptyje ir nenaudojama asmeninei ar kitų asmenų naudai. Turtą vertinanti 
įmonė privalo apsidrausti civilinės atsakomybės draudimu, kadangi ji atsako už atlikto 
vertinimo teisingumą, atlikimo terminus ir privalo atlyginti žalą, atsiradusią dėl netinka- 
mai atliktų įsipareigojimų. 

Turto vertintojas pagal Turto ir verslo vertinimo pagrindų įstatymą turi teisę: 


nepažeisdamas įstatymų, gauti iš užsakovo ir kitų informacijos šaltinių informaciją 
ir duomenis, reikalingus turto vertinimui atlikti, taip pat naudotis valstybės ir val- 
džios institucijų bei įmonių vieša informacija, reikalinga turto vertinimui atlikti; 
patikrinti vertinamą turtą, jo fizinę ir ekonominę būklę, teises į vertinamą turtą, 
nuosavybės teisių apribojimus ir kitas turto charakteristikas, reikšmingas turto ver- 
tei nustatyti; 

suderinęs su užsakovu, pasitelkti reikalingus specialistus ir ekspertus vertinimui 
atlikti. 


Tam tikrais atvejais turto vertintojo sprendimai gali būti šališki, todėl jam draudžiama 
vertinti turtą: 


kai turto vertintojas yra vertinamo turto savininkas ar bendraturtis; 

kai turto vertintojas yra susijęs šeimos ar giminystės ryšiais su vertinamo turto 
savininku, bendraturčiu ar patikėjimo teise valdančiais turtą įmonių, įstaigų ir or- 
ganizacijų vadovais; 

kai atsiranda kitos sąlygos, galinčios turėti įtakos turto vertintojo nepriklausomu- 
mui, nešališkumui ir objektyvumui. 


3.2. Vertintojų kvalifikacija 


Turto vertintojo kvalifikacija gali būti suteikiama nekilnojamojo, kilnojamojo turto ir 
verslo vertinimo srityse [11]. Ši kvalifikacija gali būti suteikiama asmenims, kurie: 


yra veiksnūs; 

neturi teistumo už sunkius ar labai sunkius nusikaltimus arba kitus nusikaltimus 
nuosavybei, turtinėms teisėms ir turtiniams interesams, valstybės tarnybai ir viešie- 
siems interesams, teisingumui, ekonomikai, verslo tvarkai ir finansų sistemai; 
atitinka nustatytus išsilavinimo ir profesinės patirties kvalifikacijos reikalavimus. 


Asmenims, atitinkantiems išvardintus reikalavimus, gali būti suteikiamos šios turto 
vertintojų kvalifikacijos (pagal atskiras vertinimo sritis): 


1. 


Vertintojas asistentas. Vertintojas asistentas negali vertinti savarankiškai ir at- 
lieka vertinimus vadovaujamas aukštesnės kvalifikacijos vertintojo. Jo parengti 
vertinimo dokumentai ir vertinimo ataskaitos turi būti patvirtinti aukštesnės kva- 
lifikacijos specialisto. 


„ Vertintojas. Vertintojas savarankiškai vertina konkrečios turto srities objektus, 1š- 


skyrus unikalius, retai šalies rinkoje parduodamus objektus. 


Vyresnysis vertintojas. Šios kvalifikacijos specialistas savarankiškai vertina visus 
konkrečios turto srities objektus, neribodamas objekto reikšmingumo. 

Vertintojas ekspertas. Šis vertintojas savarankiškai vertina visus konkrečios turto 
srities objektus ir teikia vertinimo išvadas iškilus ginčui dėl turto vertės nustatymo. 


Yra nustatyti tokie išsilavinimo ir profesinės patirties reikalavimai asmenims, siekian- 
tiems atitinkamos vertintojo kvalifikacijos [26]: 


vertintojas asistentas privalo turėti ne žemesnį kaip specialųjį vidurinį išsilavinimą 
verslo ir administravimo arba inžinerijos, gamybos ir statybos srityse. Jeigu asmuo 
turi nurodytų sričių aukštąjį išsilavinimą, jis privalo turėti vienerių metų darbo, su- 
sijusio su turto vertinimu, patirtį. Jei asmuo turi nurodytų sričių specialųjį vidurinį 
arba aukštesnįjį išsilavinimą, jis privalo turėti dvejų metų darbo, susijusio su turto 
vertinimu, patirtį. 

vertintojas privalo turėti ne žemesnį kaip aukštesnįjį išsilavinimą verslo ir adminis- 
travimo arba inžinerijos, gamybos ir statybos srityse. Asmuo, turintis nurodytų sri1- 
čių aukštąjį išsilavinimą, privalo turėti trejų metų, o aukštesnįjį išsilavinimą — pen- 
kerių metų praktinę turto vertinimo, kuriam vadovauja aukštesnės kvalifikacijos 
vertintojas, patirtį. 

vyresnysis vertintojas privalo turėti aukštąjį išsilavinimą, penkerių metų praktinę 
tam tikros srities turto vertinimo patirtį ir būti įvertinęs ne mažiau kaip 15 atitinka- 
mos srities turto objektų. 

vertintojas ekspertas privalo turėti aukštąjį išsilavinimą, šešerių metų praktinę tam 
tikros srities turto vertinimo patirtį ir dirbti mokslinį arba metodinį darbą turto ver- 
tinimo srityje. 


Siekiantiems vertintojo asistento kvalifikacijos, darbo, susijusio su turto vertinimu, 
patirtis gali būti laikoma, jei asmuo dirbo šiose srityse: 


tarpininkavimo perkant, parduodant, išnuomojant bet kurios srities turtą; 

turto draudimo; 

turto apmokestinimo; 

konsultacijų turto ir verslo vadybos klausimais teikimo, 

turto techninės būklės vertinimo; 

mokslinės, pedagoginės, metodinės veiklos, susijusios su turto valdymu arba 
vertinimu; 

bet kurios srities turto vertinimo arba dalyvavimo jį vertinant. 


Asmenys, atitinkantys išsilavinimo ir profesinės patirties reikalavimus, gali laikyti 
kvalifikacinius egzaminus, kuriuos rengia Lietuvos Respublikos audito, apskaitos ir tur- 
to vertinimo institutas. Kiekvieno kvalifikacinio lygio egzaminų tvarka ir reikalaujamos 
žinios skiriasi. 

Nekilnojamojo turto vertintojo asistento kvalifikacijos egzaminas laikomas raštu pagal 
nekilnojamojo turto vertinimo testus [55]. Turto vertintojo asistento kvalifikacijos egza- 
miną vykdo audito, apskaitos ir turto vertinimo instituto tarybos sudaryta trijų asmenų 

egzamino komisija, susidedanti iš komisijos pirmininko ir dviejų komisijos narių — etati- 
nių instituto darbuotojų. Kvalifikacijos egzamino metu pretendentai gauna individualias 
užduotis — testų paketus su 49 klausimais ir 1 praktiniu uždaviniu, parinktus pasitelkus 
programinę įrangą. Už kiekvieną teisingą atsakymą į klausimą skiriamas 1 balas, o už ne- 
teisingą — O balų, uždavinio sprendimas vertinamas iki 5 balų. Laikantysis turto vertintojo 
asistento kvalifikacijos egzaminą turi surinkti ne mažiau kaip 47 balus iš 54 galimų. Neiš- 
laikęs turto vertintojo asistento kvalifikacijos egzamino pretendentas gali iš naujo laikyti 
egzaminą ne anksčiau kaip po 3 mėnesių nuo neišlaikyto egzamino dienos. 

Turto vertintojo kvalifikacijos egzaminas laikomas pagal pretendento parengtą nekil- 
nojamojo turto vertinimo ataskaitą. Pateikdamas dokumentus, pretendentas pateikia per 
pastaruosius kelis metus parengtų svarbesnių nekilnojamojo turto vertinimo ataskaitų są- 
rašą, iš kurio nurodo 2-3 turto vertinimo ataskaitas, pagal kurias galėtų laikyti turto ver- 
tinimo kvalifikacijos egzaminą. Audito, apskaitos ir turto vertinimo instituto taryba, rem- 
damasi pretendento pateiktais dokumentais ir instituto administracijos siūlymu, priima 
sprendimą dėl turto vertintojo kvalifikacijos egzamino laikymo bei numatomos egzamino 
laikymo datos. Turto vertintojo kvalifikacijos egzaminą vykdo instituto tarybos sudaryta 
5 asmenų turto vertintojo kvalifikacijos egzamino komisija. Kiekvienam egzaminui suda- 
roma nauja 5 asmenų turto vertintojo kvalifikacijos egzamino komisija. 

Turto vertinimo ataskaita, pagal kurią turi būti laikomas kvalifikacinis egzaminas, turi 
būti parengta vadovaujantis galiojančiais norminiais aktais ir metodologiniais dokumen- 
tais. Turto vertinimo ataskaitoje taikomi vienas arba keli turto vertės nustatymo metodai 
arba jų deriniai turi būti argumentuoti ir pagrįsti, taip pat turi būti pateikta aiški ir argu- 
mentuota išvada dėl vertinamo objekto vertės, nurodyta duomenų bazė, informacijos bei 
metodologijos ir teisiniai šaltiniai, pateikti ataskaitos priedai. 

Vienas iš turto vertintojo kvalifikacijos egzamino komisijos narių, susipažinęs su pre- 
tendento pateikta turto vertinimo ataskaita, ją recenzuoja. Su recenzija pretendentas ir kiti 
turto vertintojo kvalifikacijos egzamino komisijos nariai gali susipažinti likus 1 darbo 
dienai iki turto vertintojo kvalifikacijos egzamino. 

Turto vertintojo kvalifikacijos egzamino metu pretendentas trumpai pristato ir pako- 
mentuoja turto vertinimo ataskaitą, atsako į recenzijoje pateiktas pastabas ir į komisijos 
narių klausimus, susijusius su turto vertinimo ataskaita. Klausimų skaičių nustato turto 
vertintojo kvalifikacijos egzamino komisijos pirmininkas, tačiau jų neturi būti daugiau 
kaip dešimt. Turto vertintojo kvalifikacijos egzamino komisijos sprendimas dėl preten- 
dento įvertinimo priimamas turto vertintojo kvalifikacijos egzamino komisijos narių balsų 
dauguma. Pretendentas, neišlaikęs turto vertintojo kvalifikacijos egzamino, gali iš naujo 
jį laikyti ne anksčiau kaip po 4 mėnesių nuo neišlaikyto egzamino dienos, pateikęs naują 
turto vertinimo ataskaitą, pagal kurią laikomas egzaminas. 

Šiuo metu įstatymais nėra reglamentuota vyresniojo vertintojo ir vertintojo eksperto 
kvalifikacinio lygio egzaminų tvarka, tačiau Lietuvos Respublikos finansų ministerija 
pagal Audito, apskaitos ir turto vertinimo instituto pateiktus duomenis yra patvirtinusi 
turto vertintojų sąrašą, kurie turi teisę atlikti vertintojo eksperto kvalifikacijai priskir- 
tus darbus. 

3.3. Turto vertintojo profesinės etikos kodeksas 


Turto vertintojo profesija Lietuvoje atsirado pereinamajame ekonomikos laikotarpyje, 
tai buvo nauja sritis, neturinti senų profesinių tradicijų. Tačiau sudėtinga ir daug žinių 
reikalaujanti profesija, finansinė atsakomybė už įvykdyto vertinimo teisingumą kelia di- 
delius reikalavimus siekiantiems tapti vertintojais [66]. Nekilnojamojo turto vertintojo 
sprendimai susiję su didelėmis pinigų sumomis, svarbiais finansiniais ir investiciniais 
sprendimais. Klientas privalo pasitikėti turto vertintoju kaip profesionalu ir bešališku as- 
meniu, todėl turto vertintojo poelgiai ir etika įgyja didelę svarbą. 

Turto vertintojų atestacijos komisija prie Lietuvos finansų ministerijos 1997 metais 
aprobavo pirmąjį Turto vertintojų profesinės etikos kodeksą. Lietuvos Respublikos audi- 
to, apskaitos ir turto vertinimo instituto taryba 2000 m. rugsėjo 14 d. nutarimu Nr. 27-7 
patvirtino atnaujintą Turto vertintojų profesinės etikos kodeksą. Šis etikos kodeksas neturi 
formalios įstatymų galios, tačiau jis papildo turto vertintojų veiklą reglamentuojančius 
metodinius ir teisinius reikalavimus. Studijuojantiems nekilnojamo turto vertinimą, šis 
kodeksas praplečia žinias apie turto vertintojo profesiją ir tam tikrus vertinimo atvejus. 


TURTO VERTINTOJO PROFESINĖS ETIKOS KODEKSAS 


1. Turto vertintojai vadovaujasi teiginiu, kad gerai parengtas ir objektyvus turto įver- 
tinimas yra naudingas užsakovui ir patiems vertintojams. 

2. Vadovaudamasis profesinės etikos normomis vertintojas prisiima įsipareigojimus 
visuomenei, vertintojų bendruomenei ir užsakovui. 

3. Visiems vertintojams yra privalomos šios profesinės etikos normos: 

Profesinis uolumas 

3.1. Vertintojas atlieka savo darbą remdamasis rinkos ir ekonominių sąlygų tyrimų 
bei stebėjimų rezultatais, savo žiniomis ir patirtimi. Taikydamas pripažintą ver- 
tinimo metodiką, vertintojas užtikrina, kad jo veiklos rezultatas būtų objektyvus 
ir nešališkas. 

Garbingumas 

3.2. Vertintojas visuomet elgiasi ir atlieka savo darbą vadovaudamasis padorumo, 
orumo, garbingumo, moralės, sąžinės ir nešališkumo principais. Taip dirbama su 
užsakovais ir su savo kolegomis. 

3.2.1. Turto vertinimo užsakymai ir sutartys sudaromos abipusės pagarbos, gerano- 
riškumo ir pasitikėjimo principais, iš anksto aptariama darbo apimtis, kaštai ir 
honoraras (atlyginimas). 

3.2.2. Vertintojo honoraro dydis negali priklausyti nuo vertinamo objekto vertės. 
Vertintojas negali gauti honoraro (jokia forma) už darbą, kurio rezultatai iš 
anksto sutarti. 

3.2.3. Vertintojas nepriima dviejų skirtingų užsakovų užsakymo vertinti tą patį objektą 
tuo pačiu metu bei nesiima vertinti objekto, kurį buvo vertinęs kito užsakovo užsa- 
kymu, su juo to nesuderinęs. 

3.2.4. Vertintojas neužsiima jokia kita veikla, kurios pavadinimas ar pobūdis (ar veiki- 
mo būdas) galėtų pakenkti vertintojo profesinei reputacijai. 

Kompetencija 

3.3. Vertintojas tik tada gali imtis vykdyti užsakymą, jei turi pakankamai reikiamų 
žinių ir patirties. Jei tam, kad užsakymas būtų profesionaliai įvykdytas reikia speci- 
alių žinių, kurių jis pats neturi, vertintojas atkreipia į tai užsakovo dėmesį ir pataria 
pasinaudoti kitų specialistų paslaugomis. 

3.3.1. Tik užsakovui sutikus su vertintojo išdėstytomis aplinkybėmis, vertintojas gali 
imtis darbo. 

3.3.2. Prieš pradėdamas vertinimą, turto vertintojas užsakovui patvirtina, kad sutinka 
su užduoties sąlygomis. Siekiant išvengti klaidingos interpretacijos, užduotis turėtų 
būti suformuluota pakankamai tiksliai darbo sutartyje ir techninėje užduotyje. 

3.3.3. Vertintojas negali reikalauti komisinių už tarpininkavimą turto vertinimo užsa- 
kymams gauti. 

3.3.4. Bet kokia turto vertintojo reklama apie profesionalias turto vertinimo paslaugas 
turi būti teisėta ir sąžininga. 

Pagalba iš šalies 

3.4. Vertintojai pripažįsta kitų praktinį darbą dirbančių specialistų pagalbą ir infor- 
muoja savo klientus bei kitas suinteresuotas šalis apie šį bendradarbiavimą. Inte- 
lektinės pagalbos faktas fiksuojamas turto vertinimo ataskaitoje. 

Diskretiškumas 

3.5. Vertintojas nesiima tokių užsakymų, kuriuos vykdydamas būtų veikiamas kokių 
nors asmenų ar aplinkybių. Vertintojas diskretiškai elgiasi su visa informacija, ku- 
rią gauna vykdydamas užsakymą, teikia ją tik užsakovui arba jo įgaliotam trečia- 
jam asmeniui. Vertintojas užtikrina užsakymui vykdyti naudojamos informacijos 
kokybę ir patikimumą. 

Kiekvieno vertintojo pareiga: 

3.5.1. Imtis reikiamų atsargumo priemonių, kad išvengtų bet kokių konfliktų dėl su- 
tartinių įsipareigojimų tarp jo ir užsakovo ar užsakovo įgaliotų asmenų ir trečiųjų 
šalių. 

3.5.2. Užtikrinti, kad pastebėtos aplinkybės, dėl kurių įtakos gali kilti konfliktinių situ- 
acijų, bus kruopščiai išanalizuotos ir aptartos prieš pasirašant sutartį. 

3.5.3. Stengtis nedelsiant geranoriškai išspręsti konfliktą, jeigu toks iškiltų po sutarties 
pasirašymo. 

Profesinis tikslas 

3.6. Pagrindinė vertintojo pareiga — visuomet ir kiek leidžia galimybės atstovauti tei- 
sėtiems ir etiškiems užsakovų interesams, derinant tai su tinkamu profesiniu elgesiu 
trečiųjų šalių atžvilgiu. 

Išvadų pateikimas 

3.7. Vertintojas parengia objektyvią ir nepriklausomą vertinimo išvadą (ataskaitą). 
Jis turi atsižvelgti į visas aplinkybes ir savo išvadas bei sprendimus formuluoti 
taip aiškiai, kad užsakovas ir trečiosios šalys suprastų jų apimtį ir reikšmę. Jeigu 

išskirtiniais atvejais nukrypstama nuo objektyvių sąlygų (pavyzdžiui, kolekcijų, 
juvelyrinių dirbinių vertinimas draudimui), būtina tai nurodyti vertinimo išvado- 
je (ataskaitoje). 

Ypatingi atvejai 

3.6. Tais atvejais, kai vertintojui tenka laikytis specialiųjų taisyklių, vertinimas atlieka- 
mas vadovaujantis įstatymais, profesinės etikos ir kompetencijos principais. 

Bendradarbiavimo galimybė 

3.9. Kai du ar daugiau vertintojų yra pakviesti įvertinti tą patį objektą, jie dirba nepri- 
klausomai vienas nuo kito, išskyrus atvejį, kai užsakovas (užsakovai) pageidauja, 
kad jie bendradarbiautų. 

Informavimas apie nekokybiškai atliktus darbus 

3.10. Vertintojas, pastebėjęs savo įvykdytame darbe klaidų, aplaidumo, nekorektišku- 
mo atvejų, apie tai informuoja darbo užsakovą. 

Nuobaudos 

4. Institucija (-0s), vykdanti (-čios) turto vertintojų veiklos priežiūrą, už profesinės 
etikos taisyklių pažeidimus vertintojui gali taikyti šias nuobaudas: 

4.1. Pastabą. 

4.2. Įspėjimą. 

4.3. Turto vertintojo kvalifikacijos pažymėjimo galiojimo sustabdymą. 

4.4. Turto vertintojo kvalifikacijos pažymėjimo galiojimo panaikinimą. 

Klausimai savikontrolei: 


FLN 


. Kokios išskiriamos dvi vertintojų grupės? 

. Kokiais atvejais vertintojas negali vertinti turto? 

. Kokios gali būti turto vertintojų kvalifikacijos ir jų kompetencijos ribos? 

. Kokie nustatyti išsilavinimo ir profesinės patirties reikalavimai asmenims, siekian- 


tiems atitinkamos vertintojo kvalifikacijos? 


. Kokios pagrindinės nuostatos išdėstytos Turto vertintojo profesinės etikos ko- 


dekse? 

IV SKYRIUS. NEKILNOJAMOJO TURTO VERTĖS 


Vertinimo tikslas yra vertės nustatymas, tačiau reikia tiksliai žinoti, kas yra daikto ver- 
tė. Negalima teigti, kad nekilnojamojo turto objekto vertė yra tiek ir tiek litų. Verčių yra 
daug, jos nustatomos skirtingiems tikslams ir skirtingais metodais. Vertintojas visada pri- 
valo detalizuoti, kokia tai vertė — rinkos vertė, naudojimo vertė, atkuriamoji vertė ar kita. 


4.1. Nekilnojamojo turto verčių rūšys 


Nekilnojamojo turto vertinimas atliekamas skirtingiems tikslams, todėl ir verčių rū- 
šių yra daug. Vertinimo teorijoje išskiriamos tokios pagrindinės vertės ar požiūriai 1 
vertę [73, 75, 88): 

- Rinkos (mainų) vertė arba rinkos požiūris. Šią vertę nulemia pasiūlos-paklausos 
dėsnis ir tai yra labiausiai tikėtina turto kaina rinkoje. Rinkos vertė yra objektyvus 
dydis, tačiau jos apskaičiavimui reikia turėti daug ir patikimos informacijos; 

- Naudojimo vertė arba naudojimo pajamų požiūris. Naudojimo vertė remiasi pa- 
jamomis, kurias savininkas gali gauti iš turto (dabartinė visų tikėtinų pajamų iš 
turto vertė). Naudojimo vertė yra subjektyvus dydis ir priklauso nuo daugelio 
subjektyvių sąlygų — pirkėjo ateities planų, rizikos laipsnio, kaštų optimizavimo 
ir kt. Nekilnojamasis turtas yra parduodamas, kai pirkėjo naudojimo vertė yra 
didesnė už pardavėjo ir pardavėjas parduodamas įgyja didesnę naudą. 

- Atkuriamoji vertė arba kaštų požiūris. Atliekant daugelį su nekilnojamuoju tur- 
tu susijusių veiksmų (pirkimas, pardavimas, rekonstravimas, investavimas ir kt.) 
remiamasi ir rinkos, ir naudojimo verte. Tačiau vertinant specialios paskirties ir 
retai rinkoje parduodamą turtą gali būti skaičiuojama atkuriamoji vertė. Ji remiasi 
atkūrimo kaštų, reikalingų sukurti, pagaminti arba pastatyti tokių pat fizinių ir eks- 
ploatacinių savybių objektą, skaičiavimu. 

Visos skirtingiems tikslams nustatomos verčių rūšys remiasi minėtomis vertėmis. 
Tarkime, bankas norėtų žinoti įkeičiamo turto vertę — tai bus tam tikra rinkos vertės rū- 
šis. Investuotojas tikisi gauti pelną iš nekilnojamojo turto plėtros projekto — jam aktuali 
ir rinkos, ir naudojimo vertė. Draudimo kompanija paprastai vertina atsižvelgdama į 
atkuriamąją vertę. 

Tarptautinio turto vertinimo standartų komitetas ir kitos su turto vertinimu susiju- 
sios organizacijos pateikia skirtingų verčių apibrėžimus, kuriuos būtina žinoti vertinant 
nekilnojamąjį turtą [76]. Lietuvoje yra parengti Nacionaliniai turto ir verslo vertinimo 
standartai, kuriuose, atsižvelgiant į užsienio šalių patirtį, taip pat yra pateikti verčių api- 
brėžimai [73]. Šiame poskyryje aptariamos pagrindinės verčių rūšys, naudojamos verti- 
nant nekilnojamąjį turtą ir pateiktos minėtuose turto vertinimo standartuose. 

Rinkos vertė — apskaičiuota pinigų suma, už kurią galėtų būti iškeistas turtas verti- 
nimo dieną, sudarius tiesioginį komercinį sandorį tarp norinčio perleisti turtą ir norinčio 
įsigyti turtą asmenų po šio turto tinkamo pateikimo į rinką, jeigu abi sandorio šalys veiktų 
dalykiškai, be prievartos ir nevaržomos kitų sandorių bei interesų. (Pastaba: „vertinimo 
diena“ — numanoma turto pardavimo diena). 

Vertinant nekilnojamąjį turtą susiduriama ne tik su nuosavybės, bet ir su nuomos rin- 
ka, todėl tikslinga aptarti ir rinkos nuomos vertę. Jos apibrėžimas atitinka rinkos vertės 
apibrėžimą. Rinkos nuomos vertė — tai apskaičiuotas nuomos mokestis, už kurį galėtų 
būti išnuomotas turtas vertinimo dieną, sudarius tiesioginį komercinį nuomos sandorį tarp 
norinčio išnuomoti turtą nuomotojo ir norinčio išsinuomoti turtą nuomininko po šio turto 
tinkamo pateikimo į rinką, jeigu abi sandorio šalys veiktų dalykiškai, be prievartos ir ne- 
varžomos kitų sandorių ir interesų. 

Rinkos vertės samprata yra labai svarbi vertinant nekilnojamąjį turtą, todėl reikėtų 
detaliau panagrinėti jos apibrėžime nurodytas sąlygas. 

Apskaičiuota pinigų suma — tai atliekant rinkos sandorį tarp nepriklausomų šalių už 
turtą mokama kaina pinigais arba labiausiai tikėtina kaina, kurią galima gauti rinkoje ver- 
tinimo dieną, laikantis rinkos vertės apibrėžimo. 

Galėtų būti iškeistas turtas — rodo, kad turto vertė yra greičiau įvertinta ar tikėtina 
suma, nei iš anksto nustatyta pardavimo kaina. 

Vertinimo dieną - reiškia, kad rinkos vertė turi būti nustatoma konkrečiai datai. Rinka 
ir jos sąlygos gali keistis, todėl apskaičiuota vertė gali būti neteisinga ar netinkama kitu 
metu. Vertinimo suma rodo faktinę rinkos būseną ir sąlygas, esančias faktinio vertinimo 
dieną, o ne kokią nors praėjusią ar ateinančią dieną. Vertinimo diena ir vertinimo ataskai- 
tos rengimo diena gali nesutapti, tačiau pastaroji negali būti anksčiau už pirmąją. 

Tarp norinčio įsigyti turtą asmens — nurodo motyvuotą, tačiau neverčiamą pirkti as- 
menį. Toks pirkėjas nėra nei pernelyg linkęs pirkti, nei pasiryžęs pirkti bet kokia kaina: jis 
perka, atsižvelgdamas į esamą rinką ir į esamos rinkos lūkesčius. Toks pirkėjas nemokėtų 
didesnės kainos nei ta, kurią mokėti reikalauja rinka. 

Tarp norinčio perleisti turtą asmens — reiškia pardavėją, kuris nei pernelyg linkęs par- 
duoti, nei yra verčiamas parduoti už bet kokią kainą, nei toks, kuris laukia kainos, kurios 
nebūtų galima laikyti realia esamomis rinkos sąlygomis. Toks pardavėjas yra motyvuotas 
parduoti turtą rinkos sąlygomis už geriausią atviroje rinkoje pasiekiamą kainą, prieš tai 
tinkamai pateikus turtą rinkai. 

Sudarius tiesioginį komercinį sandorį — reiškia, kad toks sandoris yra įvykdomas tarp 
šalių, neturinčių ypatingo tarpusavio ryšio (pvz., tarp giminių ar draugų), dėl kurio kaina 
galėtų tapti nebūdinga tai rinkai. Yra laikoma, kad rinkos vertės sandoris atliekamas tarp 
nesusijusių ir nepriklausomai veikiančių šalių. 

Po šio turto tinkamo pateikimo į rinką — reiškia, kad turtas turėtų būti prieinamas rinkai 
pačiu tinkamiausiu būdu, siekiant perleisti jį už geriausią kainą. Pateikimo rinkoje trukmė 
gali skirtis priklausomai nuo rinkos sąlygų, tačiau privalo būti pakankama, kad turtu susi- 
domėtų reikiamas potencialių pirkėjų skaičius. 

Jei abi sandorio šalys veiktų dalykiškai — leidžia manyti, kad tiek norintis pirkti pir- 
kėjas, tiek norintis parduoti pardavėjas turi pakankamai informacijos apie turto pobūdį ir 
savybes, jo faktinį ir potencialų panaudojimą ir rinkos būklę vertinimo dieną. Manoma, 
kad abu jie veikia skatinami savų interesų, vadovaudamiesi turimomis žiniomis ir protin- 
gai, siekdami geriausios jiems prieinamos kainos tokio sandorio metu. Sandorio dalyvių 

elgsenos protingumas vertinamas, atsižvelgiant į rinkos būklę turto vertinimo dieną, o ne 
analizuojant ją vėlesniu metu. 

Be prievartos — nustato, kad kiekviena šalis yra motyvuota atlikti sandorį, tačiau nėra 
verčiama to daryti. 

Rinkos vertė yra suprantama kaip turto vertė, nustatyta neatsižvelgiant į pirkimo-par- 
davimo kaštus ir su sandoriu susijusius mokesčius. Tam tikromis aplinkybėmis įmanoma 
nukrypti nuo bendrosios taisyklės, jeigu ataskaitų sudarymo dieną žemė ir pastatai yra 
parduodami arba privalo būti nedelsiant parduodami, nustatyta vertė privalo būti suma- 
žinta, atimant faktinius arba įvertintus realizavimo kaštus. 

Esamo naudojimo vertė — tai apskaičiuota pinigų suma, už kurią vertinimo dieną ga- 
lėtų būti iškeistas turtas, tęsiant esamą naudojimą, sudarius tiesioginį komercinį sandorį 
tarp norinčio pirkti pirkėjo ir norinčio parduoti pardavėjo po šio turto tinkamo pateikimo 
į rinką, tariant, kad turtas yra neužimtas, jeigu abi sandorio šalys veiktų dalykiškai, be 
prievartos ir nevaržomos kitų sandorių ir interesų. 

Kitaip tariant, turto esamo naudojimo vertė apibrėžiama kaip rinkos vertė, pagrįsta 
turto esamo naudojimo tęstinumu, tariant, kad turtas gali būti parduotas atviroje rinkoje 
pagal savo dabartinę paskirtį kaip nenaudojamas (neužimtas, nenuomojamas). 

Tęsiant esamą naudojimą — nurodoma, kad turi būti atsižvelgiama tik į turto, tęsiančio 
esamą naudojimą, rinkos duomenis. Kiekviena didesnė vertė, gauta pardavus turtą atviro- 
je rinkoje ir esant maksimaliam ir geriausiam panaudojimui, privalo būti ignoruojama. 

Tariant, kad turtas yra neužimtas —- pabrėžiama, kad neatsižvelgiama 1 faktinį turto nau- 
dojimą, kaip į priežastį taikyti išlygą dėl faktinio turto naudotojo mokamo nuomos mokes- 
čio. Turtas priimamas kaip neužimtas ir tinkamas parduoti ar nuomoti vertinimo dieną. 

Naudojimo vertė yra suma, gaunama už turto naudojimą per visą jo naudingo tarna- 
vimo laikotarpį ir vėliau jo pardavimą. Naudojimo vertė yra skaičiuojama kaip dabartinė 
apskaičiuotų būsimų pinigų srautų vertė. Tai yra konkretaus turto, naudojamo konkrečiai 
paskirčiai vertė. Vertintojas skaičiuoja naudojimo vertę, kurią turi konkretus nekilnojama- 
sis turtas, būdamas įmonės dalimi, neatsižvelgiant į maksimalų ir geriausią panaudojimą. 
Nekilnojamojo turto naudojimo ir rinkos vertė nėra vienodos. 

Investavimo vertė — tai turto vertė tam tikram investuotojui ar jų grupei numatomo 
investavimo tikslams. Ši sąvoka susieja konkretų turtą su konkrečiu investuotoju, turinčiu 
numatomus investavimo tikslus. Vienas iš būdų nekilnojamojo turto investavimo vertei 
apskaičiuoti yra būsimų pinigų srautų diskontavimas. 

Alternatyvaus naudojimo vertė — gali būti apibūdinama kaip maksimalaus ir geriausio 
naudojimo vertė, kuri gali atitikti faktinį turto naudojimą ar numatomą naudojimą, taip pat 
gali apimti ir rekonstrukciją. 

Vertinti alternatyvų naudojimą dažnai reikia tada, kai vertinimas atliekamas skolinių 
reikalavimų užtikrinimo tikslais arba kai jie yra maksimalaus ir geriausio naudojimo ana- 
lizės dalis, nustatant ekonominius objekto įgyvendinimo aspektus arba verslui panaudoto 
kapitalo grąžą. 

Jei alternatyvaus naudojimo vertė iš esmės skiriasi nuo esamo naudojimo vertės, ver- 
tintojas privalo tai nurodyti turto vertinimo ataskaitoje, neatsižvelgiant į tai, ar esamo 
naudojimo vertė yra nustatyta pagal rinkos kainą, ar atkuriamąją vertę. 

Alternatyvaus naudojimo vertė visada turi būti susieta su konkrečia informacija 
pagal įstatymus numatytus leidimus ir sutikimus (pavyzdžiui, pagrindinio žemės savi- 
ninko) keisti naudojimą ar kitais klausimais, kurie gali turėti įtakos nustatant alterna- 
tyvaus naudojimo vertę. 

Neigiamos vertės — šios vertės paprastai atsiranda, kai nekilnojamasis turtas yra susi- 
jęs su fizinėmis, teisinėmis, finansinėmis arba pagal sutartis numatytomis prievolėmis, dėl 
kurių atsiranda neigiami grynųjų pinigų srautai, arba kai reikia atlikti esminius atnaujini- 
mo darbus, kurių kaina būtų didesnė už turto vertę, atlikus šiuos darbus. Dėl šių veiksnių 
turtas taptų finansiniu įsipareigojimu — įgytų neigiamą vertę. 

Neigiama vertė gali atsirasti nuomininkui, kai pagal nuomos sutartį mokami nuom- 
pinigiai viršija nuompinigius pagal rinkos vertę (nuomos išlaidos — subnuomos paja- 
mos). Taip gali atsitikti todėl, kad nuomos sutartyje yra numatytos sąlygos, kurias nuo- 
mininkas privalo vykdyti. 

Nuosavybės teise turimas turtas taip pat gali būti įsipareigojimas, jei yra teisiniu požiū- 
riu privalomi atkūrimo kaštai arba jei vykdant pagal įstatymus ar sutartis nustatytas prie- 
voles susidaro išlaidos, viršijančios turto, kuriam tokios prievolės nebetaikomos, vertę. 

Atkuriamosios vertės metodas grindžiamas pastatų dabartinių bendrųjų atkūrimo kaš- 
tų apskaičiavimu, atimant fizinį nusidėvėjimą bei kitas nusidėvėjimo ir optimizavimo for- 
mas. Atkuriamoji vertė gali būti skaičiuojama ir pastatui, ir visam nekilnojamojo turto 
objektui. Jei atkuriamoji vertė skaičiuojama visam nekilnojamojo turto objektui, prie at- 
kūrimo kaštų, atėmus nusidėvėjimą, pridedama esamo naudojimo dabartinė žemės rinkos 
vertė. Atkuriamoji vertė dažnai nustatoma specialios paskirties turtui, kuris itin retai par- 
duodamas ar išnuomojamas rinkoje. 

Atkūrimo kaštai gali būti apskaičiuojami dviem būdais. Taikant vertinamo objekto 
atkūrimo būdą, turto vertintojas skaičiuoja kaštus (sąnaudas), kiek kainuotų turto vertini- 
mo metu galiojančiomis rinkos kainomis sukurti, pagaminti, įrengti arba pastatyti tikslią 
vertinamo objekto kopiją, kad visiškai atitiktų medžiagos, darbų kokybė, standartai 1r 
dizainas. Antras būdas — vertinamo objekto pakeitimas kitu, kai turto vertintojas skai- 
čiuoja kaštus (sąnaudas), kiek kainuotų turto vertinimo metu esamomis rinkos kainomis 
sukurti, pagaminti, įrengti arba pastatyti ekvivalentinio naudingumo objektą (lyginant su 
vertinamuoju objektu) iš vertinimo metu rinkoje naudojamų medžiagų, pagal vertinimo 
meto rinkai aktualius standartus, dizainą ir kokybę. Atkūrimo kaštams dažniausiai pritai- 
komas fizinis, funkcinis ir ekonominis nusidėvėjimas. 

Šis metodas nėra laikomas rinka pagrįstu metodu, išskyrus tuos atvejus, kai rinka yra 
tam tikro (statytojų) pobūdžio. Tačiau atliekant kai kurias analizes, kuriomis remiantis 
yra nustatomi rinkos vertinimai, remiamasi duomenimis, gautais atkūrimo kaštų ar atku- 
riamosios vertės analizės pagrindu. 

Turto vertė įkeitimui — tai turto vertintojo nustatyta vertė, deramai įvertinus objekto 
galimybę jį ateityje realizuoti rinkoje, atsižvelgiant į ilgalaikius aspektus, normalias ir 

vietos rinkos sąlygas, esamą ir priimtiną alternatyvų objekto naudojimą. Nustatant turto 
vertę įkeitimui, neatsižvelgiama į spekuliacinius elementus. 

Priverstinio pardavimo arba likvidavimo vertė — tai suma, kurią galima gauti pardavus 
turtą per pernelyg trumpą laiką, neatitinkantį nustatyto turto buvimo rinkoje laikotarpio, 
numatyto rinkos vertės apibrėžime. Ši vertė susijusi su nenorinčiu parduoti pardavėju bei 
su pirkėjais, kurie perka žinodami, kad pardavėjui nenaudinga tą turtą parduoti. 

Likutinė vertė — tai likutinė turto vertė nustatyto laikotarpio pabaigoje arba grynoji 
suma, kurią pardavėjas tikisi gauti pardavus turtą baigiantis jo naudingo tarnavimo laiko- 
tarpiui, atėmus visas pardavimo išlaidas. 

Teisinga vertė — suma, už kurią savo veiksmus suprantančios ir suinteresuotos šalys 
galėtų pasikeisti turtu tiesioginio sandorio metu [75, 76]. Tam tikromis aplinkybėmis, 
kuomet susidaro kitokios nei rinkos vertės apibrėžime numatytos sąlygos, finansinės 
atskaitomybės tikslu naudojama teisinga vertė gali skirtis nuo rinkos vertės (pvz., gali 
nebūti sąlygų, leidžiančių deramai pateikti turtą įprastu rinkoje būdu). Ši vertė taip pat 
naudojama teisiniams tikslams, nustatant abiems šalims priimtiną atsiskaitymo sumą. 

Apdraudžiamoji vertė — vertė, apibrėžiama draudimo sutartyje ar polise. Paprastai tai 
yra atkuriamieji kaštai, atėmus nusidėvėjimą ir esant reikalui atskaičiavus neapdraudžia- 
mos turto dalies atkuriamuosius kaštus, atėmus nusidėvėjimą. 

Įkainojimo vertė — vertė, pagrįsta apibrėžimais iš taikytinų įstatymų, susijusių su turto 
įkainojimu. Kai kada įstatymuose gali būti numatyta, kad įkainojimo pagrindas yra rinkos 
vertė, tačiau pritaikius numatytą įkainojimo metodiką nustatyta vertė dažniausiai skirsis 
nuo standartuose pateikiamos rinkos vertės. 

Nedalomos visumos vertė — tai yra verslo visumos vertė. Vertinimo metu vertinama 
visa įmonė, 0 po to nustatyta nedalomos visumos vertė gali būti paskirstyta tos visumos 
sudėtinėms dalims pagal jų įnašą (tačiau atskiros dalys neturi rinkos vertės). 

Ypatingoji vertė. Šis terminas susijęs su nepaprastąja vertės dalimi, esančia virš rinkos 
vertės. Tokia vertė atsiranda tada, kai turtas materialiai, ekonomiškai ar funkciniu požiū- 
riu yra susijęs su kitu turtu (pvz., esančiu šalia). Tai yra vertės priedas, kurį galima taikyti 
tam tikram savininkui ar naudotojui (turinčiam ypatingų interesų ), o ne rinkai apskritai. 

Gryna pardavimo vertė — tai apskaičiuota turto pardavimo normaliomis sąlygomis 
kaina, atėmus pardavimo ir turto kūrimo pabaigos kaštus. Gryno pardavimo vertė yra 
panaši į rinkos vertę, atėmus turto pardavimo kaštus. 


4.2. Nekilnojamojo turto vertę kuriantys veiksniai 


Vertės supratimu ir koncepcija pagrįsta vertinimo (vertės nustatymo) teorija ir vertini- 
mo metodai. Kas sukuria vertę ir iš kur ji atsiranda? Kodėl vienas daiktas vertingesnis už 
kitą ir vienam asmeniui konkretus turtas yra vertingesnis, nei kitam? 

Galima teigti, kad yra keletas verčių tipų — istorinė, estetinė, socialinė, aplinkos ap- 
saugos ir kt. Tačiau vertinant nekilnojamąjį turtą dažniausiai susiduriama su ekonomine 
verte — kokia bus piniginė objekto vertės išraiška. Be abejo, gali būti, kad ne visada bus 
atsižvelgiama vien tik į ekonominę nekilnojamojo turto vertę. Pavyzdžiui, parkas miesto 
centre turi didelę socialinę vertę — tai žmonių poilsio vieta, miesto įvaizdžio gerinimas, 

grynas oras. Ekonominė šio žemės sklypo vertė, išreikšta pinigais, gali būti labai didelė, 
tačiau dažniausiai ji bus ignoruojama, ir parko žemė nebus panaudota kitai, komerciškai 
naudingesnei veiklai. Panašūs pavyzdžiai gali būti įvairūs statybos ir žemės naudojimo ap- 
ribojimai siekiant išsaugoti tam tikrų teritorijų gamtinę, aplinkosauginę ar istorinę vertę. 

Ekonominę daikto vertę galima apibrėžti kaip jo naudingumą, sugebėjimą tenkinti 

įvairius poreikius arba kaip ateities potencialią naudą. Įvairūs žmonės turi skirtingus po- 
reikius, todėl ir to paties daikto vertė jiems yra skirtinga. Daikto vertė gali būti išreikšta 
individo norėjimu užmokėti už naudą, kurią jis gaus. Taigi daiktą įsigis ir turės tas indivi- 
das, kuriam nauda iš to daikto yra didžiausia (jis užmokės daugiausia). Tai rodo, kad daik- 
to vertė yra subjektyvi ir egzistuoja tik potencialaus pirkėjo ar pardavėjo mintyse. Tačiau 
įvykdytas pirkimo-pardavimo sandoris gali patvirtinti ar paneigti subjektyvią vertę. 

Keturi nepriklausomi veiksniai yra būtini kaip vertės prielaidos, norint, kad prekė tu- 

rėtų ekonominę vertę [78,66]: 

- Nauda, naudingumas — tai daikto galimybė patenkinti žmogaus norus ir poreikius. 
Daikto vertė neatsiranda savaime — ji atsiranda dėl to, kad kažkas nori ir siekia to 
daikto. Nekilnojamasis turtas taip pat neturės vertės, jei jis neduos jokios naudos 
savininkui, nuomininkui ar investuotojui. Gyvenamosios paskirties nekilnojamasis 
turtas duoda pastogę ar būstą. Nauda iš komercinės paskirties nekilnojamojo turto 
gali būti išmatuota pinigų srautais, gaunamais jį išnuomavus. Žemės ūkio paskir- 
ties žemės naudingumas ir vertė priklauso nuo dirvožemio derlingumo ir galimybės 
gauti didesnį produkcijos kiekį. Tai rodo, kad skirtingos paskirties nekilnojamasis 
turtas duos skirtingą naudą, o jo vertė priklausys nuo įvairių veiksnių. Nekilnojamo- 
jo turto nauda yra kilusi iš teisių, įgyjamų turint ir valdant nekilnojamąjį turtą, todėl 
nustatant nekilnojamojo turto vertę būtina įvertinti ne tik fizines, bet ir teisines bei 
finansines charakteristikas. 

-  Retumas — prekės trūkumas. Jei prekės pasiūla yra labai didelė ir ji įgyjama be 
jokių pastangų ar kaštų, ji neturės ekonominės vertės. Sakykime, oras yra naudin- 
gas ir būtinas visiems individams, tačiau kol nėra jo trūkumo, tol jis išlieka bever- 
čiu. Žemės pasiūla teoriškai baigtinė, todėl galima manyti, kad jos trūksta. Tačiau 
naudingų, derlingų, su atitinkama infrastruktūra, tinkamų užstatymui ar rekreacijai 
žemės sklypų sąlyginai trūksta, todėl jie įgyja didesnę vertę. Visiškai priešinga si- 
tuacija gali susidaryti vietovėse, kur gauti naudos iš žemės neįmanoma ar yra labai 
sunku — dykuma, džiunglės, neprieinama teritorija. Tokie žemės plotai yra sąlygi- 
nai dideli, jų daug, tačiau jų vertė labai maža arba jos iš viso nėra. 

- Efektyvi paklausa — tai ne tik noras turėti tą daiktą, bet ir galimybė už jį sumo- 
kėti. Neužtenka vien tik šeimos ar individo noro nusipirkti nekilnojamąjį turtą. Jei 
potencialūs pirkėjai neturi pakankamai pajamų pirkti norimą objektą, galima teigti, 
kad tokių objektų vertės nėra. Nauda ir trūkumas negali sukurti rinkos, kol nėra 
paklausos ir perkamosios jėgos; 

- Perleidžiamumas - galimybė pakeisti savininką ar naudojimo paskirtį. Jei objek- 
tas neturi perleidžiamumo, paklausa yra neefektyvi. Pavyzdžiui, nekilnojamo tur- 
to objektai, kurie negali būti parduoti, neturi vertės rinkoje (dėl teisinių ginčų 

nustatyti apribojimai perleisti nuosavybės teises), tačiau tokie objektai gali turėti 
naudojimo vertę. 
Tik tenkinantis visas keturias sąlygas turtas yra vertingas, t. y. jam galima nustatyti 
vertę. Pačią vertę taip pat veikia keturios aplinkos jėgos. Savo įvairiomis kombinacijomis 
ir formomis jos pakelia ir sumažina turto vertę. 


4.3. Nekilnojamojo turto vertę veikiančios jėgos 


Galima išskirti keturias pagrindines jėgas, kurių tarpusavio sąveika didina ar ma- 
žina nekilnojamojo turto vertę: fizinės aplinkos, socialinės, ekonominės ir politinės 
jėgos [66, 88]. 

1. Fizinės aplinkos jėgos. Ir žmogaus sukurta aplinka, ir gamtinė aplinka turi įtakos 
nekilnojamojo turto vertei: 

1.1. Gamtinė aplinka: 


1) 


2) 


3) 


Žemės topografinės ir dirvos savybės, vieta, vietovės prieinamumas. Žemės 
ūkio paskirties žemei reljefo sudėtingumas ir dirvos savybės lemia produkcijos 
išauginimo kaštus, tačiau kitos paskirties žemei (pvz., namų valdoms) jų įtaka 
nėra tokia didelė. Kai kurios vietovės gali būti labai patrauklios būsto statybai, 
tačiau dėl sudėtingo privažiavimo (pvz., kalnuotoje vietovėje) ar didelio atstu- 
mo nuo traukos centrų jų vertė sąlyginai gali būti mažesnė; 

Klimatas, mineraliniai ištekliai, vandens telkiniai. Klimato sąlygų poveikis ir 
pokyčiai (temperatūra, oro drėgnumas, lietaus režimas) apima didesnes teri- 
torijas. Didelę įtaką nekilnojamojo turto vertei turi mineralinių išteklių (dujų, 
brangiųjų metalų ir pan.) radimas ir išgavimas tam tikroje teritorijoje. Žemė prie 
vandens telkinių dažniausiai naudojama rekreacijai ir turi didesnę vertę, tačiau 
upės ir ežerai taip pat gali sudaryti ir natūralias kliūtis miestų plėtrai; 

Augalija ir gyvūnija, kraštovaizdžio patrauklumas — be abejo, dauguma žmonių 
norėtų gyventi vaizdingose vietose, todėl tokio nekilnojamojo turto paklausa 
yra sąlyginai didesnė. 


1.2. Žmogaus sukurta (negamtinė) aplinka: 


1) 


2) 


3) 
4) 
3) 


Žemės sklypų dydis ir forma. Tiesioginę įtaką vertei sklypo dydis ir forma daro 
žemės ūkio paskirties žemei, kadangi nuo šių veiksnių priklauso išauginamos 
produkcijos savikaina. Kitos paskirties žemei šių veiksnių įtaka nėra tokia svar- 
bi, išskyrus atskirus ekstremalius atvejus (pvz., 2—3 arų namų valda ar trikampio 
formos sklypas); 

Komunalinės paslaugos, infrastruktūra, komunikacijos, viešasis transportas. Šių 
veiksnių realizavimas yra gana brangus, todėl ir jų įtaka yra didelė. Tarkime, 
dviejų sklypų vertė gali labai skirtis, jei viename sklype yra vandentiekis, kana- 
lizacija, elektra ar dujos, o kitame šių infrastruktūros elementų nėra; 

Žmonių užimtumo, verslo ir pramonės struktūra; 

Kelių kokybė, aerouostai, vandens keliai ir uostai; 

Mokslo, švietimo, kultūrinės bei rekreacinės galimybės. 

Paskutinės trys veiksnių kategorijos lemia gyvenimo kokybę. Jų buvimas didina toje 


teritorijoje esančio nekilnojamojo turto vertę ir atvirkščiai. 


2. Socialinės jėgos. Sios jėgos apima visas charakteristikas ir įpročius, kuriuos nule- 
mia visuomenė: 


1) 


2) 


3) 


4) 


3) 
6) 


Šeimų dydis ir gyventojų amžiaus grupių pasiskirstymas. Šie veiksniai formuo- 
ja skirtingą nekilnojamojo turto paklausą tam tikrame rajone. Užsienio šalyse 
egzistuoja rajonai, kuriuose daugiausia gyvena tik pensininkai arba studentai. 
Šių grupių individai neturi didelių pajamų, todėl didelių butų ar namų paklausa 
toje vietovėje bus maža. Rajonuose, kuriuose gyvena daugiau šeimų, vidutinio 
amžiaus individų, mažesnių butų paklausa bus mažesnė; 

Aplinkinių gyventojų požiūris į nuosavybę bei stabilumas. Nekilnojamojo turto 
objekto vertė priklauso ir nuo to, kaip yra tvarkomi aplinkiniai namai; 
Gyventojų skaičiaus pokyčiai. Gyventojų pokyčiai šalyje, apskrityje ar rajone 
tiesiogiai veikia nekilnojamojo turto paklausą. Iš mažesnių miestelių ar kaimo 
vietovių migruojantys gyventojai sumažina juose esamų nekilnojamojo turto 
objektų paklausą, tuo pačiu padidindami paklausą vietovėse, į kurias persikelia 
(pvz., didesni miestai); 

Gyvenimo stilius, pragyvenimo standartai. Visuomenėje tam tikrą laiko tarpą 
gali nusistovėti populiarūs sprendimai, pvz., gyventi senamiestyje, gyventi 
ne bute, bet name. Prieš du dešimtmečius buvo populiaru statyti didelio ploto 
namus, šiuo metu tokių namų paklausa labai maža, jų sąlyginė vertė taip pat 
sumažėjusi; 

Požiūris į teisę ir asmeninę atsakomybę; 

Požiūris į plėtrą, ekologiją, švietimą ir t. t. 


3. Ekonominės jėgos. Ekonominės jėgos gali turėti didžiausią įtaką nekilnojamojo 
turto vertei. Vertintojas turi tirti esamą ir būsimą pasiūlą bei paklausą ir potencialių 
klientų efektyvią pirkimo jėgą. Ekonominiai pasikeitimai daugiausia nulemia pa- 
klausos 1r pasiūlos padidėjimą ar sumažėjimą: 


1) 


2) 


3) 


4) 


3) 


6) 


Gyventojų pajamų lygis tam tikroje vietovėje. Didesnes pajamas gaunantys gy- 
ventojai galės mokėti didesnę kainą ir norės pirkti geriau įrengtą nekilnojamąjį 
turtą, lyginant su vietove, kur gyventojų pajamos yra mažesnės; 

Įsidarbinimo galimybė ir tendencijos. Šis veiksnys susijęs ir su gyventojų mi- 
gracija į tokias vietoves, ir su galimybe gauti didesnes pajamas; 

Kreditavimo galimybė ir palūkanų norma. Kreditų gavimo sąlygos gali nulemti 
didesnį ar mažesnį skaičių potencialių nekilnojamojo turto pirkėjų. Palūkanų 
normos pokyčiai taip pat lemia kredito dydį ir jį paėmusių žmonių skaičių; 
Kainų lygis 17 mokesčių už nuosavybę dydis. Dideli nekilnojamojo turo mokes- 
čiai gali nulemti paklausos mažėjimą tam tikrose vietovėse; 

Asmeninių santaupų dydis ir pajamos iš investicijų. Didėjant pajamoms iš kitų 
investicijų, investicijos į nekilnojamąjį turtą neatrodys tokios patrauklios ir 
atvirkščiai; 

Bendra nekilnojamojo turto paklausa ir pasiūla; 


7) Prekių 1r paslaugų, susijusių su nekilnojamuoju turtu, spektras ir kainos. 

4. Politinės jėgos. Vyriausybė politiniais ir teisiniais sprendimais veikia nekilnojamojo 
turto rinką. Egzistuoja daug apribojimų ir nuosavybės teisių suvaržymų, kurie nu- 
stelbia rinkai būdingą pasiūlą ir paklausą. Tačiau Vyriausybė taip pat teikia nemažai 
nekilnojamajam turtui reikalingų paslaugų ir infrastruktūros objektų, vykdo būsto 
ar verslo stiprinimo programas: 


1) 


Žemės naudojimo reguliavimas. Be teisinių aktų, žemės naudojimo reguliavi- 
mas vykdomas patvirtintais bendraisiais ir detaliaisiais planais; 

Statybos reguliavimai ir saugumo reikalavimai; 

Aplinkosaugos politika; 

Fiskalinė ir mokesčių politika; 

Pinigų politika; 

Vyriausybės remiamos miestų pertvarkymo ir plėtros, būsto finansavimo 
programos. 

Klausimai savikontrolei: 


Aa ja 


Kaip apibūdinti sąvokas „rinkos vertė“ ir „rinkos nuomos vertė“? 
Kaip apibūdinti sąvoką „naudojimo vertė“? 

Kas yra „neigiama vertė“? 

Kaip apibūdinti sąvoką „atkuriamoji vertė“? 

Kokie yra turto vertę kuriantys veiksniai? 

Kokios yra turto vertę veikiančios fizinės jėgos? 

Kokios yra turto vertę veikiančios socialinės jėgos? 

Kokios yra turto vertę veikiančios ekonominės jėgos? 

Kokios yra turto vertę veikiančios politinės jėgos? 


Papildoma literatūra: 


Champness, Peter. Patvirtinti Europos turto vertinimo standartai. Vertimas į lietu- 

The appraisal of real estate, 11th edition. Appraisal Institute. 1996, 820 p. 


V SKYRIUS. PAGRINDINIAI VERTINIMO PRINCIPAI 


Galima išskirti tam tikrus pagrindinius principus arba veiksnius, kurie naudojami ver- 
tinant nekilnojamąjį turtą. Šie principai taip pat atspindi ir minėtų jėgų, veikiančių vertę, 
tarpusavio sąsajas [66,88, 93]. 

1. Lūkesčiai (numatymas) - nekilnojamojo turto vertę kuria lūkesčiai, tikintis ateity- 

je gauti naudą iš šio turto. 

Dažnai turtas perkamas, nes tikimasi, kad jo vertė ateityje padidės. Paprastai tai pasitei- 
sina stabilios arba kylančios ekonomikos regionuose ar šalyse, kylant žmonių pragyvenimo 
lygiui. Be to, nereikia pamiršti, kad žemės pasiūla yra riboto dydžio, tai riboja kiekybinę 
nekilnojamo turto objektų plėtrą. Tačiau turto rinkos vertė gali ir mažėti, jeigu laukiama 
naujų nuosavybės teisių apribojimų, ekonomikos nuosmukio, krentant gyvenimo lygiui. 

Komercinio nekilnojamojo turto vertė pagrįsta prognozuojamais pinigų srautais, ku- 
riuos tikimasi gauti ateityje. Todėl vertintojas turi išanalizuoti pagrindines tendencijas 
vietinėje, regioninėje ar šalies nekilnojamojo turto rinkoje. 

2. Pasiūla ir paklausa — tiesiogiai sąlygoja rinkos kainų svyravimus. Taigi mažė- 
janti paklausa ar didėjanti pasiūla mažins rinkos vertę ir atvirkščiai. Vertindamas 
nekilnojamąjį turtą vertintojas tiria ir esamą pasiūlą bei paklausą, ir veiksnius, dėl 
kurių ji gali pasikeisti. Jėgų, veikiančių vertę, pokyčiai sudaro sąlygas pasiūlos ar 
paklausos pokyčiams, todėl nekilnojamojo turto vertė kinta. 

Nekilnojamojo turto pasiūla yra inertiška ir neelastinga — ji negali daug padidėti per trumpą 
laiko tarpą. Pasiūlos didėjimas susijęs su naujų nekilnojamojo turto objektų statyba ir vystymu, 
o tai užima nemažai laiko. Padidėjus paklausai (pvz., dėl gyventojų pajamų didėjimo ar mažų 
paskolų palūkanų) nekilnojamojo turto kaina kils, kadangi trumpame laikotarpyje pasiūlos 
pokyčiai bus labai nedideli. Tik ilgame laikotarpyje pasiūla galės grįžti į pusiausvyros tašką. 

3. Konkurencija. Kai gaunamas pelnas viršija gamybos faktorių kaštus, tokioje rinko- 
je padidėja konkurencija. Gaunamas pelnas iš tam tikros paskirties nekilnojamojo 
turto skatina konkurenciją — statomi nauji nekilnojamojo turto objektai, vykdoma 
rekonstrukcija kuriant naujas biuro patalpas ar restoranus ir panašiai. Dėl to aštrėja 
konkurencija ir didėja pasiūla ir konkurencijos jėgos per tam tikrą laikotarpį suma- 
žina gaunamą pelną. 

Konkurencija parodo pirkėjų ar nuomininkų paklausą ir pastangas nupirkti ar išnuo- 
moti tam tikrą objektą. Konkurencija taip pat yra ir savininkų ar nuomotojų pastangos 
parduoti ar išnuomoti panašius nekilnojamojo turto objektus. Iš principo, galima sakyti, 
kad nekilnojamojo turto objektas konkuruoja su kitais tos pačios paskirties objektais tame 
pačiame rinkos segmente (dažnai net ir su objektais iš kitų rinkos segmentų). 

4. Pakeitimas kitu turtu. Turto vertei turi įtakos panašaus objekto įsigijimo kaina. 
Racionalus pirkėjas už nekilnojamojo turto objektą nemokės daugiau, nei kainuoja 
panašias savybes ir naudingumą turintis kitas objektas. Paprastai vertinamo turto 
vertės viršutinė riba nustatoma remiantis šiuo principu — ji nebus didesnė nei už 
analogišką turtą prašoma ar sumokėta kaina. 

Pakeitimo kitu turtu veiksnys siejasi ir su alternatyvių sąnaudų samprata. Investuotojas 
investuodamas į vieną nekilnojamąjį turtą paranda galimybes investuoti į kitus objektus. 
Todėl jis analizuos panašių investicijų duodamą pelną (pelno normas) ir tikėsis gauti pa- 
našų pelną iš savo investicijos. 

5. Balansas. Nekilnojamojo turto vertė bus didžiausia, kai bus pasiektas ekonominis 
balansas, t. y. gamybos veiksnių (žemės, darbo, kapitalo ir valdymo) kombinacija 
yra optimali. Šis balansas yra pasiekiamas, kai papildomi turto patobulinimai (in- 
dėliai) nebekelia jo vertės ar nedidina pajamų. Subalansavimo principas siejasi su 
turto maksimalaus ir geriausio panaudojimo analize. 

Nekilnojamojo turto vertė didės, jei kaštai papildomai daromiems turto patobulini- 
mams bus mažesni už naudą ar pajamų padidėjimą iš to turto. Balansas bus pasiektas, kai 
ribiniai patobulinimų kaštai susilygins su turto vertės ar pajamų iš turto padidėjimu. 

Sakykime, rinkoje tipinis gyvenamasis namas yra iki 200 kv. metrų ploto, šešių kamba- 
rių. Statytojui apsisprendus vietoje 100 kv. metrų namo statyti didesnį, atitinkantį rinkos 
standartus namą, jo statybos kaštai padidės, bet pastatyto namo vertės padidėjimas bus dar 
didesnis. Tačiau jei statytojas nuspręstų statyti 300 kv. metrų ploto namą, turintį daugiau 
kambarių, jo statybos kaštai jau gali būti didesni už numatomą vertės padidėjimą. 

Pajamų iš nekilnojamojo turto augimo įtaką gali pailiustruoti pavyzdys su žemės ūkio 
paskirties žemės tręšimu. Tręšiant žemę, jos rinkos vertė nedidėja, arba didėja labai ne- 
daug. Tačiau tręšiant didėja išauginamos prekinės produkcijos kiekis. Optimalus tręšimas 
arba balansas pasiekiamas, kai ribiniai tręšimo kaštai susilygina su pelnu, gaunamu iš 
papildomai išauginamos produkcijos. 

6. Patobulinimų įtaka. Bet koks objekto patobulinimas yra vertas tiek, kiek jis padi- 
dina viso nekilnojamojo turto vertę, neatsižvelgiant į tai, kokie yra patobulinimo 
įrengimo kaštai. Taikant balanso principą vertintojas turi analizuoti, kokia yra vyk- 
domų patobulinimų įtaka nekilnojamojo turto vertei ar pajamoms iš jo. Sakykime, 
pirties įrengimo kaštai gyvenamajame name yra 15000 Lt, tačiau tai nereiškia, kad 
viso namo vertė padidės šia suma. Priklausomai nuo situacijos, vertės padidėjimas 
gali būti 17 mažesnis, ir didesnis už patobulinimo įrengimo kaštus. 

7. Likutinis produktyvumas. Tai grynojo pelno dalis, tenkanti žemės sklypui, paden- 
gus išlaidas darbui, kapitalui ir valdymui. Šio principo pagrindu pagrįsta lieka- 
mosios vertės skaičiavimo metodika („residual technigues“). Jei padengus visas 
minėtų gamybos veiksnių išlaidas nelieka grynojo pelno (t. y. pelno, kuris tenka 
žemės sklypo vertei), galima teigti, kad žemė panaudojama neefektyviai. 

8. Atitikimas, progresija, regresija. 

Atitikimas — nekilnojamojo turto objekto savybių suderinamumas su aplinka ir rinkos 
sąlygomis. Tam tikroje vietovėje (rajone) nekilnojamasis turtas turėtų atitikti vienas 
kitą pagal naudojimo paskirtį, stilių, patrauklumą, planavimo reikalavimus, kainų 
lygį 1r t. t. Neatitikimas gali padidinti arba sumažinti nekilnojamojo turto vertę. 
vietovėje, kurioje vyrauja gerai prižiūrėti ir brangesni nekilnojamojo turto objek- 
tai, įgis didesnę rinkos vertę, lyginant su jam atitinkančių objektų vietove. 

Regresija — nulemia, kad geresnio ar didesnės vertės nekilnojamojo turto vertė bus 
mažesnė prastesnėje, žemesnio kainų lygio vietovėje, lyginant su jam atitinkan- 
čių objektų vietove. Šalia prestižinių objektų (statinių, rekreacinių objektų) turto 
kaina bus santykinai didesnė, o prie nepatrauklių objektų — santykinai mažesnė. 

9. Išoriniai veiksniai. Tai veiksniai, esantys už vertinamo objekto ribų, didinantys arba 

mažinantys objekto vertę [88]. Dažnai vyriausybė teikia paslaugas ar produktą, kuris 
įtakoja daugelį žmonių. Tiltai, greitkeliai, ugniagesių ir policijos tarnybos yra teigiami 
išoriniai veiksniai. Pvz. šeimų pajamų lygio padidėjimas vietovėje gali turėti teigiamą 
poveikį ten esančiam prekybiniam nekilnojamajam turtui, kadangi padidės jo pelnas. 

Neigiamus išorinius veiksnius, apsunkinančius nekilnojamojo turto naudojimą, daž- 
niausiai sukelia šalia esančių turto savininkų veikla. Sakykime, šalia gyvenamojo nekil- 
nojamojo turto objekto esančios triukšmingos gamyklos ar dirbtuvės gali sumažinti jo 
vertę. Neigiamą efektą taip pat gali sukelti ir naujai priimti įstatymai dėl didesnių nekil- 
nojamojo turto mokesčių ar bankų palūkanų didėjimas. 

Vertintojas turi mokėti atpažinti šiuos veiksnius ir visada atkreipti dėmesį į objekto 
gretimybes, dėl kurių objektas tampa vertingesnis arba atvirkščiai. 

10.Maksimalus ir geriausias panaudojimas („highest and best use“). Tai labiausiai 

tikėtinas turto panaudojimas, kuris yra fiziškai įmanomas, tinkamai pagrįstas, juridiš- 
kai leistinas, finansiškai realus ir leidžia gauti didžiausią vertinamo turto vertę [73]. 

Fiziškai įmanomas, tačiau juridiškai leistinas panaudojimas negali būti laikomas mak- 
simaliu ir geriausiu panaudojimu. Tačiau būtina pagrįsti tokį juridiškai leistiną ir fiziškai 
įmanomą panaudojimą. Analizės metu nustačius, kad vienas ar keli panaudojimo varian- 
tai yra tikėtini, atliekamas įgyvendinimo tyrimas („feasibility study“). Panaudojimas, lei- 
džiantis gauti didžiausią vertę, ir yra maksimalus ir geriausias panaudojimas, atitinkantis 
rinkos vertės apibrėžimą. 

Maksimalaus ir geriausio panaudojimo samprata yra neatskiriama nuo rinkos vertės 
sampratos. Vertintojas nustato, kaip būtų efektyviausia panaudoti žemę ir pastatus, anali- 
zuodamas šiuos veiksnius [73]: 

1. Ar pasiūlytas naudojimas pagrįstas ir tinkamas; 

2. Ar naudojimas pagrįstas teisiškai (ar yra reali tikimybė, kad teisiškai bus pakeista 

turto naudojimo paskirtis ar būdas); 

3. Ar turtas fiziškai tinkamas naudoti arba gali būti pritaikytas tokiam naudojimui; 

4. Ar pasiūlytas naudojimas pasiteisina finansiškai. 

Vertintojas turi išanalizuoti šiuos veiksnius, apskaičiuoti numatomą nekilnojamojo 
turto vertę skirtingais panaudojimo atvejais ir vertinimo ataskaitoje nurodyti geriausią 
turto panaudojimą ir didžiausią apskaičiuotą vertę. 

Klausimai savikontrolei: 


. Kokia yra lūkesčių įtaka nekilnojamojo turto vertei? 

. Kaip konkurencijos veiksnys veikia nekilnojamojo turto vertę? 
Kaip paaiškinti „pakeitimo kitu turtu“ principą? 

. Kaip apibūdinti „balanso“ principą? 

. Kokią įtaką nekilnojamojo turto vertei turi jo patobulinimai? 
Kas yra „atitikimas“? 

Kas yra „progresija“? 

. Kas yra „regresija“? 

. Kaip paaiškinti „maksimalų ir geriausią panaudojimą“? 


Papildoma literatūra: 


- Galinienė, B. Turto ir verslo vertinimo sistema. Formavimas ir plėtros koncepcija: 
monografija. Vilniaus universiteto leidykla, 2004, P. 307. 

- The appraisal of real estate, 11th edition. Appraisal Institute. 1996, 820 p. 

-  Tarasevic E. I. Ocenka nedvižimosti. Sankt-Peterburgas. 1997, 422 p. 


VI SKYRIUS. NEKILNOJAMOJO TURTO RINKA 


6.1. Nekilnojamojo turto charakteristikos 


Nekilnojamojo turto pirkėjai ir pardavėjai veikia skirtingose vietovėse, turi nevienodus 
norus ir pageidavimus. Patys nekilnojamojo turto objektai tarpusavyje skiriasi, pajamos 
ar nauda gaunama iš jų yra nevienoda. Vertinimo metu būtina išanalizuoti skirtingus po- 
reikius, identifikuoti skirtingas nekilnojamojo turto rinkas, surasti ir analizuoti veiksnius, 
veikiančius vertinamo objekto vertę. 

Nekilnojamojo turto rinkos išsiskiria iš kitų prekių rinkų. Šių rinkų identifikavimas ir 
interpretavimas yra analitinis procesas, kurio metu galima tirti rinkas geografiniu, pasiū- 
los-paklausos ar kitais aspektais. 

Nekilnojamasis turtas, kaip prekė, turi specifines savybes, kurios nulemia ir jo rinkos 
ypatumus bei vertei įtakos turinčius veiksnius. Nekilnojamojo turto vertinimo litera- 
tūroje [81, 84, 87] dažniausiai pateikiamos šios fizinės ir ekonominės nekilnojamojo 
turto, kaip prekės, savybės: 

Fizinės nekilnojamojo turto charakteristikos 

-  Fiksuota geografinė vieta. Žemės sklypas yra nepajudinamas ir jo geografinės bu- 
vimo vietos pakeisti neįmanoma. Dėl to pardavėjas negali parduoti nekilnojamojo 
turto ten, kur nekilnojamojo turto paklausa yra didesnė. Pirkėjas taip pat yra apri- 
botas tik tokia nekilnojamojo turto pasiūla, kokia yra jo pasirinktame rajone. Būtent 
dėl fiksuotos buvimo vietos nekilnojamojo turto kainą ir pajamas, gaunamas iš jo, 
stipriai veikia išorinės jėgos — oro, vandens tarša, triukšmas, nepageidaujami, aso- 
cialūs kaimynai, įvairūs naudojimo apribojimai. Dėl šios savybės nekilnojamojo 
turto rinkos yra vietinės ir geografiškai apribotos. 

-  Unikalumas. Nėra dviejų identiškų nekilnojamojo turto objektų. Pastatai skiriasi 
savo išvaizda, architektūriniu stiliumi, statybos medžiagomis, interjeru ir panašiai. 
Žemės sklypai taip pat skiriasi savo forma, dydžiu, dirvožemiu, reljefu ir t. t. Jei 
ir galima rasti du labai panašius nekilnojamojo turto objektus, jie vis tiek skirsis 
savo buvimo vieta — koordinatėmis. Unikalumas apsunkina nekilnojamojo turto 
rinkos tyrimus, jos dinamikos studijavimą, nes vienoje vietovėje būna parduodama 
nedaug vieno tipo ar paskirties objektų, vis viena besiskiriančių tarpusavyje. 

- Ilgas gyvavimo laikas. Pati žemė ar žemės sklypas yra sąlyginai nesunaikinami. 
Dirvos ar vėjo erozija gali sunaikinti derlingą dirvožemio sluoksnį, tačiau pats že- 
mės sklypas vis tiek išliks. Pastatų gyvavimo laikas taip pat labai ilgas — 100-200 
metų. Viena vertus, tai reiškia, kad žemės sklypas ar pastatai gali būti naudojami 
labai ilgą laiką. Tačiau egzistuoja rizika, kad fiziškai išlikęs nekilnojamasis turtas, 
pasikeitus socialinėms, ekonominėms ar kitoms aplinkybėms, praras ekonominę 
vertę (apleisti namai ar gyvenvietės, nepaklausus žemės ar pastatų panaudojimas). 

Ekonominės nekilnojamojo turto charakteristikos: 

- Vieta (situs) — tai sklypo padėtis lyginant su kita žemės naudojimo ir ekonomine- 
socialine veikla. Situs paprasčiau yra išreiškiamas sklypo vieta ir atstumu iki kitų 

svarbių ekonominių ir socialinių centrų: miesto ir verslo centro, darbo, parduotu- 
vių, švietimo bei kultūros įstaigų. Net ir labai panašių nekilnojamojo turto objektų 
vertė gali labai skirtis dėl jų padėties. 

Ribota pasiūla (turto objektų trūkumas). Kai kurių nekilnojamojo turto objektų pa- 
siūla yra labai neelastinga, t. y. jos pokyčiai gali būti labai nedideli (pvz., sklypai 
prie ežerų ar miesto centre). Absoliuti fizinė žemės pasiūla yra baigtinė, jos niekas 
daugiau nepasiūlys, nebent bus pakeistos žemės naudojimo sąlygos. Tačiau pastatų 
erdvės pasiūlą per tam tikrą laiko tarpą ir investavus nemažai pinigų galima padi- 
dinti. Tokio nekilnojamojo turto paklausa bus patenkinta, tačiau tik po tam tikro 
laiko, kadangi dėl statybų laiko pasiūla vėluos. 

Stiprus tarpusavio ryšys tarp skirtingo nekilnojamojo turto. Egzistuoja ryšys tarp 
skirtingų nekilnojamojo turto objektų vertės, paskirties (panaudojimo) ar pageri- 
nimų. Kaimynystėje esantis prekybos centras turės įtakos šalia esančių mažų par- 
duotuvių pelningumui bei galimam naudojimo paskirties keitimui. Naujai nutiestas 
kelias gali padidinti netoliese esančių viešbučių ar restoranų vertę. Todėl nekilnoja- 
mojo turto vertė priklauso ir nuo pasikeitimų kaimyniniuose sklypuose. 

Didelės ir ilgalaikės investicijos. Perkant nekilnojamąjį turtą investuojamos didelės 
pinigų sumos, kurios atsipirks ir duos pelną tik per ilgą laikotarpį. Didelės pinigų su- 
mos reiškia, kad nemažai pirkėjų yra nepatyrę — jie perka nekilnojamąjį turtą tik ke- 
letą kartų per savo gyvenimą. Nekilnojamojo turto pirkimas ir valdymas reikalauja 
ilgalaikių sprendimų ir valdymo strategijos. Ši strategija turi būti sudaryta ne tik dėl 
ilgo pastato gyvavimo laiko, bet ir dėl objekto plėtros, remonto, vadybos poreikio. 


6.2. Nekilnojamojo turto rinkos charakteristikos 


Rinka - tai sistema, kur pasitelkus kainų mechanizmą, vyksta prekių ir paslaugų mai- 
nai. Rinkos dalyviai perka ir parduoda prekes, atsižvelgdami į pasiūlos ir paklausos san- 
tykį ir kitus kainą reguliuojančius veiksnius. Pagal konkurencijos laipsnį rinkoje galima 
išskirti šiuos rinkos struktūros tipus: 


Tobuloji konkurencija — daug pirkėjų ir pardavėjų, prekės vienodos, jos sąlyginai 
pigios, turima pilna informacija apie rinkos procesus, nei vienas rinkos dalyvis 
negali daryti įtaką kainai; 

Monopolija - vienas pardavėjas, daug pirkėjų, prekės negalima pakeisti kita, kainas 
diktuoja monopolininkas; 

Oligopolija — dominuoja keletas pardavėjų ir daug pirkėjų; 

Oligopsonija — dominuoja keletas pirkėjų ir daug pardavėjų; 

Monopsonija — vienas pirkėjas, daug pardavėjų; 

Dvivalda - du pardavėjai, daug pirkėjų; 

Duopsonija — du pirkėjai, daug pardavėjų. 


Tobuloji konkurencija ir monopolija yra du kraštutinumai, tarp kurių egzistuoja dau- 
gybė įvairių tarpinių variantų. 

Nekilnojamojo turto rinka — tai veikla arba sąlygų visuma, padedanti perleisti nekil- 
nojamojo turto teises, nustatyti kainas ar rasti geriausią nekilnojamojo turto panaudojimą. 

Nekilnojamojo turto rinką taip pat galima apibūdinti kaip teritoriją, kurioje vyrauja tam 
tikros prekybos nekilnojamuoju turtu sąlygos [73]. Nekilnojamojo turto rinkas galima 
klasifikuoti pagal daugelį požymių, tačiau jos vis tiek turės esminius panašumus, kylan- 
čius iš nekilnojamojo turto savybių. Nekilnojamojo turto rinkos charakteristikas lyginant 
su tobulosios konkurencijos rinkos bruožais išryškėja jos išskirtinumas. 

Tobulosios konkurencijos rinkos bruožai: 


1. 
2. 


Produktai yra homogeniški — vienodi; 
Yra daug pirkėjų ir pardavėjų, kurie nėra tokie dideli, kad galėtų turėti įtakos 
kainoms; 


. Pirkėjai ir pardavėjai turi pakankamai žinių apie prekę; 
„ Prekės yra sąlyginai pigios ir gali būti laisvai ir pigiai transportuojamos ten, kur 


kainos didžiausios. Pirkėjai gali pirkti prekę bet kur, pasirinkdami mažiausią kainą; 


. Gamintojai gali laisvai patekti į rinką; 
„ Vyriausybė nesikiša į rinkos reguliavimą arba turi labai mažą įtaką nustatydama 


kainas. 


Nekilnojamojo turto rinkos charakteristikų palyginimas su tobulosios konkurencijos 
rinka [81, 88]: 


1. 


Produktai yra nehomogeniški. Dėl savo savybių nėra identiškų nekilnojamojo turto 
objektų. Nors ekonomine prasme du nekilnojamojo turto objektai gali būti vienodi 
(duos panašų pelną), tačiau jie skirsis savo išvaizda, geografine vieta ir t. t. Todėl 
pirkėjas negali laisvai pakeisti vieno nekilnojamojo turto kitu. Dėl šios savybės 
nekilnojamojo turto rinkos susiaurėja — sumažėja pirkėjų ir pardavėjų skaičius. 


. Pirkėjų ir pardavėjų yra mažai (lokali konkurencija). Dėl savo fiksuotos vietos ne- 


kilnojamojo turto rinkos yra gana izoliuotos viena nuo kitos ir gali būti vadinamos 
lokaliomis (vietinėmis). Vienoje vietoje gali būti tik ten esančių (pastatytų) nekil- 
nojamojo turto objektų pasiūla. 

Nekilnojamojo turto pirkimui reikalinga nemaža pinigų suma, tai taip pat riboja po- 
tencialių (galinčių ir norinčių pirkti) pirkėjų kiekį. Tam tikroje vietovėje, tam tikrai 
nekilnojamojo turto rūšiai ar kainų lygiui yra nedidelis skaičius pirkėjų ir pardavėjų. 
Tokiu atveju ir pirkėjai, ir pardavėjai (jei jų yra nedaug) gali turėti įtakos nekilnoja- 
mojo turto kainai. Nekilnojamojo turto rinkos yra vietinės ir jos jautriai reaguoja į 
paklausos 1r pasiūlos pasikeitimus toje vietovėje. Per didelė gyvenamųjų namų pa- 
siūla viename mieste nesumažins jų trūkumo kitame. Ši savybė daugiau pastebima 
gyvenamųjų namų rinkoje, komercinio nekilnojamojo turto rinkose pirkėjai ne tiek 
apriboti geografine vietove, kiek ekonominėmis nekilnojamojo turto savybėmis. 
Per didelė vienos nekilnojamojo turto rūšies paklausa nepadidins kitos rūšies nekilno- 
jamojo turto pasiūlos ir pardavimų skaičiaus. Potencialūs komercinio nekilnojamojo 
turto pirkėjai nepadidins gyvenamųjų namų paklausos ir atvirkščiai. Tai reiškia, kad 
nekilnojamojo turto rinkas susiaurina ir nekilnojamojo turto panaudojimo galimybė. 


. Nepakankamai žinių apie prekę. Dauguma žmonių retai perka ar parduoda nekilno- 


jamąjį turtą, todėl turi nepakankamai žinių apie teisines procedūras, nekilnojamojo 
turto panaudojimo galimybes, kokybę ir t. t. Be to, jie neturi tikslių Žinių apie ne- 

kilnojamojo turto rinkos kainas, todėl ne visada gali pasirinkti optimalų sprendi- 
mą. Tai reiškia, kad analogiško nekilnojamojo turto pardavimo kainos gali skirtis. 
Komercinis nekilnojamasis turtas dažnai parduodamas ar perkamas naudojantis 
nekilnojamojo turto įmonių ir brokerių paslaugomis. Šiuo atveju rinkoje dirba pro- 
fesionalai, turintys pakankamai patirties ir duomenų apie esamas rinkos sąlygas. 


4. Neorganizuota rinka. Nekilnojamojo turto pirkimas ir pardavimas yra decentralizuotas. 


Sandoriai nevyksta kažkokioje nustatytoje vietoje — tai susitarimo reikalas. Pirkdamas 
akcijas, obligacijas pirkėjas iš karto žino kainą. Nekilnojamojo turto kaina — derybų 
reikalas. Be to, gana sunku gauti duomenis apie įvykusius sandorius, nes tai privati ir 
neskelbiama informacija. Vertintojas gali nustatyti nekilnojamojo turto objekto rinkos 
vertę, bet tai dar nereiškia, kad būtent už tokią sumą jis bus parduotas. 


5. Nesubalansuota pasiūla ir paklausa. Dėl fiksuotos buvimo vietos lokalių rinkų ne- 


kilnojamojo turto pasiūla ir paklausa skirtingose vietovėse bus skirtinga. Vienose 
vietovėse nekilnojamojo turto paklausa gali būti didelė, kitose vietovėse — per dide- 
lė pasiūla. Tai priklauso nuo įvairių ekonominių ir socialinių veiksnių, įsidarbinimo 
galimybės, gyventojų skaičiaus kitimo. Nekilnojamojo turto paklausos ar pasiūlos 
pokyčiai skirtingose vietovėse (nekilnojamojo turto rinkose) nepriartins rinkos prie 
pusiausvyros taško. Nekilnojamojo turto rinkose pusiausvyra gali būti pasiekiama 
tik per ilgą laiko tarpą, nes nekilnojamojo turto pasiūla yra nelanksti. Staigūs nekil- 
nojamojo turto paklausos pasikeitimai neturės didelės įtakos pasiūlai, o tik padidins 
nekilnojamojo turto kainas. Nekilnojamojo turto pasiūlos padidėjimas galimas tik 
po tam tikro laiko, kai, atsižvelgus į pakitusią paklausą ir padidėjusią kainą, įvyks 
pasikeitimai statybų rinkoje ir bus pastatyti nauji nekilnojamojo turto objektai. 


6. Nekilnojamojo turto rinkos valstybinis reguliavimas. Tobulojoje konkurencijoje 


valstybė nesikiša į rinkos procesus. Nekilnojamojo turto rinkoje valstybė regu- 
liuoja pardavimo, žemės naudojimo sąlygas, nustato statybos, architektūrinius, 
gamtosauginius ir kitokius apribojimus. Įvairios paramos programos skirtingiems 
rinkos dalyviams sudaro nelygiavertes konkurencines sąlygas 17 panašiai. Vals- 
tybė taip pat gali reguliuoti nuomos rinką, tuo sudarydama galimybes pasiūlos 
stygiui ar pogrindinei „juodajai“ rinkai atsirasti. 


6.3. Nekilnojamojo turto rinkų tipai 


Skirtingos nekilnojamojo turto rinkos išskiriamos dėl skirtingų norų, reikmių, motyvų, 
vietų, nekilnojamojo turto tipų 1r t. t. Pagal nekilnojamojo turto tipą arba panaudojimą 
išskiriamos penkios nekilnojamojo turto rinkos [88]: 

gyvenamosios paskirties nekilnojamojo turto (pvz., gyvenamųjų namų, butų, skly- 
pų namų statybai); 

komercinės paskirties nekilnojamojo turto (pvz., biurų, parduotuvių, viešbučių). 
gamybinės paskirties nekilnojamojo turto (pvz., gamyklų, gamybinių objektų); 
žemės ir miškų ūkio paskirties žemės (pvz., ariamosios žemės, ganyklų, sodų miš- 
kų); 


- specialios paskirties nekilnojamojo turto (pvz., unikalaus dizaino pastatų, istorinių 
vertybių, mokyklų, elektrinių). 

Pagal geografinę vietovę šios rinkos gali būti suskaidytos į mažesnes, daugiau speci- 
alizuotas rinkas (subrinkas). Pagal geografinę vietovę galima identifikuoti atskirų miesto 
rajonų, miestų, rajonų, regionų rinkas ir panašiai. Toliau šios rinkos gali būti skaidomos 
atsižvelgiant į pirkėjo nuostatas: aukštų, vidutinių, žemų kainų objektai. Komercinės pa- 
skirties nekilnojamojo turto rinkos gali būti skirstomos į biurų, parduotuvių, viešbučių 
ir panašias subrinkas. Kiekviena iš jų domina tam tikras investuotojų ar pirkėjų grupes. 
Gamybinės paskirties nekilnojamojo turto subrinkos gali būti gamyklų, įvairių dirbtuvių, 
servisų 1r t. t. 

Subrinkų nustatymo ir analizavimo platesnėje rinkoje procesas vadinamas rinkos se- 
gmentavimu. Segmentavimas naudojamas norint atrasti potencialius pirkėjus ar investuo- 
tojus pagal jų pasirinkimą, išskiriant juos iš visų gyventojų. Rinkos segmentai gali būti 
išskirti pagal: 

- demografinės gyventojų charakteristikas (amžių, lytį, gyvenamąją vietą); 

- ekonomines charakteristikas (pajamų lygį, norimą investuoti sumą); 

- socialines charakteristikas (šeiminę padėtį, pasirinkimą, skonį, madą). 

Jei segmentuojant rinką yra tiriama potencialių klientų rinka, tai rinkos segmentų padali- 
nimas — disagregavimas yra susijęs su nekilnojamojo turto savybėmis [80]. Padalinimas at- 
skiria konkretaus segmento (subrinkos) nekilnojamąjį turtą nuo kitų tame pačiame segmente 
esančių nekilnojamojo turto objektų pagal jo charakteristikas: naudojimo pobūdį, architektū- 
ros stilių, pastato ar sklypo dydį, nekilnojamojo turto fizines charakteristikas ir t. t. 

Šeimos, ieškančios būsto, ar firmos, norinčios pirkti dirbtuves, pakliūna į tam tikras 
subrinkas. Šiose rinkose yra skirtingo amžiaus mažesni ar didesni namai, geresnės ar 
prastesnės dirbtuvės: labai daug besiskiriančių tarpusavyje nekilnojamojo turto objektų. 
Toliau šios mažesnės rinkos gali būti skaidomos į dar daugiau specializuotas mažesnes 
rinkas, kur nekilnojamojo turto objektai yra suskirstyti pagal pirkėjų poreikius, skonį, 
pasirinkimą. Pirkėjų pasirinkimas gali būti charakterizuotas nekilnojamojo turto dydžiu, 
dizainu, kaina ir vieta. Nekilnojamojo turto vertintojas turi identifikuoti ir studijuoti tam 
tikros rinkos segmentus, atsižvelgdamas į nekilnojamojo turto vietą, socialines-ekonomi- 
nes charakteristikas, pačių nekilnojamojo turto objektų savybes. 

Nekilnojamo turto rinkos dažnai yra išskiriamos pagal nekilnojamojo turto tipą, tačiau 
visos šios rinkos taip pat gali būti identifikuotos pagal tai, kokios nekilnojamojo turto tei- 
sės yra perleidžiamos: nuosavybės ar nuomos teisė. 

Nuosavybės ir nuomos rinkos yra glaudžiai susijusios [82]: 

- nuosavybės rinkoje kainas lemia naujų statybų mastai, didinantys esamų nekilnoja- 
mojo turto objektų skaičių. Nauji nekilnojamojo turto objektai padidina ir nuomos 
pasiūlą, tai gali sumažinti nuomos kainas; 

- nuomos kainos, nusistovėjusios nuomos rinkoje, turi įtakos pelnui, gaunamam 1š 
nekilnojamojo turto, tai veikia kainas nuosavybės rinkoje. 

Naujos statybos didina nekilnojamojo turto pasiūlą ir nuosavybės, ir nuomos rinkose. 

Nekilnojamo turto kaina nuosavybės rinkoje ir statybų kaštai bei tuščių žemės sklypų kai- 

na lemia, kada prasidės naujos statybos. Jos prasideda, kai nekilnojamo turto kaina tampa 
didesnė už statybos bei žemės įsigijimo kaštus. Ilgu laikotarpiu nekilnojamojo turto kaina 
turėtų būti lygi statybos bei žemės įsigijimo kaštams. Tačiau trumpu laikotarpiu dėl sta- 
tybos darbų trukmės pasiūla netenkina paklausos ir nekilnojamojo turto kainos kyla. Dėl 
naujų statybų padidėjus nekilnojamojo turto pasiūlai, kaina sumažėja ne tik nuosavybės 
rinkoje, bet mažėja ir nuomos mokestis nuomos rinkoje. 

Paklausa nuomos rinkoje veikiama nuomos mokesčio, įmonių pelningumo, bendro pa- 
jamų lygio, gyventojų migracijos ir panašiai. Nereguliuojamoje rinkoje nuomos kaina nu- 
sistovi pusiausvyros taške. Būtent nuomos dydis nulemia bendrąsias pajamas, gaunamas 
iš nekilnojamojo turto. Didėjant bendrosioms pajamoms, didės ir nekilnojamo turto vertė 
nuosavybės rinkoje, nes jos yra vienas iš pagrindinių veiksnių, skaičiuojant nekilnojamo 
turto naudojimo pajamų vertę. 

Jau minėta statybų rinka kuria naujo nekilnojamojo turto pasiūlą. Pati statybų rinka 
taip pat veikiama nekilnojamojo turto, statybinių medžiagų kainų, pokyčių darbo rinkoje. 
Ir komercinės, industrinės, ir gyvenamosios paskirties nekilnojamojo turto rinkos susiju- 
sios su statybų rinka. 


6.4. Nekilnojamojo turto rinkos dalyviai 


Versle, susijusiame su nekilnojamuoju turtu, dalyvauja daug įvairių profesijų atstovų 
[74]. Nekilnojamojo turto rinkos dalyviai sudaro sandorius, perka, parduoda, stato, admi- 
nistruoja ir t. t. Pagrindiniai nekilnojamojo turto rinkos dalyviai yra: 

1. Pirkėjai ir pardavėjai. Tai plačiausia kategorija, į kurią įeina ir privatūs asmenys, 
ir įmonės, investuotojai, statybos bendrovės. Visi jie turi skirtingus interesus, fi- 
nansines galimybes, tačiau jie panašūs tuo, kad pasirodo rinkoje norėdami pirkti ar 
parduoti specifinį nekilnojamojo turto objektą. 

2. Nekilnojamojo turto plėtros specialistai. Tai gali būti matininkai, planavimo spe- 
cialistai, architektai. Pagrindinė jų paskirtis — paversti žemės sklypą patraukliu 
nekilnojamojo turto objektu. Šie planavimo specialistai sukuria naujus nekilnoja- 
mojo turto objektus, atlieka suformuotų nekilnojamojo turto objektų padalinimus, 
nustato galimą žemės sklypo panaudojimą, planuoja infrastruktūrą. Taip atsiranda 
konkurencingas, turintis savo rinkos vertę žemės sklypas. 

3. Nekilnojamojo turto brokeriai. Brokeriai vykdo nekilnojamojo turto pirkimą-par- 
davimą, nekilnojamojo turto rinkotyrą, reklamuodami ar sukurdami kitokią patei- 
kimo potencialiam pirkėjui ar imvestuotojui strategiją ir t. t. Brokeriai randa pir- 
kėjus 1r pardavėjus rinkoje ir suveda juos kartu. Kaip ir vertintojai, brokeriai gali 
specializuotis tam tikrose nekilnojamojo turto rinkose, nes jie renka ir analizuoja 
daug informacijos, kurią galima pritaikyti tik tam tikros paskirties nekilnojama- 
jam turtui. Komercinio ir gyvenamojo nekilnojamojo turto brokeriai turi analizuoti 
gyventojų skaičių, jų pajamas, ekonomines sąlygas, finansų ir mokesčių įstatymų 
pasikeitimus. Gamybinės paskirties nekilnojamojo turto brokeriai specializuojasi 
gamyklų, sandėlių, servisų pardavime, surinkdami informaciją apie vietovės eko- 
nominę bazę, transportavimo sistemą, gamybos žaliavų tiekimo galimybes, darbo 

rinkos situaciją. Gali būti ir žemės ūkio paskirties žemės brokeriai, kurie turi išma- 
nyti žemės dirbimą, augalininkystę ir gyvulininkystę, žemės ūkio produktų rinką, 
valstybės dotacijas ir t. t. 

„ Investuotojai. Nekilnojamasis turtas yra brangus, didesnė dalis jo pirkimo išlai- 
dų yra finansuojama imant kreditą. Ir privačios, ir valstybinės struktūros gali būti 
įtrauktos finansuojant nekilnojamojo turto pirkimą ar statymą. Bankai, įvairūs in- 
vesticijų fondai, draudimo bendrovės siūlo paskolas būsto atnaujinimui, gyvena- 
mojo nekilnojamojo turto pirkimui, didelių komercinių statinių finansavimui, nau- 
joms statyboms kaip užstatą priimdami nekilnojamojo turto objektus. Investuojant 
ar finansuojant nekilnojamąjį turtą svarbu ištirti rizikos veiksnius, teisingai įvertinti 
užstatomą objektą, siūlyti palankias ir lanksčias kredito vykdymo sąlygas. 
Vertintojai. Vertintojų paslaugomis naudojasi beveik visi nekilnojamojo turto rin- 
kos dalyviai. Prieš pirkdamas ar parduodamas nekilnojamąjį turtą ir pardavėjas, 
ir pirkėjas nori žinoti jo vertę rinkoje. Investuotojai, prieš finansuodami projektą, 
nori žinoti jo investicinę vertę (naudojimo vertę). Brokeriai taip pat nepradės par- 
davinėti nekilnojamojo turto nežinodami jo rinkos vertės ir jos galimų pasikeitimų 
artimiausiu metu. Todėl vertintojų paruošimas apima nemažai finansinių žinių, jis 
turi išmanyti brokerio, statybininko darbą, žinoti su nekilnojamuoju turtu susijusius 
teisinius aktus ir, be abejo, nekilnojamojo turto vertinimo būdus. 


65 


66 


Klausimai savikontrolei: 


2120. 11 £ 


. Kokios yra fizinės nekilnojamojo turto charakteristikos? 
. Kokios yra ekonominės nekilnojamojo turto charakteristikos? 
. Kokios yra nekilnojamojo turto rinkos charakteristikos, lyginant su tobulosios kon- 


kurencijos rinka? 


. Kokie yra nekilnojamojo turto rinkų tipai? 

. Kas yra segmentavimas ir disagregavimas? 

. Kaip susijusios nuosavybės ir nuomos rinkos? 
. Kokie yra nekilnojamojo turto rinkos dalyviai? 

VII SKYRIUS. NEKILNOJAMOJO TURTO RINKOS TYRIMAI 


7.1. Bendrosios nuostatos 


Nekilnojamojo turto rinkos tyrimai gali būti atliekami skirtingiems tikslams ir porei- 
kiams, skirtingo dydžio teritorijoje, naudojant skirtingą metodiką. Užsienio autoriai išski- 
ria kelis pagrindinius nekilnojamojo turto rinkos tyrimų tipus [80]: 

1. Bendra vietinės ekonominės padėties analizė. Čia analizuojami bendri veiksniai, 
veikiantys įvairaus nekilnojamojo turto pasiūlos 17 paklausos pokyčius. Vietinės 
ekonominės padėties analizė tiria gyventojų bei šeimų skaičių, pajamų lygį, įsidar- 
binimo galimybes, bendrą verslo aktyvumą ir panašiai. Šie veiksniai yra susiję su 
bendra nekilnojamojo turto pasiūla ir paklausa. Konkrečioje vietovėje atsižvelgia- 
ma į jų kitimo tendencijas ir galimą įtaką ateityje. 

2. Nekilnojamojo turto rinkos analizė. Rinkos analizė vykdoma pasirinktoje geogra- 
finėje vietovėje tiriant tam tikro nekilnojamojo turto pasiūlą ir paklausą. Geografinė 
vietovė pagal dydį ir potencialius pirkėjus gali būti vietinė, regioninė, nacionalinė 
ar net tarptautinė. 

3. Rinkotyros analizė. Atliekama tam tikro projekto ar nekilnojamojo turto objekto 
konkurencingumo, pelningumo analizė. 

4. Galimybių tyrimas. Ši analizė atliekama tiriant, ar tam tikras nekilnojamojo 
turto plėtros projektas gali būti sėkmingai įvykdytas. Pavyzdžiui, tai gali būti 
tyrimas, ar projektas duos pakankamai pelno, kad pritrauktų investuotojus, arba 
ar rinkos absorbcija yra pakankama pagal vertinamą projektą numatytų statinių 
kiekiui ar plotui. 

5. Investicijų analizė. Šiuo atveju nekilnojamojo turto objektas tiriamas kaip investi- 
cija: ar ji atsipirks, kokia yra rizika, kokia gali būti pelningumo norma ir panašiai. 

Kiekvienu atveju reikia pasirinkti, kokią analizę ar jų kombinacijas reikia atlikti, ko 
pageidauja klientas, ar to reikia vertinimui atlikti ir t. t. Be to, rinkos analizė gali būti 
atliekama skirtingais sudėtingumo lygiais, naudojant skirtingus duomenis ir sudėtinges- 
nes analizės metodikas [83]. Šiame vadovėlyje tikslinga būtų apžvelgti, kokią įtaką rinkos 
analizė daro vertinimo procesui. 

Rinkos tyrimas yra tam tikros prekės ar paslaugos rinkos identifikavimas ir analizė 
[88]. Nekilnojamojo turto vertinimo kontekste rinkos analizė apibrėžia arba identifikuoja 
nekilnojamojo turto objekto rinką, tiria veiksnius, turinčius įtakos tam tikro nekilnojamo- 
jo turto pasiūlai ir paklausai. 

Svarbiausia rinkos analizės funkcija vertinimo procese yra identifikuoti vertės veiks- 
nius. Paprasčiau kalbant galima teigti, kad vertinimo procese svarbiausia yra paklausos ir 
pasiūlos bei maksimalaus ir geriausio panaudojimo tyrimas. Rinkos analizė leidžia nusta- 
tyti efektyvią paklausą ir pasiūlą tam tikram nekilnojamojo turto tipui, tam tikroje vietoje, 
tam tikru laiku. 

Tiriant nekilnojamojo turto rinką renkami duomenys, tiesiogiai ir netiesiogiai susiję 
su nekilnojamuoju turtu. Tiesiogiai susiję duomenys — nekilnojamojo turto pardavimo 

kainos, nuomos kainos, užimtumo/vakansijų santykis (absorbcijos lygis), būsima pasiūla 
ir t. t. Duomenys, netiesiogiai susiję su nekilnojamuoju turtu, tai — gyventojų bei šeimų 
skaičius, įsidarbinimo galimybė, nedarbo, pajamų lygis, kitos socialinės gyventojų cha- 
rakteristikos, bendras verslo aktyvumas ir t. t. 

Šie duomenys reikalingi ekonominei aplinkai, darančiai įtaką nekilnojamojo turto 
objektui, apibūdinti. Surinkti duomenys naudojami vertinant trimis pagrindiniais vertini- 
mo metodais ir padidina nustatytos vertės tikslumą, pvz., palengvina lyginamųjų objektų 
radimą ir atranką, pataisų skaičiavimą, pinigų srautų prognozes. 

Skirtingai nei kitos prekės ir paslaugos, nekilnojamasis turtas gali turėti alternatyvų 
panaudojimą arba alternatyvius vartotojus. Išanalizavus duomenis apie potencialius pir- 
kėjus, galima išskirti tam tikrus rinkos segmentus pagal jų norus, poreikius, galimą mokė- 
ti kainą. Paskui reikia ištirti, ar nekilnojamojo turto savybės yra patrauklios potencialiems 
pirkėjams 1r pirkėjams iš kitų rinkos segmentų. 

Produktyvumo analizė identifikuoja nekilnojamojo turto savybes bei panaudojimo gali- 
mybes. Ši analizė tiria nekilnojamojo turto fizines, teisines, ekonomines ir vietos savybes tam, 
kad nustatytų, kaip šių savybių kombinacija tenkina galimų pirkėjų poreikius. Produktyvumo 
analizė leidžia smulkiau padalinti rinkos segmentus, atrasti nišą vertinamam nekilnojamojo 
turto objektui, identifikuodama galimų vartotojų diapazoną ir nukreipdama nekilnojamojo 
turto objektą į specifines rinkas. Produktyvumo analizė yra viena iš pagrindinių maksimalaus 
ir geriausio panaudojimo da- 
lių, nes ji identifikuoja skir- 
tingo panaudojimo galimy- 
bes. Remiantis šia analize 
bei ištyrus konkuruojančio 
nekilnojamojo turto pasiūlą 
bei paklausą ir absorbcijos 
lygį, galima nustatyti objek- 
to maksimalų ir geriausią 
panaudojimą. 

Nėra vienos universa- 


Piadedani bendra rinkos 
analize 


Pradedant nekilnojamojo turto 
analize 


Produktyvumo ir alternatyvaus Bendra rinkos apžvalga: 


panaudojimo analizė - regioninės, vietinės rinkos 


- objekto rinkos nustatymas 


Eendra rinkos apžvalga: 


- regioninės, vietinės rinkos 


Konkuruojančio turto pasiūlos 


- objekto rinkos nustatymas 


nustatymas 


lios procedūros ar sudėti- 
nių dalių, atliekant rinkos 
tyrimus, kadangi kiekvienu 
atveju ji gali būti atlieka- 
ma skirtingiems tikslams. 
Galima identifikuoti dvi 
pagrindines rinkos analizės 
kryptis arba mokyklas (7.1 


pav.). 


7.1 pav. Nekilnojamojo turto 
rinkos analizės kryptys [88] 

Konkuruojančio turto pasiūlos 


nustatymas 


| 


Galimos paklausos nustatymas 


| 


Pasiūlos ir paklausos santykio 


analizė 


| 


Absorbcijos lygio ir geriausio 
panaudojimo nustatymas 


Galimos paklausos nustatymas 


| 


Pasiūlos ir paklausos santykio 


analizė 


Y 


Absorbcijos lygio nustatymas 


Y 


Produklyvuno ir geriausio 
panaudojimo analizė 


Vienu atveju vertintojas pirmiausia ištiria nekilnojamojo turto objektą, jo alternatyvias 
panaudojimo galimybes ir tik vėliau analizuoja bendras ekonomines rinkos tendencijas; 
kitu atveju pirmiausia atliekama bendra rinkos ekonominių tendencijų analizė ir tik vėliau 
tiriamas nekilnojamojo turto objektas. 

Pirmoji rinkos tyrimų kryptis pradedama nuo objekto produktyvumo analizės. Šios 
krypties šalininkai mano, kad nustačius objekto produktyvumo ir konkurencingumo cha- 
rakteristikas, yra lengviau nustatyti konkuruojančius ar lyginamuosius objektus ir identifi- 
kuoti rinką. Atlikus produktyvumo analizę, lengviau nustatyti potencialius pirkėjus ar nu- 
omininkus bei potencialius pardavėjus ar nuomotojus, kurie formuoja pasiūlą ir paklausą 
objekto rinkoje. Be abejo, pasiūla 1r paklausa analizuojama tiriant ir specifinius nustatytos 
rinkos duomenis, ir bendrus ekonominius rodiklius. Pasiūlos ir paklausos santykio analizė 
leidžia nustatyti galimus alternatyvius nekilnojamojo turto panaudojimus ir maksimalų 
geriausią panaudojimą. 

Rinkos analizės specialistai, tiriantys esamas rinkos sąlygas, dažniausiai pradeda ben- 
dra rinkos apžvalga, siekiant identifikuoti, ko reikia tam tikrai rinkai. Tirdami vietinės 
ar regioninės ekonomikos rodiklius, jie taip pat analizuoja ir bendrą nekilnojamojo turto 
paklausą ir pasiūlą. Pradėję tirti specifinę rinką, jie analizuoja gyventojų skaičių, įsidarbi- 
nimo lygį ir pajamų lygį, kurie parodo tos vietovės galimą paklausą. Konkuruojančio turto 
pasiūla nustatoma analizuojant siūlomus nuomoti ar pirkti objektus, vykdomas statybas 
bei žemės sklypus, numatytus užstatymui. Pasiūlos ir paklausos santykio analizė parodo 
dabartinę ir numatomą rinkos pusiausvyrą. Atsižvelgiant 1 tai, ko tuo metu reikia rinkai, 
atliekama objekto produktyvumo analizė, kurios metu nustatomos nekilnojamojo turto 
fizinės, juridinės ir vietos ypatybės bei galimi alternatyvūs panaudojimai. Tada rinkos ir 
produktyvumo analizė yra panaudojamos vertinimo procese, nustatant maksimalų ir ge- 
riausią panaudojimą bei kitus duomenis, reikalingus vertinant pasirinktais metodais. 

Lyginant šias dvi aprašytas rinkos tyrimų kryptis matyti, jog pirmoji rinkos tyrimų 
kryptis, kai pradedama nekilnojamojo turto analize, yra plačiau paplitusi vertinant nekil- 
nojamąjį turtą. Nors vertinimo procese vertintojas ir analizuoja bendrus regiono, miesto 
ekonominius rodiklius, tačiau šio proceso esmė yra nekilnojamojo turto objektas ir jo 
vertės nustatymas. Antroji rinkos tyrimų kryptis daugiau paplitusi tarp rinkos analizės 
specialistų, pirmiausia tiriančių esamas rinkos sąlygas, o tik vėliau pereinančių prie nekil- 
nojamojo turto objekto savybių. Tačiau reikia pažymėti, kad nors tyrimų eiga ir yra šiek 
tiek skirtinga, tačiau šiose dviejose kryptyse praeinami tie patys rinkos tyrimų etapai. 


7.2. Nekilnojamojo turto rinkos identifikavimas, pasiūla ir paklausa 


Nekilnojamojo turto objekto ir rinkos identifikavimas 

Rinkos analizės metu vertintojas turi nustatyti nekilnojamojo turto charakteristikas ir 
identifikuoti nekilnojamojo turto objekto rinką. Šios dvi užduotys papildo viena kitą. Ne- 
kilnojamojo turto savybių ir charakteristikų analizavimas padeda nustatyti konkuruojan- 
čius arba lyginamuosius objektus, tai patikslina rinkos identifikavimą. 

Rinkos analizė padalina rinką į tam tikrus segmentus pagal rinkos dalyvių norus ir 
lūkesčius. Rinkos dalyviai gali būti pirkėjai, pardavėjai, nuomininkai, nuomotojai, inves- 

tuotojai, plėtros specialistai ir t. t. Todėl reikia nustatyti, kokie rinkos dalyviai bus suinte- 
resuoti analizuojamu nekilnojamojo turto objektu. Rinkos dalyvių veiksmai yra veikiami 
jų norų ir lūkesčių apie nekilnojamojo turto panaudojimą ar galimą gauti naudą. Pagal šias 
charakteristikas rinkos segmentavimas atskiria potencialius objekto naudotojus ar rinkos 
dalyvius nuo kitų. 

Tačiau rinkos dalyviai yra suinteresuoti tam tikra nauda iš nekilnojamojo turto objekto. 
Nekilnojamojo turto objektai turi skirtingą panaudojimą, savybes, vietą ir panašiai, todėl 
ir jų teikiama nauda yra skirtinga. Nekilnojamojo turto disagregavimas atskiria analizuo- 
jamą objektą ir konkuruojančius objektus nuo kitų nekilnojamojo turto objektų pagal jų 
būdingus bruožus ir savybes. 

Norėdamas identifikuoti nekilnojamojo turto objekto rinką, vertintojas analizuoja 
šiuos veiksnius: 

1. Nekilnojamojo turto tipas (gyvenamasis namas, butas, biuras, parduotuvė ir t. t.). 

2. Nekilnojamojo turto savybės: 

a. Užimtumas — vienas savininkas ar daug savininkų/nuomininkų, viena naudoji- 
mo paskirtis ar kelios naudojimo paskirtys (pvz., pastate yra ir biurai, ir parduo- 
tuvės, ir gyvenamosios patalpos); 

b. Galimi rinkos dalyviai. Turėtų būti analizuojama gyventojų skaičius, įsidar- 
binimo lygis, pajamų lygis, ekonominis aktyvumas. Gyvenamosios paskirties 
objektams duomenys turėtų būti klasifikuojami pagal potencialius savininkus ar 
nuomininkus. Komerciniams objektams duomenys analizuojami pagal labiau- 
siai tikėtinus naudotojus ar nuomininkus ir t. t. 

c. Pastatų konstrukcijos kokybė; 

d. Dizainas ir patogumai. 

3. Rinkos vietovė. Rinkos vietovę galima identifikuoti geografiniu požiūriu — pagal 
rajono, miesto, miesto rajono ribas. Tačiau taip pat galima išskirti ir vietines, re- 
gionines, šalies ar net tarptautines rinkas, pagal galimus potencialius pirkėjus ar 
nuomininkus. 

4. Galimi panašūs objektai — tiek pat pageidaujami ir patrauklūs objektai, konkuruo- 
jantys su vertinamu ar analizuojamu objektu nustatytoje rinkos vietovėje. 


Identifikuodamas nekilnojamojo turto objekto rinką, vertintojas atlieka ir rinkos se- 
gmentavimą, ieškodamas potencialių rinkos dalyvių, ir rinkos disagregavimą, nustatyda- 
mas konkuruojančius objektus pagal tipą, fizinius požymius ir vietovę. 


Nekilnojamojo turto paklausa 


Paklausa parodo vartotojų poreikius, norus, perkamąją galią ir pasirinkimą. Anali- 
zuojant nekilnojamojo turto paklausą, identifikuojami potencialūs nekilnojamojo turto 
objekto naudotojai ar rinkos dalyviai — pirkėjai, nuomininkai ar klientūra, kurią objektas 
pritrauks (pvz., pirkėjų ar klientų skaičius). Paklausa skirtingų tipų objektams koncen- 
truojasi į galutinę šių objektų prekę ar paslaugą. Todėl biurų paklausa tiria verslo, kuriam 
reikalingi biurai, aktyvumą ir reikalingo ploto ar naujų darbuotojų prognozes. Gyvena- 

mojo ir prekybinio turto paklausos analizė tiria šeimų skaičių, jų dydį, amžių, pajamas 
ir perkamąją galią, kadangi nuo to priklauso, kokio dydžio butai ar namai bus paklausūs 
identifikuotoje rinkoje, arba kokio optimalaus dydžio turėtų būti prekybinis centras. 

Skirtingo tipo nekilnojamojo turto objektų paklausą veikia nevienodi veiksniai. Gyve- 
namojo nekilnojamojo turto paklausą veikiantys veiksniai: 


gyventojų skaičius rinkos vietovėje — šeimų dydis ir skaičius, jų pasikeitimai, pa- 
siskirstymas pagal amžių ir šeiminę padėtį; 

šeimų pajamos; 

pagrindinės įsidarbinimo vietos ir nedarbo lygis; 

savininkų 1r nuomotojų skaičius bei jų santykis; 

finansinės charakteristikos — taupymo lygis, paskolų gavimo tvarka, jų palūkanų 
dydis, paskolos santykis su verte; 

žemės naudojimo ypatumai, miesto augimo kryptis, tempai ir perspektyvos; 
fizinės vietovės savybės — klimatas, topografija, drenažas, žmogaus ar gamtos su- 
kurti dariniai (tvenkiniai, parkai); 

nekilnojamojo turto mokesčiai analizuojamoje vietovėje; 

socialiniai veiksniai — kultūros ir švietimo institucijos, medicininės priežiūros įs- 
taigos, priešgaisrinė apsauga ir kt. 


Prekybinio nekilnojamojo turto paklausai įtakos turi šiek tiek kiti veiksniai: 


gyventojų skaičius prekybinėje vietovėje — šeimų dydis ir skaičius, jų pasikeitimai, 
pasiskirstymas pagal amžių ir šeiminę padėtį; 

šeimų pajamos (vienai šeimai); 

pajamų dalis, išleista pirkiniams, skirtingoms pirkinių kategorijoms; 

pardavimų apyvarta, būtina pelningam prekybinio objekto darbui, ir dabartinė apy- 
varta; 

neišnuomotų prekybinių patalpų dalis rinkoje; 

pirkinių kiekis, perkamas ne objekto prekybinės rinkos vietovėje; 

žemės naudojimo ypatumai, miesto augimo kryptis, tempai ir perspektyvos; 

kelių tinklas, susisiekimo galimybė, transporto paslaugų kaina; 

parduotuvės įvaizdžiui įtakos turintys veiksniai — prekių kokybė, pastato dizainas, 
parduotuvių reputacija. 


Minėti veiksniai rodo, kad gyvenamojo ir prekybinio turto paklausai daugiausia įtakos 
turi gyventojų skaičiaus, pajamų augimas ir įsidarbinimo galimybių didėjimas. 
Biurų paklausą veikiantys veiksniai. 


įmonių skaičius objekto rinkos vietovėje, kurioms reikalingi biurai, dabartinių ir 
prognozuojamų biuro darbuotojų poreikis; 

vidutinės darbo vietos dydis — priklausomai nuo darbo specifikos, darbuotojų lygio, 
biuro prestižo (centrinis ar tik įmonės padalinys); 

neišnuomotų patalpų dalis objekto rinkos vietovėje; 

žemės naudojimo ypatumai, miesto augimo kryptis, tempai ir perspektyvos; 

kelių tinklas, susisiekimo galimybė, transporto paslaugų kaina; 

- biuro įvaizdžiui įtakos turintys veiksniai — pastato dizainas, kokybė, administravi- 
mas, kitos šalia esančios paslaugos — parduotuvės, restoranai, poilsio centrai. 
Žemės ūkio paskirties žemės paklausos tyrimai yra sudėtingesni, kadangi žemės sklypų 
plotai didesni, o paklausa ir pasiūla yra nedidelė ir lokali. Vertintojas turi analizuoti regio- 
ninės politikos pokyčius, ekologinius 1r aplinkosauginius veiksnius, dirvožemio našumą ir 
pasėlių derlingumą, subsidijas žemės ūkiui, aplinkinių ūkininkų konkurencingumą ir t. t. 


Nekilnojamojo turto pasiūla 


Analizuojant pasiūlą, reikia surasti konkuruojančius, panašius į vertinamą nekilno- 
jamąjį turtą objektus ir surinkti duomenis apie juos. Konkuruojantis nekilnojamasis tur- 
tas gali būti jau esantys rinkoje objektai ir statomi panašūs nekilnojamojo turto objektai. 
Vertintojas taip pat turėtų nustatyti ir projektuojamus bei planuojamus statyti ar griauti 
objektus. Duomenys gali būti surinkti iš duomenų bankų, analizuojant leidimus statybai, 
detaliuosius ir bendruosius planus, apklausiant plėtros specialistus, analizuojant vietovę 
asmeniškai ir pan. 

Pagrindiniai veiksniai, turintys įtakos nekilnojamojo turto pasiūlai, yra šie: 

- konkuruojančių objektų kiekis ir kokybė; 

- naujų statybų mastai - jau statomi ir tik planuojami konkuruojantys nekilnojamojo 

turto objektai; 

- neužstatytos žemės kainos ir jos pasiūla; 

- statybų ir teritorijos plėtros kaštai; 

- siūlomi parduoti konkuruojantys, panašūs nekilnojamojo turto objektai; 

- savininkų ir nuomotojų skaičius; 

- neišnuomotas plotas ir šių vakansijų priežastys; 

- galimybės panaudoti objektus kitai paskirčiai; 

- specialios ekonominės ir rinkos sąlygos; 

- statybų finansavimo galimybės; 

- statybos reguliavimų, zonavimo ir kitų planavimo sprendimų įtaka statybos mas- 

tams ir kaštams. 


7.3. Nekilnojamojo turto rinkos pusiausvyros analizė 


Trumpą laikotarpį nekilnojamojo turto pasiūla yra sąlyginai fiksuota (neelastinga) ir 
kainos reaguoja į paklausos pokyčius (7.2 pav.). Jei paklausa bus labai didelė, parduoda- 
mų objektų padaugės, tačiau ne tiek, kad patenkintų paklausą. Pardavimo ir nuomos kai- 
nos tokiu atveju pradės kilti greičiau, nei bus pastatyti nauji nekilnojamojo turto objektai. 
Tokiu atveju pasiūla vėluoja ir atsiranda laikotarpis, kai rinka nėra pusiausvyros būsenos, 
kol nebus užbaigtos statybos. Trumpą laikotarpį nekilnojamojo turto rinkoje nebus pu- 
siausvyros būtent dėl šio pasiūlos vėlavimo. Kai kuriais atvejais yra pardavėjai, kurie 
neapsisprendę dėl savo nekilnojamojo turto pardavimo, todėl jų pasiūlyti objektai gali 
išlyginti pusiausvyrą, greitai padidindami pasiūlą. 

7.2 pav. Nekilnojamojo turto pasiūlos ir paklausos santykis 


Padidėjus nekilnojamojo turto paklausai nuo D iki D,, o pasiūlai padidėjus nedaug 
(nuo S iki S,) kaina pakils (nuo P, iki P,). 

Teoriškai nekilnojamojo turto pasiūla ir paklausa juda link pusiausvyros taško per il- 
gesnį tarpą, tačiau šis taškas yra retai pasiekiamas. Dažniausiai pasiūla labai lėtai rea- 
guoja į paklausos pokyčius dėl ribotų rinkos išteklių (nedidelis patrauklių žemės sklypų 
statyboms kiekis, didelės investicijos statyboms ir infrastruktūrai). Gali būti ir priešinga 
situacija, kai paklausa mažėja, tačiau naujai statomi nekilnojamojo turto objektai turi būti 
užbaigti. Šiuo atveju gali atsirasti per didelė pasiūla ir nekilnojamojo turto pasiūlos ir 
paklausos pusiausvyros taškas taip pat nebus pasiektas. 

Rinkos analitikai nekilnojamojo turto rinkos aktyvumą apibrėžia įvairiais terminais, 
tačiau visi jie charakterizuoja jas pagal pasiūlos ir paklausos santykį: 

- Aktyvi arba stipri rinka charakterizuojama didėjančia paklausa ir pasiūlos atsiliki- 
mu. Tai turi įtakos kainų didėjimui. Stipri rinka taip pat gali būti charakterizuoja- 
ma dideliu sandorių skaičiumi. Aktyvi rinka taip pat gali būti vadinama pardavėjo 
rinka, kadangi pardavėjas tokioje rinkoje gali gauti didesnę kainą už parduodamą 
nekilnojamąjį turtą. 

- Pasyvioje arba silpnoje rinkoje sumažėjusią paklausą lydi ir per didelė pasiūla. Tai 
turi įtakos kainų mažėjimui. Šiuo atveju tai būtų pirkėjo rinka, nes būtent pirkėjas 
turi pranašumą pasiūlydamas sau palankią kainą. 

Rinkos elgesį ne visada galima numatyti naudojant paprastus jos charakterizavimo 
kriterijus. Kartais nekilnojamojo turto rinka elgiasi ne taip, kaip tikėtasi. Pasiūla gali su- 
mažėti, nes naujų statybų kiekis yra mažesnis už griaunamų nekilnojamojo turto objektų 
skaičių, arba kylančią paklausą gali atsverti egzistuojantys 1r rinkai pasiūlyti objektai. 

Nekilnojamojo turto rinkos aktyvumas yra cikliškas. Kaip ir verslo ciklas, nekilnoja- 
mojo turto ciklas yra charakterizuojamas panašiai: 

I. Sėkmingas plėtros laikotarpis - kyla nekilnojamojo turto kainos, pardavimų ir nau- 

jai statomų objektų skaičius; 

II. Pikas, kai rinkos kainos ir pardavimų apimtys yra didžiausios; 

III.Pardavimų, rinkos aktyvumo mažėjimas; 

IV. Rinkos nuosmukis — kai kainų ir sandorių skaičius pasiekia minimumą. 

Nors nekilnojamojo turto rinkos ciklas nesutampa su verslo ciklu, tačiau jie siejasi 
tarpusavyje, kadangi nekilnojamojo turto rinka yra veikiama ilgalaikių ir trumpalaikių 
ekonominių veiksnių. Ilgalaikiai veiksniai arba ilgalaikis ciklas priklauso nuo įsidarbini- 
mo lygio (užimtumo), gyventojų skaičiaus, jų pajamų pasikeitimo. Jei vietinė ekonomika 
užtikrina stabilų darbą ir sukuria naujas darbo vietas, esami gyventojai liks šioje vietovė- 
je, o kitų regionų gyventojai stengsis persikelti gyventi į tokią vietovę. 

Trumpalaikis ciklas daugiausia priklausomas nuo kreditų gavimo galimybės. Palūkanų 
norma gali būti trumpalaikio ciklo indikatoriumi. Gyvenamosios paskirties nekilnojamojo 
turto rinkos aktyvumas dažniausiai matuojamas parduotais ir naujai pastatytais objektais, 
kurie yra labai jautrūs palūkanų normos svyravimams. Neišnuomotas plotas arba vakan- 
sijos ir absorbcijos dydis taip pat charakterizuoja trumpalaikio ciklo savybes. 

Taigi, vertinant nekilnojamąjį turtą, reikėtų remtis ne vien tik trumpalaikėmis progno- 
zėmis, tačiau analizuoti ir veiksnius, kurie turės įtakos rinkos vertei ateityje. 

Klausimai savikontrolei: 


. Kokie yra nekilnojamojo turto rinkos analizės tipai? 
. Kokie duomenys renkami tiriant nekilnojamojo turto rinką? 


Kas yra nekilnojamojo turto produktyvumo analizė? 


. Kokios yra dvi pagrindinės rinkos analizės kryptys arba mokyklos? 
. Kaip identifikuojamas nekilnojamasis turtas? 


Koks yra nekilnojamojo turto paklausos analizės turinys? 


. Koks yra nekilnojamojo turto pasiūlos analizės turinys? 
. Kaip apibūdinti nekilnojamojo turto rinkos aktyvumą? 

VIII SKYRIUS. VERTINIMO PROCESAS 


6.1. Bendrosios nuostatos 


Turto vertė nustatoma vertinimo proceso metu, taikant pagrindinius vertinimo princi- 
pus ir skirtingus vertinimo metodus. Vertinimo procesas apima visą parengiamąjį darbą, 
informacijos rinkimą ir analizavimą, praktinį vertinimo metodų taikymą [66, 88]. 

Turto vertinimo procesas prasideda užsakovui žodžiu arba raštu pateikus prašymą nu- 
statyti turto vertę. Vėliau yra aptariamas vertinimo objektas, vertinimo tikslas ir surašoma 
turto vertinimo sutartis ir techninė užduotis. Sutartyje rekomenduojama nustatyti tvarką, 
kurios laikantis atlyginami nuostoliai dėl klaidingo turto įvertinimo ar sutartos neskelb- 
tinos informacijos atskleidimo, taip pat užsakovo atsakomybę, jeigu vertintojui būtų su- 
teikta klaidinga informacija, turinti lemiamą reikšmę turto vertės nustatymui. Techninėje 
užduotyje nurodoma užsakymo priėmimo data, užsakovas, turto vertintojas, turto verti- 
nimo tikslas, vertinamo turto tipas, vertinamo turto ir (arba) jo savininko adresas, darbo 
atlikimo etapai ir terminai [23]. 

Sudarius sutartį ir techninę užduotį atliekama vertinamo turto apžiūra. Apžiūrėjus 
turtą, surašomas vertinamo turto apžiūrėjimo aktas arba žiniaraštis, kuriame nurodoma 
vertinamo turto adresas, savininkas, kiti turto teisinio ir fizinio identifikavimo duomenys, 
apžiūrėjimo data, turto fizinė būklė. 

Kitu etapu vertintojas renka bendrus ekonominius vietovės duomenis, specifinius duo- 
menis apie vertinamą objektą ir konkuruojantį nekilnojamąjį turtą vietovėje ir duomenis 
apie pasiūlą ir paklausą toje vietovėje. 

Surinkti duomenys padeda vertintojui parinkti bei pritaikyti vertinimo metodus ir ap- 
skaičiuoti nekilnojamojo turto vertę. Rekomenduojama nekilnojamojo turto vertę skai- 
čiuoti keliais metodais arba jų deriniais. 

Vertinimo procesas baigiamas, kai vertintojas pateikia užsakovui vertinimo ataskaitą, 
kurioje aprašoma vertinimo darbų eiga, duomenų rinkimo procesas, vertinimo metodų 
pritaikymas ir galutinis vertės nustatymas. 

Pagrindinės vertinimo proceso sudėtinės dalys, pateikiamos skirtinguose literatūros 
šaltiniuose, yra labai panašios (8.1 pav.). 

VERTINIMO UŽDUOTIES APIBŪDINIMAS 


Nekilnojimojo | "Uurto teizių Vveitiuimo leškioumos Vertės Vertinimo | Ištos 
turta >bjektė nustatymas tikalas veitės 1ūši:4 nuztatys apintis aprilsjarčina 
idenliūiliuimus nustuly:mus diu sųleius 


PRELIMINARI ANALIZĖ, DUOMENŲ ATRANKA IR RINKIMAS 


Vrelianinuri unulis£ Kenalrieji Mpekifiniui daoraknys. | Vusiūlias ir paklausius 
Ixarbųų apiriies nustalyinas;— ėlsūnosniniai susiję šu kidikrščiu Uuiilėiys: 
Lžuiininų kiskiu ir Lelaluė: | duusinkaiųs (regiu o, visi Linauiu ulijektui ii Kuku uajziučių ubijek ių 
Ni ašlilyiias; Inižsto. 144610: L= ginaimaisiais 6tizktais: nekilnojainojo turto analia. 
Pžesonalo it specializnų Socialiniai, statinių fizinė būkL“. Laujai staromų Ar 
poreikio nalizė; Ekonominiai; kaštai ir uesidžvėjimas, | adapruojaunų konkuruo' ančių 
Nuratemų darbų planavimas ir Politiniai; pajamas ir išlaidos, objckių kiekis, 
Grinnizuvžmus Aplinkosauginiu || kupžtalizuvimo ir pelno | kunkimuvjančių objekrų 
normos, nuosavybės ir pavdnvimų duzmebys. 
niudyjima istarija, kita |ulurberijus lygis, 
seirhi inlėsmiuija pilslausiis unulieė 


MAKSIMALALUS IR GERIALSIO PANAUDOJIMO ANALIZĖ 


Neužsturyto žemės sklypo 
Tuilė šu priklausiniais 


Analizė a:liskama atsižvelgiant į objekto paskirti, vertinimo laiką ir rinkas dalyvius. 


ŽEMĖS SKLYPO VERTĖS NUSTATYMAS 


VERTINIMO METODŲ TAIKYMAS 


Alkuriymosios werlės Tyžingmasias vurtės Naudojimo pajamų verlės 
elnias melodas melociui 


GALUTINIS VERTĖS SUDERINIMAS 


VERTINIMO ATASKAI TOS PARENGIMAS 


6.1 pav. Nekilnojamojo turto vertinimo procesas [66, 66] 

8.2. Vertinimo užduoties apibūdinimas 


Pirmas vertinimo proceso žingsnis — aiškus vertinimo užduoties apibūdinimas arba 
apibrėžimas. Vertinimo užduoties apibūdinimas susideda iš kelių etapų: 


Nekilnojamojo turto objekto identifikavimas. Paprastai žemės sklypai, pastatai ar 
statiniai identifikuojami pagal adresą, unikalų kadastrinį numerį, sklypo ar pastato 
planą. Vertintojas turi tiksliai žinoti, kurioje vietoje yra žemės sklypas, ar jame yra 
pastatai ar statiniai, kokios jų bendros charakteristikos. 

Nekilnojamojo turto teisių nustatymas. Nekilnojamojo turto vertinimas apima ir 
fizinių, ir teisinių objekto savybių įvertinimą. Vertinant galima nustatyti vieno sa- 
vininko nuosavybės teise turimo nekilnojamojo turto vertę, jungtinės nuosavybės 
teise turimo nekilnojamojo turto dalies vertę, įvertinti nuomos teisę. Ypač svarbu 
remiantis teisiniais dokumentais nustatyti jungtinės nuosavybės teise valdomo turto 
dalį, kurią reikia įvertinti. Be to, būtina atžvelgti į kitus nuosavybės teisių apriboji- 
mus — servitutus, naudojimo apribojimus, nuomos sutartis ir pan. 

Vertinimo tikslas. Vertinimo tikslas priklauso nuo to, kam užsakovas naudos ver- 
tinimo metu nustatytą vertę, todėl skirtingiems tikslams gali būti nustatomos skir- 
tingos vertės. Užsakovas turėtų pats nurodyti vertinimo tikslą. Jei jis to nepadaro, 
vertintojas pats turėtų stengtis gauti šią informaciją iš kliento, patarti jam, kad būtų 
pasiektas abipusis supratimas dėl vertinimo tikslo. Yra daug vertinimo atvejų (jie 
paminėti pirmame vadovėlio skyriuje), tačiau individualus vertinimas dažniausiai 
atliekamas perkant ar parduodant nekilnojamąjį turtą, imant paskolą iš banko ar 
darant investavimo sprendimus. 

Ieškomos vertės rūšies nustatymas. Nustačius vertinimo tikslą, būtina identifikuoti, 
kokia vertė geriausiai atspindės laukiamą rezultatą. Sakykime, perkant ar parduo- 
dant nekilnojamąjį turtą tikslinga nustatyti rinkos vertę, vertinant draudimui — at- 
kuriamąją vertę ir pan. Nustatoma vertės rūšis ir jos apibrėžimas turėtų būti aiškiai 
išdėstyta vertinimo ataskaitoje. 

Vertės nustatymo data. Jėgos, turinčios įtakos nekilnojamojo turto vertei, keičiasi, 
todėl būtina nurodyti datą, kada buvo nustatyta vertė. Gali būti, kad nustatyta vertė 
dar sąlyginai 1lgą laiką bus teisinga, tačiau gali būti ir staigūs ekonominiai ar poli- 
tiniai pokyčiai, kurie stipriai paveiks vertę. Dažniausiai vertės nustatymo data būna 
nekilnojamojo turto apžiūros data, tačiau kartais reikia nustatyti retrospektyvinę 
arba praeities vertę (pvz., teisminių ginčų metu reikia nustatyti turto vertę prieš 
kelerius metus, kada galėjo įvykti ginčas). 

Vertinimo apimtis. Vertinimo apimtis nustato, kokios apimties duomenys bus ren- 
kami ir kokios apimties bei detalumo turėtų būti vertinimo ataskaita. Vertintojas 
arba užsakovas nustato darbų ir ataskaitos detalumą ir apimtis remdamiesi ver- 
tinimo užduoties arba problemos svarbumu (pvz., gali būti parengiama glausta, 
normalios apimties arba išplėstinė vertinimo ataskaita). Vertintojui svarbu nurodyti 
ne tik kokie duomenys buvo surinkti ir išanalizuoti, tačiau ir kas nebuvo padaryta 
ar analizuota dėl vertinimo apimties siaurumo. 


- Kitos apribojančios sąlygos. Vertintojas, siekdamas apsaugoti ir informuoti klientą 
bei save, turėtų nurodyti sąlygas (jei tokių buvo), į kurias nebuvo atsižvelgta verti- 
nant nekilnojamąjį turtą. 


8.3. Preliminari analizė, duomenų atranka ir rinkimas 


Po vertinimo užduoties apibūdinimo vertintojas turi atlikti preliminarią analizę, kuri 
padeda nustatyti darbų apimtis ir reikalingų duomenų kiekį. Skirtingo tipo ar dydžio ne- 
kilnojamojo turto vertinimui reikalingas nevienodas duomenų kiekis ar vertintojo darbo 
indėlis. Sakykime, daug daugiau laiko ir pastangų reikia vertinant didelį daugiabutį namą, 
negu mažą vienos šeimos gyvenamąjį namą. Tam tikroms vertinimo užduotims atlikti 
gali prireikti ir kitų specialistų pagalbos (pvz., statybininkų, agronomų ar kt.). Todėl pre- 
liminari analizė ir darbų plano ar techninės užduoties sudarymas gali padėti efektyviau, 
greičiau ir tiksliau atlikti nekilnojamojo turto vertinimą. 

Sudarytas darbų grafikas ypač svarbus vertinant sudėtingus ir kompleksinius ne- 
kilnojamojo turto objektus. Vertės nustatymo darbai yra suskaidomi į etapus, kuriuose 
numatoma, kas vykdys numatytus darbus ir kada jie turėtų būti užbaigti. Darbų plana- 
vimas atskirus darbus dirbantiems specialistams padeda aiškiau suprasti viso objekto 
vertinimo ypatumus. 

Preliminarios analizės metu gali būti atliekami šie darbai [66, 92]: 

Nustatomas reikalingas duomenų kiekis ir jų detalumas. 

Pasirenkami duomenų šaltiniai. 

Nustatomas personalo ir kitų specialistų poreikis vertinimui atlikti; 

Suplanuojami darbai ir sudaromas šių darbų vykdymo grafikas (techninė užduotis); 
Aptariamas darbo užmokestis ir sudaroma vertinimo sutartis su užsakovu. 

Turto vertinimo sutartyje turėtų būti aptartos darbo atlikimo sąlygos, terminai, atlygi- 
nimas ir kitos sąlygos, prie jos pridedama techninė užduotis. 

Duomenų atranka ir rinkimas. Nekilnojamojo turto vertinimui šiame etape renkami 
trijų rūšių duomenys; 

1. Bendrieji ekonominiai duomenys. Jie gali būti renkami rajono, miesto, regiono ar 
šalies lygiu, atsižvelgiant į vertinamo objekto pobūdį. Analizuojamos socialinių, 
ekonominių, politinių ir aplinkosauginių veiksnių tendencijos ir pokyčiai, galintys 
lemti nekilnojamojo turto vertę (pvz., gyventojų skaičiaus kitimas, įsidarbinimo 
galimybė, žemės naudojimo zonavimas). Bendrieji ekonominiai duomenys padeda 
vertintojui geriau suvokti vertinamojo objekto specifiką. Taip pat šiame etape ana- 
lizuojami ir kiti veiksniai, galintys turėti įtakos vertinamo objekto vertei. 

2. Specifiniai duomenys. Šie duomenys yra susiję su konkrečiu vertinamu objektu ir 
lyginamaisiais objektais. Tai yra duomenys apie vertinamo ir lyginamųjų objektų 
vietą, turtines teises, žemės naudojimo zonavimą, statinių fizinę būklę, kaštus ir 
nusidėvėjimą, informacija apie pajamas ir išlaidas, kapitalizavimo ir pelno normos, 
nuosavybės ir naudojimo istorija bei kita svarbi informacija. 

3. Pasiūlos ir paklausos duomenys, būdingi konkretaus vertinamo objekto rinkai. Šie 
duomenys renkami siekiant sudaryti konkuruojančio nekilnojamojo turto sąrašą, 

naujai statomų ar adaptuojamų konkuruojančių objektų kiekį. Paklausą išreiškian- 
tys duomenys gali būti potencialių pirkėjų kiekis, jų pajamos, konkuruojančio turto 
pardavimo skaičius. Surinkus šiuos duomenis galima atlikti rinkos analizę, kuri 
parodo pasiūlos ir paklausos santykį, analizė parodo rinkos kitimo tendencijas, ab- 
sorbcijos lygį ir kitą tai rinkai būdingą informaciją. 


8.4. Maksimalaus ir geriausio panaudojimo analizė 


Maksimalaus ir geriausio panaudojimo vertinamam turtui nustatymas yra vienas 1š 
svarbiausių vertinimo etapų, kadangi nuo to priklauso vertės nustatymas. Dažnai dabartinis 
(esamas) nekilnojamojo turto naudojimas yra maksimalus ir geriausias, tačiau vertintojas, 
analizuodamas ankstesniame etape surinktus duomenis, gali nustatyti ir kitą, geresnį nei 
esamą turto panaudojimą. Tai gali būti išreikšta ir nekilnojamojo turto vertės padidėjimu, ir 
pelno padidėjimu. Be to, maksimalaus ir geriausio panaudojimo analizė padeda nustatyti ir 
lyginamuosius, kurių panaudojimas turi būti toks pats, kaip ir vertinamo objekto. 

Maksimalaus ir geriausio panaudojimo analizė gali būti atliekama žemės sklypui (da- 
rant prielaidą, kad jis neužimtas) ir nekilnojamojo turto objektui su priklausiniais (pasta- 
tais ir statiniais). Jei turto su priklausiniais vertė yra didesnė už neužimto žemės sklypo 
vertę, tai maksimalus ir geriausias panaudojimas turėtų būti nekilnojamojo turto objekto 
su priklausiniais naudojimas. Jei tuščio žemės sklypo vertė yra didesnė nei nekilnojamojo 
turto objekto su priklausiniais, tai maksimalus ir geriausias panaudojimas yra tuščio že- 
mės sklypo panaudojimas [88]. 

Sakykime, dideliame sklype geroje miesto vietoje yra gyvenamasis namas. Rinkoje yra 
didelė biurų paklausa, žemės paskirtį pagal galiojančius teisės aktus galima pakeisti. Jei 
šio nekilnojamojo turto vertė yra mažesnė už tuščio sklypo vertę, kuriame galima pastatyti 
komercinė paskirties pastatą biurams, tai maksimalus ir geriausias panaudojimas bus že- 
mės sklypo panaudojimas pakeitus paskirtį. Tačiau jei sklypų, skirtų komercinės paskirties 
pastatų statybai, vertė nedidesnė už analizuojamo gyvenamojo nekilnojamojo turto su pri- 
klausiniais vertę, žemės sklypo maksimalus ir geriausias panaudojimas išlieka tas pats. 

Maksimalaus ir geriausio panaudojimo analizė tuščiam žemės sklypui arba darant prie- 
laidą, kad jį galima padaryti tuščią, nugriaunant statinius, atliekama tokiais atvejais [93]: 

- Kai žemės sklypas vertinamas atskirai; 

- Ieškant lyginamųjų objektų. 

Pagrindiniai šios analizės klausimai yra tokie: 

- Jei žemės sklypas yra tuščias arba gali būti tuščias (nugriaunant statinius), kaip jis 

turėtų būti naudojamas? 

- Kokį pastatą ar statinį reikėtų statyti šiame žemės sklype? 

Norint atsakyti į pirmąjį klausimą, būtina ištirti esamą rinkos situaciją ir numatyti rinkos 
pokyčius ateityje. Sakykime, miesto plėtros zonoje esančio žemės ūkio paskirties žemės 
sklypo maksimalus ir geriausias panaudojimas būtų gyvenamosios paskirties pastatų staty- 
ba. Tačiau jei tai neįmanoma teisiškai (pvz., bendrasis planas nenumato kitos žemės naudo- 
jimo paskirties), maksimalus ir geriausias šio žemės sklypo panaudojimas išliks tas pats. 

Nustačius maksimalų ir geriausią žemės sklypo panaudojimą, reikia išanalizuoti, ko- 
kius pagerinimus (pastatus ar kitus statinius, infrastruktūrą 1r t. t.) būtina įgyvendinti, 
norint gauti didžiausią naudą iš nustatyto žemės naudojimo. Pvz., ar žemės sklype turėtų 
būti statomas pastatas biurams, parduotuvė ar viešbutis. Jei pastatas biurams, tai kiek 
aukštų, kokio ploto, kiek biurų, kokio kainų lygio biurai turėtų būti ir t. t. Ši analizė remia- 
si ne tik teritorijų planavimo sprendimais (kokios galimybės statyti vienokio ar kitokio 
dydžio pastatą), tačiau ir paklausos tyrimais. 

Visgi, jei žemės sklype yra pastatyti turintys vertę pastatai, dažniausiai žemės sklypo 
maksimalus ir geriausio panaudojimo analizė išliks tik kaip teorinė prielaida. 

Sakykime, tuščio žemės sklypo paskirtis — namų valda. Aplinkiniai sklypai taip pat 
yra skirti gyvenamajai statybai. Labiausiai tikėtinas šio žemės sklypo panaudojimas būtų 
pastatyti jame gyvenamąjį namą. Antras analizės klausimas — kokio tipo, dydžio ir kitų 
charakteristikų namas turėtų būti pastatytas. Pirma galimybė — pastatyti didelį gyve- 
namąjį namą, kurio rinkos vertė kartu su žemės sklypu būtų apie 400 tūkst. Lt. Antra 
galimybė — pastatyti mažesnį namą, kurio rinkos vertė kartu su žemės sklypu būtų apie 
350 tūkst. Lt. Žinant preliminarias rinkos vertes ir apskaičiavus namų pastatymo kaštus, 
galima nustatyti maksimalų ir geriausią sklypo panaudojimą (8.1 lentelė). 


8.1 lentelė. Tuščio žemės sklypo maksimalaus ir geriausio panaudojimo analizės duomenys 


Pirma galimybė Antra galimybė 


Rinkos vertė Lt 400 000 350 000 
Statybos kaštai 300 000 270 000 
Žemės sklypo vertė 100 000 80 000 


Apskaičiavimai rodo, kad maksimalus ir geriausias žemės sklypo panaudojimas būtų pa- 
stačius didesnį gyvenamąjį namą, kadangi liekamoji žemės vertė šiuo atveju yra didesnė. 

Komercinės paskirties sklypams maksimalaus ir geriausio panaudojimo analizei atlikti 
galima naudoti prognozuojamas grynąsias pajamas ir kapitalizavimo normą. Sakykime, 
tuščiame žemės sklype galima statyti komercinės paskirties pastatus. Rinkoje paklausą 
turi biurai ir parduotuvės, todėl turėtų būti išnagrinėtos šios paskirties pastatų statymo 
galimybės. Vertintojui gali ištirti panašios paskirties nekilnojamojo turto objektų rinką ir 
nustatyti numatomas grynąsias pajamas, kapitalizavimo normas ir pastatų statymo kaštus 
(8.2 lentelė). 


8.2 lentelė. Komercinės paskirties žemės sklypo maksimalaus ir geriausio panaudojimo analizės duomenys 


Biuras Parduotuvė 


Prognozuojamos grynosios pajamos Lt 90 000 80 000 


Kapitalizavimo norma Yo 11 12 


Kapitalizuotos grynosios pajamos 818 000 667 000 


Statybos kaštai 600 000 400 000 
Žemės sklypo vertė 218 000 267 000 

Apskaičiavimai lentelėje rodo, kad maksimalus ir geriausias žemės sklypo panaudoji- 
mas būtų pastačius parduotuvę, kadangi liekamoji žemės vertė šiuo atveju yra didesnė. 

Maksimalaus ir geriausio panaudojimo analizė nekilnojamojo turto objektui su pri- 
klausiniais atliekama norint nustatyti: 

- Turto panaudojimą, duodantį didžiausią investuoto kapitalo pelną; 

- Ieškant lyginamųjų objektų. 

Pagrindiniai šios analizės klausimai yra tokie: 

- Kaip galėtų būti naudojami esami pastatai ir statiniai? 

- Kokio lygio ir apimties rekonstrukcija turėtų būti vykdoma? 

Vertintojas turi išanalizuoti, koks pastatų ir statinių panaudojimas duos didžiausią ver- 
tę. Sakykime gyvenamosios paskirties pastato paskirtis miesto centre gali būti pakeista 1 
kitą paskirtį, kuri turi didesnę paklausą rinkoje (pvz., kavinė). Kitas žingsnis būtų įvertinti 
kaštus, reikalingus rekonstruoti pastatą. Jei rekonstrukcijos kaštai yra didesni nei numa- 
tomas vertės padidėjimas naudojant pastatą kitai paskirčiai, vadinasi, tai nėra maksimalus 
ir geriausias panaudojimas. 

Sakykime, analizuojamas sandėlio maksimalus ir geriausias panaudojimas. Alterna- 
tyva esamam panaudojimui būtų papildomai įrengti patalpas biurui. Tai leistų padidinti 
nuomos mokestį ir gauti daugiau grynųjų pajamų, tačiau egzistuoja ir papildomi patalpų 
biurui įrengimo kaštai (8.3 lentelė). 


8.3 lentelė. Nekilnojamojo turto objekto maksimalaus ir geriausio panaudojimo analizės duomenys 


Sandėlis 


Sandėlis su biuru 


Prognozuojamos grynosios pajamos Lt 


55 000 


70 000 


Kapitalizavimo norma Yo 


14 


14 


Kapitalizuotos grynosios pajamos 


393 000 


500 000 


Biuro įrengimo kaštai - 80 000 
Nekilnojamojo turto vertė 393 000 420 000 


Apskaičiavimai lentelėje rodo, kad maksimalus ir geriausias sandėlio panaudojimas 
būtų įrengus jame patalpas biurui, kadangi šiuo atveju bendra nekilnojamojo turto vertė 
yra didesnė. 

Ieškant lyginamųjų objektų ir neužstatyto žemės sklypo, ir nekilnojamojo turto objekto 
su priklausiniais atvejais, vertinimui galima naudoti tik tokius objektus, kurių maksimalus 
ir geriausias panaudojimas yra toks pats, kaip ir vertinamo objekto. 


8.5. Žemės sklypo vertės nustatymas 


Ir žemės sklypas, ir jo pagerinimai ar pastatai įneša savo dalį į bendrą nekilnojamojo turto 
vertę. Dažnai viso nekilnojamojo turto vertė gali būti pagrįsta žemės verte (pvz., nekilnoja- 
mojo turto objekto vertė bus didelė dėl patrauklioje vietoje esančio žemės sklypo vertės, o ne 
dėl menkaverčių žemės sklypo pagerinimų ar pastatų). Žemės ir pagerinimų (pastatų) vertės 
santykis gali keistis, nes beveik visada pagerinimų vertė mažėja dėl įvairaus nusidėvėjimo. 

Nors tiksliausiai būtų nustatyti bendrą nekilnojamojo turto objekto vertę, neatskiriant 
žemės ir pagerinimų ar pastatų vertės, tačiau kartais tenka žemės vertę nustatyti atskirai. 
Galima išskirti kelis žemės vertės nustatymo būdus [73, 88]: 


Lyginamosios vertės metodas — panašių neužstatytų žemės sklypų pardavimų ana- 
lizė ir lyginimas su vertinamu žemės sklypu. Šio metodo taikymui reikia panašių 
objektų pardavimų duomenys, tačiau dažnai vertinant žemės sklypą miesto teritori- 
joje sunku rasti neseniai parduotų neužstatytų žemės sklypų palyginimui. 

Santykio metodas — analizuojant panašius pardavimus arba panašiuose žemės skly- 
puose vykdomas statybas nustatomas žemės vertės ir pastatų bei statinių vertės 
santykis, kurį naudojant bendra turto vertė paskirstoma žemei ir statiniams. 
Ekstrakcijos (išskyrimo) metodas — žemės vertė apskaičiuojama iš žinomos viso 
objekto pardavimo kainos atėmus pagerinimų ar pastatų vertę. Šis metodas naudo- 
jamas, kai pagerinimų ar pastatų vertė yra nedidelė ir sąlyginai lengvai apskaičiuo- 
jama (pvz., atkuriamosios vertės būdu); 

Išvystymo metodas — vertinant šiuo metodu žemės sklypas tariamai padalijamas į 
mažesnius sklypus, apskaičiuojamos turto padalijimo ir išvystymo išlaidos, paja- 
mos pardavus išvystytus žemės sklypus bei grynųjų pinigų srautai. Diskontuojant 
gautus grynųjų pinigų srautus apskaičiuojama žemės sklypo vertė. Taikant šį meto- 
dą daroma nemažai prielaidų, kurios gali iškreipti apskaičiuojamą rinkos vertę. 
Liekamosios vertės metodas. Šis metodas taikomas nustatant nekilnojamojo turto 
vertę, kai vieno iš komponentų (žemės sklypo ar pastato) vertė arba tenkanti gry- 
nųjų pajamų dalis yra žinoma, o kito — apskaičiuojama. Žinant pastato vertę (re- 
komenduojama ją skaičiuoti atkuriamosios vertės metodu), pastato kapitalizavimo 
normą ir vertinamo objekto grynąsias pajamas, galima apskaičiuoti, kokia grynųjų 
pajamų dalis tenka žemės sklypui. Paskui, žinant žemės kapitalizavimo normą, ap- 
skaičiuojama žemės sklypo vertė. 

Žemės nuomos kapitalizavimas. Šis metodas naudojamas, kai galima lengvai su- 
žinoti žemės nuomos mokestį ir žemės kapitalizavimo normą. Šiuo atveju reikia 
atkreipti dėmesį į nuomos sąlygas, kurios gali neatitikti rinkos sąlygų. 


8.6. Vertinimo metodų taikymas 


Daugelyje šalių vertinant nekilnojamąjį turtą taikomi trys pagrindiniai vertinimo me- 
todai ir jų deriniai [23, 73, 75]: 

1. Lyginamosios vertės (pardavimo kainos analogų) metodas, kurio esmė yra palygi- 
nimas, t. y. turto rinkos vertė nustatoma palyginus analogiškų objektų faktinių sandorių 
kainas, kartu atsižvelgiant į nedidelius vertinamo turto bei jo analogo skirtumus; 

2. Atkuriamosios vertės (kaštų) metodas, kurio pagrindas yra skaičiavimai, kiek kai- 
nuotų atkurti esamos fizinės būklės ir esamų eksploatacinių bei naudingumo savybių 
objektus pagal vertinimo metu taikomas darbų technologijas bei kainas; 

3. Naudojimo pajamų vertės (pajamų kapitalizavimo arba pinigų srautų diskonto) me- 
todas, kai turtas vertinamas ne kaip įvairaus turto suma, bet kaip verslo objektas, duo- 
dantis pelną. Šiuo metodu turto vertė nustatoma kapitalizuojant (diskontuojant) grynąsias 

pajamas arba pinigų srautus, gaunamus iš turto naudojimo. Naudojimo pajamų vertės 
metodas taikomas tada, kai tikimasi, kad vertinamo turto naudojimo vertė objektyviausiai 
atspindės turto vertę rinkoje. 

Šie trys vertės nustatymo metodai yra nepriklausomi vienas nuo kito, tačiau kiekvienas 
metodas remiasi tais pačias vertinimo principais. Kiekvienas metodas iš esmės pagrįstas 
substitucijos arba pakeitimo principu. Jo esmė — esant kelioms panašioms prekėms nu- 
pirkta bus ta, kurios kaina bus mažiausia. Nustatytą rinkos vertę riboja kainos, mokamos 
už panašius objektus toje rinkoje, finansinės alternatyvos investuoti pinigus kitur, naujo 
objekto pastatymo ar seno objekto adaptavimo kaštai. 

Nesant apribojimų ar kitų svarių aplinkybių, vertintojas gali naudoti visus tris vertini- 
mo metodus ir jų kombinacijas. 


6.7. Galutinis vertės suderinimas 


Nekilnojamojo turto vertę apskaičiavus trimis skirtingais metodais gaunamos skirtin- 
gos vertės. Vertintojas turėtų pasverti vertinimo metodų tinkamumą ir duomenų tikslumą, 
atsižvelgiant į vertinimo tikslą bei nustatomą vertę. 

Priklausomai nuo vertinimo paskirties ir vertinamo objekto tipo, vieni metodai tinka 
geriau, kiti blogiau. Sakykime, seną pastatą vertinant atkuriamosios vertės metodu galima 
susidurti su netiksliu nuvertėjimo nustatymu. Lyginamosios vertės metodo pritaikyti bus 
neįmanoma vertinant specialios paskirties arba retai rinkoje parduodamą nekilnojamąjį 
turtą (pvz., hidroelektrinė). 

Tas pats pasakytina apie nustatomos vertės tipą: rinkos vertė dažniausiai nustatoma 
lyginamosios vertės metodu, naudojimo vertė — naudojimo pajamų metodu. 

Atsižvelgęs į šiuos veiksnius, vertintojas suformuluoja galutinę vertę ar kelias vertes 
(pvz., rinkos vertė ir naudojimo vertė). 

Rekomenduojama galutinę nekilnojamojo turto vertę apvalinti priklausomai nuo ver- 
tės dydžio: 

- 10 Lt tikslumu vertę apskaičiavus šimtais; 

- 100 Lt tikslumu vertę apskaičiavus tūkstančiais 1r dešimtimis tūkstančių; 

- 1000 Lt tikslumu vertę apskaičiavus šimtais tūkstančių ir didesnes. 


6.86. Vertinimo ataskaita 


Vertinimo procesas ir vertės nustatymas baigiamas vertinimo ataskaita. Vertinimo 
ataskaitoje turėtų atsispindėti visa vertinimo eiga, surinktų duomenų analizė, lyginamųjų 
objektų, vertinimo metodų parinkimo motyvacija, vertės skaičiavimai ir nustatyta vertė. 
Ataskaitų turinys nėra detaliai standartizuotas. Dažniausiai yra tik reikalavimai, kokie 
būtini dokumentai turi būti ataskaitoje, todėl ataskaitos gali būti įvairių formų: 

I: Aprašomosios — skiriasi ir forma, ir turiniu, tačiau yra užpildomi visi pagrindiniai 

ataskaitos elementai; 

II. Standartinės formos (blankai, lentelės). Jose nėra daug vietos paaiškinimams, ta- 

čiau detalizuota struktūra yra patogi informacijos analizavimui ir išskyrimui; 

III.Laisvos formos. Tokiose ataskaitose išvardijami tik pagrindiniai dalykai, todėl ji 

nėra labai informatyvi. 

Turto įvertinimo ataskaitos apimtis ir turinys nustatomi vertinimo užsakovo ir vertin- 
tojo susitarimu. Lietuvoje gali būti pateikiama glausta, normalios apimties ar išplėstinė 
ataskaita [23], be to, rekomenduojama ataskaitos forma pateikta Lietuvos nacionaliniuose 
turto ir verslo vertinimo standartuose. 

Klausimai savikontrolei: 


AMAAU BLP 


. Kokios yra pagrindinės vertinimo proceso sudėtinės dalys? 
„ Kaip apibūdinti turto vertinimo užduoties turinį? 


Koks yra preliminarios analizės, duomenų atrankos ir surinkimo turinys? 


. Kaip atliekama maksimalaus ir geriausio panaudojimo analizė? 


Kokie yra žemės sklypo vertės nustatymo metodai? 
Kokie yra pagrindiniai nekilnojamojo turto vertinimo metodai? 


. Kaip atliekamas galutinis vertės suderinimas? 
. Kokios gali būti parengiamos vertinimo ataskaitos? 


Papildoma literatūra: 


Lietuvos Respublikos Vyriausybės 1996 m. vasario 16 d. nutarimas Nr. 244 „Dėl 
Turto vertinimo metodikos patvirtinimo“. Iš: Valstybės žinios, 1996, Nr. 16-426. 

Nacionaliniai turto ir verslo vertinimo standartai. Sudarytojai: Lietuvos turtą ir 
verslą vertinančių įmonių asociacija, Lietuvos turto vertintojų asociacija. Vil- 
nius, 2004. 

Harrison, Henri S. Ocenka nedvižimosti. Učebnoje posobije. Maskva, 1994. 231 p. 
Tarasevic E. I. Ocenka nedvižimosti. Sankt-Peterburgas. 1997, 422 p. 


IX SKYRIUS. ATKURIAMOSIOS VERTĖS METODAS 


9.1. Bendrosios nuostatos 


Atkuriamosios vertės metodas yra pagrįstas skaičiavimais, kiek kainuotų turto vertini- 
mo metu galiojančiomis rinkos kainomis sukurti, pagaminti, įrengti ar pastatyti (sumontuo- 
ti) tikslią vertinamo objekto kopiją, arba ekvivalentinio naudingumo objektą. Taip pat atsi- 
žvelgiama į medžiagas, darbų kokybę, vertinimo metu rinkai aktualius standartus. Papras- 
tai prie statybos kaštų pridedama ir statybos bendrovės ir projektuotojo vidutinis pelnas. 

Šiuo metodu yra nustatoma atkuriamoji vertė. Nors žemės sklypas vertinamas atskirai 
nustatant jo rinkos vertę ir manant, kad ši vertė atspindės visas padėties/vietovės įtaką 
vertei, dažnai atkuriamoji vertė nesutampa su rinkos verte. Tačiau vertinant naują nekil- 
nojamąjį turtą, ypač iš statybų bendrovės ar vystytojo pusės, atkuriamoji vertė labiausiai 
priartėja prie rinkos vertės. Šis metodas dažniausiai taikomas vertinti naują, neseniai pa- 
statytą nekilnojamąjį turtą arba vertinant pastatų renovacijos kaštus. 

Atkuriamosios vertės metodą rekomenduojama taikyti vertinant [23]: 

- žemės sklypų priklausinius, įrenginius bei inžinerinės infrastruktūros (komunikaci- 

jų) objektus; 

- butus, gyvenamuosius namus ir jų priklausinius (jų draudimo atveju); 

- gamybinės, ūkinės-komercinės paskirties pastatus, statinius ir įrenginius; 

- specialiosios paskirties turtą, t. y. ribotos paklausos ar ne rinkai skirtą turtą (maldos 
namus, sporto objektus, valdžios institucijų ir reprezentacinius pastatus, elektrines, 
specialius įrenginius ir kita); 

- kitą turtą tais atvejais, kai jo vertės „pasyviosios“ rinkos sąlygomis negalima nusta- 
tyti palyginamosios vertės ar naudojimo pajamų vertės metodais, arba kai nustačius 
turto vertę šiais metodais užsakovas papildomai nori sužinoti turto vertę, nustatytą 
atkuriamosios vertės metodu; 


9.2. Atkuriamosios vertės nustatymas 


Atkuriamosios vertės metodu turto vertė nustatoma dviem etapais [23, 73]: 

I. Nustatomi vertinamo objekto atkūrimo kaštai; 

II. Nustatoma vertinamo objekto nusidėvėjimo vertė. 

Atkūrimo kaštų nustatymui gali būti naudojami du būdai: 

1. Vertinamo objekto atkūrimas; 

2. Vertinamo objekto pakeitimas kitu objektu. 

Atsižvelgdamas į realias vieno ar kito būdo panaudojimo galimybes ir tai aiškiai motyva- 
vęs turto įvertinimo ataskaitoje, atstatymo kaštų nustatymo būdą pasirenka turto vertintojas. 

Pasirinkęs vertinamo objekto atkūrimo būdą, turto vertintojas skaičiuoja kaštus (są- 
naudas), kiek kainuotų turto vertinimo metu galiojančiomis rinkos kainomis sukurti, pa- 
gaminti, įrengti arba pastatyti tikslią vertinamo objekto kopiją. kad visiškai atitiktų me- 
džiagos, darbų kokybė, standartai ir dizainas. 

Pasirinkęs vertinamo objekto pakeitimo kitu objektu būdą, turto vertintojas skaičiuoja 
kaštus (sąnaudas), kiek kainuotų turto vertinimo metu esamomis rinkos kainomis sukurti, 

pagaminti, įrengti arba pastatyti ekvivalentinio naudingumo objektą (lyginant su vertina- 
muoju objektu) iš vertinimo metu rinkoje naudojamų medžiagų, pagal vertinimo meto 
rinkai aktualius standartus, dizainą ir kokybę. 

Vertinamas objektas, kurio vertė nustatoma atkuriamosios vertės metodu, konkrečiai 1š- 
tiriamas, suskaidomas į elementus, kuriems sukurti, pagaminti, įrengti ar pastatyti yra nusta- 
tyta rinkos kaštų duomenų bazė, t. y. apimties (matavimo) vienetai bei šiems vienetams su- 
kurti, pagaminti, įrengti ar pastatyti (sumontuoti) nustatytos tiesioginės išlaidos (medžiagos, 
darbo jėga, mechanizmai ir kita), pridėtinės išlaidos (projektavimo bei valdymo, sandėliavi- 
mo ir kitos išlaidos), taip pat vidutinis šios produkcijos kūrėjo, gamintojo, statytojo pelnas. 

Elementai, į kuriuos suskaidytas vertinamas objektas, bei kaštų, kurių reikia šių ele- 
mentų matavimo vienetui sukurti, pagaminti, įrengti ar pastatyti, duomenys ir duomenų 
šaltiniai nurodomi turto įvertinimo ataskaitoje. 

Skaičiuojant statinių elementų kainas, praktikoje naudojama Aplinkos ministerijos tvir- 
tinamos statybos darbų įkainių (sąmatinių kainų) lentelės ir įvairių įmonių sukurtos pro- 
gramos bei duomenų bazės (populiariausios yra UAB „Sistela“ programa „Sąmata“, UAB 
„Astera“ programa „Sąmatos 2003“, taip pat statybų ekonominių skaičiavimų sąmatinė 
programa SES 2004). Turimus normatyvus reikia patikslinti indeksuojant pakitusių dėl 
infliacijos šalies vartojimo kainų indeksu arba konkrečiai veiklai nustatytu pataisos koefi- 
cientu. Dažnai įmonės pačios atlieka savo sukurtų programų duomenų bazių atnaujinimą. 

Jeigu nėra rinkos kaštų duomenų bazės, normatyvams panaudojami rinkoje sudaromų 
sandorių duomenys analogiškiems elementams pagaminti, įrengti ar pastatyti. Šiuo atveju 
vertinimo ataskaitose turi būti nurodyti pavyzdžiai — objektai, kuriais remtasi skaičiuojant 
atskirų turto objektų atkūrimo kaštus. 

Vertinamo objekto (tik pastato ar statinio) atkuriamoji vertė apskaičiuojama pa- 
gal formulę: 


AV =AK - NV, 
čia AV — vertinamo objekto atkuriamoji vertė; 
AK - vertinamo objekto atkūrimo kaštų vertė; 
NV - vertinamo objekto nusidėvėjimo vertė. 


Dažnai vertinamas objektas yra pastatas su žemės sklypu, todėl būtina atskirai lygina- 
mosios vertės metodu nustatyti ir žemės sklypo, jo pagerinimų ir inžinerinės infrastruktū- 
ros rinkos vertę. Žemės sklypo rinkos vertei nustatyti galima naudoti lyginamosios vertės 
arba liekamosios vertės (residual value) metodus. Tokiu atveju objekto atkuriamoji vertė 
apskaičiuojama pagal formulę: 

AV =(AK-NV) + ŽV, 
čia AV — vertinamo objekto atkuriamoji vertė; 
AK - vertinamo objekto atkūrimo kaštų vertė; 
NV - vertinamo objekto nusidėvėjimo vertė; 
ŽV — vertinamo objekto žemės sklypo rinkos vertė. 

9.3. Nusidėvėjimo nustatymo metodai 


Nusidėvėjimas — tai turto naudingumo praradimas. Vertinant turtą, jis skaičiuojamas 
kitaip, nei finansų apskaitoje, kur objekto vertė kasmet mažinama nustatytu nusidėvėjimo 
(amortizacijos) procentu. 

Turto nusidėvėjimo laipsniui nustatyti gali būti taikomi trys metodai [66, 88]: 

1. Suskaidymo metodas; 

2. Gyvavimo amžiaus metodas; 

3. Rinkos metodas. 

Vertintojai nusidėvėjimo vertei nustatyti dažniausiai taiko suskaidymo metodą, kurio 
esmė — išsiaiškinti tris skirtingas nusidėvėjimo rūšis: 

- fizinį nusidėvėjimą; 

-  funkcinį nusidėvėjimą; 

- ekonominį nusidėvėjimą. 

Nusidėvėjimas gali būti pašalinamas ir nepašalinamas. Nepašalinamas nusidėvėjimas 
yra tada, kai sąnaudos nusidėvėjimui arba defektui pašalinti viršija vertės padidėjimą pa- 
šalinus nusidėvėjimą. Pašalinamas nusidėvėjimas yra tada, kai sąnaudos jo pašalinimui 
mažesnės už laukiamą vertės padidėjimą. 

Fizinis nusidėvėjimas parodo vertinamo objekto savybių pakitimus per tam tikrą laiką 
(vietoje laiko gali būti skaičiuojama tam tikra atitinkamų funkcijų atlikimo apimtis). 

Kiekvienam objekto elementui nustatomas jo senumas arba naudojimo intensyvumas. Tai 
išreiškiama nusidėvėjimo laipsniu (procentu) arba absoliučia pinigų suma. Objekto elementų 
nusidėvėjimo laipsnis nustatomas remiantis specialiomis žiniomis, metodais, normatyvais ir 
patirtimi. Nusidėvėjimo laipsnį padauginus iš atkuriamosios vertės, sužinoma fizinio nusidė- 
vėjimo vertė. Tokie skaičiavimai atliekami kiekvienam elementui ir paskui sumuojami. 

Funkciniu nusidėvėjimu laikomas turto vertės sumažėjimas dėl to, kad pasikeitė tech- 
nologijos, įvyko demografiniai bei socialiniai pokyčiai, kurie pakeitė turto vartotojų 
požiūrį į šį turto objektą; jo dabartinės funkcijos neatitinka poreikio arba naujų objektų 
atliekamų funkcijų. Nors objektas gali tinkamai funkcionuoti, tačiau dėl neatitikimo vei- 
kiančius standartus jo vertė sumažėja. 

Funkcinio nusidėvėjimo vertė išreiškiama skirtumu tarp potencialios vertinamo objekto 
vertės su pašalintu funkciniu nusidėvėjimu ir šio objekto vertės su esamais trūkumais (t. y. be 
pašalinto funkcinio nusidėvėjimo). Atitinkamai gali būti lyginami eksploatavimo kaštai vienu 
ir kitu atveju. Jeigu objekto trūkumai dėl funkcinio nusidėvėjimo galimi pataisyti, funkcinio 
nusidėvėjimo vertė lygi išlaidoms, reikalingoms pašalinti nurodytus trūkumus (pvz., sumon- 
tuoti įrenginį, pertvarkyti statinio išvaizdą ir kt.). Sakykime, naujai statomame name vietinio 
kompiuterinio tinklo išvedžiojimas kainuoja 15000 Lt, o jau pastatytame dėl papildomų darbo 
sąnaudų — 25000 Lt. Šiuo atveju funkcinis nusidėvėjimas bus 25000 — 15000 = 10000 Lt. 

Nepašalinamas funkcinis nusidėvėjimas gali būti matuojamas negautomis pajamomis 
už nuomą, dėl šio nusidėvėjimo atsiradimo. Sakykime, anksčiau pastatytame name su- 
projektuoti dviejų kambarių butai, kurių plotas yra apie 40 kv. m., o pagal esamus rinkos 
standartus dviejų kambarių buto plotas turėtų būti apie 50 kv. m. Dėl šio nepatogumo nuo- 

mininkai mokės 3 Lt/ kv. m. mažesnę mėnesinę rinkos nuomą už mažesnio ploto butus (iš 
viso per mėnesį 3x40=120 Lt mažiau, per metus - 120x12= 1440 Lt). Tos vietovės metinis 
bendrųjų pajamų multiplikatorius — 8 (šis multiplikatorius nustatomas iš rinkos duome- 
nų, pardavimo kainą padalinus iš bendrųjų metinių pajamų). Tokiu atveju nepašalinamas 
funkcinis nusidėvėjimas bus 1440x8=11520 Lt. 

Ekonominis nusidėvėjimas — tai turto objekto vertės sumažėjimas dėl veiksnių, esančių 
už vertinamo objekto ribų. Tai gali būti šalia atsiradę objektai (gatvės, gamyklos, valymo 
įrengimai), keliantys triukšmą, skleidžiantys nemalonius kvapus, teršiantys atmosferą, iš- 
oriškai nepatrauklūs ar sudarantys kitokių naudojimo nepatogumų. Šis nusidėvėjimas lai- 
komas nepašalinamu, kadangi išorinių veiksnių turto objekto savininkas negali pakeisti. 

Ekonominio nusidėvėjimo vertė gali būti apskaičiuojama dėl išorės veiksnių sumažė- 
jusių naudojimo pajamų kapitalizuota suma. 

Kai vertinamą objektą sudaro kelios sudėtinės dalys (pastatai, žemės sklypas, įrengi- 
niai), apskaičiuota ekonominio nusidėvėjimo vertė paskirstoma kiekvienam iš šių objek- 
tų, proporcingai jų vertei. 

Įvertinus fizinį, funkcinį ir ekonominį nusidėvėjimą, nustatoma turto objekto vertės su- 
mažėjimas dėl nusidėvėjimo — nusidėvėjimo vertė. Šią sumą atėmus iš vertinamo objekto 
atkūrimo kaštų, gaunama atkuriamoji vertė. 

Nustatant procentinius nusidėvėjimo dydžius šiuo metodu reikia laikytis tam tikro ei- 
liškumo — pirmiausia nustatomas pašalinamas fizinis nusidėvėjimas ir pritaikomas atkūri- 
mo kaštams, paskui naudojant pataisytus kaštus skaičiuojamas nepašalinamas fizinis nu- 
sidėvėjimas ir pritaikomas atkūrimo kaštams, vėliau tuo pačiu nuoseklumu skaičiuojamas 
funkcinis ir ekonominis nusidėvėjimai. 

Taikant gyvavimo amžiaus metodą pirmiausia reikėtų aptarti sąvokas, susijusias su 
pastato gyvavimo trukme. Gyvavimo amžius susideda iš atskirų komponentų (laiko tarps- 
nių), kurie turi skirtingą įtaką objekto vertei: 

1. Fizinis amžius — tai laikas, per kurį statinys realiai egzistuoja ir yra tinkamas nau- 
doti. Šio amžiaus prognozuoti beveik neįmanoma, kadangi daugelis namų pastatyti 
daugiau nei prieš šimtą metų ir sunku nuspėti jų tolesnio egzistavimo laiką; 

2. Vertinant dažnai reikia nustatyti ekonominį amžių. Tai - laiko periodas, kurio metu 
naudojant statinį galima gauti pelną. Tai reiškia, kad per šį laiką turto objekto page- 
rinimai jo vertę padidina; 

3. Likęs ekonominis amžius — tai yra laikas nuo vertinimo momento iki ekonominio 
amžiaus pabaigos; 

4. Chronologinis amžius (faktinis amžius) — tai praėjęs laikas nuo statinio statybos pabai- 
gos iki vertinimo momento. Faktinis amžius svarbus nustatant pastato efektyvų amžių. 

53. Efektyvus amžius — tai sąlyginis laiko periodas, kuris įvertinamas atsižvelgiant į 
pastato būklę, dizainą ir kitus veiksnius, turinčius įtakos jo vertei. Efektyviojo am- 
žiaus nustatymo tikslumas priklauso nuo turto vertintojo patyrimo ir žinių bei anali- 
dernizuojamas ir neremontuojamas, tai jo efektyvusis amžius gali būti didesnis nei 
chronologinis. Jei pastatas remontuojamas, modernizuojamas ir eksploatuojamas 

pagal aukštesnius nei nustatyti standartai tokio tipo statiniams, tai jo efektyvusis 
amžius gali būti mažesnis už chronologinį. Jei pastato būklė vidutinė ir nėra prie- 
žasčių statinį vertinti blogiau už kitus (dėl dizaino, išorinių veiksnių), tai efektyvu- 
sis amžius lygus chronologiniam amžiui. 

Taikant gyvavimo amžiaus metodą, nusidėvėjimas apskaičiuojamas įvertinant efektyvaus 
amžiaus ir ekonominio amžiaus santykį ir gautą nusidėvėjimą pritaikant objekto atkūrimo 
kaštams. Nustačius efektyvųjį amžių (E/f4) ir normatyvinę (tipinę) ekonominio amžiaus tru- 
kmę (TEkA) metais, nusidėvėjimo procentas (N) apskaičiuojamas pagal formulę [66]: 


N= k 4 < 10044 , 
TEkA 
čia N-— nusidėvėjimas; 
EfA - efektyvus amžius; 
TEkA - tipinė ekonominio amžiaus trukmė. 

Ekonominio amžiaus trukmę taip pat galima apskaičiuoti prie efektyvaus amžiaus pri- 
dėjus likusį ekonominį amžių. Pavyzdžiui, vertinamas pastatas, kurio atkūrimo kaštai — 
300000 Lt, pastato chronologinis (faktinis) amžius 20 metų, efektyvusis amžius atitinka 
chronologinį amžių, o likęs ekonominis amžius 30 metų. Nusidėvėjimo procentas lygus: 


N= = 10054 > 4004. 
20+30 
Šis procentas dauginamas iš apskaičiuotos atkuriamosios vertės ir surandama nusidė- 
vėjimo vertė pinigine išraiška — 300000x4090 = 120000 Lt. Nusidėvėjimo procentą arba 
vertę padalijus iš efektyviojo amžiaus, nustatoma, kokiu procentu ar dydžiu kiekvienais 
metais pastatas nusidėvi (t. y. sumažėja jo vertė). 
Gyvavimo amžiaus metodas lengvai suprantamas, kadangi pagrįstas vizualia apžiūra ir 
vertintojo nuomone. Tačiau jo tikslumas labai priklauso nuo vertintojo Žinių ir patyrimo. 
Trečiasis būdas turto nusidėvėjimo laipsniui nustatyti yra rinkos metodas. Šiam meto- 
dui taikyti reikia surasti vieną ar kelis rinkoje parduotus objektus, kuo daugiau atitinkan- 
čius vertinamą objektą. Lyginamajam objektui nustatoma atkuriamoji vertė. Lyginamojo 
objekto pardavimo kainą galima vadinti pagerinimų verte, įvertinant šių pagerinimų nusi- 
dėvėjimą. Tada bendras objekto nusidėvėjimo dydis bus[58]: 
N=AV- PK, 
čia N-— nusidėvėjimas; 
AV - lyginamojo objekto atkuriamoji vertė; 
PK - lyginamojo objekto pardavimo kaina. 

Šis rinkos pagrindu nustatytas skirtumas dalijamas iš lyginamojo objekto efektyviojo 
amžiaus ir gaunamas vidutinis metinis nusidėvėjimo dydis: 
Nm= ——, 
EfA 
čia N — nusidėvėjimas; 
Nm - metinis nusidėvėjimo dydis; 
EfA - lyginamojo objekto efektyvusis amžius. 


Šio dydžio santykis su lyginamojo objekto atkuriamąja verte parodys vidutinį metinį 
nusidėvėjimo koeficientą arba procentą. 

Pavyzdžiui, siekiant nustatyti nusidėvėjimo laipsnį rinkos metodu, surandamas panašus 
į vertinamąjį objektas, kuris buvo parduotas už 260000 Lt, jo efektyvus amžius — 20 metų. 
Paskui reikia nustatyti jo žemės sklypo rinkos vertę (80000 Lt) ir pastato atkūrimo kaštus 
(280000 Lt) ir tik tada apskaičiuoti vidutinį metinį nusidėvėjimą procentais (9.1 lentelė). 


9.1 lentelė. Nusidėvėjimo rinkos metodu skaičiavimas 


Pardavimo kaina 260000 Lt 
Žemės sklypo rinkos vertė 80000 Lt 
Pagerinimų kaina įvertinus nusidėvėjimą 260000 - 80000 = 180000 Lt 
Atkūrimo kaštai 280000 Lt 
Bendras nusidėvėjimas 280000 — 180000 = 100000 Lt 


Efektyvus lyginamojo objekto amžius 20 metų 


Metinis nusidėvėjimo dydis 100000/20 = 5000 Lt 
Metinis nusidėvėjimo procentas 5000/280000 = 0,018 arba 1,8 proc. 


Atlikus skaičiavimus rinkos metodu gaunamas nusidėvėjimas — 1,8 proc. Nustačius 
vertinamo objekto efektyvų amžių ir padauginus iš metinio nusidėvėjimo, gautą nusidė- 
vėjimo laipsnį galima taikyti vertinamo objekto atkūrimo kaštams. 


9.4. Praktinis atkuriamosios vertės metodo taikymas 


1 pavyzdys 


Vertinamas 2 aukštų gyvenamasis namas, statytas prieš 10 metų, kurio bendras plo- 
tas —- 200 m2. Pagal namo technines charakteristikas (statybines medžiagas, konstruk- 
cijas), jo atkūrimo kaštai (naujo namo statybos kaina) yra 300 tūkst. Lt. Žemės sklypo 
rinkos vertė — 110 tūkst. Lt. 

Fizinį nusidėvėjimą sudaro bendras pastato senėjimas dėl amžiaus, be to, būtinos 1šlai- 
dos remontui. Taikant plytų mūro namui kasmetinį vertės sumažėjimo procentą 0,8, dėl 
amžiaus namas nuvertėjo 8 (nepašalinamas fizinis nusidėvėjimas). Apskaičiuotos būtinos 
išlaidos remontui (stogo taisymui, sienų perdažymui) sudaro 10 tūkst. Lt (tai — pašalina- 
mas fizinis nusidėvėjimas). 

Funkcinį nusidėvėjimą sudaro tai, kad namas nėra dujofikuotas. Išlaidos naujam namui 
dujofikuoti 15 tūkst. Lt. Tačiau šiam namui dujofikuoti (t. y. pašalinti funkcinį nusidėvėji- 
mą) tektų išleisti 22 tūkst. Lt. Taigi funkcinio nusidėvėjimo vertė lygi 22 — 15 = 7 tūkst. Lt. 

Ekonominį nusidėvėjimą sudaro tai, kad šalia namo esanti gatvė pertvarkyta į magis- 
tralinę gatvę su intensyviu eismu. Dėl to padidėjo oro užterštumas ir automašinų keliamas 
triukšmas. Tai sumažina butų nuomos vertę. Išanalizavus lyginamuosius objektus nusta- 
tyta, kad bendros mėnesinės pajamos dėl šios priežasties sumažėtų 1 Lt/m2, arba 200 Lt. 
Per metus ekonominio nusidėvėjimo vertė (nepašalinamas nusidėvėjimas) sudaro 200 x 
12 = 2400 Lt. Bendrai namo vertei apskaičiuoti ši suma turi būti dalijama iš kapitaliza- 
vimo normos. Ji nustatoma lyginamosios vertės metodu ir yra 0,092. Tada ekonominio 
nusidėvėjimo vertė lygi 2400 : 0,092 = 26 tūkst. Lt. 

Bendrą namo nusidėvėjimo vertę sudarys fizinio, funkcinio ir ekonominio nusidėvė- 
jimo suma. Pirmiausia apskaičiuojama pašalinamo fizinio nusidėvėjimo įtaka atkūrimo 
kaštams (AK): 

AK = 300 000 —- 10 000 = 290 000 Lt; 
Paskui apskaičiuojamas nepašalinamas fizinis nusidėvėjimas (NV) ir atliekama atkū- 
rimo kaštų korekcija: 
NV = 290 000 x 840= 23 200 Lt; 
AK = 290 000 - 23 200 = 266 800 Lt. 
Apskaičiuojama funkcinio nusidėvėjimo įtaka: 
266 800 — 7000 = 259 800 Lt. 
Paskutiniu etapu iš pakoreguotų atkūrimo kaštų atimama ekonominio nusidėvėjimo vertė: 
259 800 — 26 000 = 233 800 Lt. 

Pagal atkuriamosios vertės apskaičiavimo formulę, prie atkūrimo kaštų įvertinus jų 
nusidėvėjimą reikia pridėti ir žemės sklypo vertę. Šiuo atveju vertinamo nekilnojamojo 
turto objekto atkuriamoji vertė skaičiuojama taip: 

AV =(AK — NV) + ŽV = 233 800 + 110000 = 343 800 Lt. 

Išvada: vertinamo objekto atkuriamoji vertė — 344 tūkst. Lt. 


2 pavyzdys 

Vertinamas 2 aukštų gyvenamasis namas, statytas prieš 10 metų, kurio bendras plotas 
— 140 m2. Pagal namo technines charakteristikas (statybines medžiagas, konstrukcijas), 
jo atkūrimo kaštai yra 240 tūkst. Lt. Tiriant namą pagal jo komponentus, nustatytas jo 
chronologinis amžius ir ekonominis amžius. Priimta, kad chronologinis amžius atitinka 
efektyvųjį amžių, o ekonominis amžius — pastato fizinį amžių. Pagal šiuos skaičiavimus 
nustatomas pastato fizinis nusidėvėjimas (9.2 lentelė). 

9.2 lentelė. Pastato komponentų fizinis nusidėvėjimas 


Chronologinis | Ekonominis | Atkūrimo Fizinis nusidėvėjimas 
amžius amžius | kaštai tūkst. Lt | proc. tūkst. Lt 


Pastato komponentai 


Trumpalaikiai komponentai: 
stogo danga 10 25 25 40 10 
grindų danga 8 15 20 53 10,6 


vandentiekis, kanalizacija 
elektros instaliacija 

kiti 

Iš viso: 

Ilgalaikiai komponentai 


Iš viso: 


Pastato funkcinis nusidėvėjimas, nustatytas įvertinus pastato atitikimą šiuo metu sta- 
tomų namų architektūrai, lygus 5 proc. pastato atkūrimo kaštų. Nusidėvėjimą reikia skai- 
čiuoti nuosekliai, pradedant fiziniu, todėl funkcinis nusidėvėjimas bus lygus: 

(240 000 — 60 600) x 0,05 = 9 tūkst. Lt. 

Pastato ekonominis nusidėvėjimas, nustatytas įvertinus pastato kainą mažinančius fak- 
torius (išsiplėtus gyvenamųjų namų kvartalui, pablogėjo gyventojų aptarnavimo sąlygos, 
padidėjo automašinų ir žmonių judėjimas), lygus 10 proc. pastato vertės, arba: 

(240 000 — 60 600 — 9 000) x 0,1 = 17 tūkst. Lt. 

Bendra namo nusidėvėjimų vertė: 

NV = 60 600 + 9 000 + 17 000 = 86,6 tūkst. Lt. 

Namo vertė, apskaičiuota atkuriamosios vertės metodu, bus lygi: 

AV =AK - NV = 240 000 - 86 600 = 153,4 tūkst. Lt. 

Turto vertinimo ataskaitoje nurodoma suapvalinta suma — 153 tūkst. Lt. 

Klausimai savikontrolei: 


Kokį turtą vertinant taikomas atkuriamosios vertės metodas? 

Kaip vykdoma vertinimo procedūra, taikant atkuriamosios vertės metodą? 
Kokiais metodais nustatomas turto nusidėvėjimo laipsnis? 

Kas yra suskaidymo metodas ir kaip jis taikomas? 

Kaip apibūdinamas turto fizinis nusidėvėjimas? 

Kaip apibūdinamas turto funkcinis nusidėvėjimas? 

Kaip apibūdinamas turto ekonominis nusidėvėjimas? 

Kuo skiriasi pašalinamas ir nepašalinamas nusidėvėjimai? 

Kas yra gyvavimo amžiaus metodas ir kaip jis taikomas? 


12 a A T 

X SKYRIUS. LYGINAMOSIOS VERTĖS METODAS 


10.1. Bendrosios nuostatos 


Vertinant lyginamosios vertės metodu rinkos vertė nustatoma analizuojant panašių ne- 
kilnojamojo turto objektų rinką 1r lyginant šiuos objektus su vertinamu objektu. Palygini- 
mo būdu galima įvertinti ir apskaičiuoti ne tik objekto rinkos vertę, bet ir kitus veiksnius, 
naudojamus vertinant skirtingais metodais: rinkos nuomos kainą, kaštus, nusidėvėjimą, 
kapitalizavimo normą ir t. t. 

Nustatant turto vertę rinkoje, palyginamos panašių turto objektų sandorių kainos, 
atsižvelgiant į vertinamo ir lyginamųjų objektų skirtumus. Vertinant turtą šiuo metodu, 
tiesiogiai taikomas pakeitimo kitu turtu principas. Taigi vertinant šiuo metodu anali- 
zuojami vertinamo ir lyginamųjų objektų panašumai ir skirtumai, turintys įtakos vertei 
(skirtingos teisės į turtą, finansavimo sąlygos, rinkos sąlygos, pardavimo laikas, fizinės 
objektų savybės ir pan.). 

Lyginamosios vertės metodas pagrįstas nesudėtingais apskaičiavimais, tačiau jis gali 
būti pritaikytas tik tokiems nekilnojamojo turto objektams, kurie dažnai parduodami rin- 
koje ir vertintojas turi pakankamai objektyvios informacijos apie juos. Neturint pakanka- 
mai duomenų arba turint klaidingą informaciją, nekilnojamo turto vertė šiuo metodu gali 
būti apskaičiuota netiksliai. Paprastai sunku pritaikyti lyginamosios vertės metodą gamy- 
biniams-ūkiniams objektams, specialios paskirties turtui ar kitam turtui, esant neaktyviai 
ar silpnai rinkai, kadangi sunku surasti pardavimo analogų. 

Rekomenduojama taikyti lyginamosios vertės metodą, kai reikia vertinti [23]: 

1. Žemės ūkio paskirties žemės sklypus; 

2. Miškų ūkio paskirties žemės sklypus; 

3. Kitos paskirties (privačioms namų valdoms, įvairios paskirties gyvenamiesiems, 
socialiniams ir pramonės objektams statyti, transporto, ryšių ir kitoms komunikaci- 
joms įrengti, rekreacijai, kitai ne žemės ūkio ir ne miškų ūkio veiklai skirtos žemės) 
sklypus; 

4. Butus, gyvenamuosius namus ir jų priklausinius (išskyrus šių objektų vertinimą 
draudimui, jeigu savininkas pageidauja vertinti kitu metodu); 

5. Gamybinės, ūkinės-komercinės paskirties pastatus, statinius ir įrenginius; 

Lyginamosios vertės metodas taip pat gali būti derinamas ir su atkuriamosios vertės ir 
naudojimo pajamų vertės metodais, kai reikia įvertinti tam tikrus turto komponentus (sudeda- 
mąsias dalis) arba apskaičiuoti turto ekonominius rodiklius (pvz., kapitalizavimo normą). 


10.2. Lyginamosios vertės metodo taikymo procedūra 


Norėdamas taikyti lyginamosios vertės metodą, vertintojas turėtų atlikti tokius pagrin- 
dinius etapus: 
1. Rinkos tyrimas ir duomenų rinkimas apie konkurencingų (panašių) objektų parda- 
vimus ir pasiūlą. 
Norėdamas pasiekti tikslesnį įvertinimą, turto vertintojas turi sukaupti informaciją 
apie kuo didesnį panašių objektų skaičių. Tačiau kokiu būdu sukaupti tikslius ir mažai 

patikslinimų reikalaujančius lyginamuosius objektus? Nekilnojamojo turto rinka yra spe- 
cifinė, todėl būtina nustatyti (apibrėžti) tam tikrą rinkos dalį, kurioje galima ieškoti pana- 
šių objektų. Visi nekilnojamojo turto objektai yra skirtingi, tačiau vertintojo tikslas — rasti 
lyginamuosius objektus, panašiausius į vertinamą objektą. Todėl pirmiausia išskiriama 
rinka pagal turto naudojimo paskirtį (pvz., biurų patalpos ar gyvenamieji namai), paskui 
pagal fizinius požymius bei vietą: 


I. 


II. 


III. 


Rinkos išskyrimas pagal naudojimo paskirtį. Vertinant skirtingą nekilnojamą- 
jį turtą (biurus, parduotuves, gyvenamuosius namus, butus ir pan.), vertinto- 
jas stengsis ieškoti tos pačios kaip ir vertinamas objektas paskirties lyginamųjų 
objektų. Negalima lyginti gyvenamųjų namų ir ūkinės-komercinės paskirties 
pastatų, vieno ir trijų kambarių butų, žemės ūkio paskirties žemės ir kitos pa- 
skirties žemės ir t. t., nes netgi esant kitoms vienodoms sąlygoms skiriasi jų 
vertei įtakos turintys veiksniai bei gaunamos pajamos. Tiesa, atliekant maksi- 
malaus ir geriausio panaudojimo analizę, tikslinga surinkti bendrus duomenis ir 
apie kitos galimos geriausio panaudojimo paskirties objektus. 

Rinkos išskyrimas pagal fizinius objekto požymius. Pagrindiniai skirtumai galėtų 
būti objektų amžius, pagrindinių konstrukcijų medžiagos, bendras plotas, kambarių 
skaičius, apdailos kokybė ir pan. Sakykime, vieno aukšto 120 kv. m. namas nebus 
konkurencingas lyginamasis objektas vertinant dviejų aukštų 350 kv. m. namą. 
Rinkos išskyrimas pagal geografinę vietovę. Be abejo, vietos įtaka yra didelė 
nekilnojamojo turto vertei. Todėl ieškant lyginamųjų objektų ypač svarbu su- 
rasti tokius objektus, kurie yra kuo arčiau vertinamo objekto arba neperžengia 
zonos, kurioje vyrauja panašios nekilnojamojo turto kainos, ribų. 


Vertinant lyginamosios vertės metodu rekomenduojama surasti ne mažiau kaip pen- 
kis-šešis lyginamuosius objektus [66]. Dažniausiai lyginamųjų objektų ieškoma: 


turto vertintojo asmeniniame duomenų banke; 
valstybiniuose ir kituose duomenų bankuose; 
apklausiant sandorių dalyvius, notarų biurus; 
apklausiant prekybos agentūras; 

spaudoje ir kitose visuomenės informavimo priemonėse; 
biržų, prekybos agentūrų informaciniuose biuleteniuose; 
kituose informacijos šaltiniuose. 


Šiuo metu VĮ Registrų centro duomenų bazė yra didžiausia nekilnojamojo turto sandorių 
duomenų bazė Lietuvoje. Tačiau šioje duomenų bazėje tikslinga daryti duomenų atranką ir 
patikimumo patikrinimą, kadangi ne visi sandorių dalyviai nurodo teisingą sandorio kainą. 

2. Rinkos duomenų patikimumo patikrinimas. 

Vertintojo surinkti duomenys turi būti išsamūs ir patikimi. Jis turėtų patikrinti surink- 
tos informacijos patikimumą, atsižvelgdamas į rinkos vertės sampratą: 


ar sandorio šalys nebuvo veikiamos tam tikrų aplinkybių; 

ar jos buvo nepriklausomos (neturėjo giminystės ar draugystės ryšių); 

ar turėjo pakankamai žinių apie objektą; 

koks buvo sandorio finansavimas (sumokėta visa suma, išsimokėtinai ar dar kitaip); 

- ar teisingai nurodyta pardavimo kaina (paprastai neteisinga sandorio kaina labai 
skirsis nuo kitų panašių objektų vidutinės pardavimo kainos). 

3. Palyginimo vienetų nustatymas ir lyginamosios analizės atlikimas. 

4. Lyginamųjų objektų ir vertinamo objekto palyginamas naudojant lyginamuosius 

elementus, pataisų apskaičiavimas ir lyginamųjų objektų kainos koregavimas. 

5. Vertinamo objekto vertės ar vertės intervalo (diapazono) nustatymas. 

Vertintojas, nustatęs specifinę vertinamo nekilnojamojo turto objekto rinką bei atsi- 
žvelgęs į lyginamuosius elementus, suranda penkis-septynis turto objektus (kuo daugiau, 
tuo geriau), kurie neseniai buvo parduoti, yra panašūs į vertinamąjį objektą ir turto ver- 
tintojas turi patikimą informaciją apie sandorio dydį. Turto vertintojas turi pasižymėti vi- 
sas nepanašias vertinamojo ir lyginamųjų objektų savybes (patikslinimus) ir apskaičiuoti 
vertinamojo objekto vertę. 

Bendra vertinamojo objekto rinkos vertė bus apskaičiuojama pagal formulę: 

RV=PK+PV, 
čia PK - palyginamojo objekto pardavimo kaina; 
PV - patikslinimų vertė; 

RV - vertinamojo objekto rinkos vertė. 

Didžiausi patikslinimai būna dėl laiko, praėjusio nuo palyginamojo objekto pardavi- 
mo momento, skirtingų finansavimo sąlygų, vietovės įtakos (geografinės padėties), fizinių 
objekto savybių. Tačiau vertintojas turėtų atkreipti dėmesį į visus pagrindinius lyginamuo- 
sius elementus ir nustatyti jų įtaką lyginamųjų objektų vertei. Aišku, turint pakankamai ly- 
ginamųjų objektų, vertinimui reiktų rinktis tik pačius panašiausius į vertinamąjį objektą. 


10.3. Palyginimo vienetai ir lyginamieji elementai 


Surinkus lyginamųjų objektų pardavimų duomenis pradedama jų analizė. Lyginamieji 
objektai turi būti palyginti su vertinamu objektu, todėl reikia parinkti tinkamus palyginimo 
vienetus. Palyginimo vienetai skirtingos paskirties nekilnojamajam turtui gali skirtis. Gyve- 
namosios paskirties nekilnojamojo turto objektai gali būti analizuojami naudojant viso vie- 
neto kainą arba kvadratinio metro kainą. Komercinės paskirties nekilnojamasis turtas dažnai 
lyginamas pagal kvadratinio, kubinio metro kainą, vieno kvadratinio metro nuomos kainą ar 
pelną duodantį vienetą (pvz., sėdimos vietos restorane arba kambarių skaičių viešbutyje). 

Tinkamai parinkti palyginimo vienetai padeda tiksliau palyginti vertinamą ir lygina- 
muosius objektus. Sakykime, palyginimui pasirinkus kvadratinio metro kainą eliminuoja- 
mas skirtumas tarp skirtingo ploto lyginamųjų objektų. 

Lyginamieji elementai yra nekilnojamojo turto ir pardavimo sandorio charakteristikos, 
kurios turi įtakos rinkos vertei ir pardavimo kainai. Vertintojas pagal lyginamuosius ele- 
mentus turėtų palyginti vertinamąjį ir lyginamuosius objektus. Nustačius skirtumus, lygi- 
namųjų objektų kaina turėtų būti pataisoma taip, kad atitiktų vertinamo objekto savybes 
ir charakteristikas (lyginamuosius elementus). Pataisos gali būti apskaičiuojamos ir visai 
objekto kainai, ir pasirinktam palyginimo vienetui (pvz., pataisa apskaičiuojama kvadrati- 
nio metro kainai). Dažnai pataisos dėl nuosavybės teisių, finansavimo sąlygų, pardavimo 
sąlygų ar pardavimo laiko taikomos visai objekto kainai. Vėliau naudojant pataisytą kainą 

apskaičiuojama palyginimo vieneto vertė, kuri naudojama skaičiuojant vėlesnes pataisas 
dėl lyginamųjų elementų skirtumų. 

Vertinimo teorijoje išskiriami tokie pagrindiniai lyginamieji elementai [73, 88]: 

. Perleidžiamos teisės į nekilnojamąjį turtą; 
. Finansavimo sąlygos; 

„ Pardavimo sąlygos; 

. Iš karto po turto pirkimo patirtos išlaidos; 
„ Rinkos sąlygos; 

Vieta; 

„ Turto fizinės charakteristikos; 

. Turto ekonominės charakteristikos; 

9. Turto naudojimo ypatumai; 

10.Kiti su nekilnojamuoju turtu susiję komponentai. 

Perleidžiamos teisės į nekilnojamąjį turtą. Pirmas žingsnis vertinant nekilnojamąjį tur- 
tą — nustatyti perleidžiamas teises į nekilnojamąjį turtą. Dažniausiai perleidžiama nuosa- 
vybės teisė ir į žemę, ir į pastatus. Tačiau gali būti atvejai, kai perleidžiamos nuosavybės 
teisės į pastatą, o naudojimuisi žemės sklypu sudaroma nuomos sutartis (pvz., 99 me- 
tams). Gali būti perleidžiama tik jungtinės nuosavybės teise turima dalis. Kartais gali būti 
perleidžiamos nuosavybės teisės su tam tikrais apribojimais (pvz., su nuomos sutartimi 
— Šiuo atveju nuomos kaina gali būti žemesnė už rinkos nuomos kainą). Turint daug ly- 
ginamųjų objektų geriau būtų vengti tokių sandorių ir atsisakyti objektų, kurie neatitinka 
vertinamo objekto perleidžiamų nuosavybės teisių. 

Finansavimo sąlygos. Nekilnojamojo turto objektų pardavimo kainos gali skirtis dėl skir- 
tingų sandorio finansavimo sąlygų. Sakykim, esant galimybei gauti pigesnį nei esamomis 
rinkos sąlygomis kreditą, pirkėjas sumokės didesnę kainą už perkamą nekilnojamąjį turtą. 
Didesnė pardavimo kaina taip pat gali būti perkant nekilnojamąjį turtą išsimokėtinai, t. y. 
mokant sandorio sumą dalimis pačiam pardavėjui. Todėl ieškant ir parenkant lyginamuosius 
objektus būtina išanalizuoti visas netipines sandorio sudarymo ir finansavimo sąlygas. 

Pardavimo sąlygos. Kai pirkėjas ar pardavėjas yra veikiami įvairių priežasčių pirkti ar 
parduoti nekilnojamąjį turtą, šio turto pirkimo-pardavimo kaina gali būti aukštesnė arba 
žemesnė už realią rinkos vertę. Sakykim, pardavimo kaina bus mažesnė už rinkos vertę, 
jei pardavėjas nori kuo greičiau parduoti turtą. Pirkėjas gali užmokėti didesnę nei rinkos 
kainą už gretimą sklypą, jei tikisi, kad sujungus sklypus jų vertė bus didesnė, arba jei di- 
desnio ploto reikia verslo ar gamybos plėtrai. Pardavimo kainai taip pat įtakos gali turėti 
pirkėjo ir pardavėjo giminystės, draugystės ar verslo ryšiai. Mažesnė pardavimo kaina 
gali būti tada, kai turtas parduodamas tarp šeimos narių arba kai toks sandoris padeda 
verslo interesams. Vertintojas turėtų detaliai išanalizuoti lyginamuosius sandorius, jei jis 
randa specifines, rinkos vertę iškreipiančias sąlygas, ir apskaičiuoti reikalingas pataisas. 

Iš karto po turto pirkimo patirtos išlaidos. Kai kurie autoriai prie lyginamųjų ele- 
mentų priskiria ir išlaidas, patirtas iš karto po turto įsigijimo — naudojimo paskirties pa- 
keitimo išlaidos, statinių išardymo išlaidos, remonto išlaidos ar panašiai. Dėl šių išlaidų 
sumažėja ir sandorio kaina. 

Rinkos sąlygos. Gali būti, kad lyginamųjų objektų sandoriai buvo sudaryti esant ki- 
toms rinkos sąlygoms nei esamos vertinimo dieną. Rinkos sąlygas gali veikti pasiūlos ir 
paklausos pasikeitimai, lemiantys rinkos kainos pokyčius, mokesčių įstatymų pataisos, 
statybų masto apribojimai ir panašiai. Dažniausiai keli ekonominiai veiksniai nulemia 
rinkos kainų mažėjimą ir didėjimą. Be to, skirtingo tipo nekilnojamojo turto kainos gali 
būti veikiamos nevienodai. 

Siekiant atskleisti rinkos sąlygų pokyčius dažniausiai lyginama, kiek per laiką nuo 
lyginamojo objekto pardavimo, padidėjo ar sumažėjo nekilnojamojo turto rinkos vertė. 
Taip surandama bendra visų veiksnių įtaka kainai. 

Vieta. Nors ieškant lyginamųjų objektų nustatoma tam tikra geografinė teritorija, kurioje 
rinkos vertės yra panašios, tačiau net ir toje vietovėje vieni nekilnojamojo turto objektai yra 
patrauklesnėje vietoje už kitus. Pvz., vienas gyvenamasis namas yra šalia parko, kitas yra ne- 
toliese, tačiau šalia judrios ir triukšmingos gatvės. Jei lyginamojo ir vertinamojo objekto vie- 
tovės skirtumai yra dideli, tikslinga būtų nenaudoti tokio lyginamojo sandorio vertinimui. 

Turto fizinės charakteristikos. Analizuojant lyginamuosius ir vertinamąjį objektą nu- 
statomos jų fizinės charakteristikos ir skirtumai. Didžiausi skirtumai būna dėl objekto 
dydžio, statybos kokybės, statybos medžiagų, amžiaus, fizinės būklės ir apdailos kokybės. 
Tačiau gali būti ir kitos objektų charakteristikos, kurių skirtumai lemia vertės pokyčius. 

Turto ekonominės charakteristikos. Ekonominės charakteristikos apima visas turto sa- 
vybes, turinčias įtakos pajamoms iš to turto. Šis lyginamasis elementas paprastai taikomas 
tik pajamas duodančiam turtui. Dažniausiai analizuojamos šios charakteristikos: bendro- 
sios pajamos, kintamosios išlaidos, nuomos sutartys ir sąlygos, turto valdymo efektyvu- 
mas, grynosios pajamos. 

Turto naudojimo ypatumai. Turto panaudojimo kitai paskirčiai galimybė (zonavimas, 
naudojimo apribojimai ir pan.) turi didelę įtaką nekilnojamojo turto vertei. Jei yra skir- 
tumai tarp lyginamojo ir vertinamojo objektų dabartinio naudojimo arba maksimalaus ir 
geriausio naudojimo, būtina atsižvelgti 1 šių skirtumų įtaką vertei. Tačiau jau atrenkant 
lyginamuosius dažniausiai imami tik tie lyginamieji, kurių dabartinis naudojimas arba 
maksimalus ir geriausias naudojimas yra panašūs į vertinamojo objekto. 

Kiti su nekilnojamuoju turtu susiję komponentai — tai asmeninis turtas, verslo interesai 
ar kiti daiktai, nepriklausantys nekilnojamajam turtui, kurie gali būti įtraukti į lyginamųjų 
arba vertinamojo objektų sandorio kainą. Tarkim, tai gali būti viešbučio ar restorano bal- 
dai, įranga ar kiti asmeninės nuosavybės daiktai. 

Didžiausios lyginamųjų objektų paieškos problemos yra šios: 

1. Duomenų surinkimas ir lyginamųjų objektų skaičius. Gali būti taip, kad tam tikrose 
vietovėse nekilnojamojo turto rinka nėra aktyvi ir vertintojas gali nerasti pakanka- 
mai lyginamųjų objektų, panašių į vertinamą objektą. 

2. Lyginamųjų objektų pardavimo laikas. 

3. Objektų palyginamumas. Vertintojas gali rasti nemažai sandorių, įvykdytų sąly- 
ginai neseniai, tačiau parduoti nekilnojamojo turto objektai nėra labai panašūs į 
vertinamą objektą. Dažniausiai taip gali atsitikti vertinant komercinės paskirties 
nekilnojamąjį turtą. 

Dažniausiai paminėti lyginamieji elementai apima visas reikalingas pataisas, tačiau 


kartais, norint nustatyti tikslesnes pataisas, šiuos elementus galima suskaidyti smulkiau. 
Lietuvos Respublikos Vyriausybės nutarime „Dėl turto vertinimo metodikos“ [23] išski- 
riami veiksniai, kurie lemia vertinamų objektų vietos, fizinių savybių ir naudojimo sąlygų 
skirtumus. Galima sakyti, kad tai yra dažniausiai naudojami smulkiau suskaidyti lygi- 


namieji elementai (turto vietos, fizinės ir ekonominės charakteristikos), turintys įtakos 


vertei. Šie veiksniai skirtingos rūšies nekilnojamajam turtui yra nevienodi: 
Žemės ūkio paskirties žemės sklypų vertei įtakos turintys veiksniai: 


1. 


BBS 


7. 
8. 


Žemės sklypo konfigūracija ir patogumas dirbti žemės ūkio darbus; 

Žemės naudojimo, valdymo ir disponavimo apribojimai; 

Žemės servitutai; 

Žemės sklypo teritorinis išsidėstymas ūkininkavimui reikiamos produkcijos įsigiji- 
mo bei realizavimo punktų ir sklypo savininkui reikalingų socialinių, kultūrinių ir 
buitinių paslaugų objektų atžvilgiu; 


. Žemės sklypo inžinerinė infrastruktūra, įrengtumas bei pagerinimas, sklype esantys 


žemės savininko pastatai ir statiniai; 

Galimybė naudoti žemės sklypą kitai veiklai (pavyzdžiui, statyboms arba rekrea- 
cijai), įvertinus, kad pagrindinės tikslinės žemės naudojimo paskirties pakeitimas 
susijęs su atitinkamų nuostolių kompensavimu; 

Žemės ūkio naudmenų našumas arba santykinis derlingumas; 

Kiti veiksniai. 


Miškų ūkio paskirties žemės sklypų vertei įtakos turintys veiksniai: 


l. 


2. 
3. 
4, 


Miško augavietės tipas; 

Miško medynų amžius ir brandumas; 

Rekreacinės ir kitos šalutinio miško naudojimo savybės; 

Minėti žemės ūkio paskirties žemės sklypams įtakos turintys veiksniai, atitinkamai 
pritaikyti miškų ūkio paskirčiai. 


Kitos paskirties žemės sklypų vertei įtakos turintys veiksniai: 


l. 


€ 


3: 
6. 
Js 


Žemės teritorinis išsidėstymas miestų ar kitų objektų, atitinkančių jo naudojimo 
pobūdį, atžvilgiu; 

Žemės sklype esančio gyvenamojo namo ar ūkinio pastato įtaka; 

Inžinerinės infrastruktūros tinklai arba galimybė šiuos tinklus įrengti; 

Sklypo kontfi gūracija, atsižvelgiant į netinkamus statyboms žemės plotus, galimybes 
suformuoti stambesnį žemės sklypą (prijungiant visą arba dalį gretimo sklypo) ar 
prireikus jį padalinti — suformuoti atskirą sklypą, skirtą parduoti arba išnuomoti; 
Galimybė naudoti žemės sklypą rekreacijai; 

Žemės naudojimo, valdymo bei disponavimo apribojimai; 

Kiti veiksniai. 


Vertinant žemės sklypus, labai svarbūs veiksniai yra pagrindinė tikslinė žemės nau- 
dojimo paskirtis, naudojimo pobūdis ir galimos naudojimo perspektyvos. Lyginamieji 
žemės sklypai pagal savo pagrindinę tikslinę žemės naudojimo paskirtį turi atitikti ver- 
tinamą žemės sklypą. Prireikus galima palyginti nevienodos pagrindinės tikslinės žemės 

naudojimo paskirties žemės sklypus. Tada būtina apskaičiuoti ir taikyti tikslinės paskirties 
neatitikimo koeficientą. Kai kuriais atvejais vertės skirtumą galima išreikšti išlaidų (kaš- 
tų) suma, kurių reikia pagrindinei tikslinei paskirčiai pakeisti. 

Butų vertei įtakos turintys veiksniai: 


DRL DE 


Vietovės (mikrorajono) patrauklumas; 
Buto išplanavimo ypatumai ir dizainas; 
Namo ir buto inžinerinė įranga; 
Panaudotos įrangos medžiagos ir kokybė; 
Individualūs patobulinimai; 

Kiti veiksniai. 


Gyvenamųjų namų, mažų viešbučių vertei įtakos turintys veiksniai: 


. Vietovės patrauklumas; 


Sienų medžiaga ir konstrukciniai sprendimai; 

Namo dydis ir amžius; 

Namo išplanavimo ypatumai, stilius ir dizainas; 

Aplinkos infrastruktūra, želdiniai, privažiuojamieji keliai, jų dangos; 
Inžinerinės įrangos autonomiškumas; 

Termoizoliacinės savybės ir šildymo šaltiniai; 

Apdailos bei kitų elementų medžiagos ir jų kokybė; 

Namų valdos žemės sklypo savybės; 


10.Kitoks individualus namo ir jo aplinkos pagerinimas. 
Komercinės paskirties objektų vertei įtakos turintys veiksniai: 


AaALVEBRLNLF 


Objekto vieta transporto ir socialinių srautų atžvilgiu; 

Vietovės infrastruktūros savybės ir jų atitiktis demografinius veiksnius; 
Objekto funkcinis universalumas ir technologinis išbaigtumas; 
Prekybinio fasado ilgis palei gatvę (kelią); 

Objekto naudojimo, valdymo ir disponavimo apribojimai; 

Kiti veiksniai. 


Gamybinės, ūkinės-komercinės paskirties pastatų, statinių vertei įtakos turintys veiksniai: 
l. 


RAL BLN 


Objekto vieta energijos, transporto, žaliavų ir kitų socialinių-ekonominių srautų 
atžvilgiu; 

Vietovės demografinės savybės; 

Technologinis lygis ir universalumas; 

Bendra ūkio šakos konjunktūra; 

Fizinis ir ekonominis nusidėvėjimas; 

Objekto naudojimo apribojimai dėl gamybinio teršimo; 

Kiti veiksniai. 


Vertinant gamybinės, ūkinės-komercinės paskirties objektus, kuriuos sudaro keli pas- 
tatai, reikia atsižvelgti į tai, kad galimybė panaudoti kiekvieną iš pastatų autonomiškai 
didina jų vertę, kartu ir viso vertinamo objekto vertę. 

10.4. Pataisų skaičiavimo būdai 


Vertintojo tikslas — surasti lyginamuosius objektus, kuo mažiau besiskiriančius nuo 
vertinamo objekto. Kuo daugiau skirtumų — tuo daugiau pataisų. Pataisų kiekis gali nulem- 
ti vertinamo objekto vertės tikslumą, kadangi kuo mažiau pataisų reikia lyginamiesiems 
objektams, tuo jie panašesni į vertinamą objektą ir tuo tikslesnė bus nustatyta vertė. 

Surinkti lyginamieji objektai lyginami su vertinamu objektu pagal lyginamuosius ele- 
mentus. Šios lyginamosios analizės tikslas — priderinti lyginamųjų objektų savybes prie 
vertinamo objekto savybių, pataisant jų pardavimo kainą. Be to, šiame etape atrenkami 
netinkami lyginamieji, turintys didelius skirtumus su vertinamuoju objektu ir kuriems 
pataisų apskaičiavimas gali būti nepatikimas. 

Lyginamųjų objektų pataisų nustatymas gali būti atliekamas dviem būdais [73, 88]: 

I. Naudojant kiekybinius analitinius metodus. Matematiniais metodais identifikuo- 
jama, kurie palyginimo elementai turėtų būti taisomi ir kokia yra pataisų vertė. Pataisoms 
apskaičiuoti taikomi šie būdai — porinių pardavimų analizė, statistinė analizė, grafinė ana- 
lizė, tendencijų analizė, kaštų duomenų analizė ir antrinių duomenų analizė. 

Porinių pardavimų analizė athekama turint du identiškus lyginamuosius, jie skiriasi tik 
viena charakteristika, kurią reikia pataisyti. Nustatytas kainų skirtumas parodo tiriamos cha- 
rakteristikos įtaką vertei. Kartais norint nustatyti tam tikros charakteristikos įtaką vertei ga- 
lima lyginti ir ne vertinamojo turto analogus (lyginamuosius objektus), o tiesiog tam pačiam 
rinkos segmentui priklausančius nekilnojamojo turto objektus, turinčius reikiamą charakteris- 
tiką. Turint kelias lyginamųjų objektų poras, galima apskaičiuoti keleto skirtumų vidurkius. 

Sakykim, vertinamas gyvenamasis namas, kuriame rūsys nėra įrengtas. Vienas lygina- 
masis objektas panašus į vertinamąjį objektą, tačiau jame rūsys įrengtas, o jo pardavimo kai- 
na-— 215 000 Lt. Randamas kitas lyginamasis, kuris yra panašiausias į pirmą lyginamąjį vi- 
somis charakteristikomis, išskyrus rūsio įrengimą. Šio lyginamojo objekto pardavimo kaina 
—200 000 Lt. Kainų skirtumas — 215000-200000=15000 Lt. Šiuo skirtumu turėtų būti patai- 
syta pirmojo lyginamojo objekto kaina, kad jis taptų panašesnis į vertinamąjį objektą. Kainų 
skirtumas arba pataisos gali būti skaičiuojamos ir absoliučiu, ir procentiniu dydžiais. 

Statistinės analizės metu dažniausiai taikoma tiesinė arba daugianarė regresinė analizė. 
Turint daug rinkos sandorių duomenų šios analizės rezultatai gana tiksliai nustato ryšius tarp 
vertei įtakos turinčių veiksnių ir vertės dydžio. Tačiau kuo daugiau įtraukiama vertės veiksnių, 
tuo daugiau turi būti duomenų apie sandorius, o tai nėra įprasta nekilnojamojo turto rinkose. 

Grafinė analizė yra statistinės analizės atmaina. Jos metu vertintojas vizualiai įverti- 
na duomenų pasiskirstymą grafike ir gali surasti labiausiai tinkančią kreivę (atstojamąją) 
naudodamas skirtingas matematines funkcijas jos išbraižymui. 

Tendencijų analizė naudojama turint didelį duomenų kiekį. Ši analizė taikoma turint 
nedaug panašių objektų, tačiau didelį informacijos kiekį apie mažiau panašius objektus. 
Analizuojant tam tikrų veiksnių įtaką šiems sandoriams nustatomos bendros tendencijos, 
kaip analizuojami veiksniai veikia kainą. 

Kaštų duomenų analizė parodo, kiek kainuotų sukurti ar pastatyti tam tikrą fizinį 
objektą (pvz., garažą), arba kiek kainuotų pakeisti paskirtį ir panašiai. 

Antrinių duomenų analizės metu nustatomos pataisos naudojant bendrus, netiesiogiai 
su vertinamuoju ir lyginamaisiais objektais susijusius duomenis. 

II. Naudojant kokybinius analitinius metodus. Daugelis vertintojų naudoja koky- 
binę analizę siekdami atspindėti nekilnojamojo turto rinkos netobulumą. Skirtingai nuo 
kiekybinių analitinių metodų, pataisos nėra išreikštos pinigais ar procentais. 

Naudojant santykinės palyginimo analizės būdą, vertintojas analizuoja lyginamuosius 
objektus ir nustato, ar jie yra geresni, blogesni ar vienodi, lyginant su vertinamu objektu. 

Taikant rangavimo analizę vertintojas išrikiuoja lyginamuosius objektus kainos didė- 
jimo tvarka ir juos analizuoja, norėdamas nustatyti santykinę vertinamojo objekto vietą 
kainų diagramoje. 

Lyginamosios analizės metu galima naudoti ir kiekybinę, ir kokybinę analizę. Dažnai 
naudojama šių analitinių metodų kombinacija, kai vienų lyginamųjų elementų įtaka nu- 
statoma kiekybinės analizės metodais, kitų — kokybiniais metodais. Kokybiniais analiti- 
niais metodais dažniausiai nustatomi patikslinimai dėl fizinių ir ekonominių lyginamųjų 
charakteristikų bei jų vietos. 

Pataisų nustatymui naudojant kiekybinių ir kokybinių metodų kombinaciją reikėtų pa- 
brėžti, kad pirmiausia turėtų būti apskaičiuojamos ir pritaikomos kiekybinės pataisos, o 
tik paskui atliekama kokybinė analizė. 

Lyginamosios analizės metu galima išskirti penkias pagrindines stadijas: 

1. Lyginamųjų elementų, turinčių įtakos vertei, nustatymas; 

2. Lyginamųjų ir vertinamojo objektų palyginimas naudojant lyginamuosius elemen- 

tus bei skirtumų tarp jų nustatymas; 

3. Pataisų kiekvienam lyginamajam objektui apskaičiavimas ir pardavimo kainos arba 
kito pasirinkto palyginimo vieneto (pvz., kvadratinio metro kainos) koregavimas. 

4. Kokybinės analizės būdu pagal lyginamuosius elementus įvertinami lyginamieji 
objektai — geresni, prastesni arba tokie patys kaip ir vertinamas objektas; 

5. Galutinis lyginamųjų objektų įvertinimas. Lyginamieji gali būti išdėstyti pagal par- 
davimų kainas didėjimo tvarka, o vertinamo objekto vertė nustatoma pagal pana- 
šiausio lyginamojo objekto kainą. Panašiausias vertinamas objektas gali būti nusta- 
tomas pagal pataisų skaičių, pagal pataisų dydį arba galima apskaičiuoti lyginamų- 
jų objektų santykinį svorį (pagal pataisų skaičių) ir taip nustatyti vertinamo objekto 
vertę. Kitas būdas, daugiau taikomas kokybinės analizės metu arba kombinuotos 
analizės (naudojant ir kokybinius, ir kiekybinius metodus) metu — kokybiškai įver- 
tinti lyginamuosius objektus. Lyginamieji objektai įvertinami, ar jie yra geresni, 
blogesni, ar tokie patys, kaip vertinamas objektas. Pagal tai nustatomas vertinamo 
objekto rinkos vertės diapazonas. 


10.5. Pataisų rūšys ir skaičiavimo eiliškumas 


Kiekybiniais analitiniais metodais nustatytos lyginamųjų objektų pataisos gali būti iš- 
reikštos procentais arba pinigine suma. Dažniausiai procentais nustatomos pataisos dėl 
perleidžiamų teisių į nekilnojamąjį turtą, finansavimo sąlygų, pardavimo sąlygų, rinkos 
sąlygų. Gyvenamosios paskirties nekilnojamajam turtui šios pataisos skaičiuojamos visai 

vertinamo objekto kainai, tačiau vertinant kitos paskirties nekilnojamąjį turtą, arba esant 
dideliems skirtumams tarp lyginamųjų ir vertinamo objekto, tikslinga šias pataisas skai- 
čiuoti pasirinktam palyginimo vienetui. Pinigine suma išreikštos pataisos taip pat gali būti 
skaičiuojamos ir viso objekto kainai, ir pasirinktam palyginimo vienetui. 

Tarkim, skaičiuodamas rinkos sąlygų arba laiko pataisą vertintojas nustato, kad per 
metus panašių lyginamųjų vertė padidėjo 24 proc., arba 2 proc. per mėnesį. Taikant šią 
pataisą kitiems lyginamiesiems, ji gali būti apskaičiuojama pagal tikslų jų pardavimo lai- 
ką. Procentine išraiška galima apskaičiuoti ir vietovės pataisas. 

Pataisos dėl fizinių charakteristikų dažnai skaičiuojamos pinigine suma, reikalinga šių 
skirtumų pašalinimui. Tačiau kiekvienu atveju vertintojas nusprendžia, kokią patikslini- 
mų rūšį geriau naudoti apskaičiuojant vieną ar kitą pataisą. 

Pataisų skaičiavimo eiliškumas yra svarbus skaičiuojant procentines pataisas ir deri- 
nant jas su piniginėmis pataisomis. Pirmiausia turi būti nustatomos procentinės pataisos 
dėl teisių į nekilnojamąjį turtą, finansavimo sąlygų, pardavimo sąlygų ir rinkos sąlygų, 
o lyginamojo objekto kaina nuosekliai pataisoma. Vėliau gali būti nustatinėjamos kitos 
pataisos (fizinių charakteristikų, vietos ir t. t.) ir pinigine, ir procentine išraiška. 

Lentelėje pateiktas pataisų skaičiavimo pavyzdys (10.1 lentelė). 


10.1 lentelė. Pataisų eiliškumo taikymas 

Apskaičiuota pa- 
taisos suma Lt 

Pardavimo kaina 100 000 


Pataisa dėl teisių į nekilno- 
jamąjį turtą perleidimo 


Lyginamasis elementas Nustatyta pataisa Vo Pakoreguota kaina Lt 


110 000 


Pataisa dėl finansavimo sąlygų 105 600 


Pataisa dėl pardavimo sąlygų 110 880 


Iš karto po turto pirki- 


2 is 110 580 
mo patirtos išlaidos 


Pataisa dėl rinkos są- 


lygų arba laiko TSPM 


Vietos pataisa 


Fizinių charakteristikų pataisa 


Ekonominių charak- 
teristikų pataisa 


Turto naudojimo ypatumai 


Kiti su nekilnojamuoju tur- 
tu susiję komponentai 


Išviso 124 570 

10.6. Praktinis lyginamosios vertės metodo taikymas 


1 pavyzdys 


Kiekybinės analizės metodu nustatant pataisas dažniausiai naudojamas porinio lygi- 
nimo būdas. 

Naudodamas porinio lyginimo būdą, vertintojas suranda du lyginamuosius objektus, 
kurie skiriasi tik vienu, reikalingu pataisyti, veiksniu. Paprastai reikėtų apskaičiuoti pa- 
taisas lyginant kelias poras, tam, kad pataisa būtų tikslesnė. Patikslinimai daromi su „+“ 
ir „—“ ženklais. Lyginamieji objektai turi būti pataisyti taip, kad jie taptų kuo panašesni į 
vertinamąjį objektą. Jei vertinamas objektas turi tam tikrą veiksnį, kuris jam suteikia aukš- 
tesnę vertę, o lyginamasis objektas neturi šio veiksnio, ženklas bus ,„+“ ir atvirkščiai. 

Kaip jau minėta, pataisas būtina taikyti naudojant tam tikrą eiliškumą. Pirmiausia turė- 
tų būti apskaičiuojamos pataisos dėl perleidžiamų nuosavybės teisių, finansavimo sąlygų, 
pardavimo sąlygų ir rinkos sąlygų arba pardavimo laiko. 

Dažniausiai yra skaičiuojamos pataisos dėl skirtingo pardavimo laiko. Apskaičiavus 
šias pataisas reikia pataisyti lyginamųjų objektų kainą ir jau nuo pataisytos kainos skai- 
čiuoti kitas pataisas (vietos, fizinių ar ekonominių charakteristikų ir t. t.). 

10.2 lentelėje pateikiami vertinamo objekto (pvz., dviejų kambarių buto) ir lyginamųjų 
objektų duomenys. 


10.2 lentelė. Vertinamo dviejų kambarių buto ir lyginamųjų objektų duomenys 


Bendras plotas 


Pardavimo lai- Fizinė būklė Pardavimo 
kas mėnesiais kaina Lt 


45 9 Gera Gera 104 000 
46 6 Gera Vidutinė 100 000 
52 0 Prastesnė Gera 106 000 
22 Prastesnė Gera 95 000 
44 Gera Vidutinė 98 000 
46 6 Gera Labai gera 113 000 
45 Gera Gera ? 
Paaiškinimas: 0* — vertinamas objektas, 1-6 — palyginamieji objektai 
Pataisas galima skaičiuoti ir visai kainai, ir pasirinktam lyginamajam elementui (pvz. 
kvadratinio metro kainai). Kai gyvenamosios paskirties nekilnojamojo turto plotas ski- 
riasi nedaug, galima ir neskaičiuoti vieno kvadratinio metro kainos pataisų, tačiau kitais 
atvejais šie skaičiavimai padidina nekilnojamojo turto vertės tikslumą. Šiuo atveju kai 
kurių lyginamųjų objektų bendras plotas skiriasi nuo vertinamojo objekto apie 15 proc., 
todėl tikslinga būtų pataisas skaičiuoti lyginamajam vienetui — kvadratinio metro kainai. 
Visi lyginamieji objektai buvo pirkti iš karto mokant savininkui visą sumą, buvo per- 
leistos nuosavybės teisės be jokių apribojimų, pardavimo sąlygos — vienodos. Dėl šių 
lyginamųjų elementų nereikia skaičiuoti jokių pataisų, tačiau turėtų būti nustatoma rinkos 

sąlygų arba laiko pataisa. Šia pataisa pakoregavus lyginamųjų objektų pardavimo kainas 
galima bus skaičiuoti ir kitas pataisas. Laiko pataisos skaičiavimui naudojama 3 ir 4 lygi- 
namųjų objektų pora, kadangi vienintelis skirtumas tarp jų — tik pardavimo laikas. Laiko 
pataisą tikslinga apskaičiuoti procentine išraiška. 

Skaičiuojant pataisas procentine išraiška lyginamųjų objektų kainų skirtumą reikia pa- 
dalinti iš lyginamojo objekto, kuriam bus taikoma pataisa, kainos: 


106000 95000 
95000 


Suapvalinus laiko pataisą — 12 Yo metams, arba 1 Yo per mėnesį. Suradus pataisą, galima 
pataisyti lyginamųjų objektų kainą, pvz., pirmo lyginamojo objekto pataisyta kaina bus: 
104000 (1+-0,09)— 113360. 

Pataisius lyginamųjų objektų kainą dėl laiko įtakos, apskaičiuojama vieno kva- 
dratinio metro kaina, kuriai ir bus skaičiuojamos kitos pataisos (10.3 lentelė). 

Vietos pataisų nustatymas. Vertinamo objekto vieta yra „gera“, todėl ir lyginamų- 
jų objektų vieta turėtų būti tokia pati. Pataisa gali būti apskaičiuota naudojant 1 ir 3 arba, 
1 ir 4 lyginamųjų objektų duomenis. 


=0,1157 . 


2519—2128 
SA pi 
2038 £ 
2519—2046 
0. 


Sakykime, kad vietos pataisa — 23,5 Vo. 


Fizinės būklės pataisų nustatymas. Vertinamo objekto fizinė būklė yra „gera“, todėl 
ir palyginamųjų objektų fizinė būklė turėtų būti tokia pati. Pataisa gali būti apskaičiuota 
poruojant 1 ir 2 arba I ir 5 lyginamuosius objektus. 


7519—23804 an 
——- — — =O0M:, 
27119—247E 

p. 08 


Sakykime, kad fizinės būklės pataisa — 6,5 Yo. 

10.3 lentelė. Pataisų skaičiavimas vieno kvadratinio metro kainai 


Bendras Laiko | Dėl laiko Vietos | Fizinės | Pataisyta 


plotas 1 pataisa | pataisyta pataisa | būklės kaina 


mž2 kaina Lt pataisa | Lt/m? 


45 Gera 113 360 2519 

Gera Vidutinė 106 000 
Prastesnė Gera 106 000 
Prastesnė Gera 106 400 


44 Gera Vidutinė 106 820 
Atliekant galutinį vertės nustatymą galima vertę nustatyti pagal mažiausiai pataisų 
turintį lyginamąjį objektą arba apskaičiuojant svertinį vidurkį. 
Mažiausiai pataisų turi pirmasis objektas, todėl vertintojas gali nuspręsti, kad vertina- 
mojo objekto vertė bus apie 2520 Lt/m2 arba 45x2520=113 400 Lt. 
Skaičiuojant svertinį vidurkį kiekvienam lyginamajam suteikiamas svoris, priklauso- 
mai nuo pataisų skaičiaus arba dydžio. Sakykim, labiausiai panašus į vertinamąjį lygina- 


masis objektas gali būti įvertintas 5, labiausiai nepanašus — 1. Vidutinių svorių skaičiavi- 
mas pateiktas lentelėje. 


10.4 lentelė. Lyginamųjų objektų svorių skaičiavimas 


Pataisyta kaina Lt/m2 Svorio įvertinimas Svorio ir kainos sandauga 
2519 5 12595 
2454 7362 


3 
4 
1 
2 
2 


6 
17 
Apskaičiuojamas vidutinis svertinis vidurkis: 42594/17 = 2506 Lt. Viso vertinamo 


objekto vertė: 45x2506 = 112 800 Lt. 
Suapvalinus skaičiavimų rezultatus, galutinė nekilnojamojo turto vertė — 113 tūkst. Lt. 


2 pavyzdys 

Naudodamas kokybinės analizės metodus, vertintojas analizuoja lyginamuosius objek- 
tus ir nustato, ar jie yra geresni, blogesni ar vienodi lyginant su vertinamu objektu (10.5 
lentelė). Pirmiausia būtina lyginamųjų objektų kainoms pritaikyti kiekybiniu būdu ap- 
skaičiuotas pataisas dėl perleidžiamų nuosavybės teisių, finansavimo sąlygų, pardavimo 
sąlygų bei rinkos sąlygų arba pardavimo laiko ir tik paskui taikyti kokybinę analizę patai- 
sytoms kainoms (nors šias pataisas taip pat galima vertinti ir kokybiniais metodais). 

Anksčiau aptartą pavyzdį įvertinsime naudodami kokybinę analizę (10.5 lentelė). 

10.5 lentelė. Lyginamųjų objektų įvertinimas kokybinės analizės būdu 


Dėl laiko Vieta Fizinė Vietos Fizinės būklės | Bendras 
pataisyta kaina Lt būklė įvertinimas | įvertinimas | įvertinimas 


113 360 Gera Gera T T T 
106 000 Gera Vidutinė 
106 000 Prastesnė Gera 
106 400 Prastesnė Gera 
106 520 Gera Vidutinė 
119 750 Gera Labai gera 
Gera Gera 

Paaiškinimas: 0* — vertinamas objektas; 

T —- toks pats kaip ir vertinamas objektas; 

P- prastesnis nei vertinamas objektas; 

G — geresnis nei vertinamas objektas. 

Kiekvienas lyginamasis objektas lyginamas su vertinamu objektu ir įvertinamas pagal 

lyginamuosius elementus. Atlikus lyginamųjų elementų įvertinimą, nustatomas bendras 
įvertinimas, kuriuo remiantis galima braižyti minimalių-maksimalių kainų diagramą, 
arba išdėstyti lyginamuosius objektus lentelėje (10.6 lentelė). 


10.6 lentelė. Minimalios=maksimalios vertinamo objekto vertės nustatymas 


Dėl laiko įtakos pataisyta kaina Lt Bendras įvertinimas 
119 780 
113 360 


106 820 
106 400 
106 000 
106 000 


Lyginamosios vertės būdu vertinamo objekto rinkos vertė nustatoma naudojant pakei- 
timo kitu turtu principą, kuris parodo objekto vertės viršutinę ir apatinę ribas. Iš 9.6 len- 
telės matyti, kad pagal bendrą įvertinimą 5, 4, 2 ir 3 lyginamieji objektai yra prastesni už 
vertinamą objektą. Tai reiškia, kad mūsų objekto rinkos vertė turėtų būti didesnė (ar bent 
jau ne mažesnė) už šių lyginamųjų objektų rinkos vertę. 6 lyginamasis objektas yra ge- 
resnis už vertinamą objektą, todėl mūsų objekto vertė turėtų būti mažesnė už šio objekto 
pardavimo kainą. Remdamasis šiais duomenimis, vertintojas gali nustatyti, kad vertinamo 
objekto rinkos vertės diapazonas — nuo 106 820 iki 119 780 Lt. 

1 palyginamasis yra panašiausias į vertinamą objektą, todėl galima laikyti, kad verti- 
namo objekto rinkos vertė — 113 tūkst. Lt. 

Šiuo atveju buvo lyginama visa objektų pardavimo kaina, tačiau taip pat galima ly- 
ginti ir objektų vieno kvadratinio metro kainą, o paskui, padauginus ją iš ploto, gauti visą 
objekto rinkos vertę. 

3 pavyzdys 

Šiame pavyzdyje pataisos skaičiuojamos ne procentine išraiška, bet pinigine suma. 
Sakykim, vertinamas mūrinis dviejų aukštų namas, bendras plotas — 230 m2, vieta — vidu- 
tinė, interjero ir eksterjero kokybė — gera, garažas dviems automobiliams, įrengtas rūsys, 
savininkas tikisi gauti visą sumą iš karto. Vertintojas suranda 5 lyginamuosius objektus, 
kuriems reikalingi patikslinimai (10.7 lentelė). 


10.7 lentelė. Lyginamųjų ir vertinamo objektų charakteristikos 


Pardavimo Fizinė . Rūsio Garažas dviems | Pardavimo 
4 | Plotas 2 Vieta : B į 
laikas mėn. būklė įrengtumas | automobiliams | kaina Lt 


12 220 Gera Vidutinė |+ + 233 000 
0 250 Gera Vidutinė |-+ OB 313 000 
5 210 Vidutinė | Gera + 245 000 
7 
3 


240 Gera Vidutinė 248 000 
230 Gera Gera 280 000 
230 Gera Vidutinė 

Paaiškinimas: 0* — vertinamas objektas. 

Lyginamųjų ir vertinamojo objektų plotai skiriasi, todėl palyginimo vienetu geriau yra 
pasirinkti vieno kvadratinio metro kainą, kuriai ir bus skaičiuojami patikslinimai. Trečias 
ir penktas lyginamieji objektai turi garažą tik vienam automobiliui. Ketvirtas lyginamasis 
objektas neturi rūsio. Lyginamųjų objektų fizinė būklė (eksterjeras ir interjeras) bei vieta 
taip pat skiriasi nuo vertinamojo objekto. 

Lyginamųjų objektų finansavimo ir pardavimo sąlygos buvo tokios pačios, kaip ir ver- 
tinamo objekto, todėl apskaičiuojami patikslinimai tik dėl laiko įtakos. Šiam patikslinimui 
apskaičiuoti naudojama pora identiškų lyginamųjų objektų, besiskiriančių tik pardavimo 
laiku, t. y. 1 ir 2 lyginamieji objektai: 


1212 —1019 
1019 


Pirmasis lyginamasis objektas buvo parduotas prieš 12 mėnesių, todėl vieno mėne- 
sio laiko pataisa — 0,18/12 = 0,015, arba 1,5 proc. Skaičiuojant tolesnes pataisas būtina 
pakoreguoti lyginamųjų objektų kainas dėl laiko įtakos. Pataisos apskaičiuojamos vieno 
mėnesio laiko pataisą padauginus iš laiko, praėjusio po pardavimo (10.8 lentelė). 


—ŪJE-. 

10.8 lentelė. Laiko pataisa pakoreguotos kainos 


Pardavimo laikas mėn. Pardavimo kaina Lt Pataisyta kaina Lt/m? 


1 233 000 
2 0 313 000 
3 5 245 000 
4 7 248 000 1033 1141 
Toliau skaičiuojamos pataisos litais įvertinant lyginamųjų ir vertinamo objekto skirtu- 
mus (10.10 lentelė). 


10.10 lentelė. Pataisų skaičiavimo lentelė 


Fizinė būklė Rūsio įrengimas | Garažas dviems automobiliams | Kaina Lt/m? 

Fizinės būklės pataisa 

Vidutinė Gera + 

Gera Gera + 
Pataisa: 1272-1255=17 Lt/m? 

Pataisa dėl garažo dviems automobiliams 


Ši pataisa gali būti apskaičiuota ir atkuriamosios vertė metodu, apskaičiavus esa- 
mo garažo praplėtimo kaštus. Šiuo atveju garažo praplėtimo kaštai yra 15000 Lt, 
arba skaičiuojant vienam kvadratiniam metrui tai būtų: trečiam lyginamajam objek- 
tui: 15000/210=71 Lt/m2 penktam lyginamajam objektui: 15000/230=65 Lt/m2 


Vietos pataisa 


Šiai pataisai apskaičiuoti tiktų 5 ir 1 arba 2 lyginamieji objektai, tačiau penkto ly- 
ginamojo kaina turėtų būti pataisyta dėl garažo dviems automobiliams 

Gera Vidutinė + a B 

Gera Gera + - 

Pataisa: (1272+65)- 1252=85 Lt/m? 

Rūsio įrengimo pataisa 

Vidutinė + 

Vidutinė - 

Pataisa: 1250-1141=109 Lt/m? 


Fizinės bū- Vietos Pataisa dėl i - Pataisyta 
š k i i Kaina Lt/m? | . 
klės pataisa pataisa garažo kaina Lt/m 


1250 1250 


Atsižvelgus į 9.11 lentelės duomenis, vertinamo nekilnojamojo turto vieno kvadra- 
tinio metro kaina — 1252 Lt, o viso objekto vertė - 1252x230 = 287 960, arba suapva- 
linus — 288 000 Lt. 

Klausimai savikontrolei: 


. Kokį turtą vertinant taikomas lyginamosios vertės metodas? 
. Kokius pagrindinius etapus turi atlikti vertintojas taikydamas lyginamosios vertės 


metodą? 


. Kaip atliekamas rinkos tyrimas ir duomenų rinkimas apie konkurencingų objektų 


pardavimus ir pasiūlą? 


. Kokie yra pagrindiniai palyginimo vienetai? 
. Kokie yra pagrindiniai lyginamieji elementai? 


Kokie yra žemės ūkio paskirties žemės sklypų vertei įtakos turintys veiksniai? 


. Kokie yra kitos paskirties žemės sklypų vertei įtakos turintys veiksniai? 
. Kokie yra butų ir gyvenamųjų namų vertei įtakos turintys veiksniai? 
9, 


Kokie yra pataisų skaičiavimo būdai? 


10.Kaip apibūdinami kiekybiniai analitiniai pataisų skaičiavimo būdai? 
11.Kaip apibūdinami kokybiniai analitiniai pataisų skaičiavimo būdai? 
12.Kokios pagrindinės lyginamosios analizės stadijos? 

13.Kokios gali būti pataisų rūšys ir koks jų skaičiavimo eiliškumas? 

XI SKYRIUS. NAUDOJIMO PAJAMŲ VERTĖS METODAS 


11.1. Bendrosios nuostatos 


Naudojimo pajamų vertės metodas yra vienas iš trijų tradicinių metodų, naudojamų 
vertinant nekilnojamąjį turtą. Šis metodas taikomas tada, kai tikimasi, kad vertinamo turto 
naudojimo vertė objektyviausiai atspindės turto vertę rinkoje. Visgi šiuo metodu dažniau- 
siai vertinamas pelną duodantis nekilnojamasis turtas. 

Taikydamas šį metodą vertintojas analizuoja nekilnojamojo turto objekto galimybes 
duoti pelną — kuo didesnį pelną gali duoti nekilnojamojo turto objektas, tuo didesnė jo 
vertė. Naudojimo pajamų metodo pagrindą sudaro būsimų grynųjų pinigų srautų progno- 
zės ir jų dabartinės vertės apskaičiavimai. 

Naudojimo pajamų vertės metodas taikomas apskaičiuojant tiek rinkos vertę, tiek kitas 
vertės rūšis (naudojimo, investicijų vertę ir pan.). Skaičiuojant rinkos vertę būtina išana- 
lizuoti ir taikyti rinkos duomenis, atspindinčius tipinio investuotojo ar savininko intere- 
sus ir motyvaciją. Investicinės ar naudojimo vertės skaičiavimams vertintojas turi taikyti 
konkretaus investuotojo ar savininko duomenis, kadangi kiekvienas individas gali daryti 
individualius, ne visada rinka pagrįstus sprendimus. 

Naudojimo pajamų vertė yra neatsiejama nuo kitų vertinimo metodų. Taikant naudo- 
jimo pajamų vertės metodą gali būti naudojamas ir lyginamosios vertės metodas, siekiant 
rinkos pagrindu pagal panašius objektus nustatyti ekonomines vertinamo turto charakte- 
ristikas (pvz., kapitalizavimo normą). Lygiai taip pat šis metodas gali būti naudojamas 
vertinant kitais metodais, pvz., atkuriamosios vertės metodu (skaičiuojant nusidėvėjimą) 
arba lyginamosios vertės metodu (skaičiuojant pataisas). 

Rekomenduojama taikyti naudojimo pajamų vertės metodą, kai reikia vertinti: 

1. Gamybinės, ūkinės-komercinės paskirties pastatus, statinius ir įrenginius; 

2. Butus, gyvenamuosius namus ir jų priklausinius; 

3. Įmones, išskyrus smulkias arba likviduojamas (planuojant investicijas, įmonių sa- 

navimo, reorganizavimo ir kitais atvejais); 

4. Kitą turtą kaip verslo objektą, duodantį pelną, arba tikintis, kad vertinamo turto 

naudojimo vertė objektyviausiai atspindės jo vertę rinkoje. 


11.2. Pagrindiniai reikalavimai skaičiuojant naudojimo pajamų vertę 


Skaičiuodamas naudojimo pajamų vertę vertintojas turi išanalizuoti vertinamo objekto 
pajamas ir išlaidas, panaudojimo galimybes, panašių nekilnojamųjų objektų pasiūlą bei 
paklausą, taip pat turėti investicijos teorijos žinių. 

Taikomi du pagrindiniai naudojimo pajamų vertės skaičiavimo būdai: 

- tiesioginis kapitalizavimas; 

- pinigų srautų diskontavimas. 

Tiesioginis kapitalizavimas — tai tikėtinų gauti pajamų pavertimas verte, pajamas 
dalinant iš atitinkamo koeficiento (pajamų normos) arba pajamas dauginant iš atitinkamo 
daugiklio (faktoriaus). 

Paprastai numatomos gauti vienerių metų grynosios veiklos pajamos dalinamos iš kapi- 
talizavimo normos. Bendru atveju tiesioginiam kapitalizavimui naudojama tokia formulė: 


-— > 


čia V-— objekto vertė (priklausomai nuo naudojamų duomenų, gali būti ir rinkos, ir 
naudojimo ar investicinė vertė); 
GP - grynosios veiklos pajamos, gaunamos iš nekilnojamojo turto; 


RK - kapitalizavimo norma. 

Naudojant rinka pagrįstus duomenis (pvz., kapitalizavimo normą apskaičiuojant iš pana- 
šių nekilnojamojo turto objektų), šis būdas gali būti naudojamas ir rinkos vertės nustatymui. 

Naudojant tiesioginį kapitalizavimą, vertintojas daro tokias prielaidas: 

- gaunamos pastovios grynosios pajamos; 

- investavimo laikotarpis — begalybė; 

- investuoto kapitalo grąža ir pelnas iš investicijos neskaičiuojamas atskirai; 

- skaičiuojant objekto vertę, padinių investicijų vertė nepriimama dėmesin. 

Pinigų srautų diskontavimo būdo esmė - ateities pajamų esamosios (dabarties) vertės 
apskaičiavimas, naudojant atitinkamą diskonto normą. 

Naudodamas šį metodą vertintojas nustato apibrėžtą laikotarpį, kuriam prognozuo- 
ja grynųjų pinigų srautus. Paskui kiekvienų metų prognozuojami grynųjų pinigų srautai 
yra diskontuojami, t. y. naudojant atitinkamą diskonto normą apskaičiuojama jų dabarties 
vertė. Be to, būtina apskaičiuoti vertinamo objekto rinkos vertę, pasibaigus skaičiavimo 
laikotarpiui. Dažniausiai šiuo būdu nustatoma ne rinkos, o naudojimo ir investicinė ver- 
tės. Apibendrintai naudojimo vertė šiuo būdu apskaičiuojama taip: 

Skaičiuojamojo laikotarpio grynųjų veiklos pajamų esamoji vertė + dabartinė turto 
rinkos vertė skaičiavimo laikotarpio pabaigoje (likutinė vertė). 

Nekilnojamojo turto vertei apskaičiuoti gali būti diskontuojamos ir grynosios veiklos 
pajamos, ir grynieji pinigų srautai iki mokesčių sumokėjimo. 

Vertintojas turi pasirinkti, kurį iš šių būdų naudos nekilnojamojo turto vertei apskai- 
čiuoti (siekiant didesnio tikslumo, rekomenduojama naudoti abu būdus). Kaip jau minėta, 
šių būdų pritaikymui reikia surinkti daug specifinės informacijos apie vertinamą objektą: 

Metinės išlaidos ir pajamos. Dabartines pajamas 1r išlaidas vertintojas sužino iš sa- 
vininko arba iš savo duomenų banko. Pagal esamas išlaidas ir pajamas galima progno- 
zuoti ateinančių metų pinigų srautus. Nuomos mokestis — vienas iš svarbiausių veiksnių 
prognozuojant pinigų srautus, todėl reikia analizuoti svarbiausias nuomos sutartis, jų 
galiojimo laiką, sąlygas, kainą. Taip pat reikalinga tiksli nepanaudoto ploto prognozė, 
kainų padidėjimas, išlaidų pasikeitimai. 

Nekilnojamasis turtas duoda pajamas iš nuomos, todėl pirmiausia reikia įvertinti objekto 
potencialias bendrąsias pajamas. Potencialios bendrosios pajamos — tai suma, kurią galima 
gauti išnuomojus ar panaudojus visą nekilnojamojo turto nuomojamą plotą, neatsižvelgiant 
į nuostolius dėl neišnuomoto ar nepanaudoto ploto. Potencialios bendrosios pajamos gau- 
namos nuomos kainą padauginus iš ploto. Nuomos kaina randama išanalizavus nekilnoja- 
mojo turto nuomos sutartis ir panašaus nekilnojamojo turto vidutinę nuomos rinkos kainą. 

Gali būti ir papildomos pajamos 1š nekilnojamojo turto, pvz., garažų arba stovėjimo 
vietų nuoma, reklama ant pastato ir panašiai. Vertintojas turi nuspręsti, ar šias pajamas 
priskirti prie nekilnojamojo turto, ar prie verslo veiklos pajamų. 

Dėl įvairių priežasčių ne visada būna išnuomojamas visas nekilnojamojo turto plotas 
arba surenkama visas nuomos mokestis, todėl remiantis panašių objektų duomenimis ir 
atlikta rinkos nuomos vakansijų analize nustatomas nepanaudoto ploto procentas ar gali- 
mi nuostoliai. Realios arba efektyvios bendrosios pajamos apskaičiuojamos iš potencialių 
bendrųjų pajamų atėmus galimus nuostolius. 

Kitame etape vertintojas turi apskaičiuoti operacines išlaidas, t. y. išlaidas, susijusias su 
nekilnojamojo turto eksploatavimu. Svarbu pažymėti, kad skaičiuojamos tik tos išlaidos, 
kurios tenka savininkui, bet ne nuomininkui. Galima išskirti kelias operacinių išlaidų rūšis: 

- fiksuotos (pastovios) išlaidos; 

- kintamos išlaidos; 

- einamojo remonto išlaidos. 

Fiksuotos išlaidos — tai išlaidos, kurios mokamos nepriklausomai ar objektas išnuomo- 
tas, ar ne. Dažniausiai tai yra nekilnojamojo turto ir žemės mokestis, bei turto draudimo 
kaštai. Šios išlaidos per laiko tarpą dažniausiai keičiasi nedaug. 

Kintamos išlaidos kinta priklausomai nuo nekilnojamojo turto užimtumo. Šalių susita- 
rimu kai kurios iš jų gali būti mokamos savininko, kai kurios (pvz., už sunaudotą elektros 
energiją) —- nuomininko. Galima išskirti tokias pagrindines kintamąsias išlaidas: valdymo 
ir aptarnaujančio personalo išlaidos; šildymo, dujų, elektros energijos ir vandens suvarto- 
jimo išlaidos, teritorijos tvarkymo ir apsaugos išlaidos. 

Turto einamojo remonto išlaidos apskaičiuojamos dėl susidėvinčių pastato elementų 
(stogo dangos, virtuvės ir vonios įrangos, šildymo sistemos, liftų, interjero apdailos ir pan.). 
Dažniausiai skaičiavimams naudojama vidutinės metinės turto einamojo remonto išlaidos. 

Visas minėtas operacines išlaidas atėmus iš realių bendrųjų pajamų gaunamos gryno- 
sios veiklos pajamos (t. y. pajamos iki palūkanų, mokesčių, buhalterinio nusidėvėjimo ir 
amortizacijos) [73]. 

Grynieji pinigų srautai apskaičiuojami iš grynųjų veiklos pajamų atėmus skolinto ka- 
pitalo kaštus (palūkanas ir kredito grąžinimą). Šie pinigų srautai dar kitaip vadinami nuo- 
savo kapitalo pinigų srautai iki mokesčių sumokėjimo. 

Diskontuojant grynuosius pinigų srautus atsižvelgiama į specifinį turtinį interesą (nuo- 
savas ar skolintas kapitalas). Dažniausiai jie naudojami apskaičiuojant naudojimo ar in- 
vesticinę vertę konkrečiam investuotojui. 

Laikotarpio trukmė (skaičiavimo periodas). Skaičiuojant tiesioginiu kapitalizavimo 
būdu, laiko periodas — begalybė. Skaičiuojant pinigų srautų diskontavimo būdu siekiama 
atspindėti įprastą turto turėjimo laikotarpį arba likusį pastato gyvavimo laiką. Dažniausiai 
taikomas nuo 5 iki 10 metų laikotarpis, kadangi ilgesniam laikotarpiui sudėtinga tiksliai 
prognozuoti grynųjų pinigų srautus. 

Kapitalizavimo ir diskonto normos. Kapitalizavimo norma - tai koeficientas, naudoja- 
mas pajamas paversti verte. Gali būti skaičiuojama bendra kapitalizavimo norma, nuosavo 
kapitalo kapitalizavimo norma, skolinto kapitalo kapitalizavimo norma, žemės sklypo ka- 

pitalizavimo norma, pastato kapitalizavimo norma. Kapitalizavimo norma gali būti vadina- 
ma pajamų norma, kuri užtikrina investuoto kapitalo grąžą ir investicijų pelną. 

Diskonto norma - tai reikalaujama pelno norma, kurios tikisi investuotojas iš savo in- 
vesticijos ir kuri naudojama perskaičiuoti ateities pinigų srautus į dabartinę vertę [78, 73]. 
Tai yra pelno norma, kuri kiekvienam pirkėjui ar investuotojui gali būti skirtinga. Ji pri- 
klauso nuo individo galimybių investuoti kitur, rizikos laipsnio, lūkesčių. Vienas iš būdų 
nustatyti diskonto normą — imti alternatyvios investicijos pelno normą, taip pat dažnai 
naudojamas ir suminis diskonto normos nustatymo metodas. Kapitalizavimo ir diskonto 
normos detaliau aptariamos sekančiame poskyryje. 

Likutinė vertė (residual value). Likutinė vertė — tai nekilnojamojo turto objekto rinkos 
vertė, pasibaigus skaičiuojamajam laiko periodui. Nekilnojamojo turto atveju ji užtikrina 
pilną arba dalinę kapitalo arba investicijų grąžą. Tik retais atvejais likutinė vertė gali būti 
neigiama. Ji gali būti apskaičiuojama tiesiogiai kapitalizuojant pirmų metų po skaičiavi- 
mo laikotarpio grynąsias pajamas. 


11.3.Kapitalizavimo ir diskonto normos 


Vertindamas naudojimo pajamų vertės metodu, vertintojas daro prielaidą, kad inves- 
tuotojo tikslas yra susigrąžinti didesnę nei investuotą sumą, todėl tikėtina investuotojo 
grąža susideda iš [88, 93]: 

- investuotos sumos arba kapitalo grąžos (return of capital); 

- pelno iš investicijos (return on capital). 

Yra daug ir įvairia forma išreikštų investicijų grąžos normų, kurios naudojamos ver- 
tinant naudojimo pajamų vertės metodu. Bendru atveju išskiriamos pajamų normos (in- 
come rates) ir pelno normos (yield rates). 

Investuoto kapitalo grąža gali būti užtikrinta įvairiais būdais. Pavyzdžiui, investuota 
suma arba dalis sumos gali būti grąžinta nutraukus investiciją ir pardavus nekilnojamąjį 
turtą. Kapitalo grąža taip pat gali būti tam tikra metinių pajamų 1š nekilnojamojo turto da- 
lis. Jei per investavimo laikotarpį nekilnojamojo turto vertė nepakito, visas metinis pelnas 
gali būti priskirtas pelnui iš investicijos. Tačiau dažnai tikėtina, kad per tam tikrą laikotar- 
pi nekilnojamojo turto vertė sumažės (dėl įvairių rūšių nusidėvėjimo). Tokiu atveju dalis 
metinių pajamų turi būti skirta padengti investuoto kapitalo grąžą. 

Egzistuoja ryšys tarp diskonto normos ir kapitalizavimo normos [58, 73]. Diskonto nor- 
ma, pagrįsta rinkos duomenimis, gali skirtis nuo kapitalizavimo normos tiek, kiek objekto 
vertė ar metinis pelnas padidėja ar sumažėja per metus (Aa). Sakykime, investuotojas arba 
vertintojas tikisi, kad nekilnojamojo turto objekto vertė arba pajamos per metus didės tam 
tikru procentu Aa, tada kapitalizavimo norma bus lygi iš diskonto normos atimtu padidėjimu 
Aa. Ir atvirkščiai, jei nekilnojamojo turto objekto vertė arba pajamos per metus mažėja Aa 
(sakykime, esant stabiliai rinkai pastatas kiekvienais metais nuvertėja), tada šis procentas pri- 
dedamas ir kapitalizavimo norma bus didesnė už diskonto normą. Bendra formulė yra tokia: 

R-=R,-44 arba. R,= A+ 46, 
čia R, - kapitalizavimo norma; 
R,- diskonto norma; 
Aa - objekto vertės ar metinio pelno pokytis per metus. 

Pajamų normos parodo metinių pajamų ir nekilnojamojo turto vertės santykį. Dažniau- 
siai naudojamos tokios pajamų normos: 


1. 


2. 


Bendra kapitalizavimo norma. Bendra kapitalizavimo norma parodo grynųjų vei- 
klos pajamų ir nekilnojamojo turto vertės santykį. 

Nuosavo kapitalo kapitalizavimo norma. Ši norma parodo grynųjų veiklos pajamų, 
prieš sumokant mokesčius, ir nuosavo kapitalo vertės santykį. 

Skolinto kapitalo kapitalizavimo norma — tai kredito kaštų (palūkanų ir kredito 
išmokų) ir kredito vertės santykis. 

Žemės kapitalizavimo norma — tai žemei tenkančių grynųjų veiklos pajamų ir že- 
mės vertės santykis. 


. Pastato kapitalizavimo norma — tai pastatui tenkančių grynųjų veiklos pajamų ir 


žemės vertės santykis. 


Pelno normų taip pat yra įvairių: 


Diskonto norma — tai pelno norma, naudojama ateities pinigų srautų perskaičiavi- 
mui į dabarties vertę. Apskaičiuota dabarties vertė parodo investicijų sumą, kurią 
investavus į nekilnojamąjį turtą, bus gautas pelnas, lygus diskonto normai. Ši nor- 
ma paprastai prilyginama bendrai pelno normai. 

Bendra pelno norma parodo gaunamą pelną iš investicijų, įvertinus investavimo 
laikotarpiu besikeičiančias grynąsias pajamas ir nekilnojamojo turto likutinę vertę. 
Ši norma yra vidutinė nuosavo ir skolinto kapitalo pelno norma. 

Vidinė pelno norma (Internal rate of return) — tai pelno norma, kuria diskontuojant 
būsimus grynųjų pinigų srautus jų dabarties vertė lygi investuotai sumai. 

Nuosavo kapitalo pelno norma — tai pelno norma, kuri parodo gaunamą pelną iš 
investuoto nuosavo kapitalo, įvertinus investavimo laikotarpiu besikeičiančias gry- 
nąsias pajamas ir nekilnojamojo turto likutinę vertę. 

Skolinto kapitalo pelno norma — tai pelno norma, kuri parodo gaunamą pelną iš 
skolinto kapitalo, įvertinus investavimo laikotarpiu besikeičiančias grynąsias paja- 
mas ir nekilnojamojo turto likutinę vertę. 


Tiesioginio kapitalizavimo metodu dažniausiai skaičiuojama nekilnojamojo turto rin- 


kos vertė ir naudojamas bendra kapitalizavimo norma. Kapitalizavimo normą priklauso- 
mai nuo patikimos rinkos informacijos galima apskaičiuoti įvairiais būdais: 
1. Iš panašių nekilnojamojo turto objektų. Šiuo būdu apskaičiuota kapitalizavimo 


norma ganėtinai tiksliai atspindi rinkos tendencijas, tačiau jos apskaičiavimui rei- 
kia daug ir teisingos rinka pagrįstos informacijos. Šis būdas remiasi lyginamosios 
vertės metodu, kai ieškoma panašių į vertinamąjį neseniai parduotų nekilnojamojo 
turto objektų. Tačiau šiuo atveju būtina atkreipti į ekonominių charakteristikų pa- 
našumus ir skirtumus. Turi sutapti vertinamo ir lyginamųjų: 

pajamų ir išlaidų skaičiavimo metodika; 

finansavimo sąlygos; 

maksimalus ir geriausias panaudojimas; 

investicijų grąžos dydis. 


Taigi, suradus kelis lyginamuosius objektus ir turint tikslią informaciją apie jų pajamas, 


išlaidas ir kitas ekonomines charakteristikas, lyginamosios analizės būdu galima apskai- 

čiuoti ir vertinamo objekto bendrą kapitalizavimo normą. Kapitalizavimo norma lygina- 
miesiems objektams apskaičiuojama pagal bendrą tiesioginio kapitalizavimo formulę: 


(TF 
——— a 
Rr E, Ž 


čia R,- panašių nekilnojamojo turto objektų kapitalizavimo norma; 
GP „- nekilnojamojo turto objektų grynosios pajamos Lt; 
K,-nekilnojamojo turto objektų pardavimo kaina Lt. 

2. Skolinto ir nuosavo kapitalo pajamų normos. Jei nekilnojamasis turtas yra įsigy- 
tas 1mant kreditą, kapitalizavimo norma turi įvertinti ir skolinto, ir nuosavo kapitalo 
grąžą bei pelną. Bendra kapitalizavimo norma tokiu atveju gali būti: 

R.=RAK+ KR A (1-K), 
čia R,- bendra kapitalizavimo norma; 
R.- skolinto kapitalo kapitalizavimo arba pajamų norma; 
K - kredito vertės dalis nuo bendros objekto vertės; 
R, - nuosavo kapitalo kapitalizavimo arba pajamų norma; 

Skolinto kapitalo pajamų norma susideda iš palūkanų, mokamų už kreditą, ir kredito 

grąžinimo išmokų. 

3. Pastatų ir žemės kapitalizavimo normos. Jei yra žinomos atskiros kapitalizavimo 
normos pastatui ir žemės sklypui bei galima atskirai nustatyti jų vertės dalis nuo 
bendros objekto vertės, bendra kapitalizavimo norma gali būti apskaičiuota taip: 

R,=R,xŽV+R,x PV, 
čia R,- bendra kapitalizavimo norma; 
R,;- žemės sklypo kapitalizavimo norma; 
ŽV - žemės sklypo rinkos vertės dalis proc.; 
R,- pastato kapitalizavimo norma; 
PV - pastato rinkos vertės dalis proc. 

4. Naudojant realių bendrųjų pajamų daugiklį. Dažnai nėra patikimų duomenų apie 
parduotų panašių objektų grynąsias pajamas, tačiau žinant tokių objektų pardavi- 
mo kainą, efektyvias bendrąsias pajamas ir operacines išlaidas galima apskaičiuoti 
kapitalizavimo normą. Realių bendrųjų pajamų daugiklis (D,.„) yra pardavimo kai- 
nos santykis su realiomis bendrosiomis pajamomis: 


RBP 


čia D,„„- Tealių bendrųjų pajamų daugiklis; 
K - panašaus objekto pardavimo kaina; 
RBP - objekto realios bendrosios pajamos. 
Operacinių išlaidų santykis apskaičiuojamas taip: 
CH 


RBP 


L] 


čia OJR — operacinių išlaidų santykis; 

OI - operacinės išlaidos 
RBP - objekto realios bendrosios pajamos. 
Naudojant operacinių išlaidų santykį (O/R) ir realių bendrųjų pajamų daugiklį (D 
galima apskaičiuoti bendrą kapitalizavimo normą: 
R, = 
RPB 


kB 


3 


čia R,- bendra kapitalizavimo norma; 
OIR — operacinių išlaidų santykis 
D.,„„7 Tealių bendrųjų pajamų daugiklis. 
Diskonto normos nustatymui dažnai naudojami šie metodai: 
1. Sumavimo būdas. Skaičiuojant šiuo būdu daroma prielaida, kad diskonto normos 
dydis priklauso nuo konkretaus projekto rizikos grupių: 
A, R,TA, ATA, 


čia R,- diskonto norma; 

R,- nominali, be rizikos pelno norma; 

R,- papildoma premija už riziką; 

R,- papildoma premija už nekilnojamojo turto nelikvidumą; 

R,- papildoma premija už nekilnojamojo turto valdymą. 
Prie be rizikos pelno normos (pvz., valstybės obligacijos) būtina pridėti tam tikrą 
kompensaciją už investavimą į nekilnojamąjį turtą. Kuo patrauklesnis (pelninges- 
nis) nekilnojamojo turto objektas, tuo premija už riziką ir bendra pelno norma bus 
mažesnė, o objekto vertė — didesnė. Nekilnojamasis turtas yra brangi investicija, 
todėl jos valdymas ir pardavimas taip pat reikalauja ir laiko, ir finansinių sąnaudų, 
kurios turėtų būti kompensuotos papildoma premija už nelikvidumą ir valdymą. 

2. Alternatyvių investicijų palyginimas. Investicinių projektų, turinčių panašų rizi- 
kos lygį, diskonto normos turėtų būti panašios. Vertintojas gali ieškoti pagal riziką 
panašių investicijų ir palyginti jų duodamą arba laukiamą pelną. Dažniausiai gali 
būti lyginamos banko palūkanos arba obligacijų duodamos pelno normos. Tačiau 
investicijos į nekilnojamąjį turtą yra rizikingesnės, todėl diskonto normos turėtų 
būti pakoreguotos atsižvelgiant į riziką. 


11.4. Pinigų srautų diskontavimas 


Pinigų srautų diskontavimas yra gana sudėtingas ir reikalaujantis išsamių investicijų 
analizės žinių metodas. Kaip jau minėta, gali būti diskontuojamos ir grynosios veiklos pa- 
jamos, ir grynieji pinigų srautai iki mokesčių sumokėjimo [88]. Skaičiuojant investicinę 
vertę specifiniam investuotojui, gali būti diskontuojami grynieji pinigų srautai, kadangi 
atsižvelgiama į kreditavimo galimybes ir kaštus. Skaičiuojant naudojimo vertę aplamai, 
tikslinga diskontuoti grynąsias veiklos pajamas. Vertinant pajamas duodantį nekilnoja- 
mąjį turtą šiuo metodu, yra prognozuojamos ateities pajamos, išlaidos ir skaičiuojama 
ateities pajamų srautų dabartinė vertė (DV). Tai reiškia, kad nustatoma po n metų gauto 

pelno dabarties vertė. Juk investavus pinigų sumą, po metų ji bus lygi dabartinei vertei 
(investuotai sumai), padidėjusiai dėl pelno (diskonto) normos — R; 
GP,= DV (I+ R,), 
čia GP, - grynosios pajamos po metų; 
DV - dabar investuota pinigų suma arba dabartinė vertė; 
R,- pelno (diskonto) norma. 
Vertintojas prognozuoja ateities pinigų srautus, nes jam yra aktualu žinant ateities pa- 

jamas surasti dabarties vertę. Taigi, žinant pinigų sumą po metų, jos dabarties vertė bus 
apskaičiuojama: 


py- Žh 


1+E, 
čia GP, - grynosios pajamos po metų; 
DV - dabar investuota pinigų suma arba dabartinė vertė; 
R,- diskonto norma. 
Po n metų dabartinė vertė bus lygi: 


o CP 
DV= = 
Ū+R.Y 
Ela. GB 4 GE a sia GP. - grynosios pajamos, gautos atitinkamai pirmais, antrais,... 


n -tais metais; 
DV - ateities pinigų srautų dabartinė vertė; 
R,- diskonto norma. 

Po n metų skaičiavimo periodo pabaigoje nekilnojamasis turtas vis dar bus vertingas 
(daugeliu atvejų pastatų ir statinių vertė bus teigiama), todėl svarbu nustatyti likutinę 
vertę (LV). Likutinė vertė — tai nekilnojamojo turto rinkos vertė, pasibaigus skaičiavimo 
periodui. Ji gali būti apskaičiuojama: 

d 
LV = R į 
čia LV - likutinė vertė; 
GP. ,,- grynosios pajamos po skaičiavimo laikotarpio pabaigos; 
R,„- kapitalizavimo norma. 

Turto naudojimo pajamų vertė bus lygi diskontuotų ateities pajamų ir diskontuotos 

likutinės vertės ŽŽ 


NPV = sv G EE 
z 0 By 0+RY 
čia NPV — naudojimo pajamų vertė; 
GP. - grynosios pajamos, gautos atitinkamai n -tais metais; 
R,- diskonto norma; 
LV - likutinė vertė. 

11.5.Praktinis naudojimo pajamų vertės metodo taikymas 


1 pavyzdys 


Tiesioginio kapitalizavimo taikymas 

Vertintojas turi įvertinti naudojimo pajamų vertės metodu biuro patalpas ir apskaičiuo- 
ti jų rinkos vertę. 

Vertinamas objektas yra geroje vietoje, fizinė būklė gera, nuomojamas plotas — 150 
m. Vertinamas objektas nėra užstatytas bankui, todėl nėra išlaidų dėl paskolos grąžini- 
mo. Reikia nustatyti objekto rinkos vertę, todėl būtina naudoti rinka pagrįstus duomenis, 
atspindinčius tipinio investuotojo ar savininko motyvaciją. Duomenis apie nekilnojamojo 
turto pajamas ir išlaidas vertintojas gauna iš savininko. 

Bendros pajamos iš nuomos — 33 Lt/mėn/m2. Vadinasi, potencialios bendrosios paja- 
mos (PBP) per metus yra: 

PBP = 33x12x150 = 59400 Lt. 

Išanalizavęs panašaus nekilnojamojo turto duomenis apie nepanaudotą plotą (vakansi- 
jas) bei nuomos surinkimo nuostolius, vertintojas nustato, kad vertinamojo objekto realios 
pajamos (RBP) dėl šių veiksnių bus 9 Yo mažesnės nei potencialios bendrosios pajamos: 

RBP = PBP x 0,91 = 59400 x 0,91 = 54054 Lt. 

Šiame pavyzdyje realios bendrosios pajamos suapvalinamos iki 54000 Lt. 

Operacinės išlaidos (OI), susijusios su nekilnojamojo turto eksploatavimu, pateiktos 
10.1 lentelėje. Dažnai būna pateikta vieno mėnesio kintamų išlaidų suma. Būtina suvieno- 
dinti išlaidų laiką ir perskaičiuoti jas metams. Lentelėje pateiktos metinės išlaidos. 


11.1 lentelė. Operacinės nekilnojamojo turto išlaidos 


Išlaidų rūšis 
Fiksuotos išlaidos: 


- nekilnojamojo turto ir žemės mokestis 
- nekilnojamojo turto draudimas 


Kintamos išlaidos: 


- valdymo ir aptarnaujančio personalo kaštai 
- šildymo išlaidos 

- išlaidos už objekto apsaugą 

- teritorijos tvarkymo ir kitos išlaidos 


Einamojo remonto išlaidos (nustatytos vidutinės metinės einamojo remonto išlaidos) 
Iš viso išlaidų 

Turint realias bendrąsias pajamas ir operacines išlaidas apskaičiuojam vertinamojo 
objekto grynosios veiklos pajamos (GP): 

GP= RBP - OI = 54000 - 20000=34000 Lt. 

Objekto kapitalizavimo norma apskaičiuojama remiantis rinkos duomenims, lyginant 
neseniai parduotų panašių objektų kapitalizavimo normas. Surenkami lyginamųjų objektų 
duomenys (11.2 lentelė). Paskutiniame stulpelyje kokybinės analizės metodu nustatomas 
bendras lyginamųjų objektų įvertinimas (lyginant su vertinamu objektu). 

11.2 lentelė. Lyginamųjų ir vertinamo objekto duomenys 


Plotas m? | Vieta Būklė Grynos pajamos Lt | Kaina Lt | Kaina Lt/m? Įvertinimas 


130 Vidutinė Vidutinė  |27 240 210000 |1615 
130 Vidutinė | Labai gera |28 800 240000 |1846 
150 Labai gera | Gera 33 800 338 000 |2250 
160 Gera Gera 35 600 323 600 |2023 
175 Labai gera | Gera 43100 431 000 |2460 
150 Gera Gera 
Paaiškinimas: R. — kapitalizavimo norma; 

T- toks pats, kaip ir vertinamas objektas; 

P- prastesnis nei vertinamas objektas; 

G — geresnis nei vertinamas objektas. 

Iš lentelėje pateiktų duomenų matyti, kad pirmas lyginamasis objektas yra tikrai blo- 
gesnis už vertinamąjį objektą, trečias ir ketvirtas palyginamieji objektai — tikrai geresni 
už vertinamąjį objektą. Labiausiai panašūs yra ketvirtas ir antras lyginamieji objektai. Jų 
kapitalizavimo norma 0,11 ir 0,12 atitinkamai. Sakykime, kad vertinamo objekto kapita- 
lizavimo norma R,= 0,115. 

Apskaičiavus grynąsias pajamas ir kapitalizavimo normą galima apskaičiuoti vertina- 
mo objekto rinkos vertę tiesioginio kapitalizavimo būdu. Vertinamo objekto vertė, nusta- 
tyta tiesioginio kapitalizavimo metodu, lygi: 


RF-=— —=——-=W46M Lt 


Tiesioginio kapitalizavimo būdu nustatyta rinkos vertė — 296 000 Lt. Būtina pabrėžti, 
kad šiuo atveju rezultatas yra rinkos vertė, kadangi kapitalizavimo norma buvo nustatyta 
rinkos pagrindu, atsižvelgiant į tipinę kapitalo grąžą tokiam nekilnojamajam turtui. 


2 pavyzdys 

Pinigų srautų diskontavimo metodo taikymas 

Pinigų srautų diskontavimo metodu dažniausiai nustatoma naudojimo arba investavi- 
mo vertė specifiniams pirkėjui ar investuotojui, atsižvelgiant į jo lūkesčius ir konkrečią 
situaciją. Vertės apskaičiavimui panaudoti to paties nekilnojamojo turto objekto duome- 
nys, kaip ir tiesioginio kapitalizavimo pavyzdyje. 

Naudodamas šį metodą vertintojas turi prognozuoti piniginių srautų pasikeitimus per 
skaičiavimo laikotarpį. Išanalizavęs bendras pajamų ir išlaidų kitimo tendencijas bei ga- 
limus pasikeitimus (pvz., naujų įstatymų dėl nekilnojamojo turto mokesčio arba elektros, 
šildymo kainų didinimą) vertintojas daro prielaidas, kaip keisis pinigų srautai. 

Skaičiavimo laikotarpis — 4 metai. Pirminiai duomenys ir prognozės pateiktos lentelėje 
(11.3 lentelė). 

11.3 lentelė. Pirminiai duomenys ir prognozės piniginių srautų diskontavimui 


Pinigų srautai Suma Lt Metinis pokytis Y0 


Realios bendrosios pajamos (RBP) 


Nekilnojamojo turto mokestis 


Žemės mokestis 


Nekilnojamojo turto draudimas 


Valdymo ir aptarnaujančio personalo kaštai 


Šildymo išlaidos 


Išlaidos už objekto apsaugą 


Teritorijos tvarkymo ir kitos išlaidos 


Einamojo remonto išlaidos 


Kapitalizavimo norma (apskaičiuota iš lyginamųjų objektų) 


Diskonto norma 


Vertintojas daro prielaidą, kad pajamos ir išlaidos keisis kiekvienais metais tam tikru 
procentu. Atsižvelgdamas į tai, kad nuomos sutartys bus atnaujinamos kasmet, investuo- 
tojas ir vertintojas tikisi, kad kiekvienais metais nuomos kaina kils 5 proc. per metus. Ne- 
kilnojamojo turto mokestis apskaičiuojamas nuo vidutinės rinkos vertės. Atsižvelgdamas 
į nekilnojamojo turto rinkos aktyvumą ir kainų tendencijas, vertintojas prognozuoja, kad 
ir mokestinė nekilnojamojo turto vertė didės 6 proc. Žemės mokestis skaičiuojamas nuo 
nominalios indeksuotos kainos, kuri laikui bėgant nesikeičia. Nekilnojamojo turto drau- 
dimo vertė apskaičiuojama atkuriamosios vertės metodu, todėl atsižvelgdamas į praeitų 
metų tendencijas vertintojas nemano, kad draudimo įmoka turėtų kilti. 

Valdymo ir aptarnaujančio personalo kaštai didės kylant visos šalies atlyginimams. 
Kitų išlaidų padidėjimą taip pat gali veikti didėjančios šilumos ir kitų paslaugų kainos 
bei infliacija, todėl vertintojas, nustatęs bendrą kainų kitimo tendenciją, prognozuoja šių 
išlaidų pasikeitimus. 

Nekilnojamasis turtas pirktas už nuosavus pinigus, todėl nėra kredito atidavimo kaštų, 
o grynosios veiklos pajamos lygios gryniesiems pinigų srautams. 

Analizuojamu atveju diskonto norma didesnė už kapitalizavimo normą, kadangi in- 
vestuotojas ir vertintojas tikisi grynųjų pajamų ir nekilnojamojo turto vertės padidėjimo. 
Be to, investuotojas turi kitą pinigų investavimo alternatyvą (pvz., investiciniai fondai), 
kurios pelningumas yra apie 15 Yo. Todėl investuotojo reikalaujama pelno norma — 16 Yo. 

10.4 lentelėje pateikiami apibendrinti pinigų srautų diskontavimo duomenys. 

11.4 lentelė. Pinigų srautų diskontavimo duomenys 


Likutinė 


Rodikliai . 
vertė Lt 


Realios bendrosios pajamos (RBP) 
Nekilnojamojo turto mokestis (NTM) 


Žemės mokestis 


Nekilnojamojo turto draudimas 


Valdymo ir aptarnaujančio personalo kaštai (PK) 


Šildymo išlaidos (ŠI) 


Išlaidos už objekto apsaugą (IA) 


Teritorijos tvarkymo ir kitos išlaidos (KI) 


R X K X ||| | X 


Einamojo remonto išlaidos (RI) 3240 
Grynosios veiklos pajamos (GP) Lt 35462 


Diskontuotos grynosios pajamos (DGP) Lt 30571 
Nustatyta naudojimo pajamų vertė (NPV) Lt 306021 


Pirmiesiems skaičiavimo metams jau reikia įrašyti pataisytų pinigų srautų reikšmes: 
RBP =54000x(1+0,05)= 56700 Lt; 

NTM =1300x(1+0,06)=1378 Lt; 

PK =12000x(1+0,06)= 12720 Lt. 

Š7 =2000x(1+0,07)=2140 Lt; 

IA =500x(1-+0,06)=530 Lt; 

KI =500x(1+0,06)=530 Lt; 

RI =3000x(1+0,08)=3240 Lt; 


Šiuo atveju antriesiems skaičiavimo metams pinigų srautų padidėjimą jau reikia skai- 
čiuoti nuo pirmųjų metų piniginių srautų, tretiems — nuo antrųjų metų ir t. t.: 

RBP =56700 x (1+0,05)= 59535 Lt; 

NTM=1378 x (1+0,06)= 1461 Lt; 

PK =12720 x (1+0,06)= 13483 Lt; 

Š7=2140 x (1+0,07)= 2290 Lt; 

IA =530 x (1+0,06)= 562 Lt; 

KI =530 x (1+0,06)= 562 Lt; 

RI =3240 x (1+0,08)= 3499 Lt. 

Grynosios veiklos pajamos apskaičiuojamas iš realių bendrųjų pajamų atimant visas 
išlaidas ir nekilnojamojo turto mokestį. Norint rasti likutinę vertę, reikia apskaičiuoti ir 
metų po numatyto diskontavimo periodo pabaigos (t. y. 5-tų metų) grynąsias pajamas. Jas 
tiesiogiai kapitalizuojant apskaičiuojama likutinė vertė: 


Gr, 

Grynosios pajamos diskontuojamos atsižvelgiant į metus (diskonto faktorius turi būti 
pakeltas tokiu laipsniu, kokių metų grynąsias pajamas diskontuojame). 
Pirmųjų metų diskontuotų grynųjų pajamų nustatymas: 


„Gho o MO SH Lt 


INZR = = 
1 
U+A,) (r0J6 
Nustatant antrųjų metų diskontuotas grynąsias pajamas diskonto faktorius jau kelia- 
mas antruoju laipsniu, trečiųjų — trečiuoju ir t. t.: 


GP 36979 
EMP = — 21 --— 2 
(+R,P (rb) 
Skaičiavimo laikotarpis — ketveri metai, o likutinė vertė yra vertinamojo objekto 


rinkos vertė po ketverių metų, todėl apskaičiuojant diskontuotą likutinę vertę taip pat 
naudojamas ketvirtas laipsnis: 


=ZMBI Li. 


LV, 364083 
=—A1——— ——— 
E (+R,V 0+016)' 


Naudojimo pajamų vertė yra diskontuotų visų pinigų srautų suma. Analizuojamu atveju 
ji lygi diskontuotų grynųjų pajamų (DGP) ir diskontuotos likutinės vertės (DLV) sumai: 


= ŽŪ10EO Li. 


NPV = DGP + DLV = 30571+27481+24698+22192-+201080=306021Lt. 


Konkrečiam investuotojui, atsižvelgiant į jo lūkesčius ir perspektyvas, nustatyta nau- 
dojimo pajamų vertė — 306 tūkst. Lt. Ji yra didesnė nei rinkos vertė, nustatyta tiesioginio 
kapitalizavimo metodu (296 tūkst. Lt), atsižvelgiant į tipinį investuotoją arba pirkėją, ne- 
keliantį didesnių reikalavimų investicijų pelningumui nei vidutinis panašių objektų rinko- 
je, todėl investuotojui tikslinga įsigyti šį nekilnojamąjį turtą. 

Klausimai savikontrolei: 


. Kokį turtą vertinant taikomas naudojimo pajamų vertės metodas? 

„ Kokių duomenų reikia skaičiuojant naudojimo pajamų vertę? 

. Apibūdinkite pagrindinius naudojimo pajamų vertės skaičiavimo būdus? 

. Kaip apskaičiuojamos vertinamo objekto išlaidos ir pajamos? 

Kuo skiriasi vertinamo objekto potencialios 1r realios bendrosios pajamos? 
„ Kokios yra operacinės išlaidos? 

. Kaip apskaičiuojama kapitalizavimo norma? 

„ Kaip apskaičiuojama diskonto norma? 

. Kaip galima apskaičiuoti likutinę vertę? 


Papildoma literatūra: 


- Nacionaliniai turto ir verslo vertinimo standartai. Sudarytojai: Lietuvos turtą ir 
verslą vertinančių įmonių asociacija, Lietuvos turto vertintojų asociacija. Vilnius, 
2004. 

- The appraisal of real estate, 11th edition. Appraisal Institute. 1996, 820 p. 

-  Tarasevic E. I. Ocenka nedvižimosti. Sankt-Peterburgas. 1997, 422 p. 

- Harrison, Henri S. Ocenka nedvižimosti. Učebnoje posobije. Maskva, 1994. 231 p. 

XII SKYRIUS. KITI SU PAJAMŲ KAPITALIZAVIMU 
SUSIJĘ VERTINIMO METODAI 


12.1. Bendrųjų pajamų daugiklis 


Bendrųjų pajamų daugiklis (multiplikatorius) yra naudojamas palyginti pajamas duodan- 
čio nekilnojamojo turto charakteristikas. Pritaikius bendrųjų pajamų daugiklį potencialioms 
arba efektyvioms bendrosioms pajamoms gali būti apskaičiuojama objekto rinkos vertė. 

Tai atitinka pajamų kapitalizavimo apibrėžimą (tikėtinų gauti pajamų pavertimas verte, 
jas dauginant iš atitinkamo daugiklio), todėl šis vertinimo metodas gali būti priskiriamas 
prie naudojimo pajamų vertės metodų [88]. Tačiau šio metodo esmė yra palyginimas, t. y. 
taikomos lyginamosios vertės metodo procedūros, o bendrųjų pajamų daugiklis pasiren- 
kamas kaip palyginimo vienetas. Jei bendrųjų pajamų daugiklis nustatomas iš rinkos duo- 
menų ir skirtas vertinti gyvenamiesiems namams ir butams, Lietuvos nacionaliniai turto 1r 
verslo vertinimo standartai [73] siūlo šį metodą priskirti prie lyginamosios vertė metodų. 

Apibendrinant galima pasakyti, kad naudojant bendrųjų pajamų daugiklį sujungiami 
lyginamosios vertės ir naudojimo pajamų vertės metodo elementai. 

Norint apskaičiuoti bendrųjų pajamų daugiklį reikia surasti neseniai parduotus ir pana- 
šius į vertinamąjį nekilnojamojo turto objektus. Būtina pritaikyti pataisas dėl lyginamųjų 
ir vertinamojo objekto fizinių, vietos ekonominių ir kitų charakteristikų skirtumų. Vertin- 
tojas turi atsižvelgti į tai, kad lyginamieji objektai gali turėti panašius bendrųjų pajamų 
daugiklius, tačiau dėl skirtingų eksploatavimo kaštų jų grynosios pajamos (taip pat ir rin- 
kos vertė) gali labai skirtis. Tokie objektai neturėtų būti naudojami lyginamajai analizei. 

Be to, reikia turėti informaciją apie rinkos nuomos kainas, lyginamųjų objektų nuomos 
kainas, sutarčių galiojimą bei kitas nuomos sąlygas. 

Bendrųjų pajamų daugiklis bendru atveju apskaičiuojamas taip: 

„£ 
Dr BP 
čia D,„- bendrųjų pajamų daugiklis; 
K - lyginamojo objekto pardavimo kaina Lt; 
BP - lyginamojo objekto bendrosios pajamos Lt. 

Apskaičiavus lyginamųjų objektų bendrųjų pajamų daugiklius, kiekybiniais ar kokybi- 
niais metodais nustatomos pataisos dėl vertinamo ir lyginamųjų objektų skirtumų. Atlikus 
lyginamąją analizę, nustatomas vertinamo objekto bendrųjų pajamų daugiklis. Vertinamo 
objekto rinkos vertė apskaičiuojama nustatytą bendrųjų pajamų daugiklį padauginus iš 
vertinamo objekto bendrųjų pajamų. 

Bendrųjų pajamų daugiklis gali būti apskaičiuotas imant skirtingas pajamų rūšis. Atsi- 
žvelgiant į duomenų surinkimo galimybę ir jų detalumą galima naudoti potencialias ben- 
drąsias pajamas, realias bendrąsias pajamas ar bendrąsias nuomos pajamas ir remian- 
tis šiais duomenimis skaičiuoti daugiklius, tačiau skaičiuojant bendrųjų pajamų daugiklį 
būtina naudoti tą pačią pajamų sampratą ir lyginamiesiems, ir vertinamo objekto vertės 
apskaičiavimui. Sakykime, jei lyginamųjų objektų bendrųjų pajamų daugikliai buvo ap- 

skaičiuoti naudojant realias bendrąsias pajamas, tai ir vertinamo objekto vertė turi būti 
apskaičiuota nustatytą daugiklį dauginant iš jo realių bendrųjų pajamų. 


12.2. Liekamosios vertės metodas 


Liekamosios vertės metodas taikomas nustatant nekilnojamojo turto vertę, kai atsižvel- 
giama į atskirų komponentų vertę ir jiems tenkančią grynųjų pajamų dalį. Žinant vieno 
komponento vertę (pvz., pastato), jo kapitalizavimo normą ir vertinamo objekto grynąsias 
pajamas, galima apskaičiuoti, kokia grynųjų pajamų dalis tenka kitam komponentui (pvz. 
žemės sklypui). Paskui, žinant žemės sklypo kapitalizavimo normą, apskaičiuojama že- 
mės sklypo vertė. Dažniausiai taikomi žemės sklypo ir pastato bei nuosavo ir skolinto 
kapitalo liekamosios vertės metodai [78, 88]. 

Bendru atveju liekamosios vertės skaičiavimo tvarka yra tokia: 

1. Žinomo komponento vertė yra kapitalizuojama, naudojant šiam komponentui rei- 
kalingą kapitalizavimo normą. Taip sužinomos šiam komponentui priskiriamos 
grynosios pajamos; 

2. Iš bendrų vertinamo objekto grynųjų pajamų atimamos apskaičiuotos žinomo kom- 
ponento grynosios pajamos. Taip apskaičiuojamos likusios nežinomam komponen- 
tui priskiriamos grynosios pajamos; 

3. Apskaičiuotos likusios grynosios pajamos kapitalizuojamos naudojant nežinomam 
komponentui reikalingą kapitalizavimo normą, taip apskaičiuojant šio komponento 
vertę. 

4. Bendra vertinamo objekto vertė apskaičiuojama sudėjus žinomo komponento vertę 
ir apskaičiuotą likusio komponento vertę. 


Pastatų liekamosios vertės metodas 


Šis metodas taikomas tada, kai vertintojas tikisi, kad žemės sklypo vertė gali būti ap- 
skaičiuota atskirai. Šiuo atveju būtina turėti duomenų apie panašių žemės sklypų vertes 
bei žemės sklypų nuomą, kadangi reikia apskaičiuoti žemės kapitalizavimo normą. 

Sakykime, vertintojas surinkęs duomenis apie panašius sklypus ir atlikęs lyginamąją 
analizę, nustatė, kad žemės sklypo vertė RV;=100 000 Lt, o panašių sklypų kapitaliza- 
vimo norma R,=11 Yo. Toliau jis turi apskaičiuoti žemės sklypui tenkančias grynąsias 
pajamas: 

GP,= RV,x R 7100 000 x0,11 = 11 000 Lt. 

Kitu etapu skaičiuojamos grynosios pajamos, tenkančios pastatui. Viso nekilnojamojo tur- 

to objekto grynosios pajamos (GP)- 35 000 Lt. Pastatui tenkančios grynosios pajamos yra: 
GP,= GP-GP,=35 000—11 000= 24000 Lt. 

Išanalizavęs rinką, vertintojas turi nustatyti pastato kapitalizavimo normą. Pastatas 
nuvertėja, todėl prie norimos gauti pelno normos turi būti pridėtas tam tikro dydžio 
priedas, leidžiantis atgauti investicijas į nuvertėjantį pastatą. Sakykime, likęs pastato 
gyvavimo laikas arba ekonominis amžius — 20 metų. Tada per metus jis nuvertėja: 
1/20 = 0,05, arba 5 Yo. Šiuo atveju pastato kapitalizavimo norma gali būti prie žemės 
kapitalizavimo normos (žemė nenuvertėja dėl fizinio ar kitokio nusidėvėjimo, todėl 

sklypo kapitalizavimo norma gali būti prilyginant pelno normai) pridedamas priedas 
dėl pastato nuvertėjimo: R,= 10 Yo + 5 Yo = 15 Va. 

Tiesiogiai kapitalizuojant pastato grynąsias pajamas apskaičiuojama pastato vertė: 

RV, = GP/ R,= 24 000/0,15 = 160 000 Lt. 
Vertinamo objekto rinkos vertė (RV) gaunama sudėjus žemės sklypo ir pastato vertes: 
RV = RV,+ RV, = 100 000 + 160 000 = 260 000 Lt. 

Pastatų liekamosios vertės metodas nėra dažnai taikomas. Paprastai šiuo metodu gali- 

ma nustatyti specialios paskirties pastatų arba pastatų su dideliu nusidėvėjimu vertę. 


Zemės liekamosios vertės metodas 


Taikydamas žemės liekamosios vertė metodą vertintojas dažnai analizuoja jos panau- 
dojimą kaip maksimalų ir geriausią, o pastato vertę nustato atkuriamosios vertės būdu. 
Pastato vertė yra kapitalizuojama naudojant pastato kapitalizavimo normą. Žemės skly- 
po grynosios pajamos gaunamos atimant apskaičiuotas pastato pajamas iš viso objekto 
grynųjų pajamų. Žemės sklypo vertė apskaičiuojama gautas žemės sklypo grynąsias pa- 
jamas kapitalizuojant reikiama žemės kapitalizavimo norma. 

Sakykime, nekilnojamasis turtas duos 56 000 Lt grynojo pelno per metus. Pastato 
vertė gaunama apskaičiavus jo atkūrimo kaštus ir įvedus pataisos koeficientus dėl nu- 
sidėvėjimo. Iš palyginamųjų objektų rinkoje nustatoma žemės sklypo kapitalizavimo 
norma — 10 Yo. Pastato kapitalizavimo norma turėtų būti didesnė dėl reikalaujamo in- 
vesticijų sugrąžinimo. Jei pastato gyvavimo laikas — 50 metų, per metus jo vertė turėtų 
sumažėti 2 Vo, todėl pastato kapitalizavimo norma turėtų būti 10 70 + 22 Yo = 12 Vo. Pasta- 
to atkūrimo kaštai — 380 000 Lt. Žinant šiuos parametrus apskaičiuojama, kokia grynųjų 
pajamų dalis tenka pastatui: 

GP,= =45600 Lt. 
Tokiu atveju žemės sklypui tenkanti grynųjų pajamų dalis yra: 
GP,= 56 000 —-45 600 = 10 400 Lt. 
Zemės sklypo vertė apskaičiuojama naudojant tiesioginį kapitalizavimą: 
RV;= 10 400/0,1 = 104 000 Lt. 

Zinant abiejų komponentų vertę galima apskaičiuoti visą nekilnojamojo turto 
objekto vertę: 

RV = 104 000 + 380 000 = 484 000 Lt. 

Dažnai liekamosios vertės metodas naudojamas norint nustatyti žemės geriausią ir 
efektyviausią panaudojimą arba nustatant žemės sklypų vertę, kai rinkoje mažai paly- 
ginamųjų. Šis metodas reikalauja nustatyti atskiras kapitalizavimo normas pastatui ir 
žemei. Atskirų kapitalizavimo normų nustatymas yra sudėtingas, o klaidos jas nustatant 
gali labai iškreipti skaičiuojamą vertę. Galimas ir alternatyvus žemės sklypo liekamo- 
sios vertė skaičiavimo būdas. Pirmiausia nustatoma visa objekto vertė, kapitalizuojant 
objekto grynąsias pajamas. Iš bendros objekto vertės atimami pastato atkūrimo kaštai 1r 
gaunama žemės sklypo vertė. 

12.3. Žemės ūkio paskirties žemės vertės nustatymo ypatumai 


Žemės ūkio paskirties žemės vertė daugiausia priklauso nuo jos ūkinių savybių, tai yra 
— nuo galimybės gauti daugiau žemės ūkio produkcijos arba daugiau pajamų. Išimtį sudaro 
atvejai, kai vertinama numatant žemės panaudojimą ne žemės ūkio veiklai, o kitai, pelnin- 
gesnei veiklai, kurią užtikrina teritorijų planavimo sąlygos (pvz., gyvenamajai statybai). 
Todėl vertintojas pirmiausia turi išanalizuoti teritorijų planavimo dokumentus ir galimybes 
pakeisti žemės paskirtį bei atlikti maksimalaus ir geriausio panaudojimo analizę. 

Žemės ūkio paskirties žemę tikslinga vertinti ir lyginamosios vertės metodu, ir naudo- 
jimo pajamų vertės metodu. Nacionaliniai turto ir verslo vertinimo standartai rekomen- 
duoja žemės ūkio paskirties žemę vertinti lyginamosios vertės metodu, o išnuomojamą 
žemę — naudojimo pajamų vertės metodu. Žemės ūkio paskirties žemės rinka nėra labai 
aktyvi, be to, ji yra vietinė (lokali), todėl yra nedaug potencialių pirkėjų ir pardavėjų. 
Tai gali lemti mažą panašių sandorių skaičių ir apsunkinti žemės vertinimą lyginamosios 
vertės metodu. Esant mažai lyginamųjų objektų arba kai žemė yra išnuomojama, žemės 
vertei nustatyti galima naudoti naudojimo pajamų vertės metodą. 

Šiame skyriuje detaliau išnagrinėtas tuščių žemės ūkio paskirties žemės sklypų vertini- 
mas naudojimo pajamų vertės metodu. Žemės ūkio paskirties žemė taip pat gali būti par- 
duodama kaip visas ūkis, su gyvenamaisiais ir pagalbiniais pastatais. Tokiu atveju pastatų 
ir žemės vertė gali būti nustatoma atskirai. Tačiau reikėtų atsižvelgti į tai, kad viso žemės 
ūkio komplekso (ūkio) vertė gali būti didesnė nei jo atskirų dalių [73]. 

Pagrindiniai etapai vertinant žemės ūkio paskirties žemės sklypus naudojimo pajamų 
vertės metodu yra tokie [89]: 

1. Tipinio pasėlių derlingumo, jų struktūros, užaugintos produkcijos pardavimo kai- 

nos ir rinkos nuomos mokesčio nustatymas; 

2. Bendrųjų pajamų apskaičiavimas savininkui, valdančiam savo žemę, arba remian- 

tis rinkos nuomos kaina; 

3. Išlaidų ir grynųjų pajamų apskaičiavimas; 

4. Kapitalizavimo normos apskaičiavimas; 

5. Žemės ūkio paskirties žemės rinkos vertės apskaičiavimas. 

Pajamos iš žemės ūkio paskirties žemės gali būti apskaičiuotos įvairiais būdais, tačiau 
šie skaičiavimai reikalauja specifinių žinių. Galima išskirti pajamų skaičiavimą savinin- 
kui, valdančiam savo žemę, ir savininkui, išnuomojusiam savo žemę. Pastaruoju atveju 
savininko bendrąsias pajamas sudarys nuomos mokestis už žemę. Savininko, kuris pats 
dirba savo žemę, bendrosios pajamos yra gaunamos pardavus užaugintą prekinę produk- 
ciją. Šių pajamų apskaičiavimas yra gana sudėtingas. 


12.3.1. Grynųjų pajamų skaičiavimas savininkui, valdančiam savo žemę 


Galimi du būdai apskaičiuoti grynąsias pajams savininkui, valdančiam savo žemę: 

- detaliai apskaičiuojant pajamas ir išlaidas pagal pasėlių normatyvinį derlingumą ir 
jų struktūrą; 

- naudojant normatyvines grynąsias pajamas, tvirtinamas Žemės ūkio ministerijos. 

Detaliai apskaičiuojant pajamas ir išlaidas pirmiausia reikia nustatyti, kiek ir kokių 
pasėlių yra auginama ar bus išauginta. Žemės ūkio naudmenų dirvožemių savybės iš- 
auginti tam tikrą žemės ūkio augalų kiekį išreiškiamos normatyviniu derlingumu. Ploto 
vienetui taikomas apibendrintas rodiklis — žemės našumo balas. Jis nustatomas pagal 
mokslinių tyrimų duomenis atskiroms dirvožemių vertinimo grupėms, priklausomai nuo 
dirvožemio tipo (taksonometrinio vieneto), granuliometrinės sudėties ir melioracinės 
būklės (dirvožemio vandens ir oro režimo sureguliavimo sausinimo sistemomis). Šie 
baziniai žemės našumo balai konkrečiam sklypui koreguojami pataisos koeficientais dėl 
dirvožemio agrocheminių savybių (rūgštumo, turtingumo fosforu ir kalių), humusingu- 
mo, akmenuotumo, dirvožemio dangos įvairovės, klimato sąlygų. Nekilnojamojo turto 
registre kiekvienam žemės sklypui yra įrašytas vidutinis žemės našumo balas, kaip vienas 
iš būtinų žemės kadastro duomenų. Vidutiniškai šalyje žemės ūkio naudmenų našumo 
balas — 42,3. Rajonai su mažiausio našumo žemėmis — Druskininkų savivaldybė (32,5) 
ir Trakų raj. (33,4). Pasvalio, Kėdainių ir Joniškio rajonuose žemės ūkio naudmenos yra 
derlingiausios, o jų našumo balai — 50,6, 52,5 1r 51,5 atitinkamai. 

Vidutinis normatyvinis javų derlingumas gali būti apskaičiuojamas pagal formulę: 

D = 0,055xB+0,28xM+0,37, 
čia D - derlingumas t/ha; 
B - našumo balas; 
7T- mineralinių trąšų kiekis 100 kg NPK/ha. 

Vidutiniškai mineralinių trąšų kiekis gali būti 150 kg NPK/ha. Pagal normatyvinį javų 
derlingumą galima nustatyti kitų pasėlių derlingumą. 

Žemės ūkio augalų derlingumas parodo tik bendrą produkcijos kiekį, todėl reikia nu- 
statyti pasėlių struktūrą ir galimą gauti pardavimui skirtos (prekinės) augalininkystės pro- 
dukcijos kiekį bei jos vertę, tai yra — metines pajamas iš ploto vieneto. Paprastai geresnės 
kokybės dirvožemiuose auginama techninių augalų (cukrinių runkelių, linų, rapsų) pa- 
sėliai, juose didesnis javų procentas. Mažos ūkinės vertės žemėse vyrauja šienavimui ir 
ganymui naudojami plotai, daugiausia reikalingi pašarams ir duodantys mažiau prekinės 
produkcijos. Moksliniai tyrimai pateikia tokią rekomenduojamą pasėlių struktūrą (12.1 
lentelė). 

12.1 lentelė. Normatyvinė pasėlių struktūra 


Javai 6 


Žolės 40 


Kaupiamieji Yo 


Labai geros ūkinės vertės žemės 


Techniniai augalai Yo 


Augalininkystės krypties ūkiai 


42 


3 


Augalininkystės-galvijininkystės krypties ūkiai 


50 


5 


Galvijininkystės krypties ūkiai 


60 


8 


Geros ūkinės 


vertės žemės 


Augalininkystės krypties ūkiai 


40 


3 


Augalininkystės-galvijininkystės krypties ūkiai 


50 


5 


Galvijininkystės krypties ūkiai 


33 


5 


Vidutinės ūkinės vertės žemės 


Augalininkystės krypties ūkiai 


30 


2 


Augalininkystės-galvijininkystės krypties ūkiai 


40 


3 


Galvijininkystė 


s krypties ūkiai 


50 


5 


Patenkinamos ūkinės vertės žemės 


Augalininkystė: 


s krypties ūkiai 


30 


10 


Augalininkystės-galvijininkystės krypties ūkiai 


50 


2 


Galvijininkystės krypties ūkiai 


60 


2 


Nustačius pasėlių plotus ir žinant jų derlingumą, galima apskaičiuoti bendrą žemės 
ūkio produkcijos kiekį. Bendrosios pajamos apskaičiuojamos šios produkcijos kiekį pa- 
dauginus iš rinkos supirkimo kainų. 

Išlaidų žemės ūkio produkcijos išauginimui (sėkla, chemikalai, trąšos, kuras, atlygi- 
nimai ir t. t.) apskaičiavimas taip pat yra gana sudėtingas. Vertintojas turi žinoti, kokius 
darbus reikia atlikti auginant tam tikrą kultūrą, pvz., sėja, kultivavimas, arimas, trąšų bars- 
tymas ir pan. Šių darbų kaštus galima imti iš „Mechanizuotų žemės ūkio paslaugų darbų 


tarifų“, kuriuos parengė Lietuvos agrarinės ekonomikos institutas. 

Skirtumas tarp įplaukų, gautų už parduotą produkciją, ir išlaidų šiai produkcijai išau- 
ginti (įskaitant ir kitas papildomas išlaidas) sudaro grynąsias pajamas, reikalingas žemės 
sklypo vertei apskaičiuoti naudojimo pajamų vertės metodu. 

Paprasčiau grynąsias pajamas galima apskaičiuoti naudojant apibendrintus normaty- 
vus. Pagal Lietuvos agrarinės ekonomikos instituto 2006 m. atliktus skaičiavimus me- 
tinės grynosios pajamos iš augalininkystės (be subsidijų), priklausomai nuo auginamų 
žemės ūkio augalų struktūros, sudaro 6,0—7,5 Lt/ha, skaičiuojant vienam žemės našumo 
balui, arba nuo 180 iki 346 Lt/ha. 

Pagal žemės ūkio ministro 2007 m. patvirtintus normatyvus grynųjų pajamų nor- 
ma hektarui žemės ūkio naudmenų iš žemės ūkio veiklos turėtų būti šiek tiek didesnė 
(12.2 lentelė). 


12.2 lentelė. Normatyvinė grynųjų pajamų norma vienam hektarui 


Žemės našumas balais Iki 32 32-35 35-40 40-48 48 ir daugiau 
Pajamų norma per metus Lt/ha 96 216 360 624 780 


Šie normatyvai pateikia duomenis tik apie grynąsias pajamas iš augalininkystės veiklos. 

Skaičiuojant metines pinigines įplaukas, reikia pridėti papildomai gaunamas išmo- 
kas iš Europos Sąjungos žemės ūkio fondo kaimo plėtrai bei iš nacionalinio biudžeto. 
Šias išmokas sudaro: 

1. Tiesioginės išmokos už deklaruojamas žemės ūkio naudmenas ir pasėlius. Šios 
išmokos preliminariai sudaro: 417 Lt/ha už ankštinių javų (Iubinų, pupų, žirnių) 
pasėlius, 335 Lt/ha už kitų javų pasėlius, 570 Lt/ha už linų pasėlius, 140 Lt/ha 
už kitus pasėlius, pievas, ganyklas, daugiametes žoles bei pūdymus. Deklaruojami 
žemės ūkio naudmenų plotai turi atitikti geros agrarinės ir aplinkosauginės būklės 
reikalavimus. Geros agrarinės ir aplinkosauginės būklės reikalavimai, patvirtinti 
žemės ūkio ministro 2007 m. liepos 10 d. įsakymu Nr. 3D-327; 

2. Tiesioginės išmokos žemės naudotojams, kurių žemės sklypai įeina į mažiau palan- 
kias ūkininkauti teritorijas. Iš viso Lietuvoje šios teritorijos (nustatomos atskiroms 
seniūnijoms) sudaro 43,5 proc. deklaruojamos žemės. Jos skirstomos į didelio ne- 
palankumo ir mažo nepalankumo. Pirmosios grupės žemės naudotojams per metus 
papildomai mokama 260 Lt/ha, antrosios grupės — 195 Lt/ha. Nuo 2007 metų nu- 
statyta, kad išmokos už daugiametes žoles, pievas ir ganyklas mokamos tik asme- 
nims, laikantiems (registruojantiems) gyvulius, kurių kiekis ploto vienetui turi būti 
ne mažesnis kaip 0,3 sutartinio gyvulio 1 ha; 

3. Tiesioginės išmokos žemės naudotojams, įsipareigojusiems laikytis Kraštovaizdžio 
tvarkymo programos reikalavimų ne mažiau kaip 5 metus — už žemės plotus, ku- 
riuose taikomos atitinkamos kraštovaizdžio tvarkymo priemonės. Programa ,„Kraš- 
tovaizdžio tvarkymas“ turi 8 veiklos sritis. Programos tikslas — išsaugoti pievas, 
ypač natūralias ir pusiau natūralias, pelkes ir šlapynes (šlapžemes), išlaikyti eks- 
tensyvias ūkininkavimo sistemas pievose ir mažinti žemdirbystės intensyvumą, iš- 
saugant bioįvairovę. Įgyvendinant šią programą, bus išsaugoma gyvųjų organizmų 

rūšių visuma, jų buveinės bei genetinė įvairovė. Šios programos dalyviai gali būti 
ūkininkai, žemės ūkio bendrovės ir kiti žemės ūkio veiklos subjektai, kurie laikosi 
nustatytų įsipareigojimų ne mažiau kaip 5 kalendorinius metus. Įsipareigojimai bei 
išmokų suma pagal veiklos sritis: 


1) 


2) 


3) 


4) 


3) 


Natūralių ir pusiau natūralių pievų tvarkymas, kuriuo siekiama išsaugoti biolo- 
ginę įvairovę. Įsipareigojimus vykdantiems asmenims metinės išmokos už šią 
veiklą — 338 Lt/ha. Pareiškėjai privalo pievose nenaudoti pesticidų ir trąšų, 0 
pievų šienavimui arba ganymui nustatyti tokie reikalavimai: 

-  Šienavimas pradedamas ne anksčiau kaip liepos 15 d. ir baigiamas ne vėliau 
kaip rugsėjo 30 d. Nušienauta žolė turi būti pašalinta iš lauko iki rugsėjo 30 d.; 
- ganymas leidžiamas ne anksčiau kaip birželio 15 d.; 

-  ganomų gyvulių tankis iki rugpjūčio 15 d. neturi viršyti 1 sutartinio 
galvijo 1 ha; 

- negalima žaloti dirvos paviršiaus sunkia technika; 

- negalima pievų arti bei jas persėti kultūrinėmis žolėmis, neįrengti naujų 
drenavimo ar laistymo sistemų. 

Šlapynių (šlapynės arba šlapžemės — tai įmirkę žemės plotai su pelkėms būdin- 
ga tokia pat augalija, kuriuose vyksta pelkėjimo procesas) tvarkymas, kuriuo 
siekiama išsaugoti retų paukščių 1r augalų rūšis. Pareiškėjams keliami tokie pat 
reikalavimai, kaip ir pirmojoje veikloje. Metinės išmokos už šią veiklą — 790 
Lt/ha ne žemės ūkio naudmenoms ir 580 Lt/ha žemės ūkio naudmenoms. 
Vandens telkinių pakrančių apsaugos juostų tvarkymas pievose. Tai — vėlyvas 
šienavimas arba pakrantės augalijos nuganymas (išlaikant teisės aktų numatytus 
atstumus iki vandens telkinio). Pareiškėjams privalu nearti, nenaudoti trąšų ir 
pesticidų, nekalkinti. Reikia nušienauti iki vandens linijos vieną kartą per metus 
arba ganyti gyvulius tokiomis pat sąlygomis, kaip ir pirmojoje veikloje. Numa- 
tytos metinės išmokos — 373 Lt/ha už vandens telkinių apsaugos juostų, privalo- 
mų pagal Specialiąsias naudojimo sąlygas, tvarkymą ir 345 Lt/ha už papildomai 
įrengtų pakrantės apsaugos juostų tvarkymą. 

Vandens telkinių pakrančių apsaugos juostų apsauga nuo taršos ir dirvos erozi- 
jos ariamojoje žemėje. Pagal šią veiklą remiamas įrengimas ir tvarkymas papil- 
domos apsaugos juostos prie bet kurio natūralaus ar dirbtinio vandens telkinio, 
besiribojančio su ariamąja žeme. Numatoma, kad vėlyvas šienavimas ar eksten- 
syvus ganymas pagerins pakrantės augaliją, sukurs naujas vietas paukščių lizda- 
vietėms, priedangas kitiems gyvūnams. Pareiškėjai, įsipareigojantys vykdyti šią 
veiklą, privalo paversti ariamąją žemę į daugiametę pievą 5 m pločio juostoje 
greta pagal teisės aktus privalomos pakrantės apsaugos juostos, apsėjant ją dau- 
giamečių žolių mišiniu iki liepos 1 d. Šių juostų naudojimo reglamentavimas 
toks pat, kaip ir trečiojoje veikloje. Metinės išmokos už šią veiklą — 552 Lt/ha. 
Ražienų laukai per žiemą. Ražienos teikia prieglobstį ir maistą žiemojantiems 
gyvūnams, o jose likusios augalų šaknys stabdo dirvos eroziją. Ražienų laukas 
kasmet gali būti paliekamas vis kitoje vietoje, tačiau jo plotas turi išlikti tokio 


pat dydžio, kaip nurodyta paraiškoje. Pareiškėjas įsipareigoja po javapjūtės su- 
tvarkyti šiaudus. Lengvas paviršiaus kultivavimas leidžiamas tik iki rugsėjo 30 
d. Ant ražienų negalima purkšti trąšų, kalkinti, ganyti gyvulių. Metinės išmokos 
už šią veiklą — 500 Lt/ha. 

6) Medingųjų augalų juostos ar laukai ariamojoje žemėje. Šia veikla siekiama iš- 
saugoti bioįvairovę. Pareiškėjas, įsipareigojantis vykdyti šią veiklą, privalo lie- 
pą-rugpjūtį arba balandį-gegužę įsėti ne mažiau kaip 3 rūšių medingųjų augalų 
mišinius. Laukai ar juostos vienoje vietoje negali būti didesnės kaip 0,5 ha. 
Kiekvienam 10 ha ariamosios žemės plotui įsėjamas ne daugiau kaip vienas 
toks medingųjų augalų mišinio laukas. Laukų negalima tręšti ir kalkinti. Pavie- 
nės piktžolės naikinamos tik rankomis, nenaudojant pesticidų. Skatinant vėlyvą 
žydėjimą, birželį pusę ploto reikia nupjauti iki 20 cm aukščio, o rugsėjį — visą 
plotą iki 10 cm aukščio. Nupjautą žolę būtina išvežti. Medingojo mišinio plotas 
negali būti naudojamas privažiavimui, apsisukimams ar sandėliavimui, tačiau 
nuo rugsėjo 15 d. čia gali būti ganomi gyvuliai. Metinės išmokos už šią veiklą 
—iki 214 Lt/ha. 

7) Kraštovaizdžio elementų žemės valdoje tvarkymas. Šios veiklos tikslas — iš- 
saugoti ir tvarkyti gyvatvores, kad jos padėtų apsaugoti dirvą nuo vėjo erozijos 
ir puoštų kraštovaizdį. Gyvatvorė (ne mažiau kaip 1 m aukščio) turi būti kar- 
poma bent du kartus per vegetacijos laikotarpį. Jos negalima karpyti paukščių 
perėjimo laikotarpiu (nuo kovo I d. iki liepos 31 d.).Draudžiama arti dirvą 1 m 
pločio juostoje išilgai gyvatvorės. Prie gyvatvorės turi būti deklaruojami pasėlių 
laukai. Metinės išmokos už šią veiklą — iki 1509 Lt/ha. 

8) Melioracijos griovių tvarkymas. Pareiškėjai, įsipareigojantys vykdyti šią veiklą, 
privalo nušienauti melioracijos griovių šlaitus kartą per metus (pradėti šienavi- 
mą ne anksčiau kaip liepos 15 d. ir baigti rugsėjo 30 d.) ir iškirsti krūmus ant 
griovių šlaitų. Nušienauta žolė ir iškirsti krūmai turi būti išvežti iki rugsėjo 30 
d. Metinės išmokos už šią veiklą — 345 Lt/ha. 

4. Tiesioginės išmokos žemės naudotojams, įsipareigojusiems laikytis Ekologinio ūki- 
ninkavimo programos reikalavimų. Parama teikiama ekologinės gamybos ir parei- 
namojo laikotarpio į ekologinę gamybą ūkiams už sertifikuotą ir deklaruotą žemės 
plotą, naudojamą ekologiškiems žemės ūkio ir maisto produktų gaminti. Pareiškė- 
jas privalo: 

- laikytis ekologinio žemės ūkio taisyklių (ES reglamento 2092/91) reikalavimų; 

- pateikti ekologinio ūkio sertifikatą, išduotą ekologinio žemės ūkio sertifikavimo 
įstaigos; 

-  nemažinti sertifikuoto ekologinei gamybai naudojamo žemės ūkio naudmenų 
ploto; 

- kiekvienais metais deklaruoti pasėlius. 

Pareiškėjas, norintis gauti išmoką, turi pateikti kompetentingos institucijos išduotą 

sertifikatą, patvirtinantį, kad jis tais metais laikėsi programos keliamų reikalavimų. 

Metinės išmokos ekologiškai ūkininkaujantiems asmenims: už javus — 1435 Lt/ha; už 
daugiametes žoles — 407 Lt/ha (tik laikantiems sertifikuotus gyvulius ir už sertifikuotą 
daugiamečių žolių plotą, tenkantį ne daugiau kaip 3 ha vienam sąlyginiam gyvuliui); už 
bulves ir daržoves — 1901 Lt/ha; už vaistažoles — 1573 Lt/ha; už uogynus — 2532 Lt/ha; 
už sodus — 2594 Lt/ha. 

5. Išmokos žemės naudotojams, vykdantiems „Rizikos“ vandens telkinių būklės ge- 
rinimo programą. Ją sudaro priemonė „„Ariamosios žemės vertimas daugiamete 
ganykla (pieva)“. Priemonė skirta mažinti dirvožemio eroziją ir į rizikos vandens 
telkinius patenkančius azoto ir fosforo kiekius. Daugiamete ganykla (pieva) verčia- 
mos ariamosios žemės plotas turi būti ne mažesnis kaip 1 ha ir patekti į „rizikos“ 
vandens telkinio baseiną. Pareiškėjas privalo plėtoti tik ekstensyvią gyvulininkystę 
(ne daugiau kaip 0,5 sutartinių gyvulių 1 ha). Vienkartinė išmoka už ariamosios 
žemės vertimą daugiamete pieva ar ganykla — 621 Lt/ha. 


Apskaičiavus gautas pajamas ir nustačius visas išlaidas, kurios reikalingos žemės ūkio 
produkcijai išauginti, taip pat išlaidas ūkių vidaus kelių bei melioracijos sistemų eksplo- 
atacijai (priežiūrai ir smulkiam remontui), metinį žemės mokesčio dydį ir kitas sąnaudas 
galima tiksliau nustatyti iš žemės ploto vieneto gaunamas grynąsias pajamas. Be to, bū- 
tina atsižvelgti į tai, kad žemės sklype tam tikrą plotą užima ne žemės ūkio naudmenos, 
todėl kuo daugiau tokių įsiterpusių ir žemės ūkio produkcijai nepanaudojamų plotų, tuo 
pajamos ploto vienetui yra mažesnės. 


12.3.2. Grynųjų pajamų skaičiavimas savininkui, išnuomojusiam savo žemę 


Paprastesnis būdas metinėms grynosioms pajamoms nustatyti — ištirti privačios žemės 
nuomos rinką. Tokiu atveju dalis pajamų atitenka nuomininkui kaip darbo užmokestis ir 
priedas už veiklos riziką, o kita dalis — nuoma tenka savininkui. Vokietijos turto vertinimo 
duomenimis, nuomos mokestis sudaro apie 40-50 procentų visų žemės naudotojo gauna- 
mų grynųjų pajamų iš augalininkystės produkcijos. 

Žemės savininkas iš gautų nuomos pajamų gali mokėti žemės mokestį, pastatų drau- 
dimą ar kitas su žeme susijusias išlaidas. Tačiau šiuo metu Lietuvoje visus paminėtus 
kaštus dažniausiai apmoka nuomininkas. Beje, dažniausiai nuomininkas gauna ir išmokas 
iš Europos Sąjungos bei iš nacionalinio biudžeto. 

Metinis privačios žemės nuomos mokesčio dydis priklauso nuo konkrečioje vietovėje 
auginamų pasėlių sudėties ir produkcijos prekingumo. Šalies administracinių teritorijų 
vidutiniai nuomos mokesčio dydžiai pateikti 12.1 pav. 

12.1 pav. Privačios žemės nuomos mokesčio dydis 2006 m. (M.Aleknavičius) . 


Kaip ir anksčiau, prasta žemė 2006 m. buvo išnuomojama tik už simbolinę nuomą 
—iki -100 Lt/ha). Vidutinio našumo žemę buvo galima išsinuomoti už —150 Lt/ha. Tik 
derlingiausiuose rajonuose vidutinės žemės nuomos kainos siekė 200 Lt/ha, o kitur 
tiek buvo mokama tik už pačią našiausią žemę. 

Už naudojimąsi derlingiausia ir patogiai išsidėsčiusia žeme 250—-350 Lt/ha buvo mo- 
kama tik dalyje derlingiausių Vidurio Lietuvos rajonų, o kitur nuomos kainos yra nepro- 
porcingai mažesnės už pardavimo. Tai rodo, kad ūkininkai ar žemės ūkio įmonės domi- 
nantį sklypą yra linkę įsigyti, o nuoma nėra labai paklausi. 

Nuomos kainos dydį taip pat lemia ir vietos gyventojų ekonominis pajėgumas, nes 
400-450 Lt/ha jos pasiekia tik Vilniaus, Švenčionių ir Kauno rajonuose, 300-350 Lt/ha 
— kai kuriose Šakių, Telšių, Vilkaviškio, Pasvalio, Panevėžio, Mažeikių ar netgi Utenos 
rajonų seniūnijose. Didelę įtaką čia daro miestų ir miestelių artumas. 

Pigiausiai žemė nuomojama Vakarų Lietuvoje ir Rytų bei Pietryčių Lietuvoje, kur vi- 
dutinės nuomos kainos neviršija 125 Lt/ha. Išimtį čia sudaro tik brangesni Vilniaus ir Šal- 
čininkų rajonai bei atskiros Ignalinos, Švenčionių ir Utenos rajonų seniūnijos šiaurinėje 
regiono dalyje (pažymėtina, kad pardavimo kainos čia, atvirkščiai, yra mažesnės nei ki- 
tur) ir Lazdijų rajono seniūnijos pietinėje dalyje. Už prastesnę žemę šioje zonoje mokama 
iki 50 Lt/ha ar vien būna padengiama mokesčių už žemę suma. 

Likusiose savivaldybėse, t. y. daugiausia Vidurio Lietuvoje, galima išskirti būdingiau- 
sias 75—175 Lt/ha ir 100—225 Lt/ha nuomos kainas. Tai ir yra vyraujančios nuomos kainos 
Lietuvoje. Iš Vidurio Lietuvos zonos išsiskiria tik Šakių ir Vilkaviškio rajonai, kur vyrauja 
175-375 Lt/ha kainos, nedaug nuo jų atsilieka ir Šiaurės Lietuvos rajonai. 


12.3.3. Zemės ūkio paskirties žemės vertės apskaičiavimas 


Nustatytas metines grynąsias pajamas tiesiogiai kapitalizuojant galima apskaičiuoti že- 
mės sklypų rinkos vertę (jei duomenys paimti rinkos pagrindu). Kapitalizavimo normos ap- 
skaičiavimui tikslinga naudoti panašių žemės sklypų duomenis. Svarbu atskirti, ar grynosios 
pajamos buvo apskaičiuotos savininkui, dirbančiam savo žemę, ar savininkui, ją išnuomo- 
jusiam. Savininkui, dirbančiam savo žemę, kapitalizavimo norma bus didesnė dėl didesnės 
veiklos rizikos. Todėl ir lyginamiesiems objektams nustatant kapitalizavimo normas reikia 
naudoti tokią pačią pajamų skaičiavimo metodiką, kokia naudojama vertinamam objektui. 

Gautus rezultatus reikėtų palyginti su parduotų žemės sklypų vidutinėmis rinkos kainomis, 
t. y. su žemės verte, nustatyta lyginamosios vertės metodu. Atlikti tyrimai rodo (M. Alekna- 
vičius), kad privačios žemės rinkos kaina taip pat daugiausia priklauso nuo žemės našumo; 
išimtį sudaro tik priemiestiniai ir rekreaciniu požiūriu vertingi rajonai, kur žemė perkama ne 
ilgalaikiam ūkininkavimui, o siekiant žemės sklypus panaudoti gyvenamųjų namų ir rekrea- 
cinės paskirties pastatų statybai, taip pat kitai — ūkinei ir komercinei veiklai (12.2 pav.) 

12.2 pav. Žemės ūkio paskirties žemės kainos 2006 m. (ekspertinės apklausos duomenys) 

Daugiausia rajonų apimanti ir geografiniu požiūriu gana vientisa kainų grupė yra susi- 
telkusi Vidurio Lietuvos apskrityse. Šiame regione žemės ūkio plėtra aktyvesnė nei kitose 
šalies teritorijose. Tai pačiai grupei priklauso ir Vakarų Lietuvos šiauriniai rajonai (Skuo- 
do, Mažeikių, Akmenės) bei atokiau nuo Klaipėdos esanti Klaipėdos rajono dalis. 

Vidurio Lietuvoje vyrauja gana aukštos žemės kainos. Čia jos siekia iki 3-4 tūkst. Lt/ 
ha (vidutinės kainos vakarinėje zonos dalyje yra —2,6 tūkst. Lt/ha, visur kitur — apie 3,3 
tūkst. Lt/ha). Arčiau Kauno miesto ir Birštono savivaldybėje kainos yra šiek tiek aukš- 
tesnės — 3,5—5 tūkst. Lt/ha. Druskininkų savivaldybėje jos yra daugiau diferencijuotos ir 
siekia 1—7 tūkst. Lt/ha (vidurkis —3,5 tūkst. Lt/ha), priklausomai nuo atstumo iki miesto. 

Nedaug nuo Vidurio Lietuvos apskričių atsilieka ir gretimi Rietavo, Šilalės ir Tauragės 
rajonai Lietuvos vakaruose, Širvintų ir Trakų rajonai — rytuose, Lazdijų — pietuose. Už 
gero našumo, patraukliose vietose esančią žemę čia mokama 2,5—3 tūkst. Lt/ha. 

Likusioje Lietuvos dalyje, t. y. daugiausia Rytų ir Pietryčių Lietuvoje bei Telšių ir Plun- 
gės rajonuose, gera žemė kainuoja 1,75—2,5 tūkst. Lt/ha (vidutiniškai —1,9 tūkst. Lt/ha). 

Į atskirą kategoriją derėtų išskirti prie miestų ir miestelių esančią žemę. Čia žemės kainą 
ėmė lemti ne tik žemės našumo rodikliai ir aplinkinės kainos, bet ir bendras vietos gyvento- 
jų ekonominio pajėgumo padidėjimas. Todėl už žemę labiau ekonomiškai išsivysčiusiuose 
rajonuose mokama —5—12 tūkst. Lt/ha, o menkiau išsivysčiusiuose —3—5 tūkst. Lt/ha. 

Dėl panašių priežasčių aukštesnės dirbamos žemės kainos vyrauja mažiau Vilniaus 
miesto plėtros paveiktoje, todėl dar tinkamoje ir žemės ūkiui, Vilniaus rajono dalyje (5-8 
tūkst. Lt/ha) bei rekreacinio veiksnio paveiktame Kretingos rajone (5-6 tūkst. Lt/ha). 

Klausimai savikontrolei 


. Kaip nustatomas bendrųjų pajamų daugiklis? 

. Kokius duomenis galima naudoti apskaičiuojant bendrųjų pajamų daugiklį? 

Kokia yra liekamosios vertės metodo esmė? 

. Kokia yra liekamosios vertės skaičiavimo tvarka? 

. Kokiems komponentams gali būti taikomas liekamosios vertės metodas? 

. Kaip gali būti apskaičiuojama pastatų kapitalizavimo norma? 

„ Kokias atvejais naudojamas liekamosios vertės metodas? 

. Kaip gali būti apskaičiuojamos grynosios pajamos žemės ūkio paskirties žemės 
savininkui, valdančiam savo žemę? 

9. Kokios yra pagrindinės išmokos iš ES 1r Nacionalinio biudžeto žemės ūkio paskir- 

ties žemės savininkams? 
10.Kokie yra žemės ūkio paskirties žemės ūkio paskirties žemės kapitalizavimo nor- 
mos skaičiavimo ypatumai? 


AMAAU BLP 

XIII SKYRIUS. NEKILNOJAMOJO TURTO VERTINIMO ATASKAITA 


Įvertinęs nekilnojamąjį turtą vertintojas rengia turto vertinimo dokumentus. Pagrindi- 
niai turto vertinimo dokumentai turi būti rengiami raštu. Lietuvos Respublikos Vyriausy- 
bės nutarimu „Dėl turto vertinimo metodikos patvirtinimo“ nustatyti šie pagrindiniai turto 
vertinimo dokumentai [23]: 

1. Turto vertės nustatymo pažyma; 

2. Turto apžiūrėjimo ir įvertinimo aktas; 

3. Turto įvertinimo ataskaita (aiškinamasis raštas, studija). 

Turto vertės nustatymo pažymoje turi būti nurodyta: 

Turto savininkas, jo asmens kodas, adresas; 

Turto identifikavimo duomenys (adresas, teisinė registracija ir panašiai); 
Vertinimo tikslas ir paskirtis; 

Išvada dėl turto vertės; 

Kiti pateikiami turto vertinimo dokumentai; 

Vertintojo kvalifikacinio pažymėjimo numeris ir išdavimo data; 

Imonės ar valstybės (savivaldybės) institucijos, kurios vardu atliekamas vertini- 
mas, pavadinimas ir adresas. 

Turto vertės nustatymo pažyma turi būti pasirašyta vertintojo ir patvirtinta įmonės ar 
valstybės (savivaldybės) institucijos antspaudu. Turto vertės nustatymo pažyma yra galu- 
tinis vertintojo išvados patvirtinimas. 

Turto apžiūrėjimo ir įvertinimo akte turi būti nurodyta: 

1. Turto savininkas, jo asmens kodas, adresas; 

2. Vertinamo turto juridinės ir fizinės-techninės charakteristikos; 

3. Apžiūrėjimo ir įvertinimo datos. 

Aktas turi būti pasirašytas turto vertintojo ir patvirtintas įmonės ar valstybės (savival- 
dybės) institucijos antspaudu. 

Išsamiausias dokumentas, apibūdinantis vertinamąjį turtą ir vertinimo procesą yra ver- 
tinimo ataskaita. Turto įvertinimo ataskaitoje paaiškinami ir pagrindžiami pagrindiniai 
veiksniai, sąlygojantys turto vertę, argumentuojamas vertinimo metodo (metodų) pasi- 
rinkimas, pateikiami duomenys, kuriais buvo remtasi skaičiuojant turto vertę. Turto ver- 

tinimo užsakovo ir vertintojo susitarimu nustatomas turto įvertinimo ataskaitos apimtis 
ir turinys. Turto ataskaitos apimtis, priklausomai nuo susitarimo ir vertinamo turto sudė- 
tingumo, gali būti glausta, normalios apimties ar išplėstinė ataskaita. Ataskaitų turinys 
Lietuvoje nėra standartizuotas jokiais norminiais teisės aktais, todėl ataskaitos gali būti 
įvairių formų. Tačiau teisės aktais numatyta, kokia pagrindinė informacija turo būti nuro- 
dyta turto vertinimo ataskaitoje [11]: 
1. Ataskaitos pavadinimas; 
2. Vertinamo turto pavadinimas, identifikavimo duomenys, buvimo vieta, vertinimo 
atvejis ir data; 
3. Užsakovas; 
4. Turtą vertinusios įmonės pavadinimas, vadovo arba jo įgalioto asmens ir vertintojo 
vardai, pavardės; 

8. 
9, 


Ataskaitos surašymo data; 

Išvada dėl turto vertės; 

Sąlygos ir aplinkybės, kurios galėtų turėti įtakos turto vertinimui ir į kurias nebuvo 
atsižvelgta; 

Vertinimo prielaidos, ypatybės ir metodai; 

Vertinamo turto aprašymas; 


10.Turto vertės nustatymo pagrindimas. 

Ataskaita pasirašoma turto vertintojo ir patvirtinama įmonės ar valstybės (savivaldy- 
bės) institucijos antspaudu. 

Kaip minėta, vertinimo ataskaitos gali būti įvairaus išsamumo lygio. Glausta turto 
įvertinimo ataskaita gali būti pateikta pagal tokią pavyzdinę schemą: 


l. 


3; 
6. 
7. 


Titulinis lapas; 


2. Turto vertės nustatymo pažyma; 
3. 
4. Turto apžiūrėjimo ir įvertinimo aktas (vertinamo objekto juridinė-techninė charak- 


Vertinimo prielaidos, tikslas ir metodų parinkimas; 


teristika, išsamus vertinamo turto aprašymas); 

Vertinamo turto rinkos apžvalga ir panaudojimo perspektyvos; 
Vertinamo turto vertės skaičiavimai ir skaičiavimų palyginimai; 
Išvada dėl turto vertės. 


Ataskaitos prieduose gali būti pateikiama: 


- vietovės planai; 

-  vertinamo turto planai ir fotonuotraukos; 
- teisinės registracijos dokumentų kopijos; 
- sutarčių kopijos; 

- kitų dokumentų kopijos. 


Nacionaliniuose turto ir verslo vertinimo standartuose taip pat pateikiamos pavyzdinės 
sudėtingesnių vertinimo atvejų ataskaitos [73]. Naudojantis šio dokumento medžiaga pa- 
teikiami įkeičiamo nekilnojamojo turto vertinimo ataskaitos sudarymo nurodymai: 


1. 

BENDRI DUOMENYS. Šioje dalyje pateikiama pagrindinė faktinė informacija apie 
vertinamą turtą bei komentarai apie turto savybes, galinčias turėti įtakos jo vertei. 
1.1. Žemės sklypo apibūdinimas: 
- žemės sklypo adresas; 
- žemės sklypo unikalus numeris; 
- tikslinė žemės naudojimo paskirtis; 
- žemės sklypo plotas; 
- žemės sklypo nuosavybės, disponavimo, valdymo forma (nuoma/ nuosavybė). 
1.2. Detali informacija apie žemės sklypo savininkus (fizinius ar juridinius asmenis): 
- vardas, pavardė arba įmonės pavadinimas; 
- asmens kodas arba įmonės kodas; 
- turto dalis (suma, dalis ar procentas ); 
- paskolos gavėjas (taip, ne); 
- įkeistas (taip, ne). 


1.3. Statinio apibūdinimas: 
- statinio adresas; 
- tipas; 
-  paskirtis/pavadinimas; 
- statinio pažymėjimas plane; 
- unikalus numeris; 
- bendras plotas; 
- kambarių skaičius; 
- statinio ar jo dalies valdymo forma (nuomos teisė ar nuosavybės teisė). 
1.4. Detali informacija apie statinio ar jo dalies savininkus (fizinius ar juridinius 
asmenis): 
- vardas, pavardė arba įmonės pavadinimas; 
- asmens kodas arba įmonės kodas; 
- turto dalis (suma, dalis ar procentas); 
- paskolos gavėjas (taip, ne); 
- įkeistas (taip, ne); 
- kategorija; 
- statybos metai. 
1.5. Statinyje sumontuota įranga, užtikrinanti jo eksploatavimą: 
- vidinis inventorinis numeris; 
- pavadinimas; 
- markė; 
- techninės charakteristikos; 
- gamintojas (šalis/įmonė); 
- pagaminimo metai; 
- atidavimo eksploatuoti data; 
- įsigijimo kaina; 
- savininkas; 
- įkeistas (taip, ne); 
- apskaitoje nurodyta vertė vertinimo dieną. 
1.6. Tikėtina paklausa ir tikėtini pirkėjai; 
1.7. Turto užimtumas, rinkos vertė, nuomos vertė, vertė įkeitimui, vertėms nustatyti 
taikyti vertinimo metodai; 
1.8. Kiti susiję klausimai, kuriuos reikia toliau tirti; 
1.9. Kiti susiję klausimai - neigiami arba teigiami, kuriems reikia tolesnių tyrimų; 
1.10. Būtinos kapitalo išlaidos; 
1.11. Jų tinkamumas turto požiūriu įkeitimo tikslams. 
„VIETA. Reikia apibūdinti vietovę, kurioje yra turtas, ir su ja besiribojančią teritori- 
ją. Jei yra, pateikti sklypo planą, kur parodytas turto išdėstymas bei aiškiai nubrėž- 
tos ribos, inventorizacinę bylą, kitus planus — atsižvelgiant į tai, kas reikalinga. 

„ APRAŠYMAS. Pateikiamas glaustas turto aprašymas, taip pat informacija apie 
statybos pobūdį, tinkamumą ir lankstumą. Turto nuotraukos, kuriose turtas būtų 
matomas jį supančioje aplinkoje, pridedamos prie šios ataskaitos. 

„PATALPŲ APIBŪDINIMAS PAGAL PASKIRTĮ: 
pateikiama išsami informacija apie esamas patalpas ir/arba numatomas statyti arba 
renovuoti patalpas taip, kaip nustatyta numatomuose darbuose; 
apibūdinamas patalpų/įrangos tinkamumas verslo ir rinkos, kurioje ji konkuruoja, 
požiūriu bei kiti atlikti vertinimai; 
tais atvejais, kai vertintojai turi nurodyti pastatų plotą, plotas turi būti išmatuotas, 
vadovaujantis plotų matavimo reikalavimais. Taip pat reikėtų nurodyti, ar matavi- 
mai atlikti objekte ar paimti iš planų. 

„BŪKLĖ. Trumpai apibūdinama esama pastatų vidaus ir išorės įrangos būklė. Nu- 
rodomi defektai, kurie gali turėti neigiamą įtaką būsimai paklausai rinkoje bei nu- 
matomai likusiai naudingai ir funkcinio, ir ekonominio tarnavimo trukmei. Jei ma- 
noma, kad reikia atlikti išsamesnį kokio nors defekto arba įtariamo defekto tyrimą, 
apie tai privalu nedelsiant informuoti banką (užsakovą). 

„ĮSTATYMŲ REIKALAVIMAI. Turi būti ištirti 17 nurodyti šie duomenys: 
dabartinis turto suskirstymas į zonas pagal atitinkamą struktūrą ir vietos planus; 
ar turtas įtrauktas į Saugomų teritorijų sąrašą, arba ar jis yra saugomoje teritorijoje; 
ar turimi planavimo suderinimai ir jų pobūdis; 
ar dabartinis pastatas atitinka turimą planavimo bei statybos leidimą ir pagrindines 
planavimo sąlygas arba susitarimus, susijusius su turtu; 
ar turimos reikiamos licencijos dabartiniam verslui ir/arba siūlomam verslui; 
priešgaisrinių priemonių tinkamumas ir ar yra priešgaisrinės saugos pažyma, jei jos 
reikės. Reikėtų susipažinti su išduota pažyma ir informuoti banką (užsakovą) apie 
priešgaisrinių priemonių tinkamumą; 
privažiavimo kelių prie turto būklė bei tinkamumas ir ar privažiavimo keliai sude- 
rinti su įgaliota kelių ir magistralių institucija; 
apmokestinamoji esamo turto vertė, jo statusas ir dabartinis verslo lygis. 

Šios informacijos rinkimas gali būti atliktas ir žodžiu, tačiau reikėtų įspėti banką 
(užsakovą) tuo atveju, jei būtinas patvirtinimas raštu. 

„PASLAUGOS. Išsamiai nurodomos teikiamos paslaugos. Reikia pateikti bendro 
pobūdžio pastabas apie jų būklę ir kokius nors akivaizdžius trūkumus, taip pat apie 
likusį naudingą paslaugų tarnavimo laikotarpį. 

Gamybos priemonės ir įranga aptariami tiek, kiek jie yra neatskiriama nekilnoja- 
mojo turto dalis nuomojant arba parduodant. Tais atvejais, kai atliekamas vertini- 
mas atspindi vykdomą veiklą, reikia pateikti komentarus apie įrangos, kuri yra ar 
bus reikalinga būsimai veiklai, būklę bei likusį naudingo jos tarnavimo laikotarpį. 

„SKLYPO IR DIRVOŽEMIO SĄLYGOS. Kur taikytina, reikia nurodyti bendrą 
sklypo plotą, formą ir pagrindinius matmenis ir topografinius duomenis, taip pat 
aplinkinių teritorijų duomenis, dydį. 


Jei yra duomenų, kad sklypo dirvožemio būklė nėra gera, visa tai reikėtų išdėstyti 
pateikiant išvadą, kokią įtaką tai galėtų turėti galimybei realizuoti turtą ateityje. 
Jei yra žinoma apie blogą tos vietovės dirvožemio būklę, net jei nėra akivaizdžių 
požymių, kad ji kenkia turtui, būtina informuoti banką (užsakovą). 

9. APLINKOS APSAUGOS KLAUSIMAI. Vertintojas privalo informuoti, jei jam yra 
žinoma, apie esamą turto užterštumą banką (užsakovą) bei pateikti jam visas turimas 
specialistų ataskaitas. Visų šių ataskaitų turinys turi būti laikomas konfidencialia infor- 
macija, kurios negalima atskleisti jokiai trečiajai šaliai be išankstinio rašytinio sutikimo. 
Reikia informuoti banką (užsakovą) ir pateikti išvadą, ar reikia išsamaus specialistų 
atlikto aplinkos būklės įvertinimo, jei atliekant patikrinimą pastebėta ir/arba laiko- 
ma, kad: 

- turtas ir/arba teritorija aplink jį yra arba buvo naudojama kenksmingų ar nuodin- 
gų medžiagų arba chemikalų (naftos produktų, pesticidų, trąšų, rūgščių, asbesto, 
sprogstamųjų medžiagų, dažų arba radioaktyvių medžiagų) gamybai, sandėliavi- 
mui ir/arba realizavimui; 

- esamų pastatų statybai buvo naudojamos arba vėliau statinyje buvo panaudotos 
kenksmingos medžiagos arba gamybos būdai; 

- turte arba arti jo gali būti užterštas vanduo arba dirvožemis; 

- turtas yra sąvartyno teritorijoje arba greta jo; 

- yra požeminės cisternos; 

- yra šalia esantys didelės koncentracijos taršą skleidžiantys deginimo įrenginiai arba 
kaminai; 

- gretimai esamo turto dirvožemio būklė yra bloga ir/arba dėl jo panaudojimo gali 
kilti grunto taršos grėsmė; 

- turtui arba jo tiesioginei aplinkai neigiamą įtaką turi natūraliai išsiskiriančios dujos; 
Jei yra pateikta kokia nors aplinkos apsaugos ataskaita, vertintojas turėtų informuo- 
ti banką apie joje pateiktų aplinkos apsaugos aplinkybių (veiksnių) įtaką galimai 
turto realizacijai ir jo vertei. 

10. NEKILNOJAMOJO TURTO VALDYMAS. Turi būti konstatuojamas nekilno- 
jamojo turto valdymas, o jei tai yra nekilnojamojo turto valdymas nuomos pagrindu 
— pateikta nuomos sutartis. Pateikiami išsamūs duomenys bei komentarai apie vi- 
sus žinomus servitutus, teises naudotis svetima žeme einančiais keliais, apšvietimu 
arba avariniu išėjimu, o tai gali turėti neigiamą įtaką turtui. 

Vertintojas privalo glaudžiai bendradarbiauti su teisininkais ir, gavęs jų ataskaitą 
apie nuosavybės teisę, informuoti, ar gautoje informacijoje nėra ko nors, kas galėtų 
turėti neigiamą įtaką informacijai, pateiktai vertinimo ataskaitoje. 

11. NUOMOS IR KITOS SUTARTYS. Turi būti pateikta išsami informacija apie 
esamą ir siūlomą nuomą, nuomos sutartis, valdymo sutartis, franšizes ir kt. 

Reikia pateikti komentarus apie to, kas pirmiau išvardyta, priimtinumą rinkoje arba 
rinkos sąlygų požiūriu ir kokią neigiamą įtaką tai gali turėti: 

- nuompinigių ir kapitalo rodikliams bei turto išnuomojimo arba realizavimo pers- 
pektyvoms; 


145 


grynosioms pajamoms, susijusioms su nuomos mokėjimu bei surinkimu, nuomi- 
ninko iniciatyvomis, neatšaukiamais juridinės galios neturinčiais kaštais, einamuo- 
ju remontu bei draudimo kaštais ir t. t. 


12. RINKOS TENDENCIJOS IR BENDROJO POBŪDŽIO KOMENTARAI. 


Reikia pateikti glaustą naujausių turinčių įtakos turtui rinkos sąlygų aprašymą, taip 
pat išvadą apie rinkos tendencijas, kurios gali turėti įtakos turto veiklos rodikliams 
bei nuomos ir rinkos vertei penkerius metus nuo vertinimo datos. 

Atsižvelgiant į sąlygas, funkciškai pasenusius leidimus ir įvairias paraiškas pro- 
jektams, leidimus ir plėtros pasiūlymus toje vietovėje, kurie gali turėti teigiamą 
arba neigiamą įtaką turtui, taip pat į kitą atitinkamą informaciją, reikia konkrečių 
komentarų tokiais klausimais: 

vertė ir realizavimo galimybė, palyginti su kitu turtu bei projektais tame pačiame 
rinkos sektoriuje, t. y. kokią vietą užima turtas rinkos, kurioje jis konkuruoja, po- 
žiūriu ir ar dėl to jo veiklos rodikliai pagerės ar pablogės, palyginti su konkurentų; 
sektoriaus kintamumas, palyginti su visa rinka; 

kokios yra turto nuomojimo perspektyvos, jei turtas lieka arba gali tapti nenaudoja- 
mas (visas arba iš dalies); 

renovacijos arba naujo projekto atveju — kokios yra renovuoto arba naujo pastato 1š- 
nuomojimo arba pardavimo galimybės, atsižvelgiant į tokių darbų įvykdymo grafiką; 
turto teigiamos ir neigiamos savybės — kaip jos siejasi su turto verte ir realizacijos 
galimybėmis; 

siūloma turto pirkimo kaina; 

potencialių pirkėjų skaičius ir pobūdis. 


13. NUOMOS VERTE. Turi būti pateikta nuomonė apie dabartinę turto nuomos vertę ir 


jos pagrindimas, atsižvelgiant į tai, kad darbai bus baigti ataskaitos pateikimo dieną. 
Kur taikytina, reikia pateikti galimus palyginti duomenis ir komentarus apie tuos 
veiksnius, į kuriuos buvo atsižvelgta lyginant turtą su kitu analogišku turtu. 


14. RINKOS VERTĖ. Ataskaitos dieną būtina pateikti tokias išvadas: 

I: Turto rinkos vertė pagal dabartinę jo būklę ir projektavimo leidimus, kurie tu- 
rimi vertinimo dieną (darant prielaidą, kad darbai bus visiškai atlikti ir priimti- 
nos kokybės). 

Turtas, kuris vertinamas jo plėtros proceso metu, turėtų būti vertinamas žemes- 
ne verte arba kaštais, kurie patirti iki vertinimo datos. Reikėtų nurodyti, kokie 
kaštai turėtų būti patirti iki darbų užbaigimo dienos. 

Jei, vertintojo nuomone, turto priverstinio pardavimo vertė — vertinant tuo pačiu 
pagrindu skiriasi nuo rinkos vertės, reikėtų nurodyti priverstinio pardavimo ver- 
tę ir pateikti savo pagrindimą. 

II: Kainą, kurią bus galima pasiekti, jeigu (sakykime) yra tik 6 mėnesiai turto mar- 
ketingui po darbų užbaigimo. 

III. Ar alternatyvus turto panaudojimas nebus pagrindas didesnei rinkos vertei. 
Koks tokio panaudojimo pobūdis ir kokia tokiu atveju būtų alternatyvaus pa- 
naudojimo vertė. 


16. 


Be to, kas nurodyta antrame punkte, reikia numatyti, kokie yra realūs terminai pa- 
siekti nustatytas vertes; nurodyti veiksnius, kurie, kaip manoma, gali turėti neigia- 
mą įtaką turto veiklos rodikliams bei nuomos ir rinkos vertėms. 

Atliekant vertinimą turto, kuris yra visiškai įrengtas kaip funkcionuojantis vienetas 
ir atsižvelgiant į jo potencialą, reikia vertinti pagal tarptautinius ir Europos turto 
vertinimo standartus. Reikia pateikti nuomonę apie dabartinę veiklą, jei tai taikyti- 
na, ir ateities perspektyvas, kartu komentarus apie turto tinkamumą dabartiniam jo 
naudojimui bei alternatyviam naudojimui, jeigu to reikės. 

Daugeliu atvejų turtas gali turėti ne vieną vertę (rinkos vertė, naudojimo vertė, 
esamo naudojimo vertė, investicinė vertė ir t. t.). Todėl reikia pateikti išvadą apie 
galimą kainą, kurią mokėtų įvairūs pirkėjai. Vertintojas turi pakomentuoti savo 
prielaidas: 

Kodėl jis rėmėsi būtent tokiais duomenimis; 

Kodėl jis skaičiavo būtent tokias vertes; 

Kaip jis apskaičiavo turto vertes; 

Kokie pateikti dokumentai, pagrindžiantys turto pajamingumą ir diskonto normą; 
Kodėl jis apibendrindamas vertes nustatė būtent tokią turto vertę. 


„DRAUDŽIAMO TURTO ATKŪRIMO KAŠTAI. Jei pastatą numatoma drausti, 


reikia nurodyti pastato atkuriamąją vertę: 

Dabartinė pastato būklė ir/arba 

Baigus numatytus renovacijos ar statybos darbus. 

Reikia įtraukti sklypo išvalymo kaštus ir mokesčius ekspertams, tačiau neįtraukti 
PVM statybai, nuomos nuostolių ir/arba alternatyvaus apgyvendinimo atkūrimo 
laikotarpiu kaštų. 

UŽSTATAS UŽ PASKOLĄ. Reikia pateikti išvadą apie turto dabartinę būklę 
ir, atsižvelgiant į gautus projektavimo suderinimus, pranašumus vertinimo dieną 
ir baigus darbus. 

Taip pat reikia pateikti informaciją, kokių veiksmų reikėtų imtis sušvelninti veiks- 
nius, kurie galėtų turėti esminę neigiamą įtaką turtui, nuomos ir rinkos vertėms. 
Vertintojas turi įvardinti gautas vertes, jų nustatymo metodus, ir nurodyti vertes 
hipotekos lakštams pildyti. 

Klausimai savikontrolei 


1 ELNR- 


. Kokie yra pagrindiniai turto vertinimo dokumentai? 

. Kas nurodoma turto vertės nustatymo pažymoje? 

. Kas nurodoma turto apžiūrėjimo ir įvertinimo akte? 

. Kokia pagrindinė informacija turi būti nurodyta turto vertinimo ataskaitoje? 
. Kokios apimties gali būti vertinimo ataskaitos? 

. Kas turėtų būti pateikta glaustoje vertinimo ataskaitoje? 


Papildoma literatūra: 

Lietuvos Respublikos Vyriausybės 1996 m. vasario 16 d. nutarimas Nr. 244 „Dėl 
Turto vertinimo metodikos patvirtinimo“. Iš: Valstybės žinios, 1996, Nr. 16-426. 
Turto ir verslo vertinimo pagrindų įstatymas — 1999 05 25, Nr. VIII-1202. Iš: Vals- 
tybės žinios, 1999, Nr. 52-1672. 

Nacionaliniai turto ir verslo vertinimo standartai. Sudarytojai: Lietuvos turtą ir 
verslą vertinančių įmonių asociacija, Lietuvos turto vertintojų asociacija. Vilnius, 
2004, 


XIV SKYRIUS. VALSTYBĖS INSTITUCIJŲ VYKDOMAS NEKILNO- 
JAMOJO TURTO VERTINIMAS 


14.1. Bendrosios nuostatos 


Nekilnojamuoju turtu disponuoja ir fiziniai, ir juridiniai asmenys bei valstybė ar savival- 
dos institucijos. Dažnai įvairiems veiksmams su nekilnojamuoju turtu atlikti valstybės ins- 
titucijoms būtina žinoti turto vertę. Turto ir verslo vertinimo pagrindų įstatyme yra nustatyti 
pagrindiniai atvejai, kada vertinamas nekilnojamasis turtas. Tačiau yra ir daugiau atvejų, kai 
valstybės institucijos atlieka nekilnojamojo turto vertinimą. Skirtingais atvejais nustatomos 
nevienodos vertės, naudojamos įvairios vertės skaičiavimo metodikos. Valstybės institucijų 
atliekamas nekilnojamojo turto vertinimas gali būti paremtas rinkos duomenimis, tačiau gali 
būti taikomi ir metodai, neturintys ar turintys mažai sąsajų su rinkos verte. Aptariant valsty- 
bės institucijų vykdomą vertinimą galima išskirti dvi verčių ir metodų kryptis: 

- vertinimas, atliekamas remiantis rinkos pagrindais; 

- vertinimas, atliekamas pagal specialiai sukurtas metodikas. 

Žemės vertinimo atvejų yra daug, o valstybės institucijų naudojami žemės sklypų ver- 
tinimo metodai yra šie [27, 43]: 

1. Nominalios indeksuotos kainos nustatymas; 

2. Valstybės išperkamos žemės, miško ir vandens telkinių vertės bei lygiavertiškumo 

nustatymo metodika; 

3. Vidutinės rinkos vertės nustatymas pagal žemės verčių žemėlapius (1 priedas); 

4. Individualus vertinimas. 

Nominali indeksuota žemės kaina yra nustatoma atsižvelgiant į kokybines žemės cha- 
rakteristikas, o ne į jos rinkos vertę. Daugelyje užsienio šalių egzistuoja žemės vertinimas, 
pagrįstas jos kokybinėmis savybėmis ir derlingumu. Be to, vertinant žemės ūkio paskirties 
žemę naudojimo pajamų vertės metodu, taip pat yra atsižvelgiama į žemės kokybinius 
rodiklius (našumo balą), kadangi reikia apskaičiuoti galimas pajamas iš žemės ūkio vei- 
klos. Ir nominalios kainos nustatymo metodika, ir valstybės išperkamos žemės, miško ir 
vandens telkinių vertės lygiavertiškumo nustatymo metodika buvo pradėtos naudoti žemės 
reformos pradžioje, kai žemės rinka dar nebuvo susiformavusi, todėl buvo neįmanoma 
apskaičiuoti žemės rinkos vertę. Žemės vertės nustatymas pagal verčių žemėlapius yra ma- 
sinis vertinimo būdas, pagrįstas rinkos duomenimis. Kol kas jis nėra pakankamai tikslus. 

Pastatai valstybės institucijų dažniausiai gali būti vertinami tokiais metodais: 

1. Vidutinės rinkos vertės nustatymas pagal verčių žemėlapius — nekilnojamojo turto 
mokesčiui apskaičiuoti (2 priedas); 

2. Pagal komisijos privalomam registruoti turtui įvertinti patvirtintas vidutines rinkos 
vertes — paveldimo turto mokesčiui apskaičiuoti bei nekilnojamojo turto mokesčiui 
apskaičiuoti (atkuriamosios vertės būdu); 

3. Individualus vertinimas — valstybės objektų privatizavimo kainai apskaičiuoti. 

Šiais atvejais pastatų vertė nustatoma skirtingiems tikslams, todėl ir vertinimo metodai 
yra skirtingi. Vertės apskaičiavimas grindžiamas rinkos metodais, tačiau pats vertinimas 

yra atliekamas daugeliui nekilnojamojo turto objektų (masinis vertinimas), todėl nustaty- 
tos vertės nėra tikslios objektų rinkos vertės. 

Paveldimo turto mokestis daugumai nekilnojamojo turto rūšių skaičiuojamas pagal 
nekilnojamojo turto verčių žemėlapius, tačiau inžinerinių statinių, gamybos, pramonės, 
sandėliavimo, specialios bei kai kurių kitos paskirties nekilnojamojo turto objektų — pagal 
komisijos privalomam registruoti turtui įvertinti patvirtintas vidutines rinkos vertes. Šios 
vertės remiasi nekilnojamojo turto atkūrimo kaštų skaičiavimais pritaikius nusidėvėjimo 
ir vietos pataisos koeficientus. 

Apskaičiuojant valstybei priklausančių privatizuojamų objektų kainą, taikomas indi- 
vidualus vertinimas, naudojant Turto ir verslo vertinimo pagrindų įstatymu numatytus 
vertinimo metodus, kurie yra pagrįsti rinkos duomenimis ir yra tikslūs. 


14.2. Valstybės institucijų vykdomo žemės sklypų vertinimo atvejai 


Nominalios indeksuotos žemės kainos apskaičiavimas 


Nominali indeksuota kaina turi būti apskaičiuojama visiems žemės sklypams, kaip 
privalomas žemės kadastro rodiklis. Tačiau ji naudojama ne visais valstybinės žemės par- 
davimo atvejais. Lietuvos Respublikos Vyriausybės 1999 m. vasario 24 d. nutarimas Nr. 
205 „Dėl žemės įvertinimo tvarkos“ nustato tokius nominalios indeksuotos žemės kainos 
apskaičiavimo atvejus: 

- Apskaičiuojant perduodamų piliečių nuosavybėn neatlygintinai iš laisvos žemės 

fondo ir grąžinamų natūra žemės sklypų žemės reformos metu vertę; 

- Apskaičiuojant valstybės išperkamų turėtos žemės, miško sklypų ir vandens tel- 
kinių vertę, kai atlyginant už juos perduodami piliečių nuosavybėn neatlygintinai 
žemės, miško sklypai ir vandens telkiniai kitoje vietoje (išskyrus apskaičiuojant 
miestų teritorijoms priskirtos žemės vertę, kai už ją perduodama piliečių nuosavy- 
bėn neatlygintinai žemės ūkio paskirties žemė kaimo vietovėje); 

- Apskaičiuojant žemės, miško sklypų, kurių piliečiai nepageidauja susigrąžinti buvu- 
sioje vietovėje, vertę (išskyrus apskaičiuojant turėto, bet neišlikusio miško, naudojamų 
ir nerekultivuotų karjerų, sąvartynų užimtos žemės, vandens užlietos žemės vertę); 

- Apskaičiuojant privačios žemės sklypų vertę žemės mokesčiui ir žemės nuomos 
mokesčiui už valstybinę žemę; 

- Apskaičiuojant parduodamos ar išnuomojamos valstybinės mėgėjiško sodo teri- 
torijoje esančios žemės sklypų, namų valdų žemės sklypų, garažų statybos ir eks- 
ploatavimo bendrijų garažų, individualių garažų žemės sklypų vertę, miško žemės 
sklypų vertę, vandens telkinių vertę, išnuomojamų ne aukcione valstybinės žemės 
ūkio paskirties žemės sklypų vertę, nustatytų dydžių žemės sklypų, įsiterpusių tarp 
privačių arba išnuomotų valstybinės žemės sklypų ir kelių (gatvių), vertę; 

Apibendrinant nominalios kainos nustatymo atvejus, galima pasakyti, jog ši kaina yra 
skaičiuojama žemės reformos metu, kai valstybė išperka žemę ir atlygina už ją perduo- 
dant žemę neatlygintinai, kai žemė perkeliama iš vienos vietos į kitą bei žemės mokesčiui 
ar žemės nuomos mokesčiui apskaičiuoti. 

Nominalią indeksuotą žemės kainą apskaičiuoja apskričių viršininkų administracijų 
žemės tvarkymo departamentų teritoriniai žemėtvarkos skyriai pagal žemės sklypų vertės 
skaičiavimus, kuriuos pateikia žemėtvarkos projektus rengiantys asmenys arba kadastri- 
nius matavimus atliekantys asmenys. Atliekant privataus žemės sklypo kadastrinius ma- 
tavimus, nominalią žemės kainą apskaičiuoja matininkas. 


Valstybės išperkamos žemės, miško ir vandens telkinių vertės bei lygiavertiškumo 
nustatymo metodikos taikymo atvejai 


Ši žemės įvertinimo metodika, taip pat kaip ir nominalios kainos apskaičiavimas, tai- 
koma žemės reformos metu. Lygiavertiškumo nustatymo metodikos tikslas — sulyginti 
žemės kokybinę vertę, kuri buvo iki 1940 m., ir dabartinę žemės nominalią indeksuotą 
vertę. Lygiavertiškumo nustatymo metodika taikoma: 

- Apskaičiuojant valstybės išperkamos turėtos žemės, miško, vandens telkinių vertę, 
kai atlyginama Piliečių nuosavybės teisių į išlikusį nekilnojamąjį turtą atkūrimo 
įstatyme nustatytais būdais (išskyrus žemės, miško, vandens telkinio perdavimo 
nuosavybėn neatlygintinai būdą); 

- Apskaičiuojant miestų teritorijoms priskirtos žemės vertę, kai už ją perduodama 
piliečių nuosavybėn neatlygintinai žemės ūkio paskirties žemė kaimo vietovėje; 

- Apskaičiuojant naudojamų ir nerekultivuotų karjerų, sąvartynų žemės, statiniais 
užimtos kitos paskirties žemės ir vandens užlietos žemės vertę, kai už ją perduodama 
piliečių nuosavybėn neatlygintinai žemė, miškas, vandens telkiniai kitoje vietoje; 

- Apskaičiuojant turėto, bet neišlikusio miško, naudojamų ir nerekultivuotų karjerų, 
sąvartynų užimtos žemės, vandens užlietos žemės vertę, kai piliečiai nepageidauja 
šių žemės sklypų susigrąžinti natūra; 

Atlyginimo dydį už valstybės išperkamą žemę kaimo vietovėje apskaičiuoja žemės refor- 

mos žemėtvarkos projektus rengiantys specialistai, miestų teritorijose — žemėtvarkos skyriai. 


Vidutinės rinkos vertės nustatymas pagal žemės verčių žemėlapius 


2003 metais Lietuvoje žemės sklypai buvo įvertinti masiniu būdu, sudarant vertinimo 
modelius ir verčių žemėlapius. Masinis žemės vertinimas — tai toks žemės vertinimo būdas, 
kai konkretaus turto vertė nėra nustatoma, o surinktos informacijos apie vertinamą turtą 
analizės būdu nustatomos verčių zonų, apimančių teritorijas su panašiomis savybėmis, 
ribos. Masinio žemės vertinimo metu per nustatytą laikotarpį įvertinama didelis skaičius 
žemės sklypų, taikant vieną metodiką ir darbų technologijas [43]. Vertinimo metodiką pa- 
ruošė 1r vertinimą atliko Valstybinė įmonė Registrų centras. Pirminis šio vertinimo tikslas 
buvo apskaičiuoti žemės sklypų vertes, pagrįstas rinka, žemės mokesčiui apskaičiuoti. 
Dėl įvairių priežasčių tuo metu šios nuostatos įgyvendinti nepavyko, todėl kol kas žemės 
mokestis skaičiuojamas nuo nominalios indeksuotos žemės kainos. 

Tačiau žemės vertė, apskaičiuota pagal žemės verčių žemėlapius, naudojama kitais 
atvejais [27, 33]: 

- Paveldimo žemės sklypo mokesčiui apskaičiuoti; 

- Parduodant ne aukcione valstybinės žemės ūkio paskirties žemės sklypus, kai par- 
duodami žemės ūkio veiklai naudojamiems statiniams ir įrenginiams eksploatuoti 
reikalingi žemės sklypai bei naudojami asmeninio ūkio žemės sklypai; 

- Aukcione parduodant ar išnuomojant valstybinės žemės ūkio paskirties žemės 
sklypus; 

- Aukcione parduodant ar išnuomojant naujus kitos pagrindinės tikslinės žemės nau- 
dojimo paskirties valstybinės žemės sklypus (išskyrus Vilniaus, Kauno, Klaipėdos, 
Šiaulių, Panevėžio, Alytaus, Marijampolės, Druskininkų, Palangos, Birštono mies- 
tų teritorijose esančius žemės sklypus); 

- Parduodant naudojamus kitos pagrindinės tikslinės žemės naudojimo paskirties 
žemės sklypus (išskyrus užstatytus statiniais, privatizuotais pagal Lietuvos Respu- 
blikos valstybinio turto pirminio privatizavimo įstatymą ir Lietuvos Respublikos 
valstybės ir savivaldybių turto privatizavimo įstatymą). 

Žemės sklypų vertę pagal žemės verčių žemėlapius bei pradinę pardavimo kainą ir 
pradinio metinio žemės nuomos mokesčio dydį apskaičiuoja žemėtvarkos skyriai, išsky- 
rus atvejus, kai naudojamus kitos pagrindinės tikslinės žemės naudojimo paskirties žemės 
sklypus išnuomoja savivaldybės taryba. Atliekant privataus žemės sklypo kadastrinius 
matavimus, vidutinę žemės rinkos vertę apskaičiuoja matininkas. 

Fiziniai ir juridiniai asmenys, nesutinkantys su parduodamo ar išnuomojamo valsty- 
binės žemės sklypo verte, gali užsisakyti individualų turto vertinimą savo lėšomis. Šiuo 
atveju žemės sklypas parduodamas ar išnuomojamas už individualiu vertinimu nustatytą 
rinkos vertę. Tačiau jei žemės sklypo rinkos vertė skiriasi daugiau kaip 20 procentų nuo 
žemės sklypo vidutinės rinkos vertės, apskrities viršininkas gali užsakyti ekspertinį indi- 
vidualų vertinimą, ir žemės sklypas parduodamas ar išnuomojamas pagal rinkos vertę, 
nustatytą ekspertiniu vertinimu. 


Žemės sklypų rinkos vertės nustatymas pagal individualų turto vertinimą 


Kalbant apie valstybės institucijų taikomas vertinimo metodikas ir metodus negalima 
atsiriboti nuo tiksliausio įvertinimo būdo — individualaus vertinimo. Tam tikrais atvejais 
naudojamas būtent šis vertinimo metodas, kuris remiasi Lietuvos Respublikos turto ir 
verslo pagrindų įstatymo nuostatomis. Šiems darbams valstybės institucijos samdo turto 
vertintojus. Galima išskirti šiuos pagrindinius atvejus, kai būtina naudoti individualų ver- 
tinimą, vertinant žemės sklypus: 

- Aukciono tvarka parduodant naujus kitos pagrindinės tikslinės žemės naudojimo pa- 
skirties valstybinės žemės sklypus, esančius Vilniaus, Kauno, Klaipėdos, Šiaulių, Pa- 
nevėžio, Alytaus, Marijampolės, Druskininkų, Palangos, Birštono miestų teritorijose; 

- Parduodant ar išnuomojant: 

a) naudojamus kitos pagrindinės tikslinės žemės naudojimo paskirties valstybinės 
žemės sklypus, užstatytus statiniais ir įrenginiais, privatizuotais pagal Lietuvos 
Respublikos valstybinio turto pirminio privatizavimo įstatymą ir Lietuvos Res- 
publikos valstybės ir savivaldybių turto privatizavimo įstatymą; 

b) žemės sklypus, priskirtus privatizuojamiems objektams; 

c) žemės sklypus, priskirtus užsienio valstybių diplomatinėms atstovybėms ir kon- 
sulinėms įstaigoms. 

- Parduodant ne aukcione valstybinės žemės ūkio paskirties žemės sklypus pirmumo 
teise pagal Lietuvos Respublikos žemės ūkio paskirties žemės įsigijimo laikinojo įsta- 
tymo nuostatas (tam tikrais atvejais ūkininkams 1r juridiniams asmenims, gaunantiems 
daugiau nei 50 procentų visų pajamų iš žemės ūkio produkcijos gaminimo) [15]. 


14.3. Nominalios indeksuotos kainos apskaičiavimas 


Nominali kaina apskaičiuojama pagal Vyriausybės patvirtintą Žemės įvertinimo meto- 
diką. Nominali imdeksuota kaina remiasi žemės kokybiniais rodikliais, todėl jos skaičiavi- 
mus galima suskirstyti į tokius etapus: 

I. Žemės sklypo vidutinio žemės ūkio naudmenų našumo balo apskaičiavimas: 

- Žemės sklypų kaimo gyvenamojoje vietovėje — pagal vidutinį žemės ūkio nau- 
dmenų našumo balą; 

- Kitų žemės sklypų - pagal orientacinį žemės ūkio naudmenų našumo balą. 

Gali būti, kad dirvožemio tyrimų medžiagos nėra, todėl neįmanoma apskaičiuoti kon- 
kretaus sklypo žemės ūkio naudmenų našumo balo. Tokiu atveju skaičiuojamas orientac1- 
nis žemės ūkio naudmenų našumo balas: 

- Žemės sklypams, esantiems Vilniuje, Kaune, Klaipėdoje, Šiauliuose, Panevė- 
žyje, Alytuje, Marijampolėje, Druskininkuose, Palangoje, Birštone ir Nerin- 
goje, - 40 balų; 

- Žemės sklypų, esančių savivaldybių centruose — vidutinis savivaldybės teritori- 
jos žemės ūkio naudmenų našumo balas; 

- Kituose miestuose esančių žemės sklypų — gretimos kadastrinės vietovės žemės 
ūkio naudmenų našumo balas; 

- Žemės sklypų, įsiterpusių į miškų urėdijų žemėnaudas, — vidutinis savivaldybės 
teritorijos žemės ūkio naudmenų našumo balas, sumažintas 30 procentų; 

-  Mėgėjiško sodo teritorijoje esančių žemės sklypų — 28 balai. 

II. Normatyvinės 1 hektaro žemės ūkio naudmenų vertės nustatymas pagal jos našu- 
mą. Žemės įvertinimo metodikoje yra nustatyta 1 ha žemės ūkio naudmenų vertė 
pagal jos našumo balą. Ši vertė svyruoja nuo 600 iki 2925 Lt. 

III.Bazinės žemės sklypo vertės nustatymas. 

Normatyvinė vertė dauginama iš žemės sklypo naudmenų ploto. Žemės naudmenų 

plotui pritaikomi šie koeficientai: 

- žemės ūkio naudmenoms, pastatų ir kiemo užimtai žemei, keliams — 1; 

- kitai žemei ir vandenims (išskyrus ežerus, upes ir žuvininkystės tvenkinius) - 0,1; 

- žuvininkystės tvenkiniams - 0,4. 

IV. Apskaičiuojama žemės sklype esančio miško vertė bei ežerų ir tvenkinių vertė (jei 
jų yra, vertė apskaičiuojama Žemės įvertinimo metodikos nustatyta tvarka). 

V. Bazinė žemės sklypo vertė dauginama iš pataisos koeficientų (visi koeficientai pa- 
teikti Žemės įvertinimo metodikos prieduose). Skirtingos paskirties žemės skly- 
pams taikomi skirtingi pataisos koeficientai: 

V.1. Žemės ūkio paskirties žemės sklypams: 


Koeficientas žemės naudojimo ir ūkinės veiklos apribojimams bei aplinkos taršai 
įvertinti. Šis koeficientas nustatomas tik tiems žemės plotams, kuriems taikomos 
specialiosios žemės ir miško naudojimo sąlygos, arba tiems plotams, kurie įeina į 
savivaldybės administracijos direktoriaus sprendimu patvirtintą gamybinių objektų 
taršos poveikio zoną; 

Koeficientas sklypo nuotoliui nuo miesto, miestelio ir savivaldybės ir apskrities 
centro įvertinti; 

Koeficientas sklypo padėčiai įvertinti kompleksiniu urbanistiniu-ekologiniu požiū- 
riu. Koeficientas taikomas tik tiems plotams, kurie yra miestų arba šiems miestams 
priskirtoje teritorijoje. Mėgėjiško sodo teritorijoje esantiems žemės sklypams šis 
koeficientas lygus 6; 

Koeficientas teritorijos socialiniam-gamybiniam potencialui įvertinti — tik mėgėjiš- 
ko sodo teritorijoje esantiems žemės sklypams. 


Žemės ūkio paskirties žemės nominalios indeksuotos kainos skaičiavimai užbaigiami 
pritaikius šiuos koeficientus, pritaikius indeksą 1,6 (padauginus apskaičiuotą kainą iš in- 
dekso) ir užpildžius nustatytą formą. 

V.2. Kitos paskirties žemės sklypams: 


koeficientas žemės naudojimo ir ūkinės veiklos apribojimams bei aplinkos taršai 
įvertinti; 

koeficientas teritorijos socialiniam-gamybiniam potencialui įvertinti; 

koeficientas sklypo padėčiai įvertinti kompleksiniu urbanistiniu-ekologiniu požiūriu. 
Šis koeficientas taikomas tik nustatant miestų teritorijose esančių žemės sklypų vertę. 
kai žemės sklypą užima statiniai ir įrenginiai, naudojami nustatyta tvarka įsteigtai ir 
įregistruotai turizmo ar rekreacinei veiklai, taip pat grąžinama, suteikiama nuosavy- 
bėn neatlygintinai ir parduodama valstybinė žemė rekreacinėse teritorijose, turi būti 
pritaikytas koeficientas teritorijos rekreaciniam-ekologiniam vertingumui nustatyti. 
Šis koeficientas taikomas apskaičiuotai žemės kainai, kuriai jau yra pritaikyti visi 
reikiami koeficientai. Rekreacinis koeficientas taip pat taikomas ir žemės sklypams, 
kuriuose be pagrindinės tikslinės žemės naudojimo paskirties nustatyta ir turizmo ar 
rekreacinė veikla. Šiuo atveju pataisos koeficientas sumažinamas 50 procentų. 


14.4. Valstybės išperkamos žemės, miško ir vandens telkinių vertės bei lygiavertiš- 
kumo nustatymo metodika 


Perduodamo neatlygintinai piliečių nuosavybėn valstybinio žemės sklypo vertė nu- 
statoma skaičiuojant nominalią indeksuotą kainą, tačiau turėto iki 1940 m. žemės sklypo 
vertė skaičiuojama pagal lygiavertiškumo nustatymo metodiką [27]. 

Pirmiausia surenkami pradiniai duomenys apie turėto žemės sklypo (įskaitant joje 
esantį mišką ir vandens telkinius) vertę, t. y. žemės sklypo plotas ir ploto įvertinimas rū- 
šimis. Jeigu ne visa žemė įvertinta rūšimis ar nėra pakankamai duomenų, žemė, miškas, 
vandens telkiniai priskiriami IV rūšiai. Jeigu žemės rūšiavimo duomenų neišliko, imama 
vidutinė tos apskrities, kurioje buvo žemės sklypas, žemės suskirstymo rūšimis struktūra 

ir vidutinė žemės vertė litais. Vertės skaičiavimo pažymoje turi būti įrašyta, jei žemė iki 
1940 metų buvo apaugusi mišku arba naudota kitai paskirčiai. 

Žemės ūkio paskirčiai naudotos žemės rūšių kainos: 

- Irūšis- 1700 Lt/ha; 

- II rūšies - 1450 Lt/ha; 

- III rūšies - 1050 Lt/ha; 

- IV rūšies — 650 Lt/ha. 

Miestuose kitai paskirčiai naudota žemė — 6000 Lt/ha, kaimo gyvenamojoje vietovėje 
kitai paskirčiai naudota žemė — 3000 Lt/ha. 

Jei yra žinomos buvusio miško sklypo ribos ir miškas išlikęs, jo kaina skaičiuojama 
pagal miško žemės ir medynų tūrio vertę, nustatytą Žemės įvertinimo metodikoje. Padau- 
ginus šią vertę iš koeficiento 0,7 gaunama valstybės išperkamo miško sklypo vertė. 

Jei buvusio miško sklypo ribos nežinomos arba miškas neišlikęs, turėto miško plotas 
dauginamas 1š 950 Lt/ha (kai turėtas miškas yra miškų urėdijų ar nacionalinių ir regioni- 
nių parkų ribose) arba iš 650 Lt/ha (kai turėtas miškas yra kitose vietose). 

Valstybės išperkamos žemės ir miško vertei taikomi pataisos koeficientai teritorijos so- 
cialiniam-gamybiniam potencialui įvertinti, atsižvelgiant į šio sklypo buvimo vietą (daž- 
niausiai taikomi miestuose ar miestų teritorijos ribose esamiems žemės sklypams). 

Klausimai savikontrolei: 


"ELN- 


co 


. Kokie yra valstybės institucijų naudojami žemės sklypų vertinimo metodai? 

. Kokie yra valstybės institucijų naudojami pastatų vertinimo metodai? 

. Kokiais atvejais valstybinės žemės pardavimui naudojama nominali žemės kaina? 
. Kokiais atvejais taikoma lygiavertiškumo nustatymo metodika? 

„ Kokiais atvejais taikoma vidutinės žemės rinkos vertė, apskaičiuota pagal žemės 


verčių žemėlapius? 


. Kokiais atvejais valstybės institucijos taiko individualų vertinimą žemės sklypų 


rinkos vertei nustatyti? 


. Kas yra masinis žemės vertinimas pagal žemės verčių žemėlapius? 
. Kokie yra pagrindiniai nominalios indeksuotos kainos apskaičiavimo etapai? 
. Kokie pagrindiniai pataisos koeficientai taikomi skaičiuojant žemės ūkio paskirties 


žemės nominalią kainą? 


10.Kokie pagrindiniai pataisos koeficientai taikomi skaičiuojant kitos paskirties žemės 


nominalią kainą? 


Papildoma literatūra: 

Lietuvos Respublikos Vyriausybės 1999 m. vasario 24 d. nutarimas Nr. 205 „Dėl 
žemės įvertinimo tvarkos“. Iš: Valstybės žinios, 1999, Nr. 21-597; 2002, Nr. 
102-4574. 

Žemės ūkio ministro 2002 m. gruodžio 23 d. įsakymas Nr. 515 „Dėl Žemės verčių 
žemėlapių sudarymo taisyklių patvirtinimo“ Iš: Valstybės žinios, 2003, Nr. 5-221. 


XV SKYRIUS. MASINIS NEKILNOJAMOJO TURTO VERTINIMAS 


Masinį žemės vertinimą taip pat galima priskirti prie valstybės institucijų vykdomo 
vertinimo. Kaip jau minėta, masinio vertinimo metu įvertinama didelis skaičius nekil- 
nojamojo turto objektų, taikant vieną metodiką ir darbų technologijas. Nuo 2003 metų 
Lietuvoje žemės sklypai buvo pradėti vertinti masiniu būdu, sudarant vertinimo modelius 
ir verčių žemėlapius. 2006 m. buvo paruošta metodika bei atliktas pastatų masinis verti- 
nimas bei sudaryti nekilnojamojo turto verčių žemėlapiai. Šiame skyriuje analizuojama 
žemės ir pastatų vidutinės vertė nustatymo metodika. 


15.1. Vidutinės rinkos vertės nustatymas pagal žemės verčių žemėlapius 


Žemės verčių žemėlapių sudarymui metodiškai vadovauja Nacionalinė žemės tarnyba 
prie Žemės ūkio ministerijos, o jį atlieka Valstybės įmonė Registrų centras. 

Vertinant žemę masiniu būdu, galima išskirti du pagrindinius elementus, kurie vėliau 
naudojami žemės sklypų vertei nustatyti — žai vertinimo modeliai ir verčių žemėlapiai. 
Pagal verčių žemėlapį nustatoma verčių zona, kuriai pagal žemės sklypo paskirtį yra su- 
daryti vertinimo modeliai. 

Vertinimo modelis — tai matematinė formulė, taikoma apskaičiuoti žemės verčių zono- 
je esančio žemės sklypo vidutinę rinkos vertę, atsižvelgiant į šio žemės sklypo kadastro 
duomenis ir pagal kartografinę medžiagą nustatytus kitus žemės sklypo požymius. 

Vertinimo modelių sudarymui reikalingi patikimi duomenys apie visoje Lietuvoje vy- 
raujančias žemės rinkos kainas. Žemės masiniam vertinimui naudojami Nekilnojamojo 
turto registro duomenų bazės duomenys apie žemės sklypų, pastatų ir butų kainas (su- 
darant nekilnojamojo turto verčių žemėlapius), įrašytas pirkimo-pardavimo sutartyse, jų 
kiekybines ir kokybines charakteristikas, kiti pagalbiniai duomenys [43]: 

- privačios žemės ir kito nekilnojamojo turto nuomos mokesčio dydis; 

- teritorijų planavimo dokumentai, kuriuose nustatytos skirtingą naudojimo paskirtį 

ir tvarkymo režimą turinčios zonos urbanizuotose bei saugomose teritorijose; 

- žemės reformos žemėtvarkos projektai ir jų rengimui naudojama kartografinė me- 
džiaga apie valstybinės reikšmės miškų ir vidaus vandenų išsidėstymą bei žemės 
ūkio naudmenų našumo įvertinimą; 

- nekilnojamojo turto kadastro žemėlapių duomenys apie gyvenamųjų vietovių ribas, 
kadastro vietovių ir blokų ribas; 

- Valstybinio miškotvarkos instituto duomenys apie miškotvarkos inventorizuotus 
miškus; 

- žemės valstybinės apskaitos duomenys. 

Kaip pagalbinė medžiaga gali būti panaudota individualių vertinimo ataskaitų duome- 

nys bei žiniasklaidos informacija apie pasiūlą bei nuomos kainas. 

Žemės sklypų vidutinės rinkos vertės nustatymui buvo naudojamas lyginamosios ver- 
tės metodas. Lyginamosios vertės metodo esmė yra palyginimas, kai turto rinkos vertė 
nustatoma palyginus panašių objektų faktinių sandorių kainas, atsižvelgiant į nedidelius 

vertinamo objekto ir palyginamųjų objektų skirtumus. Atliekant individualų vertinimą, 
stengiamasi atsižvelgti esminius skirtumus dėl pardavimo laiko, finansavimo sąlygų, par- 
davimo sąlygų, fizinių savybių ir t. t. Vertinant masiniu būdu yra neįmanoma atsižvelgti 
į visas vertinamų žemės sklypų individualias savybes, todėl sudarant vertinimo modelius 
nebuvo atsižvelgta į vertės padidėjimą ar sumažėjimą dėl šių veiksnių: 

- Žemės sklype esančių naudingųjų iškasenų; 

- Žemės sklypui nustatytų servitutų ir ūkinės veiklos apribojimų, išskyrus atvejus, 
kai dėl šių apribojimų saugomose teritorijose yra suformuotos ekologinės apsaugos 
arba rekreacinės zonos, arba rekreacinėse teritorijose nustatoma atskira žemės ver- 
čių Zona; 

- Žemės sklypo naudojimo perspektyvų, išskyrus atvejus, kai panaudojant detaliuo- 
sius planus žemės sklypams apskrities viršininko sprendimu nustatyta kita pagrin- 
dinė tikslinė žemės naudojimo paskirtis; 

- Žemės sklype esančių statinių ir sodinių; 

Disponavimo žemės sklypais suvaržymų dėl įsiskolinimo ar kitų priežasčių; 

- Žemės sklypo konfigūracijos, vertinamo žemės sklypo ir greta esančių objektų už- 
terštumo arba skleidžiamos taršos, kaimyninių turto vienetų būklės, individualiai 
įrengtų (neįrengtų) komunikacijų, privažiavimo apsunkinimų (pagerinimų). 

Žemės verčių žemėlapių ir vertinimo modelių paruošimas susideda iš šių stadijų: 

1. Rinkos duomenų patikros; 

2. Modelio specifikacijos nustatymo; 

3. Modelio kalibravimo; 

4. Modelių patikros. 


15.1.1. Rinkos duomenų patikra 


Pagal žemės paskirtį sugrupuoti duomenys patikrinami pagal patikimumo kriterijus. 
Duomenys apie pardavimo kainas, įrašyti į Nekilnojamojo turto registrą, ne visada yra 
tikslūs ar galimi panaudoti sudarant vertinimo modelį, todėl atliekama šių duomenų pati- 
kra pagal tokius kriterijus: 

- komerciškumo; 

- vienodų apmokėjimo sąlygų; 

- kilnojamojo turto nebuvimo; 

- vienodo sandorių laiko. 

Pirmiems trims kriterijams palyginti atlikta išvestinių rodiklių (1 kvadratinio metro, 1 
aro, 1 hektaro) kainų analizė. Jei nustatomi dideli šių rodiklių nukrypimai, toks sandoris 
neįtraukiamas į modelių sudarymo duomenis. 

Ketvirtas kriterijus — sandorių laikas yra labai svarbus vertinant lyginamosios vertės 
būdu. Objekto rinkos vertė turi būti nustatyta vertinimo datai, o palyginamieji sandoriai 
dažnai yra sudaryti prieš ilgą laiko tarpą (6—12 mėn. ir daugiau). Situacija nekilnojamojo 
turto rinkoje keičiasi kiekvienais metais ar net mėnesiais (priklausomai nuo rinkos akty- 
vumo), o masinio vertinimo metu naudojami net kelių metų duomenys. Laiko pataisa gali 
būti nustatoma tokiais metodais: 

Porinė pardavimų analizė; 

Perpardavimų analizė; 

Pardavimo kainų analizė aproksimuojančia kreive; 

Daugianarė regresinė analizė. 

„ Porinė pardavimų analizė. Jos metu atliekama analogiškų nekilnojamojo turto 
objektų pardavimų, įvykusių skirtingu metu, analizė. Apskaičiavus pataisas dėl fi- 
zinių charakteristikų skirtumų ir pataisius pardavimo kainą, likęs kainų skirtumas 
priskiriamas laiko faktoriaus įtakai. Masinio vertinimo metu analizuojama daug 
rinkos duomenų, apimančių kelerius metus, todėl tikslinga nustatyti rinkos kainų 
keitimosi tempą kiekvieniems metams ar mėnesiams. Tokiu atveju kiekvienam įvy- 
kusiam sandoriui bus pritaikoma tiksli laiko pataisa ir bendras vertinimo modelis 
bus tikslesnis. 

. Perpardavimų analizė. Šiuo atveju analizuojami skirtingu metu įvykę to paties 
objekto sandoriai. Šis metodas panašus į porinę pardavimų analizę, tačiau anali- 
zuojant tą patį objektą skirtumai yra minimalūs, todėl laiko pataisos yra daug tiks- 
lesnės. Tačiau tie patys objektai vienoje verčių zonoje nedažnai parduodami per 
kelerius metus, todėl tokių sandorių skaičius yra nedidelis. Dėl duomenų stokos šis 
būdas jungiamas su porine pardavimų analize. 

. Pardavimo kainų analizė aproksimuojančia kreive. Grafiškai šia kreive nustatoma, 
kaip per tam tikrą laikotarpį kito pardavimo kainos. Grafike atidedama sandorių 
kainos, abscisių ašyje — mėnesiai ir metai. Aproksimuojanti kreivė parodys vidutinį 
kitimo tempą pasirinktu laikotarpiu. Tačiau tiesiogiai naudoti visų sandorių kainas 
negalime. Nekilnojamojo turto objektų kainoms reikėtų įvesti fizinių charakteristi- 
kų pataisas ir tik tada jas įtraukti į grafiko duomenis. 

.„ Daugianarė regresinė analizė. Daugianare regresine analize nustatomas ryšys tarp 
priklausomo kintamojo (šiuo atveju kainos) ir nepriklausomų kintamųjų (fizinių 
charakteristikų, vietos, pardavimo datos). Pardavimo data pasirinkus kaip vieną 1š 
nepriklausomų kintamųjų galima apskaičiuoti pardavimo laiko įtaką kainai. 


PPR 


15.1.2. Modelių specifikacijos nustatymas 


Modelių specifikacija — tai rinkos kainas lemiančių veiksnių ir charakteristikų nustaty- 


mas. Nustačius pagrindinius veiksnius, turinčius įtakos žemės kainai, bus galima sudaryti 
vertinimo modelius. 


Zemės verčių žemėlapiai ir verčių zonos 


Vienas iš svarbiausių žemės sklypo rinkos kainai turinčių įtakos veiksnių — vieta. Ver- 


tinant masiniu būdu ši problema išspręsta sudarant žemės verčių žemėlapius ir verčių 
zonas. Verčių zona apima teritoriją, kurioje žemės sklypų charakteristikos ir kainos yra 
panašios. Vienoje zonoje esantys sklypai yra homogeniški, o tai leidžia skirtingoms ver- 
čių zonoms sudaryti atskirus vertinimo modelius su mažesniu skaičiumi kintamųjų. 


Atsižvelgiant į patikimų pagrindinių duomenų lokalizaciją, kartografinėje medžiagoje 


suformuojamos žemės verčių zonos. Zonų ribos turi atitikti žemės rinkos kainų lygių (plo- 

to vienetui) pasikeitimų ribas, įvertinant analizuojamų objektų, kurių pardavimo kainos 
atitinka rinkos kainų patikimumo kriterijus, paskirtį, naudojimo pobūdį ir kitas svarbias 
charakteristikas. Formuojant žemės verčių zonas, laikomasi šių reikalavimų: 

1. Žemės verčių zona turi apimti žemės plotus, kuriuose patikimumo kriterijus atitin- 
kančių žemės sklypų kainų lygis pagal pagrindinę žemės naudotojų grupę nuo gre- 
timos žemės rinkos verčių zonos kainų lygio skiriasi ne mažiau kaip 15 procentų; 

2. Žemės rinkos verčių zona kaimo vietovėje turi būti ne mažesnė kaip vienos gyve- 
namosios vietovės teritorija arba urbanizuota ar rekreacinį naudojimo pobūdį turin- 
ti dalis (mėgėjiškų sodų teritorija, miestelis ir kt.); 

3. Žemės verčių zona miestuose turi būti ne mažesnė kaip 3 ha; 

4. Žemės verčių zonos gali skaidyti kaimo gyvenamąsias vietoves į dalis tik 2 punkte 
nurodytu atveju; 

5. Žemės verčių zonų ribos derinamos su kadastro vietovių ir blokų ribomis, gyvena- 
mųjų vietovių ribomis, miškų masyvų ir valstybinių vandens telkinių pakraščiais, 
teritorijų planavimo dokumentuose suformuotų miestų kvartalų ar skirtingą terito- 
rijos tvarkymo režimą turinčių teritorijos ribomis; 

6. Žemės verčių zonų ribos neturi skaidyti į dalis Nekilnojamojo turto kadastro žemė- 
lapyje pažymėtų žemės sklypų. 

Rinkos kainos žemės verčių žemėlapyje pažymimos pagal žemės naudotojų grupes 

šiais sutartiniais simboliais: 
U - žemės ūkio paskirties žemės sklypai (be mėgėjiškų sodų žemės sklypų ir sodi- 
ninkų bendrijų bendrojo naudojimo žemės sklypų); 
S — mėgėjiškų sodų žemės sklypai; 
G — gyvenamųjų teritorijų žemės sklypai; 
K - komercinės paskirties žemės sklypai; 
P - pramonės ir sandėliavimo žemės sklypai. 

Viso žemės sklypo vidutinė rinkos vertė apvalinama priklausomai nuo vertės dydžio: 
10 Lt tikslumu vertę apskaičiavus šimtais, 100 Lt tikslumu — tūkstančiais ir dešimtimis 
tūkstančių; 1000 Lt tikslumu - šimtais tūkstančių ir didesnes. 

Pažymėjus rinkos kainas verčių žemėlapyje, atliekama šių kainų analizė erdviniu 
požiūriu: žemės sklypai su panašiomis kainomis priskiriami vienai verčių zonai, kito 
kainų lygio sklypai priskiriami kitai verčių zonai. Rekomenduojama formuoti skirtingas 
verčių zonas, kai kainų lygis pasikeičia 15—20 procentų. Pagal žemės verčių žemėlapių 
sudarymo taisykles, kai rinkos vertė skiriasi nuo vidutinės rinkos vertės daugiau kaip 
20 procentų, Nacionalinė žemės tarnyba turi įvertinti sklypo išskirtines savybes ir in- 
dividualaus vertinimo ataskaitą ir priimti sprendimą dėl žemės sklypo vidutinės rinkos 
vertės pataisymo tikslingumo. 

Analizuodamas žemės kainas ir nustatant verčių zonų ribas, turto vertintojas vado- 
vaujasi nekilnojamojo turto individualaus vertinimo praktine patirtimi, analizuoja visus 
erdvinius veiksnius, kurie turi įtaką žemės kainai (aprūpinimas komunikacijomis, socia- 
liniai veiksniai, susisiekimo patogumas, kraštovaizdžio patrauklumas, teritorijos užterš- 
tumas ir pan.). Sakykim, žemės sklypų kainos bus didesnės teritorijoje, kurioje yra visos 

komunikacijos (elektros tinklai, vandentiekis, kanalizacija, dujotiekis), lyginant su terito- 
rija, kurioje nėra šių komunikacijų ar jos yra ne visos. Todėl ir verčių zonos ribą galima 
braižyti atsižvelgiant į šių skirtingų teritorijų ribas (15.1 pav.). 


UŽSAKOVAS: 25 
—— 
ė Nuccoiė Žarės tros s00 Žarnės ko mars 


120001 - 200000 
I 22000: - 600000 


re 
Žemės verčių emaoio setai panauioss 
Imogen pajinčus L TI AG 000 

O Amcianainė Inenės Larbi pets Ža mas de Tinisieina TU 


CT Savivaldybių rbos 
15.1 pav. Žemės ūkio paskirties žemės verčių zonos [77] 


Žemės verčių zonos pirmiausia nustatomos tose teritorijose, kuriose yra pakankamai 
žemės sklypų rinkos duomenų. Paskui analizuojamos kitos teritorijos. Neturint pakanka- 
mai žemės sklypų rinkos duomenų, analizuojamos žemės sklypų kainos, apskaičiuotos iš 
žemės sklypų su pastatais rinkos kainos. Pagrindinėms rinkos tendencijoms nustatyti taip 
pat galima naudoti žemės, namų ir patalpų nuomos kainas. 

Žemės verčių žemėlapiai rengiami ir skaitmenine, ir analogine formomis administraci- 
nei teritorijai. Analogine forma verčių žemėlapis rengiamas 1:50000—1:100000 masteliu 
kaimo vietovėje ir 1:5000—1:25000 masteliu miestuose. Atskirai prie jo esančiame priede 
pateikti paaiškinimai, kaip apskaičiuoti konkretaus žemės sklypo vidutinę rinkos vertę 
naudojantis vertinimo modeliu bei patys modeliai pagal verčių zonas. Žemės verčių že- 
mėlapyje be verčių zonų turi būti pažymėta: 

-  topografinė situacija iš bazinio žemėlapio arba iš nekilnojamojo turto kadastro že- 

mėlapio; 

- administracinių vietovių ir miestų ribos bei pavadinimai; 

- kaimo gyvenamųjų vietovių ribos ir pavadinimai; 

- hidrografiniai elementai: upės, ežerai, tvenkiniai ir magistraliniai grioviai; 
-  magistraliniai, krašto, rajoniniai keliai ir viešieji vietinės reikšmės keliai; 
- pagrindinės gatvės miestuose ir miesteliuose; 

- miškų kontūrai; 

- stambių pelkių ir durpynų kontūrai; 

-  užstatytų teritorijų kontūrai urbanizuotose vietovėse; 


Žemės sklypo naudojimo paskirtis 


Žemės sklypo naudojimo paskirtis yra svarbus veiksnys, turintis įtakos rinkos kainai. 
Skirtingos paskirties žemės sklypų kainą veikia skirtingi veiksniai, kainų lygis yra nevie- 
nodas, todėl ir vertinimo modeliai jiems turi būti skirtingi. Šioms žemės sklypų naudotojų 
grupėms yra sudaromi skirtingi vertinimo modeliai: 

1. Žemės ūkio paskirties žemės sklypai (be mėgėjiškų sodų žemės sklypų ir sodinin- 
kų bendrijų bendrojo naudojimo žemės sklypų). Prie šių žemės sklypų priskiriami 
žemės ūkio paskirties žemės sklypai, miškų ūkio paskirties žemės sklypai, vandens 
ūkio paskirties žemės sklypai, konservacinės paskirties žemės sklypai bei kitos pa- 
skirties žemės sklypai, kurių naudojimo būdas yra naudingų iškasenų teritorijos, 
teritorijos krašto apsaugos tikslams; 

2. Mėgėjiškų sodų žemės sklypai. Prie šių žemės sklypų priskiriami mėgėjiškų sodų 
žemės sklypai ir sodininkų bendrijų bendrojo naudojimo žemės sklypai; 

3. Gyvenamųjų teritorijų žemės sklypai. Prie šių žemės sklypų priskiriami namų valdų 
žemės sklypai, kitos paskirties žemės sklypai, kurių naudojimo būdas yra gyvena- 
mosios teritorijos, visuomeninės teritorijos, bendrojo naudojimo (miestų, miestelių 
ir kaimų ar savivaldybių bendro naudojimo) teritorijos; 

4. Komercinės paskirties žemės sklypai. Prie šių žemės sklypų priskiriami kitos pa- 
skirties žemės sklypai, kurių naudojimo būdas yra komercinės paskirties objektų 
teritorijos bei rekreacinės teritorijos; 

5. Pramonės ir sandėliavimo žemės sklypai. Prie šių žemės sklypų priskiriami kitos 
paskirties žemės sklypai, kurių naudojimo būdas yra pramonės ir sandėliavimo 
objektų teritorijos, inžinerinės infrastruktūros teritorijos, atliekų saugojimo, rūšia- 
vimo ir utilizavimo (sąvartynai) teritorijos. Žemės sklypai, neįvardyti 1-4 punk- 
tuose, ir kai žemės sklypui nustatyti skirtingi žemės naudojimo būdai ar pobūdžiai, 
tačiau neidentifikuotos jų dalys tame žemės sklype, vertinami pagal tą žemės nau- 
dotojų grupę, kuri vyrauja konkretaus žemės sklypo verčių zonoje. 


Kiti veiksniai 
Kiti kokybiniai ir kiekybiniai veiksniai nustatomi panaudojant koreliacinę analizę. 
Kiekvienai verčių zonai ir kiekvienai žemės sklypų naudotojų grupei yra surandami la- 
biausiai kainai įtakos turintys veiksniai (pvz., žemės našumo balas, sklypo plotas), kurie 
įtraukiami į modelių sudarymą. Jei tarp veiksnių yra stipri koreliacija — tai reiškia, kad jų 
įtaka žemės kainai yra panaši (jie dubliuoja vienas kitą), todėl vienas veiksnys neįtraukia- 
mas į modelį. Šia koreliacine analize užbaigiama veiksnių, turinčių įtakos žemės kainai, 

nustatymas. Vertinimo modelyje gali būti nustatyti vienas ar keli pagrindiniai veiksniai, 
turintys įtakos žemės sklypo vidutinės rinkos vertės nustatymui: 
1. Žemės ūkio paskirties žemės sklypams (be mėgėjiško sodo žemės sklypų ir sodi- 


ninkų bendrijų bendrojo naudojimo žemės sklypų): 


žemės sklypo dydis; 

žemės ūkio naudmenų dydis bendrame plote procentais; 

žemės ūkio naudmenų našumo balas; 

žemės ploto su neveikiančiomis arba blogai veikiančiomis sausinimo sistemo- 
mis dalis bendrame nusausintos žemės plote procentais; 

žemės sklype esančio ežero arba tvenkinio dalis bendrame plote procentais; 
atstumas (keliais) nuo miestelio ar kitos artimiausios gyvenamosios vietovės su 
kultūrinio-buitinio aptarnavimo įstaigomis; 

žemės sklypo panaudojimas rekreacijai pagal esamų statinių pobūdį arba išduo- 
tus leidimus pastatų statybai. 


2. Mėgėjiško sodo žemės sklypams ir sodininkų bendrijų bendrojo naudojimo žemės 


sklypams — atstumas (keliais) iki miesto, kurio gyventojai naudojasi sodininkų ben- 
drijos žeme. 


3. Naudojamiems arba skirtiems gyvenamosios ir visuomeninės paskirties statinių iš- 


dėstymui žemės sklypams: 


žemės sklypo dydis; 

apsirūpinimo inžinerine infrastruktūra lygis; 

atstumas (keliais) nuo žemės sklypo iki miesto visuomeninio centro (miestuose 
ir prie jų ribos esančiuose kompaktiškose gyvenamosiose vietovėse) arba mies- 
telio centro (kitose kaimo vietovėse); 

galimas žemės sklypo panaudojimas rekreacijai pagal esamų statinių pobūdį 
arba išduotus leidimus pastatų statybai. 


4. Kitos paskirties žemės sklypams, kurių naudojimo būdas yra komercinės paskirties 


objektų teritorijos: 


žemės sklypo dydis; 

užstatytos teritorijos dalis bendrame plote procentais; 

apsirūpinimo inžinerine infrastruktūra lygis; 

galimas žemės sklypo panaudojimas rekreacijai pagal esamų statinių pobūdį 
arba išduotus leidimus pastatų statybai. 


5. Kitos paskirties žemės sklypams, kurių naudojimo būdas yra pramonės ir sandėlia- 


vimo objektų teritorijos: 


žemės sklypo dydis; 

užstatytos teritorijos dalis bendrame plote procentais; 
apsirūpinimo inžinerine infrastruktūra lygis; 

ūkinės veiklos pobūdis. 


Realiai sudaryti vertinimo modeliai rodo, kad dažniausiai pataisos įvedamos dėl skly- 
po dydžio, žemės ūkio naudmenų, miško ir nenaudingo ploto bei žemės ūkio naudmenų 
našumo balo. 

15.1.3. Modelių kalibravimas 


Modelio kalibravimas — tai koeficientų masinio vertinimo modelyje nustatymo proce- 
sas. Žemės kainai įtakos turintys veiksniai jau nustatyti, tačiau reikia surasti, kokią įtaką 
jie daro kainai. Tai atliekama naudojant daugianarę regresinę analizę. 

Pirmiausia reikia nustatyti, kokie bus naudojami modelio tipai, t. y. kaip nustatysime 
nepriklausomų kintamųjų charakteristikas. Daugianarė regresinė analizė nustato priklau- 
somo kintamojo (žemės kainos) ryšį su keliais nepriklausomais kintamaisiais (nustatytais 
veiksniais). Veiksnių įtaka gali būti išreikšta tiesine arba kitokia funkcine (laipsnine ar 
rodikline) priklausomybe, todėl ir modeliai gali būti: adityviniai, multiplikatyviniai ir hi- 
bridiniai. Bendra adityvinio modelio forma yra tokia: 

RF=b+5A.>bA tb A, 
čia RV - apskaičiuojama vertė; 
X, X,.. X - nepriklausomi kintamieji; 
b- konstanta; 
b,b„..b - nepriklausomų kintamųjų koeficientai. 


Multiplikatyvinio modelio forma bendru atveju užrašoma taip: 


RV-b+XM+XP4 AP, 


čia RV — apskaičiuojama vertė; 
X, X,.. X - nepriklausomi kintamieji; 
b- konstanta; 
b„b„..b - nepriklausomų kintamųjų koeficientai. 


Hibridinis modelis sujungia adityvinius ir multiplikatyvinius komponentus. 

Nustačius reikšmingus veiksnius ir parinkus modelio tipą, atliekamas modelio kali- 
bravimas naudojant daugianarę regresinę. Ši analizė leidžia statistiniu būdu panaudojant 
žinomus duomenis nustatyti nežinomų duomenų reikšmes. Vertinant nekilnojamąjį turtą 
nežinomi duomenys yra nekilnojamojo turto rinkos vertės, o žinomi — panašių objektų 
pardavimo sandorių kainos ir charakteristikos. Analizuojant šiuos duomenis daugianare 
regresija, randama pasirinktų veiksnių koeficientų reikšmės. Norint rasti nekilnojamojo 
turto vertę, reikia į daugianarės regresijos lygtį su nustatytais kintamųjų koeficientais įra- 
šyti vertinamo objekto veiksnių (pagal objekto charakteristikas) reikšmes. Kaip jau minė- 
ta, tokie modeliai sudaryti skirtingos paskirties žemei kiekvienoje verčių zonoje. 


15.1.4. Modelių patikra 


Atlikus daugianarę regresinę analizę ir nustačius nepriklausomų kintamųjų koeficientų 
reikšmes, būtina įvertinti modelio patikimumą. Modelio patikimumas nustatomas statisti- 
nėmis ir grafinėmis priemonėmis. 

Statistiškai vertinant modelio patikimumą yra naudojami tradiciniai rodikliai: 

1. Aritmetinis vidurkis; 

2. Mediana; 

Dispersija; 

Vidutinis kvadratinis nuokrypis; 
Standartinis nuokrypis; 
Koreliacijos koeficientas; 
Determinacijos koeficientas; 

„ Studento kriterijus. 

Vieni iš jų (pvz., Studento kriterijus) parodo atskirų kintamųjų reikšmingumą modely- 
je, kiti (vidutinis kvadratinis nuokrypis, determinacijos koeficientas ir kt.) — visos daugia- 
narės regresijos lygties patikimumą. 

Grafinė modelių patikra atliekama atidėjus skirtingos paskirties žemės 1 aro vertes, 
apskaičiuotas pagal modelius. Išbrėžus kreives jų kitimo tendencija turėtų būti panaši. Jei 
kreivės susikerta ar jų kaita verčių zonose tarp skirtingos paskirties žemės labai skiriasi, 
gali būti, kad modelis sudarytas neteisingai. 

Patikrinti ir patikimi modeliai naudojami vidutinei žemės rinkos vertei nustatyti. 


NASL RO 


15.1.5. Sudėtingesni modelių sudarymo būdai 


Žemės rinka nėra labai aktyvi, todėl gali būti, kad tam tikrose vietovėse negalima 
naudotis įprastais modelių sudarymo būdais. Be to, kartais būtina atsižvelgti į konkretaus 
žemės sklypo savybes — kada teritoriją galima panaudoti rekreacijai. Tokių žemės sklypų 
rinkos vertė yra daug didesnė nei šalia esančių, tačiau negalimų panaudoti rekreacijai. 
Tokiu atveju verčių modelių sudarymui galima naudoti šiek tiek sudėtingesnius būdus, 
tokius kaip rinkos modeliavimas ar ekspertinis vertinimas. 


Rinkos modeliavimas 


Vietovėse, kuriose nėra pakankamai rinkos duomenų apie žemės sandorius, gali būti 
naudojamas rinkos modeliavimo būdas. Šiuo atveju galima tirti panašias sąlygas turinčių 
verčių zonų žemės sandorių duomenis bei priklausomybę tarp žemės vertės ir kitų rinkos 
veiksnių (nuomos kainų, pelningumo ir t. t.). Pateikiamas pavyzdys, kaip žemės vidutinė 
rinkos vertė gali būti surasta panaudojant analogiškas savybes turinčių žemės sklypų duo- 
menis kitose verčių zonose (15.1 lentelė). 


15.1 lentelė. Savivaldybės žemės verčių kainos ir nuomos kainos zonose 


Pramonės (sandėliavimo) patalpų Pramoninės paskirties (sandėliavimui) žemės aro 
nuomos kaina Lt/m2 per mėnesį rinkos vertė, nustatyta pagal rinkos sandorius 


15 5500 

6 Nėra sandorių 
4000 

Nėra sandorių 
3000 


Pastaba: žemės sklypai turi būti tarpusavyje panašūs savo fizinėmis charakteristikomis 

Verčių zonoms, kuriose nėra duomenų apie patikimus rinkos sandorius, žemės rinkos 
vertes galima nustatyti rinkos modeliavimo būdu, panaudojant žinomas patalpų nuomos 
kainas. Pirmiausia nustatome žinomų žemės verčių kainų priklausomybę nuo pastatų nuo- 
mos kainos (15.2 pav.). 


1aro rinkos vertė zonose 
[63] 
o 
o 
o 


2000 
1000 
0 1 1 1 1 
0 5 10 15 20 
y = -31,25x2 + 1062,5x - 3500 Patalpų nuomos kaina Lt/kv.m. 


15.2 pav. Žemės rinkos kainų priklausomybė nuo patalpų nuomos kainų 


Grafike išvedę aproksimuojančią kreivę gauname ryšį nusakančią lygtį, kuria galime 
apskaičiuoti ir nežinomas žemės vertes kitose zonose. 

y =—-31,25x7 + 1062,5x — 3500. 

5.2 zonos nuomos kaina — 6 Lt/m2, o apskaičiuota pagal gautą formulę žemės rinkos 
vertė — 1750 Lt/a. 5.4 zonos analogiškai apskaičiuota rinkos vertė - 4750 Lt/a. 

Rinkos modeliavimą galima taikyti ir kitų paskirčių žemės vertei apskaičiuoti. Be to, 
rinkos analizės būdu galima nustatyti ir daugiau rodiklių — nuomos kainą, pelningumo ro- 
diklius (bendrųjų pajamų indeksą ar kapitalizavimo normą), panašių nekilnojamojo turto 
objektų kainas ar kitus rodiklius, turinčius stiprų ryšį su žemės rinkos verte. 


Ekspertinis vertinimas 


Kai verčių zonose žemės vertinimo modelio negalima sudaryti pagal analogus (mode- 
liuojant rinką), žemės vertinimo modelio rodikliai nustatomi ekspertiniu būdu. Eksperti- 
nis vertinimas — tai toks vertinimo būdas, kai vertinimo ekspertai nustato modelio verti- 
nimo koeficientus ir rodiklius remdamiesi patirtimi ir atskirų turto objektų individualiu 
vertinimu ir analize. 

Dažnai teritorijos, kuriose sandorių nėra užfiksuota arba jų nepakanka, tačiau jos yra 
panašios pagal žemės vertei įtakos turinčius veiksnius (atstumą iki traukos centrų, kelių 
tinklą, komunikacijas, reljefą, patrauklumą ir t. t.), yra sujungiamos į vieną verčių zoną. 
Šiose verčių zonose žemės rinkos vertė nustatoma ekspertiniu būdu, atsižvelgiant į verčių 
zonas, kurios yra panašios pagal žemės vertei įtakos turinčius veiksnius ir kurioms verti- 
nimo modeliai jau sudaryti. 

Rekreacinio koeficiento nustatymas 


Vaizdingose vietovės, prie ežerų, upių ar miško žemės ūkio paskirties žemės vertė 
yra didesnė dėl galimybių panaudoti ją rekreacijai. Šių žemės sklypų teisingam įvertini- 
mui reikia nustatyti, kiek sklypo rekreacinės savybės didina rinkos kainą. Koeficientas, 
įvertinantis rekreacijos įtaką, skaičiuojamas lyginant žemės sklypų, turinčių rekreacines 
savybes, ir žemės sklypų, nepasižyminčių rekreacinėmis savybėmis, rinkos kainas. Ver- 
čių zonoje nustatoma vieno hektaro vidutinė žemės rinkos kaina pagal vertinimo modelį, 
o rekreacines savybes turinčių sklypų — pagal sandorius rekreacinėse vietovėse ir pagal 
individualų vertinimą. Rekreacinis koeficientas bus santykis tarp žemės sklypų, tinkamų 
rekreacijai, rinkos kainų vidurkio ir žemės vidutinės rinkos kainos, apskaičiuotos pagal 
vertinimo modelį. Verčių zonose yra pažymima, ar reikia taikyti rekreacijos koeficientą 
sklypams iki 3 ha, ar ne. 


15.2. Vidutinės žemės rinkos vertės nustatymo pavyzdys 


Visa informacija apie žemės verčių žemėlapius ir modelius yra pateikta Valstybinės 
įmonės Registrų centras tinklalapyje. Žinant žemės sklypo unikalų numerį galima rasti že- 
mės sklypo vertę, kuri buvo apskaičiuota pagal sudarytus modelius masiniu būdu Registrų 
centre. Kitas būdas — vertinti pasinaudojant verčių žemėlapiais ir modeliais. Tam reikia 
žinoti vertinamo žemės sklypo adresą ir ieškoti verčių zonų pagal savivaldybes. 

Suradus verčių zoną, kurioje yra vertinamas žemės sklypas, pagal jos numerį randamas 
vertinimo modelis. Šiame pavyzdyje bus nustatyta žemės ūkio paskirties žemės vidutinė 
rinkos vertė, kadangi šios žemės įvertinimui daugeliu atveju reikia taikyti pataisas. Kitos 
paskirties žemės sklypams kol kas yra sudaryti modeliai be pataisų, todėl juos vertinti yra 
ne taip sudėtinga. 

Vertinamas žemės ūkio paskirties žemės sklypas Birštono savivaldybėje. Pagal jo adresą 
nustatome, kad jis yra 5.4 verčių zonoje. Jo pagrindines savybes apibūdinantys rodikliai: 

1. Bendras plotas — 6,7 ha; 

Ariamoji žemė — 5,5 ha; 

„ Pievos — 0,4 ha; 

„ Keliai - 0,1 ha; 

. Užstatyta teritorija — 0,1 ha; 

„ Pelkės - 0,1 ha; 

„ Pažeista žemė — (0,1 ha; 

„ Miškas - 0,4 ha; 

. Žemės ūkio naudmenų našumas — 45 balai. 


Vertinimo modeliai yra savivaldybės vertinimo modelių lentelėse (15.3 pav.). 

Birštono sav. Lapas 1iš6 
Žemės ūkio paskirties žemė Daugiklis:| ||| | 1| 


Modelis Nr: 1140 Zemės ūkio paskirties žemė Zona SKL“(1.0) * ZBpl RKL * (-0.01) * ( 44960 


Modelio koeficientų reikšmė 


erčių zonos Zymėjimas: Zona SKL  Laipsnis:1 


E A i I "" 0146 [53 | | 0146 | 


Žemės ūkio paskirties sklypų bendra pataisa: 


Pataisa=Baz vnt verte x ( -0.6 x Miško plotas -0.8 x Nenaudingas plotas +[(Sklypo našumo balas - Vidutinis zonos našumo balas ) 
x Našumo balo koeficientas x Bazinis pl] | 


Rekreacinės paskirties sklypų pataisos: 


Rekreacijai naudojimi žemės sklypai ar vandens telkiniai: Jei Bendras plotas <= 3 ha tai: VERTĖ= [(VIENETO VERTE x ŽbPI) 
x Koef ]: Jei Bendras plotas > 3 ha tai: VERTĖ= [(VIENETO VERTE x 3) x Koef) + ((ŽbPI-3) x VIENETO VERTEĘ) ]: 


Pataisų rodikliai ir koeficientai: 


Zonos Nr. Vidutinis našumo balas Našumo balo Žemės sklypų rekreacinis  |Vandens telkinių 
koeficientas koeficientas rekreacinis koeficientas 


15.3 pav. 5.4 verčių zonos žemės ūkio paskirties žemės sklypų masinio vertinimo modeliai ir pataisos 


Vertės apskaičiavimo modeliuose (formulėse) žemės ūkio paskirties žemės sklypų 
plotus reikia skaičiuoti hektarais, o gyvenamųjų teritorijų, mėgėjiškų sodų, pramonės ir 
sandėliavimo, komercinės paskirties grupių žemės sklypų plotus — arais. 

Žemės vertinimo modeliuose vartojami terminai ir sutrumpinimai: 

- S -— žemės sklypo viso ploto vertė; 

-  ŽBpl - visas žemės sklypo plotas (ha, a); 

- Bazinis pl - žemės sklypo ariamosios žemės, sodų, pievų ir ganyklų, kelių, užsta- 

tytos, vandenų, medžių ir krūmų, želdinių plotų suma ha; 

-  Baz. vnt. vertė —- žemės sklypo 1 ha vertė, gauta žemės sklypo vertę be pataisų 
(apskaičiuotą visam žemės sklypo plotui pagal modelį) padalinus iš viso žemės 
sklypo ploto; 

- Nenaudingas plotas — žemės sklypo pelkių, pažeistos, nenaudojamos žemės 
plotų suma; 

- Miško plotas — miškų ūkio paskirties žemės sklypo dalis arba visas žemės sklypas, 
kurį sudaro žemės naudmena — miškas, arba žemės ūkio paskirties žemės sklypo 
dalis, kurią sudaro žemės naudmena — miškas; 

- Sklypo našumo balas - žemės ūkio naudmenų našumo balas. 

Analizuojamo žemės sklypo bazinis plotas — 6,1 ha (mūsų atveju sudedame ariamo- 
sios žemės, pievų, kelių ir užstatytos teritorijos plotus), nenaudingas plotas — 0,2 ha (šiuo 
atveju sudedame pelkių ir pažeistos teritorijos plotus), miško plotas — 0,4 ha. 

Žemės sklypo bendro ploto vertė apskaičiuojama pagal lentelėje pateiktą formulę. 
Zona SKL reikšmę paimame iš lentelės, kurioje 5.4 zonos reikšmė — 0,146. ŽBpl RKL ir 
ŽBpl RKS yra bendras žemės sklypo plotas — 6,7. Atliekame aritmetinius veiksmus: 

V = Zona SKL/(1)*ŽBpl RKL/(-0,01)*(44960*ŽBpl SKL)= 

0146 x6,79* < (440960x6,7) = 43 151 Lt: 

Apskaičiuojame bazinę 1 ha žemės sklypo vertę, kurios reikės pataisų skaičiavimui: 


43151 


Baz. vnt. vertė = = 6440 Lt; 


Toliau skaičiuojamos žemės sklypo vertės pataisos: 

1. Apskaičiuojama pataisa nenaudingam plotui šiuo atveju — 0,2 ha: 

Pataisa = Baz. vnt. vertė x (-0,8 x nenaudingas plotas); 

Pataisa = 6440) x (-0,8 x 0,2); 

Apskaičiuota nenaudingo ploto pataisa = -1030 Lt. 

2. Apskaičiuojama pataisa miško plotui šiuo atveju — 0,4 ha: 

Pataisa = Baz. vnt. vertė x (-0,6 x miško plotas); 

Pataisa = 6440) x (-0,6 x 0,4); 

Apskaičiuota miško ploto pataisa = -1546 Lt. 

3. Apskaičiuojama pataisa našumo balui. Vertinamo sklypo žemės ūkio naudmenų 
našumas — 45 balai, bazinis plotas — 6,1 ha. Vidutinis zonos našumo balas ir našumo 
balo koeficientas pateikti prie vertinimo modelio esančioje pataisų ir koeficientų 
lentelėje: vidutinis 5.4 zonos našumo balas — 57,33, našumo balo pataisos koefici- 
entas — 0,01. 

Pataisa = Baz. vnt. vertė x (Sklypo našumo balas — 57,33) x 0,01 x Bazinis pl; 

Pataisa = 6440 x (45 — 57,33) x 0,01 x 6,1; 

Apskaičiuota našumo balo pataisa = - 4844 Lt. 

Našumo balo pataisa gali būti ir teigiama, jei vertinamo sklypo našumo balas bus di- 

desnis už pateiktą vidutinį zonos našumo balą. 

Nustačius visas pataisas, skaičiuojama žemės sklypo vidutinė rinkos vertė: 

RV = V - nenaudingo ploto pataisa - miško ploto pataisa - našumo balo pataisa; 

RV=43 151 — 1030 —- 1546 - 4844 = 35731 Lt. 

Vertinamo žemės sklypo vidutinė rinkos vertė - 35 700 Lt. 


Žemės ūkio paskirties žemės sklypų iki 3 ha ploto, kurie yra priskirti rekreacinėms 
teritorijoms, vidutinė rinkos vertė apskaičiuojama gautą viso žemės sklypo vertę padaugi- 
nant iš vertinimo zonai nustatyto rekreacinių teritorijų koeficiento. Šiuo atveju šis žemės 
sklypas pagal naudojimo pobūdį ir teritorinio planavimo dokumentus nėra rekreacinio 
pobūdžio, todėl rekreacinis koeficientas neturi būti taikomas. 

15.3. Vidutinės rinkos vertės nustatymas pagal nekilnojamojo turto verčių žemėlapius 


Nekilnojamojo turto mokesčio įstatyme nekilnojamasis turtas apibrėžiamas kaip Ne- 
kilnojamojo turto registre registruojamos patalpos, inžineriniai ir kiti statiniai. Tai nėra 
išsamus nekilnojamojo turto apibrėžimas, tačiau juo norėta atskirti žemės mokestį nuo ap- 
mokestinamų patalpų, pastatų ir kitų statinių. Nekilnojamojo turto mokestį privalo mokėti 
juridiniai asmenys, nuosavybės teise turintys nekilnojamąjį turtą Lietuvoje, bei fiziniai 
asmenys, jei savo nekilnojamąjį turtą naudoja komercinei veiklai. Mokesčio tarifas — nuo 
0,3 procento iki 1 procento nekilnojamojo turto mokestinės vertės. 

Skirtumai tarp patalpų ir statinių fizinių, teisinių ir ekonominių charakteristikų yra labai 
dideli, todėl ir jų masinis vertinimas yra sudėtingesnis nei žemės sklypų. 2005 metais buvo 
pradėta kurti nekilnojamojo turto masinio vertinimo sistema. Iki to laiko nekilnojamojo 
turto vertė buvo apskaičiuojama atkuriamosios vertės būdu, pritaikant jai vietovės pataisos 
koeficientus. Nuo 2006 metų nekilnojamojo turto mokestis jau mokamas nuo nekilnoja- 
mojo turto vertės, apskaičiuotos masinio vertinimo būdu. Vertinant masiniu būdu daug ne- 
kilnojamojo turto objektų visada atsiras netikslumų. Nuo šios vertės turto savininkas moka 
nekilnojamojo turto mokestį, todėl jam aktualu jį mokėti nuo teisingos vertės, todėl jis gali 
atlikti individualų turto vertinimą. Mokesčio mokėtojas gali pateikti prašymą turto vertin- 
tojui nekilnojamojo turto mokestine verte laikyti nekilnojamojo turto vertę, nustatytą atli- 
kus nekilnojamojo turto individualų vertinimą, jeigu nekilnojamojo turto vidutinė rinkos 
vertė, nustatyta atliekant masinį nekilnojamojo turto vertinimą, skiriasi nuo nekilnojamojo 
turto vertės, nustatytos atliekant individualų vertinimą, daugiau kaip 10 procentų [6]. 

Pagal Lietuvos Respublikos Vyriausybės 2005 m. rugsėjo 29 d. nutarimu Nr. 1049 
patvirtintas Nekilnojamojo turto vertinimo taisykles [42], nekilnojamojo turto objektų 
vertės nustatomos naudojant Lietuvoje pripažintus vertinimo metodus. Atsižvelgiant į ne- 
kilnojamojo turto tipą, modelių sudarymui bei objektų masiniam įvertinimui buvo naudo- 
jami skirtingi vertinimo metodai: 

1. Komercinės paskirties nekilnojamasis turtas vertinamas lyginamosios vertės bei 

naudojimo pajamų vertės metodais; 

2. Gyvenamosios, sodų ir garažų (išskyrus pramoninius) paskirties nekilnojamasis 

turtas vertinamas lyginamosios vertės metodu; 

3. Inžineriniai statiniai vertinami atkuriamosios vertės (kaštų) metodu; 

4. Kitas nekilnojamasis turtas vertinamas atkuriamosios vertės (kaštų) metodu, taikant 

vietovės pataisos koeficientą, įvertinantį nekilnojamojo turto buvimo vietos įtaką. 

Nekilnojamojo turto vertinimas atliekamas Lietuvos Respublikos Vyriausybės nusta- 
tyta tvarka ne rečiau kaip kas 5 metai pagal kalendorinių metų sausio 1 dienos būklę. 


15.3.1. Masinis vertinimas lyginamosios vertės ir naudojimo pajamų vertės metodais 


Masinis vertinimas šiais metodais atliekamas sudarius verčių žemėlapius ir vertinimo 
modelius. Modelių sudarymo eiga ir metodika yra analogiška masiniam žemės vertinimui. 
Modelių sudarymui naudojami Nekilnojamojo turto kadastro ir Nekilnojamojo 
turto registro duomenys. Jeigu rinkos sandorių duomenų yra nepakankamai, pap1l- 

domai galima naudoti nekilnojamojo turto agentūrų 1r nekilnojamojo turto pasiūlos 
informaciją. 

Pirmiausia turi būti atlikta duomenų patikra ir atrinkti rinkos sąlygas atspindintys ne- 
kilnojamojo turto sandoriai. Nekilnojamojo turto rinkos duomenys tikrinami pagal statis- 
tinio patikimumo kriterijus. Šiuos kriterijus atitinkantys duomenys laikomi patikimais ir 
naudojami nekilnojamojo turto verčių zonoms ir vertinimo modeliams sudaryti. 

Jei analizuojami nekilnojamojo turto sandoriai yra įvykę prieš ilgesnį laiko tarpą, jų 
rinkos kainoms turi būti įvedama laiko pataisa. Laiko pataisą galima apskaičiuoti pori- 
nės pardavimų analizės, perpardavimų analizės, pardavimo kainų tendencijos koeficiento 
analizės, daugianarės regresinės analizės metodais ar jų deriniais. Šie metodai taip pat 
naudojami žemės masinio vertinimo modelių sudarymui. 

Kitas etapas — modelių specifikacijos nustatymas ir verčių zonų išbraižymas. Išanaliza- 
vus patikrintus rinkos sandorių duomenis, nustatomos nekilnojamojo turto verčių zonos. 
Nekilnojamojo turto verčių zona turi apimti žemės plotus ir vidaus vandenis, kuriuose 
bent vienos paskirties nekilnojamojo turto patikimumo kriterijus atitinkančių kainų lygis 
nuo gretimos nekilnojamojo turto rinkos verčių zonos kainų lygio skiriasi ne mažiau kaip 
15 procentų. Nekilnojamojo turto verčių zonų išbraižymo taisyklės yra tokios pačios kaip 
ir žemės verčių zonų nustatymo taisyklės. 

Nekilnojamojo turto rinkos sandorių duomenys kiekvienoje nekilnojamojo turto ver- 
čių zonoje grupuojami pagal naudojimo paskirtis ar paskirčių grupes ir analizuojami, sie- 
kiant nustatyti veiksnius, lemiančius nekilnojamojo turto vertę. Šios analizės rezultatai 
įvertinami pagal statistinius patikimumo kriterijus. 

Sudarant nekilnojamojo turto vertinimo modelius, neturi būti atsižvelgiama į nekilno- 
jamojo turto vertės padidėjimą ar sumažėjimą dėl šių veiksnių: 

- aplinkos laikinų pagerinimų arba pabloginimų; 

- žemės sklypo nuosavybės formos ir fizinių savybių; 

- nekilnojamojo turto valdymo formos; 

- nekilnojamojo turto naudojimo, valdymo ir disponavimo juo apribojimų; 

- nekilnojamojo turto suplanavimo, stiliaus, dizaino, vidaus apdailos ir kitų individu- 

alių savybių; 

- nekilnojamojo turto (statinio) padėties gatvės, pasaulio šalių atžvilgiu; 

- nekilnojamojo turto naudojimo universalumo, technologinės įrangos, jo skleidžia- 

mos taršos. 

Nustačius modelio tipą ir pagrindinius veiksnius, turinčius įtakos nekilnojamojo turto 
vertei, atliekamas modelių kalibravimas. Modelių kalibravimas — tai veiksnių įtakos dy- 
džio arba vertinimo modelio (formulės) koeficientų nustatymas. Sudarytiems modeliams 
turi būti atlikta patikra, įvertinanti modelių statistinį patikimumą. Taip kiekvienoje ne- 
kilnojamojo turto zonoje skirtingos paskirties nekilnojamajam turtui gauname formules, 
pagal kurias galima apskaičiuoti vidutines rinkos vertes. 

Jei nekilnojamojo turto verčių zonose nėra pakankamai nekilnojamojo turto rinkos sando- 
rių, vertinimo modelių nustatymui gali būti naudojamas rinkos modeliavimo būdas. Jo metu 
tiriama panašias sąlygas turinčių verčių zonų nekilnojamojo turto sandorių duomenys. 


171 


Kai nekilnojamojo turto verčių zonose nekilnojamojo turto vertinimo modelio negali- 
ma sudaryti pagal analogus, nekilnojamojo turto vertinimo modelis sudaromas eksperti- 
niu vertinimo būdu. 


15.3.2. Nekilnojamojo turto vertinimo pagal verčių žemėlapius pavyzdys 


Nekilojamojo turto verčių žemėlapiai ir modeliai pateikti VĮ Registrų centro tinkla- 
lapyje. Pagal nekilnojamojo turto unikalų numerį galima rasti jo vidutinę rinkos vertę, 
apskaičiuotą VĮ Registrų centre. 

Žinant nekilnojamojo turto adresą, vidutinę rinkos vertę taip pat galima apskaičiuoti 
pasinaudojant verčių žemėlapiais ir modeliais. 15.2 lentelėje pateikti sutrumpinimai, var- 
tojami savivaldybės vertinimo modelių lentelėse ir pačiuose modeliuose. 


15.2 lentelė. Vertinimo modeliuose vartojami terminai 


Vertinimo modeliuose vartojamų terminų 


Vertinimo modeliuose vartojami terminai ir veiksniai |. | "3 
ir veiksnių sutrumpinimai 


Bendro ploto intervalai Bpl 


Tūris Tūris 


Verčių zonos Zona 
Paskirtis Pask 
Namo paskirtis NPask 
Pastato statybos metų intervalai StMt 


Pastato rekonstrukcijos metai RkMt 


Pastato statybos-rekonstrukcijos metų intervalai StRek 
Sienų medžiagos Sn 
Aukštas Auk 
Aukštų sk. AukSk 
Pirmas aukštas Aukl 
Viršutinis aukštas AukV 
Kambarių skaičius Kamb 
Šildymas ŠI 
Rūsys Rūs 
Dujos Duj 
Vandentiekis Vnd 
Kanalizacija Kanai 


Apmūrytas statinys IsApd 


Vertinimo eiga 


Pirmiausia pagal verčių žemėlapį arba pagal vertinimo zonų aprašymą nustatomas 
verčių zonos, kurioje yra vertinamas nekilnojamasis turtas, numeris. Paskui nustatoma, 
kokia yra šio nekilnojamojo turto objekto paskirtis ir pagal paskirties grupę parenkamas 
modelis. Iš savivaldybės vertinimo modelių lentelės pagal vertinamo objekto charakteris- 
tikas parenkamos koeficientų reikšmės. Modelyje įrašius koeficientų reikšmes, atliekami 
aritmetiniai veiksmai ir gaunama vertinamo objekto vidutinė rinkos vertė. 

Vertinamo objekto charakteristikos: 
Adresas - Jurbarko rajono savivaldybė, XXX miestas, XXX gatvė 


Naudojimo paskirtis butas; 

Sienų medžiaga mūras; 

Pastato statybos pabaiga 1987 m.; 
Objekto plotas 64 m?; 

Aukštas 3, ne paskutinis. 


Pagal vertinamo objekto adresą ir verčių žemėlapį nustatoma vertinimo zona — 
12.1.2. Savivaldybės verčių modelių lentelėje surandami butų naudojimo paskirties 
modeliai (15.4 pav.). 


|Buai —— [Daug | 


Modelis Nr: 606 12.1.1, 12.1.2, 12.2, 12.3 butai Zona SKL*"(0.74) * StMt SKL'(0.4) * 


Sn SKL*(0.78)* Auk SKL*'(1.01) * (1.09) * AukV BIN * (295) * Bpl RKS * 


Modelio koeficientų reikšmė 


Zymėjimas: Zona SKL Laipsnis: 0.74 


A ui BN man 


T ——-—- Ter T 


— bos metų intervalai Z mėjimas: StMt SKL Lai 


| 1000] 1660) os | 1861] 1870] 085 | 1971] 1885] | 1 | 
L 19886] 2010] 11) | 
ienų medžiagos Zymėjimas: Sn SKL Laipsnis: 0.78 


M o S T 


ĮRmecesto | 08 Įsmemabas 08 Bass [| 
SB Aokšiės Media sukakasu | 08 | 
(Meaas [| 085 [Ms [| 086 Įmeswms65 [| 905 | 


Zymėjimas: Auk SKL Laipsnis: 1.01 


Iššarssiii isalas u540 kavi tas 


Lo (| (1 |(|1||| | | 1 || 7 uno 3 1166 | 

|) 44 4 11) ||| 5 5 10 ||| 6 6) 089 | 

Lo 77) 7) os | | 4 5 0 | || 5] 5) 035 | 
irsutinis aukstas Zymėjimas: AukV BIN Pagrindas: 1.09 


1 1 1 


15.4 pav. Reikiamos verčių zonos butų modelis ir koeficientai 


Pagal verčių zoną šiuo atveju tinkantis modelis Nr. 606. Pagal vertinamo objekto cha- 
rakteristikas parenkamos koeficientų reikšmes: 
- Zona SKL - 12.1.2. verčių zonos pagrindas — 2,65; 


1723 


- StMt SKL - vertinamas objektas baigtas statyti 1987 m., todėl statybos metų 
intervalas — 1,1; 
- Sn SKL - vertinamo objekto sienų medžiaga — mūras, todėl pasirenkamas ko- 
eficientas — 1; 
- Auk SKL - vertinamo objekto aukštas — trečias, todėl koeficientas — 1,166; 
- AukV BIN - vertinamas objektas yra ne viršutiniame aukšte, todėl koeficientas - 0. 
Koeficientų reikšmės surašomos į vertinimo modelį: 
RV=Zona SKL/(0,74)*StMt SKL/(0,4)*SnSKL/(0,78)*Auk SKL/(1,01)* 
(1,09)“AukV BIN*(295)*Bpl RKS; 
RV = 2,65*(0,74) * 1,1/(0,4) * 1/(0,78) * 1,166*(1,01) * (1,09)*0 * (295) * 64 = 
47111 Lt. 
Vertinamo buto vidutinė rinkos vertė — 47 000 Lt. 


15.3.3. Nekilnojamojo turto masinis vertinimas atkuriamosios vertės metodu 


Kaip jau minėta, retai parduodamam rinkoje ar ne rinkai skirtam nekilnojamajam tur- 
tui įvertinti taikomas atkuriamosios vertės metodas. Pagal nekilnojamojo turto vertini- 
mo taisykles, šis būdas taikomas inžineriniams statiniams ir kitam nekilnojamajam turtui 
(daugiausia pramoninės ar specialios paskirties). 

Nekilnojamojo turto atkuriamosios vertės metodu vertinimui naudojami šie duomenys: 

- Nekilnojamojo turto kadastro ir Nekilnojamojo turto registro duomenys; 

- nekilnojamojo turto atkūrimo kaštų kainynai, parengti pagal vidutines statybos me- 

džiagų ir darbų rinkos kainas Lietuvoje; 

- fizinio nusidėvėjimo normatyvai; 

- vietovės pataisos koeficientai. 

Vertinant turtą atkuriamosios vertės metodu, pirmiausia apskaičiuojama nekilnojamo- 
jo turto atkūrimo kaštai (statybos vertė). Nekilnojamojo turto kadastre nurodytas vertina- 
mo objekto dydis (m3, m2, vnt. ar kt.) dauginamas iš pasirinkto vieneto (Lt/m3, Lt/m2 
ar kito vieneto) vidutinės statybos vertės, nurodytos nekilnojamojo turto atkūrimo kaštų 
kainynuose arba komisijos privalomam registruoti turtui įvertinti nutarime. Gautas rezul- 
tatas — naujo nekilnojamojo turto objekto statybos vertė. 

Nekilnojamojo turto atkuriamoji vertė apskaičiuojama nekilnojamojo turto statybos 
vertę patikslinus fizinio nusidėvėjimo ir vietovės pataisos koeficientais. 

Vietovės pataisos koeficientas — tai nekilnojamojo turto rinkos kainų ir atkuriamųjų 
verčių santykis nekilnojamojo turto verčių zonoje. Vietovės pataisos koeficientas netaiko- 
mas inžineriniams statiniams. 

Fizinis nusidėvėjimas skaičiuojamas nuo nekilnojamojo objekto statybos pabaigos 
metų, užfiksuotų Nekilnojamojo turto kadastre. Inžineriniams statiniams fizinis nusidėvė- 
jimas negali būti imamas didesnis nei 75 proc., kitam nekilnojamajam turtui — 70 proc., 
nebent šie nusidėvėjimai buvo apskaičiuoti ekspertiniu būdu. 

Yra daug fizinio nusidėvėjimo skaičiavimo metodikų, tačiau jos negali apimti visų 
realaus gyvenimo atvejų, todėl kartais nusidėvėjimą būtina apskaičiuoti ekspertinių būdu. 
Ekspertiniu vertinimo būdu fizinis nusidėvėjimas apskaičiuojamas kiekvienam konstruk- 

cijos elementui. Ekspertiniu vertinimo būdu fizinis nusidėvėjimas gali būti apskaičiuoja- 
mas, kai nekilnojamasis turtas [42]: 

- suremontuotas pakeičiant konstrukcijos (pamatų, sienų, perdangų, stogo ir t. t.) ele- 

mentus; 

- perkeltas iš kitos vietos; 

- pastatytas iš senų statybinių medžiagų; 

- nukentėjęs nuo stichinių nelaimių arba yra su statybos ar konstrukcijų elementų 

defektais; 

- suremontuotas techninius ir eksploatacijos reikalavimus atitinkančiai būklei palai- 

kyti (keičiamos atramos, sklendės, pabėgiai ir t. t.). 

Sakykime, atkuriamosios vertė būdu vertinama dviejų aukštų dirbtuvė, kurios tūris — 
2100 m3 (įkainiai gali būti ir vienam kv. metrui). Jos sienų statybos medžiagos — plytos, 
stogas — šlaitinis, pastatymo metai — 1980, ji yra Kauno rajone, netoli Kačerginės. 

Pagal komisijos privalomam registruoti turtui nustatytas naujo statinio vidutines staty- 
bos vertes (15.3 lentelė) nustatoma mūsų objekto 1 m3 vertė - 299 Lt/ m3. Imama eilutės 
11.1.1.4. vertė, kadangi vertinamo pastato tūris yra nuo 1000 iki 2500 m3. Šioje eilutėje 
nurodytos dvi vertės. Tais atvejais, kai statinio stogas šlaitinis (pastatas su pastoge), pasi- 
renkama pirmoji statinių vidutinės statybos vertė, kai statinio stogas sutapdintas (pastatas 
be pastogės) — antroji. 


15.3 lentelė. Vidutinės naujo statinio statybos vertės 


11. Gamybos, pramonės paskirties pastatai Vienetai | Vieneto kaina | Kasmetinis nusidėvėjimas Yo 


11.1. vieno aukšto gamybos pastatai 
(dirbtuvės, cechai, gamyklos, fabri- 1m 
kai, įmonės, kombinatai ir pan.) 


3 


11.1.1. plytos, gelžbetonio plokštės, 
blokeliai, monolitinis gelžbetonis 


11.1.1.1. iki 250 m3 384/346 
11.1.1.2. iki 500 m3 320/285 
11.1.1.3. iki 1000 m3 311/269 Plytos, gelžbetonio plokštės 
11.1.1.4. iki 2500 m3 299/252 os 2 
11.1.1.5. iki 5000 m3 253/205 

1 

l 

1 


11.1.1.6. iki 10000 m3 219/167 
11.1.1.7. iki 20000 m3 187/150 
11. 


.1.8. daugiau kaip 20000 m3 156/132 


Viso vertinamo objekto vertė nustatoma padauginus naujo statinio vidutinę statybos 
vertę iš pastato tūrio ar ploto: 

299 x 2100 =627 900 Lt. 

Negyvenamosios paskirties (specialiosios, religinės ir kitos paskirties) pastatų vertė 
turėtų būti sumažinama dėl tam tikrų funkcinių trūkumų: 

- nėra vandentiekio — 4 procentais; 

- nėra nuotekų šalinimo — 4 procentais; 

- nėra karšto vandens — 3 procentais; 

- apšildoma krosnimis arba nėra šildymo — 8 procentais. 

Šiuo atveju visi minėti elementai pastate yra, todėl nereikia mažinti naujo pastato at- 
kūrimo kaštų. Tačiau reikia taikyti fizinio nusidėvėjimo koeficientą. Pastato amžius: 2007 
- 1980 = 27 metai. Pagal 14.3 lentelę, plytinių konstrukcijų nusidėvėjimas — 1,2 proc. per 
metus. Bendras nusidėvėjimas — 1,2 x 27 = 32,4 proc. Apskaičiuotas nusidėvėjimas: 627 
900 x 32,4 = 203 440 Lt. 

Pastato atkuriamoji vertė gaunama iš naujo pastato statybos vertės atėmus nusidėvėji- 
mą: 627 900 - 203 440 = 424 460 Lt. 

Kitas žingsnis — jei reikia, nustatyti ir pritaikyti vietos pataisos koeficientą. Pirmiausia 
iš nekilnojamojo turto verčių žemėlapio nustatoma verčių zona, kurioje yra pastatas. Pa- 
sinaudoję VĮ Registrų centro tinklalapiu nustatome, kad pastatas yra Kauno rajono 16.19 
verčių zonoje. Pagal komisijos privalomam registruoti turtui nustatytus vietovės koefi- 
cientus (15.4 lentelė) gamybinės paskirties pastatams šioje zonoje reikia taikyti vietos 
pataisos koeficientą — 0,26. 


15.4 lentelė. Vietovės pataisos koeficientai 


Gyvenamosios paskirties 
pastatai ir patalpos 


Negyvenamieji pastatai ir patalpos, kurių paskirtis 


Butai ir patalpos 
daugiabučiuo- 
se pastatuose 


Zonos nr. 
,„ garažų 


viešbučių, prekybos, 
(išskyrus garažų boksus), 
transporto, specialioji 
pagalbinio ūkio, kita (ūkio), 
kita (fermų), kita (šiltna- 
mių), kita (pagalbinio ūkio) 
garažų (garažų boksai) 


paslaugų, maitinimo, 
administracinės 
kultūros, mokslo, gy- 


vieno ir dvie- 

jų kambarių 

trijų ir daugiau 
kambarių 

1-2 butų pastatai 
dymo, švietimo 
poilsio, sporto 
gamybos, pramonės, 
sandėliavimo 

kita (sodų) 


Vietovės pataisos koeficientą padauginus iš vertinamo objekto atkūrimo kaštų gauna- 


ma nekilnojamojo turto vertė: 
424 460 x 0,26 = 110 360 Lt. 

Klausimai savikontrolei 


. Kokie yra du pagrindiniai elementai žemės sklypų vertei nustatyti masiniu būdu? 
. Į kokius veiksnius neatsižvelgta vertinant žemės sklypus masiniu būdu? 
. Kokios yra pagrindinės žemės verčių žemėlapių ir vertinimo modelių paruošimo 


stadijos? 


. Kokie yra rinkos duomenų patikros kriterijai? 

. Kokie yra laiko pataisos nustatymo metodai? 

. Kokie veiksniai naudojami modelių specifikacijos nustatymui? 
. Kaip sudaromi žemės verčių žemėlapiai ir vertinimo zonos? 

. Kokie kiti veiksniai, turintys įtakos žemės rinko kainai? 


. Kaip atliekamas vertinimo modelių kalibravimas? 


10. Kaip vykdoma vertinimo modelių patikra? 

11.Kas yra rinkos modeliavimas? 

12.Kokie yra nekilnojamojo turto mokesčio ypatumai? 

13.Kokie yra skirtingi nekilnojamojo turto masinio vertinimo metodai? 

14.Kaip ir kokiais atvejais nustatoma nekilnojamojo turto vidutinė rinkos vertė atku- 


riamosios vertės metodų? 

